Lissa Price Enders Traducere din engleză de Mihai-Dan Pavelescu Trei Cuprins Capitolul unu Capitolul doi Capitolul trei Capitolul patru Capitolul cinci Capitolul şase Capitolul şapte Capitolul opt Capitolul nouă Capitolul zece Capitolul unsprezece Capitolul doisprezece Capitolul treisprezece Capitolul paisprezece Capitolul cincisprezece Capitolul şaisprezece Capitolul şaptesprezece Capitolul optsprezece Capitolul nouăsprezece Capitolul douăzeci Capitolul douăzeci şi unu Capitolul douăzeci şi doi Capitolul douăzeci şi trei Capitolul douăzeci şi patru Capitolul douăzeci şi cinci Capitolul douăzeci şi şase Mulţumiri Pentru Gene, Enderul meu favorit Capitolul unu Am dus mâna la ceafă şi jur c-am putut simţi cipul sub piele Bineînţeles, era imposibil să-l percep, deoarece se găsea dedesubtul plăcuţei metalice de ecranare Eu atinsesem ţesutul cicatrizat din jur, dur şi declanşator de amintiri neplăcute Am încercat să nu-l ating, totuşi pipăirea lui devenise o manie, aşa cum se petrece cu aşchiile intrate în palmă sau cu unghiile rupte Mă obseda permanent, chiar şi acum, pe când făceam sendvişuri în bucătărie În bucătăria Helenei Deşi Endera murise şi-mi lăsase moştenire vila, îmi era imposibil să nu-mi reamintesc zilnic că fusese a ei Toate alegerile, de la gresia verde-marin până la „insula” complexă din centrul bucătăriei ultramoderne, îi aparţinuseră În casă rămăsese până şi menajera ei, Eugenia Da, Helena gândise planul nebunesc de a-l opri pe Bătrân, utilizându-mi corpul pentru a-l asasina pe senatorul Harrison Vina iniţială fusese însă a mea, pentru că mă oferisem voluntar să fiu donoare Pe atunci fusesem disperată să-mi salvez fratele mai mic, Tyler Acum nu mai puteam da timpul înapoi, tot aşa cum nu puteam scăpa de cipul oribil care-mi fusese implantat în cap Îl detestam Era ca un telefon la care Bătrânul putea suna oricând, un telefon la care trebuia să răspund şi pe care nu-l puteam deconecta niciodată Era linia directă a Bătrânului cu mine, Callie Woodland Ultima dată îl auzisem cu două zile în urmă, în timp ce urmăream demolarea clădirii care adăpostise preţioasa lui realizare, Destinaţii Splendide Vorbise cu glasul tatei, care murise, ba chiar folosise cuvintele lui de cod: Ulii când ţipă, fugi în pripă De atunci mă gândisem întruna la cele întâmplate Dar acum, stând la masa din bucătărie şi întinzând unt de arahide pe feliile de pâine integrală, am decis că Bătrânul îmi vorbise atunci în minte, încercând să mă păcălească Crud, însă deloc surprinzător din partea monstrului aceluia — N-ai mai terminat? m-a întrebat Eugenia Glasul ei spart de Enderă m-a străbătut ca o lamă de cuţit N-o auzisem când intrase De cât timp mă privea oare? M-am întors şi i-am văzut grimasa de pe chipul ridat Dacă asta era viaţa de basm pe care o trăiam în castelul acesta, atunci Eugenia era cu siguranţă mama vitregă haină — Ajunge, a continuat ea Îmi goleşti toată cămara Nu era adevărat Da, făcusem câteva zeci de sendvişuri, totuşi cămara noastră ne putea hrăni pentru o lună Am pus ultimul sendviş în aparatul de autoambalare şi folia vegetală subţire l-a strâns imediat, cu un ţiuit ascuţit — Gata Am aruncat sendvişurile într-o geantă de voiaj Eugenia nici măcar nu m-a aşteptat să plec, ci a început să şteargă suprafaţa mesei În mod clar îi stricasem ziua — Nu putem hrăni toată populaţia lumii, a anunţat ea, frecând cu îndârjire nişte pete invizibile — Bineînţeles că nu Am închis geanta şi am pus-o pe umăr — Doar câţiva Starteri flămânzi *** Am pus geanta în portbagajul automobilului sport albastru, fără să-mi pot lua gândurile de la privirea dezaprobatoare a Eugeniei Ai fi crezut că putea fi mai amabilă, ştiind că eram orfană, dar, cumva, mă ura pentru moartea Helenei Nu fusese însă vina mea Ba chiar, Helena fusese cât pe-aici să mă omoare pe mine Am trântit capacul portbagajului, închizându-l Eugenia rămăsese doar pentru că-l adora pe Tyler Nu era nicio problemă; nu trebuia să-i dau ei socoteală Nu era tutoarea mea Am ridicat mâna la ceafă şi am scărpinat absentă cicatricea pe care mi-o făcuse cipul, înainte să-mi dau seama ce fac şi să mă opresc Când mi-am privit degetele, aveam unghiile însângerate M-am strâmbat Am scos un şerveţel din poşetă şi le-am şters cât am putut de bine Apoi am ieşit pe uşa dinspre grădină a garajului Dalele din piatră înverzite de muşchi şi umezite de roua dimineţii duceau la căsuţa de oaspeţi acoperită cu trandafiri Era linişte; înapoia ferestrelor nu se întrezărea nicio mişcare Am ciocănit la uşa din scândură neşlefuită, ca să văd dacă el se întorsese, dar n-a răspuns nimeni Clanţa uşii a scârţâit când am apăsat-o Am strecurat capul înăuntru — Michael? După ce ne mutaserăm toţi în vilă, nu mai intrasem în căsuţa lui Locul căpătase parfumul lui Michael, o combinaţie de vopseluri de pictor şi lemn proaspăt tăiat Chiar şi pe când locuiserăm ilegal în clădiri abandonate, el reuşise întotdeauna să miroasă frumos Desenele uimitoare ce acopereau pereţii anunţau însă răspicat că locuia acolo Primul desen reprezenta Starteri slăbănogi, cu ochi flămânzi, neliniştiţi Purtau mai multe rânduri de haine zdrenţăroase, peste umeri le atârnau sticle cu apă şi încheieturile mâinilor le erau înconjurate de branterne În următorul desen, trei Starteri se luptau pentru un măr Unul dintre ei zăcea pe jos, rănit Aşa fusese propria mea viaţă până acum câteva luni La următorul desen îmi venea însă şi mai greu să privesc Prietena mea, Sara O Starteră pe care sperasem s-o salvez Îi povestisem lui Michael despre ea şi despre timpul pe care-l petrecuserăm împreună în Instituţia , locul de coşmar unde şerifii federali mă închiseseră alături de alţi Starteri nerevendicaţi Crochiul o arăta pe Sara după ce abătuse atenţia gardienilor şi sfârşise prin a fi împuşcată cu Ziptaserul, murind agăţată de sârma ghimpată Michael n-o cunoscuse, dar, ca majoritatea Starterilor de pe stradă, ştia ce însemnau disperarea şi bravura Zugrăvise acceptul sacrificiului din ochii fetei Vederea mi s-a înceţoşat Nici dacă aş fi trăit un milion de ani, n-aş fi găsit o prietenă la fel de devotată Ea-mi dăruise totul, iar eu o abandonasem Fusese greşeala mea Cineva a intrat în căsuţă M-am răsucit şi l-am văzut pe Tyler — Maimuţico! a strigat el Mi-am şters repede ochii El a venit în fugă şi m-a îmbrăţişat În spatele lui, în prag, zâmbea Michael A intrat, a închis uşa şi a lăsat din mână geanta de voiaj — Te-ai întors, am rostit, privindu-l Şi-a îndepărtat din ochi părul blond şi lăţos şi a părut surprins de îngrijorarea din glasul meu Tyler s-a desprins din îmbrăţişare — Uite ce mi-a adus Michael! A fluturat din mâna în care ţinea un camion de jucărie şi l-a trecut apoi cu roţile peste canapea — Unde-ai fost? am întrebat După demolarea Destinaţiilor Splendide, nu-l mai zărisem pe Michael El a strâns din umeri — Aveam nevoie de puţină linişte Ştiam că nu va spune nimic în prezenţa lui Tyler Ştiam că mă văzuse ţinându-mă de mână cu Blake, nepotul senatorului Harrison Două marionete ale Bătrânului — Ce-ai văzut acolo nu-nsemna nimic, am rostit cu glas scăzut Că şi tu, tu şi Florina — S-a terminat Ne-am privit în ochi Tyler continua să se joace, imitând sunete de maşini, dar, bineînţeles, ne putea auzi Am încercat să mă gândesc cum să-mi explic sentimentele, însă, cu toată sinceritatea, nu ştiam care-mi erau sentimentele Bătrânul, Blake, Michael totul era atât de amestecat Telefonul mi-a piuit, reamintindu-mi că aveam trei Zinguri necitite — Cineva moare de nerăbdare s-ajungă la tine? a întrebat Michael Toate Zingurile erau de la Blake Încercase să mă contacteze din ziua în care-l văzusem la demolarea Destinaţiilor — El este, nu? a continuat Michael Am băgat telefonul în buzunar, am înclinat uşor capul într-o parte şi i-am aruncat o privire care avertiza „nu mă enerva!” Tyler s-a uitat neliniştit de la Michael la mine — Mergem la mall, a anunţat el Ca să-mi cumpere pantofi — Nu trebuia să mă-ntrebi pe mine mai întâi? Am prins cu mâna cureaua poşetei de pe umăr şi l-am privit fix pe Michael — M-a rugat, a răspuns el Iar pantofii lui favoriţi i-au rămas prea mici de-acum — Creşte-atât de repede, c-ar fi mai bine să-i cumperi unii cu două numere mai mari Amândoi eram încântaţi să-l vedem pe frăţiorul meu sănătos, după un an petrecut prin clădiri reci, mereu pe fugă — Vino şi tu, mi-a spus Tyler — Mi-ar plăcea, dar trebuie să plec — Unde? a întrebat Michael — În vechiul nostru cartier Să-i hrănesc pe Starteri — Vrei să te-ajut? — De ce? Nu crezi c-o pot face şi singură? am replicat Imediat cum am rostit cuvintele acelea, am regretat că nu le puteam lua înapoi Michael a părut teribil de rănit, iar Tyler a rămas cu gura larg deschisă — Scuze, i-am spus lui Michael Mulţumesc pentru propunere Realmente Cred, totuşi, că mă pot descurca Voi duceţi-vă la mall — Ai putea veni să luăm prânzul împreună, a zis Tyler După ce-mi cumpăr pantofi L-a prins pe Michael de mână şi a afişat cea mai convingătoare expresie de rugăminte Practic, eu şi Michael jucaserăm rolul de părinţi pentru Tyler şi de aceea se străduia să ne împace Eu nu-mi doream decât să-i pot readuce în mod miraculos pe părinţii noştri, să fim iarăşi toată familia Trebuia să mă mulţumesc însă cu împlinirea rugăminţii mărunte a fratelui meu *** Am legănat geanta de voiaj pe umăr, când am deschis uşa laterală a clădirii de birouri abandonată în care locuiseră Michael şi Tyler – şi Florina – în timp ce eu îmi închiriasem corpul Am pătruns în holul de la intrare şi am văzut recepţia goală, ca de obicei N-aş fi recunoscut-o niciodată faţă de Michael, dar inima îmi bătea mai apăsat Şi mai repede Mi-am ţinut răsuflarea şi am tras cu urechea după orice semn de pericol Locul îmi era familiar, însă lucrurile se mai schimbă Cine ştie ce Starteri locuiau acum aici? M-am îndreptat către recepţie, ca să mă asigur că acolo nu se ascundea nimeni, gata să mă atace Era pustie Am lăsat geanta pe tejghea, i-am tras fermoarul şi am scos un prosop În vreme ce ştergeam tejgheaua, am auzit paşi în spatele meu Înainte de a-mi da seama ce se întâmplă, cineva s-a repezit pe lângă mine şi a înhăţat geanta — Hei! am strigat Un Starter micuţ şi bucălat fugea spre ieşire, strângând geanta la piept Câteva sendvişuri au căzut dinăuntru şi s-au rostogolit pe pardoseală — Alea trebuiau să fie pentru toţi, afurisitule! am strigat după el A ţâşnit afară pe uşă Nu l-aş fi putut prinde niciodată Am ieşit dindărătul tejghelei şi m-am aplecat să ridic mâncarea de pe jos Apucasem un sendviş ambalat, când cineva m-a călcat pe mână — Înapoi! Era o Starteră, poate cu un an mai mare decât mine În mâini ţinea o scândură, ca pe un baston, gata să lovească Cuiele ruginite din capătul scândurii m-au convins să nu lupt Am încuviinţat din cap Ea a ridicat talpa şi mi-am retras mâna — Ia-l, am spus, arătând spre sendvişul strivit L-a înşfăcat, ca şi pe celelalte două de pe podea A muşcat direct prin folia vegetală şi a început să mestece, scoţând sunete ameninţătoare Era slăbuţă, cu părul scurt şi murdar; cândva fusese probabil o fată din clasa de mijloc Ca şi mine Eu însămi fusesem la fel de înfometată, totuşi nimeni nu venise niciodată în clădirea mea pentru a mă hrăni Iar acum ştiam motivul Fata a înghiţit — Tu S-a apropiat şi mi-a atins părul — Cât e de curat După aceea mi-a examinat chipul — Eşti perfectă Eşti o Metalică, nu? — Poftim? — Metalicii nu-i ştii? Ăia din banca de corpuri Ai un cip în cap A muşcat din nou din sendviş, însă acum a înlăturat folia — Cum te simţi? M-a ocolit şi mi-a privit curioasă ceafa Purtam hainele cele mai banale pe care le putusem găsi în dulapul nepoatei Helenei, dar nu-mi puteam ascunde pielea acum perfectă, părul lucios şi trăsăturile fără cusur Pentru toată lumea era evident că devenisem o sclavă a cipului — Ca şi cum aş fi proprietatea cuiva *** Mallul strălucitor era complet diferit de viaţa dură şi anarhică a ocupanţilor ilegali ai clădirilor abandonate Agenţi de pază Enderi supravegheau în faţa magazinelor, examinând cu priviri de oţel fiecare Starter care trecea Unul a observat nişte băieţi neîngrijiţi, care-şi anunţau statutul de nerevendicaţi prin feţele murdare şi blugii pătaţi A făcut semn agenţilor de securitate ai mallului, care i-au escortat pe băieţi cu brutalitate spre ieşire Acesta fusese un mall de lux chiar înainte ca Războiul Sporilor să fi lărgit prăpastia dintre bogaţi şi săraci Deşi nu toţi Enderii erau bogaţi şi nu toţi Starterii erau săraci, de multe ori aşa părea Aici însă am trecut pe lângă o mulţime de Starteri arătoşi, în topuri şi jeanşi iluzorii care-şi schimbau culoarea şi textura odată cu mişcările lor Semănau cu nişte păsări exotice, până şi băieţii, din cauza ochelarilor cu display-uri încorporate, a straturilor de eşarfe şi a şepcilor cu celule solare subţiri care le întăreau bateriile Cei care aveau haine cu cipuri de reglare termică îşi păstrau pe ei jachetele metalice sclipitoare Alţii le comprimau în instapliatoare, astfel încât încăpeau într-un portofel Ei spuneau că se îmbrăcau aşa pentru a se deosebi de Starterii de pe stradă Aveam un dulap plin cu haine de felul acela, moştenite de la nepoata Helenei, dar nu erau stilul meu Aceştia erau Starterii revendicaţi, care trăiau în vile ca a mea Nu întotdeauna îi puteam deosebi de cei ca mine, care fuseseră remodelaţi de banca de corpuri „Metalici”, spusese fata care mă călcase pe mână Starterii din mall erau frumoşi pentru că-şi puteau permite Aveau cei mai buni dermatologi, stomatologi şi hairstylişti Enderi şi toate cremele şi produsele de înfrumuseţare pe care le puteau cumpăra bunicii lor Războiul Sporilor aproape că nici nu le afectase stilul de viaţă Am pus capăt gândurilor acelora Îi judecam, însă şi ei îşi pierduseră părinţii Poate că bunicii nu-i priveau cu drag, ci erau reci şi ranchiunoşi, deoarece zilnic le vedeau feţele care le reaminteau de propriii lor copii dispăruţi Războiul Sporilor ne schimbase pe toţi M-am scărpinat la ceafă şi am privit în jur, sperând să văd un magazin de încălţăminte Ar fi trebuit să mă întâlnesc cu Michael şi Tyler în spaţiul food court, dar, pentru că misiunea mea de a-i hrăni pe cei fără adăpost eşuase, ajunsesem mai devreme Am simţit un nod mare în gât, gândindu-mă la asta Michael avusese dreptate: n-ar fi trebuit să plec singură Ar fi trebuit să-mi amintesc trucurile deprinse pe stradă: nu-ţi lua mâna niciodată de pe geantă Nu sta niciodată cu spatele spre o intrare Fii mereu pregătită să te lupţi Muncisem mult şi hrănisem doar doi Starteri, care fugiseră fără măcar să-mi mulţumească Mi-am îndreptat atenţia către display-ul gonflabil informativ din mijlocul mallului — Încălţăminte, am rostit spre microfonul invizibil Display-ul a desprins un magazin de pe hartă şi i-a proiectat holograma în aer Era singurul magazin de pantofi de sport din mall După cum îl ştiam pe Tyler, avea să probeze toate perechile dinăuntru Trebuia să mă duc să-l salvez pe Michael Am pornit către magazin, trecând pe lângă o bunică Enderă, care se rezema de braţul unei Startere drăguţe, probabil nepoata ei E frumuşică M-am oprit Auzul glasului aceluia electronic, artificial, care-mi răsuna în minte, mă scotea din sărite Bătrânul Ce mai faci, Callie? Mi-ai dus dorul? — Nu Absolut deloc M-am străduit să-mi păstrez vocea egală — Ochii care nu se văd se uită Isteţ răspuns Mi-am reamintit după aceea că putea vedea prin ochii mei Mi-am dus mâinile la spate, ca să nu le vadă tremurul Nu te cred câtuşi de puţin Sunt sigur că te-ai gândit la mine în fiecare zi În fiecare oră În fiecare minut — Totul se rezumă la tine, este? Aş fi vrut realmente să urlu la el, dar agenţii de pază m-ar fi crezut nebună M-am uitat la ei Mă priveau cu atenţie pentru că vorbeam de una singură? Nu, fiindcă era posibil să vorbesc în cască Poate că-mi simţiseră agitaţia Oricum, n-ar fi putut face nimic pentru a mă ajuta — Ce vrei? Vreau să-mi acorzi întreaga ta atenţie Şi vei dori să mi-o acorzi Un fior mi-a străbătut corpul Uită-te în stânga şi spune-mi ce vezi — Magazine Mai uită-te M-am răsucit spre stânga — Doar un magazin de ciocolată, unul de bijuterii, un magazin închis Nu te uiţi destul de atent Ce altceva? Am început să merg — Cumpărători Enderi, unii cu nepoţi, nişte Starteri Da Starteri Continuă să priveşti Am scanat zona Dorea să găsesc un Starter anume? — Ce-i ăsta, un joc de-a fierbinte/rece? Mai degrabă de-a fierbinte/fierbinte Atâta doar că în curând vei vedea că nu-i un joc Am rămas locului în mijlocul mallului, astfel încât Starterii şi Enderii trebuiau să mă ocolească El dorea să văd un Starter Erau o mulţime dar pe care anume? Apoi am zărit o fată cu păr roşu, lung O cunoşteam Reece Era donoarea al cărei corp fusese închiriat de tutoarea mea Lauren pentru a-şi căuta nepotul Mi-o aminteam pe Reece ca pe o prietenă, totuşi; desigur, aceea fusese de fapt Lauren Adevărata Reece nu m-ar fi cunoscut I-aş fi putut însă spune foarte multe — Reece! am strigat Era la fel de drăguţă ca întotdeauna, cu o rochie scurtă cu imprimeuri şi pantofi decupaţi, cu toc mic Am pornit către ea, ocolind oamenii Era la vreo trei metri în faţa mea când s-a oprit şi s-a întors — Mă numesc Callie, i-am spus în mijlocul mulţimii Nu mă cunoşti, dar eu te ştiu M-a privit tare ciudat, cu o expresie pe care n-o văzusem niciodată la ea Colţul gurii i s-a ridicat într-o încercare de surâs, însă n-a fost o mişcare fluidă, ci mai degrabă mecanică Ceva nu era în regulă După aceea s-a răsucit brusc şi s-a îndepărtat — Stai! am strigat după ea Nu s-a oprit Un Ender mergea imediat în urma ei Poate că nu l-aş fi remarcat, dar avea pe o parte a gâtului un tatuaj argintiu mare Un cap de animal Abia îl puteam distinge Putea să fi fost un leopard — Era Reece, da? Ai vrut s-o văd? Întotdeauna mă pot bizui pe tine, Callie Oare Reece ştia că o urmărea Enderul cu tatuaj de leopard? Nu eram sigură Ea a intrat într-un magazin Tatuatul a trecut la următorul şi s-a prefăcut interesat de colierele de perle din vitrină Am făcut un pas într-acolo Nu Las-o-n pace Reece a ieşit peste câteva momente şi bărbatul cu tatuaj de leopard şi-a reluat urmărirea Am continuat să merg, rămânând mult în urmă, privindu-i pe amândoi — Este-n pericol, i-am spus Bătrânului O să vezi Un sentiment oribil de groază s-a revărsat peste mine — E cineva-n ea? Banca de corpuri fusese distrusă, totuşi Bătrânul avea acces la mine Era posibil ca el să aibă de asemenea pe cineva în interiorul lui Reece Gândul acela îmi întorcea stomacul pe dos Vocea lui electronică Tatuajul de leopard Folosirea corpului lui Reece În depărtare, dincolo de Reece, am zărit magazinul de încălţăminte Tyler şi Michael tocmai intrau — Michael! am strigat, sperând că mă putea auzi peste hărmălaia mulţimii şi muzică Era la vreo şase-şapte magazine depărtare S-a oprit şi a privit în jur, dar nu m-a văzut A intrat Reece trebuie să fi auzit însă, deoarece s-a întors şi m-a fixat cu privirea Nu dorisem să se întâmple aşa Tatuatul a putut s-o ajungă din urmă I-a rostit ceva la ureche şi Reece a clătinat din cap cu o mişcare nenaturală Bărbatul i-a atins braţul şi ea – sau persoana aflată în interiorul ei – şi l-a retras brusc — Ce se-ntâmplă? Încremenisem locului, străduindu-mă să rezolv enigma aceasta îngrijorătoare — Spune-mi! Distrugerea Destinaţiilor Splendide n-a însemnat şi distrugerea mea Nu era singura mea resursă Pot accesa în continuare toate cipurile Reece i-a întors spatele tatuatului, apoi a pornit în fugă spre magazinul de încălţăminte Şi le pot transforma în arme — Nu, am spus către el, către mine, către toţi cei din jur Mi-am ţinut răsuflarea şi timpul s-a oprit Totul se derulase atât de fulgerător Mulţimea din jur a devenit o pâclă încremenită, când am început să alerg spre magazin Parcă alergam prin apă – nu puteam înainta suficient de rapid Ajunsesem la două uşi depărtare, când un Starter cu păr negru, purtând o jachetă metalizată gonflabilă, s-a repezit către mine ca un glonţ Abia am izbutit să-i întrezăresc chipul cu maxilar puternic şi ochi sfredelitori S-a izbit de mine, m-a cuprins în braţe şi m-a tras înapoi cât ai clipi Înainte de a putea reacţiona, a detunat o explozie oribilă, care mi-a frânt inima Răsunase din locul unde stătuse Reece Am fost proiectată prin aer odată cu Starterul şi am întrezărit doar o strălucire orbitor de albă Capitolul doi Bucăţi de sticlă şi metal răpăiau de sus şi ricoşau de jos Zăceam pe spate, cu Starterul ghemuit deasupra mea, acţionând ca un scut, protejându-mă Am închis ochii şi am încrucişat braţele, ca să-mi apăr faţa O Enderă ţipa că fusese lovită Zbierete de durere şi frică se auzeau din toate direcţiile şi nu puteam spune cu certitudine că nu ţipam şi eu Mi s-a părut că durase o eternitate, dar probabil fuseseră doar câteva secunde În cele din urmă bubuiturile şi zăngăniturile oribile au încetat Pentru un moment mallul a devenit tăcut, de parcă toţi ar fi continuat să-şi ţină răsuflarea Apoi, într-o exhalare colectivă, sunetele au reînceput, cumva înăbuşite Le auzeam ca ecouri spectrale Enderi răniţi gemeau, Starteri plângeau Unii strigau, fără speranţă, după mamele şi taţii lor, care, desigur, nu mai trăiau de mult, ucişi de spori Am deschis ochii Starterul care mă apărase s-a aplecat peste mine şi mi-a examinat faţa — N-ai păţit nimic, a spus A întors capul şi a privit în depărtare Vin şerifii A sărit în picioare — Aşteaptă! Am dat să mă ridic în capul oaselor — O să ne revedem Până m-am săltat în picioare, el dispăruse deja Am scuturat cioburi de pe haine Dosurile palmelor îmi erau însângerate Cum se putuse întâmpla aşa ceva? Cum transformase Bătrânul cipul într-o bombă? Tyler Michael Nu! Te rog, nu! M-am orientat şi am zărit magazinul de încălţăminte în dreapta, exact lângă zona cea mai distrusă Am început să alerg, dar m-am împiedicat de sfărâmături Am avansat până în faţa magazinului, unde un agent de pază tocmai acoperise cu haina sa resturile corpului lui Reece Unul dintre pantofii ei – tocurile pe care tocmai le admirasem – zăcea pe podea, presărat de cioburi, ca şi cum se spărsese condurul de cleştar al Cenuşăresei Propriii mei pantofi au trosnit, când am intrat în magazin Oamenii stăteau pe banchetele de probă Cei răniţi apăsau batiste, prosoape din hârtie, ba chiar şi şosete din magazin – cu etichetele încă pe ele – pe capete, feţe şi braţe L-am zărit pe Michael în spatele unei tejghele, în capătul opus al magazinului, privind în jos, cu capul mult plecat Am pornit în fugă într-acolo — Michael! M-a privit cu o expresie de uşurare — Callie — Unde-i Tyler? am ţipat Tyler s-a ridicat, apărând dinapoia tejghelei Avea câteva zgârieturi, dar în rest era teafăr Am ocolit tejgheaua şi l-am strâns în braţe — Ce s-a-ntâmplat? m-a întrebat — A fost o explozie, am răspuns încet — De ce? a insistat el I-am putut citi deruta în ochi Poate că din punct de vedere fizic nu păţise nimic, însă explozia avea să lase altă cicatrice pe dinăuntru — Aş vrea şi eu să ştiu, i-am răspuns *** Şerifii federali au blocat accesul în magazinul de încălţăminte şi au transformat spaţiul din faţa lui într-o zonă pentru chestionări Detectivi federali în costume civile, nu în uniforme, au împrumutat mese şi scaune de la magazinele elegante şi au creat birouri improvizate, dispuse la distanţe suficient de mari între ele pentru ca martorii să nu se poată auzi Eu şi Tyler am stat la coadă, aşteptându-ne rândul Îmi pusesem palmele pe umerii lui şi-l ţineam aproape de mine Mai aveam o singură persoană înaintea noastră Oare ar fi trebuit să destăinui ceea ce ştiam? Ce ar fi făcut cu mine, dacă le-aş fi spus că auzeam glasuri în minte? M-ar fi crezut? Sau ar fi zis că sunt nebună? O Starteră a terminat şi s-a ridicat de la o masă Un şerif ne-a făcut semn din cap şi i-a indicat lui Tyler să-i ia locul El s-a dus la masa respectivă, iar eu am mers la următorul birou improvizat eliberat şi m-am aşezat pe scaun, în faţa unui detectiv Chiar şi stând jos, era mult mai înalt decât mine Era un Ender musculos, în vârstă de vreo sută de ani, bronzat şi cu o coamă de păr alb L-am zărit pistolul, dar vederea Ziptaserului mi-a încordat toţi muşchii — Numele? m-a întrebat — Callie Woodland Display-ul lui gonflabil de mărimea palmei îmi înregistra vorbele Puteam vedea cuvintele scrise invers, parcă plutind în aer — Vârsta? — Şaisprezece ani — Bunici? Am clătinat din cap Am explicat că Lauren devenise recent tutoarea mea legală, aşa că nu puteam fi considerată nerevendicată, şi i-am dat adresa mea şi numărul de telefon — Ce făceai în mall? m-a întrebat — Urma să mă întâlnesc cu fratele meu, Tyler, ca să-şi cumpere pantofi — El este aici? Am încuviinţat din cap Şeriful a indicat display-ul — Te rog să declari verbal, mi-a spus — Da, el este chestionat la masa aceea M-am scărpinat la ceafă, apoi mi-am dat seama ce făceam M-am oprit Detectivul m-a privit observase ceva? Mi-am vârât palma sub coapsă — Spune-mi ce ai văzut, mi-a cerut el Am inspirat adânc Exersasem răspunsul acesta pe când aşteptam la rând, dar aveam să reuşesc să-l spun convingător? — Am văzut o fată care mergea prin mall — Poţi s-o descrii? — Păr roşu, lung, înaltă cam de , m, frumoasă Ochii mi s-au umplut de lacrimi Am încercat să le stăvilesc Nu doream ca detectivul să-şi dea seama că o cunoscusem El a mijit ochii — E-n regulă Linişteşte-te şi continuăm după aceea Am încuviinţat din cap — Putem continua — Cum era îmbrăcată? — Ăăă o rochie verde cu imprimeuri Şi pantofi argintii Glasul mi-a tremurat Ochii ni s-au întâlnit Am şovăit — Şi ? — Se purta ciudat — Cum adică? Nu spune nimic Am devenit alertă Detectivul şi-a desprins privirea de la display — Te simţi bine? m-a întrebat Callie, acum ştii ce pot să fac Ai înţeles? Am aprobat din cap — Poţi continua? a întrebat detectivul — Fata părea nervoasă Se uita întruna în jur Ochii lui s-au îngustat — Da, te ascult — S-a oprit în faţa magazinului de încălţăminte După aceea, brusc, s-a auzit o explozie Am închis ochii Şi şi apoi am văzut că era moartă Probabil că avusese o bombă asupra ei Glasul mi s-a frânt, când a revenit durerea amintirii teribile Detectivul m-a cercetat din priviri Expresia chipului i s-a îmblânzit şi a părut compătimitor Aproape că am vrut să-i spun adevărul Dar n-am îndrăznit — Asta-i tot ce ştiu, am încheiat M-a reţinut încă puţin L-am văzut pe Tyler ridicându-se Michael l-a însoţit în direcţia coridorului lung care ducea la ieşirea din mall *** Când am plecat din zona de interogare, Bătrânul mă părăsise deja Ştiam asta pentru că auzisem vidul, tăcerea totală care urma după deconectarea lui Am bănuit că trebuia să discute cu oamenii lui, poate chiar cu acela care o controlase pe sărmana Reece Eram mulţumită că, indiferent care ar fi fost motivul, nu mai era în mintea mea Am mers ca o fantomă prin mallul pustiu Mi-am amintit ce-mi spusese Redmond, prietenul meu Ender, tehnicianul Helenei El prezisese că cipurile din capetele noastre puteau fi utilizate ca bombe Biata Reece Cum procedase Bătrânul? Şi de ce? Ca să demonstreze că noi puteam distruge Destinaţiile Splendide, dar nu şi pe el? Sau doar pentru a mă teroriza? Am simţit un nod în stomac Detestam din tot sufletul cipul – obiectul ăsta – din capul meu Nu doream să-i îngădui unui Ender dezgustător să mă controleze pentru tot restul vieţii mele Cuvinte mari, mâini tremurătoare Mă simţeam ameţită Am intrat într-o nişă din apropierea unei uşi de serviciu şi am respirat adânc de câteva ori Nu-mi puteam alunga din minte imaginea lui Reece şi a pantofului ei Oare aş fi putut face ceva pentru a o salva? Mi-am apăsat ambele braţe peste abdomen, ca să mă calmez, să-mi stăpânesc nervii, să-mi revin în fire M-am uitat peste umăr Eram destul de departe de locul exploziei pentru ca să nu fiu remarcată de nimeni Am scos telefonul şi l-am sunat pe senatorul Bohn M-am străduit să am glasul calm şi raţional Am fost destul de sigură că am reuşit la partea cu raţionalul Senatorul mă ajutase să distrug Destinaţiile Splendide El era unul dintre puţinii care cunoşteau toată povestea şi care deţineau relaţiile necesare pentru a întreprinde ceva în privinţa respectivă Am povestit ce se întâmplase El încercase, fără succes, să dea de urma Bătrânului I-am explicat că explozia se datora lui — Am o idee cum l-am putea descoperi, am spus eu şi i-am descris planul meu Senatorul m-a ascultat După aceea a rostit: — Lasă-mă puţin să văd ce pot face Vom avea nevoie de un mandat de percheziţie special Dacă apelez la nişte relaţii, l-aş putea obţine în vreo două ore După ce am terminat de vorbit, am sunat-o pe tutoarea mea, Lauren, şi i-am istorisit şi ei totul Mai trebuia să fac un lucru Să încalc o promisiune Michael şi Tyler mă aşteptau la ieşirea din mall Prin uşile de sticlă vedeam că şerifii federali de afară interziceau intrarea oricăror persoane Noi nu ieşiserăm încă; ne-am privit şi arătam jalnic — Cum a mers? i-am întrebat Michael a ridicat braţele în aer — Le-am spus puţinul pe care-l ştiam — O explozie mare! Tyler l-a imitat, ridicând braţele, apoi deschizându-le larg, pentru a descrie un cerc uriaş N-am putut să nu-l îmbrăţişez, strâns — Îmi turteşti nasul, a mormăit el cu glas înăbuşit Făcuse faţă evenimentului mult mai bine decât mă aşteptasem Poate că viaţa pe stradă îl înăsprise I-am dat drumul şi m-am întors spre Michael — Poţi să-l duci pe Tyler acasă şi să-l ajuţi să se cureţe? I am întrebat Michael a înclinat capul într-o parte — Tu unde te duci? — O să mă spăl la o toaletă, după care am ceva de făcut N-a părut încântat — Haide, Tyler, noi plecăm Callie o să vină mai târziu I-am cuprins pe amândoi într-o îmbrăţişare colectivă I-am simţit căldura lui Michael — Nu ştiu ce m-aş face fără voi, le-am şoptit — Nu-ţi mai face atâtea griji în privinţa asta, mi-a murmurat Michael la ureche Am întors capul şi l-am privit — Mulţumesc L-am frecat uşor cu palma pe spate, l-am sărutat pe Tyler pe obraz şi i-am lăsat să plece După aceea am suspinat, recunoscătoare lui Michael care avea grijă de fratele meu Apoi am scos telefonul şi am privit Zingurile de la Blake *** Pe când şofam spre întâlnirea cu Blake, vederea a început să mi se înceţoşeze Ştiam ce va urma, fiindcă mai păţisem asta, recent Am tras pe dreapta, lângă trotuar, şi am oprit Retrăiam o amintire a Helenei cu atâta precizie, încât putea să fi fost a mea Era un fel de postefect al transpoziţiei: procesul de transfer minte-corp Mi s-a derulat prin minte, aşa cum ar fi făcut una dintre propriile mele amintiri O vedeam din exterior, ca o spectatoare, dar în acelaşi timp eram părtaşă la sentimentele Helenei Intra pentru prima dată în Destinaţii Splendide Toţi îi zâmbeau: recepţionista, domnul Tinnenbaum, apoi Bătrânul Gândurile ei deveniseră gândurile mele, însă nu ca şi cum i-aş fi auzit glasul, nu, ci mai exact îi simţeam disperarea Cum mi-au furat-o oamenii ăştia pe Emma, au înhăţat-o, au brăzdat-o cu laserele, i-au tăiat în carne şi au schimbat-o! Din cauza lor, nu mai este A pierit A dispărut Şi probabil a murit Simţeam sentimentul de pustietate ce o cuprinsese pe Helena Simţeam cât de singură era Ca majoritatea amintirilor, a fost scurtă, după care s-a volatilizat Însă m-a străbătut ca un val de emoţii şi tristeţea a dăinuit pe aproape tot restul drumului De ce se întâmpla aşa? Şi oare eu eram singurul donor care avea parte de aceste retrăiri bizare ale transferurilor minte-corp? Alesesem parcul Beverly Glen pentru întâlnirea cu Blake Când l-am zărit aşteptându-mă, cocoţat pe o masă pentru picnic, inima mi s-a oprit pentru o secundă Văzându-l cu părul luminat din spate de soarele care cobora în amurg, n-am putut să nu-mi amintesc de întâlnirea noastră anterioară, care se petrecuse tot acolo Atât doar că, atunci, în interiorul corpului său, fusese Bătrânul Eu alesesem parcul acesta pentru că era în apropiere şi existau agenţi de pază privaţi, aşa încât eram protejaţi Totuşi poate că existase şi alt motiv, subconştient, pentru care preferasem acelaşi loc Am continuat să înaintez, fără să-l scap din ochi Se sprijinea cu coatele pe coapse, cu degetele împreunate, exact aşa cum ţineam minte Trebuia totuşi să-mi reamintesc că nu era cel cu care fusesem atunci Acesta era adevăratul Blake, nepotul senatorului Harrison, care credea că fusese bolnav, care nu ştia nimic despre banca de corpuri, al cărui unic indiciu că între noi doi existase cândva o relaţie era o fotografie a noastră împreună din memoria telefonului lui A întins mâna şi m-a ajutat să mă cocoţ lângă el pe tăblia mesei — Mă bucur c-ai venit, mi-a spus — Îmi pare realmente rău, dar nu pot sta mult — De ce? — Aştept un Zing important Ştiam că era o scuză jalnică, aşa că am continuat repede: — Am venit totuşi, fiindcă trebuie să-ţi spun ceva — Şi eu voiam să te întreb ceva Tu ştii totul despre ce-a fost între noi doi, pe când eu nu ştiu absolut nimic — Asta nu-i important acum — Pentru mine, este Şi-a scos telefonul Aşadar, ce-i cu fotografia asta? Mi-a arătat imaginea noastră, fericiţi, ţinându-ne după mijloc Era însă o minciună De fapt, acela era Bătrânul Mă durea sufletul s-o privesc — Ce-am făcut? a întrebat Blake Vreau să zic ce-am făcut în ziua aceea? — Ne-am plimbat călare — La ranch-ul bunicului? — Da Uram să-mi amintesc ziua aceea La momentul respectiv, o considerasem una dintre zilele cele mai frumoase din viaţa mea — Se pare că ne-am simţit bine Am oftat — Da M-a privit drept în ochi — Ce altceva am mai făcut? — Am mers la Music Center şi la un restaurant drive-in Am privit apusul Nu am completat detaliile pe care le vedeam în minte Privisem soarele apunând peste munţi, cu caii noştri alăturaţi, foindu-se pe copite îmi dăruise orhideea cu pete, prima floare pe care o căpătasem de la un băiat Retrăirea amintirilor acelora mă durea Nu pentru că ele dispăruseră, ci pentru că, de fapt, nu existaseră niciodată Oricum, nu cu el — Nu, vreau să-ntreb dacă am mai făcut şi altceva? Şi-a răsucit gâtul, ca şi cum gulerul i-ar fi fost prea strâmt Mai mult decât atât? — Nu Doar ne-am sărutat La momentul acela, nu fusese „doar” o simplă sărutare pentru mine Însă el nu trebuia să ştie asta — Mi-ar fi plăcut să-mi pot aminti asta, a spus Blake — Şi mie mi-ar fi plăcut să-ţi poţi reaminti A şovăit o clipă, de parcă ar fi încercat să vadă dacă vorbeam serios După aceea s-a aplecat înainte, nesigur, cu ochii cercetând permanent în căutare de indicii M-am apropiat şi eu, până când feţele aproape că ni s-au atins Avea un miros minunat, de lemn şi de iarbă, la fel ca înainte Ne-am sărutat A fost altfel decât înainte A început la fel, mătasea buzelor lui, aroma pielii Dar scânteia pe care o simţisem cândva, fiorul acela electric dulce, dispăruse Exista numai în memoria mea Am încercat din nou Poate că exista, însă eu nu eram pur şi simplu suficient de sensibilă Poate că vina îmi aparţinea Poate că eram tulburată Relaxează-te Găseşte-o Dar m-am oprit M-am retras Nu Nu era de găsit Blake s-a desprins şi el şi a privit în depărtare Am rămas tăcuţi, unul lângă celălalt, fără să ne atingem El şi-a trecut o mână prin păr Eu m-am uitat la telefon Deocamdată niciun Zing — Pare că arzi de nerăbdare să pleci, a rostit el cu un aer resemnat — Nu, iartă-mă, este ceva realmente important Am pus telefonul jos — Aşadar, ce doreai să-mi spui? a întrebat Blake M-am întors către el În sfârşit puteam să fac lucrul pentru care venisem de fapt — Eşti în pericol Amândoi suntem în pericol — Poftim?! M-a privit ca şi cum tocmai îl anunţasem că Pământul era plat Trebuia să încep cu ceva ce el ştia deja — Ai auzit despre bomba din mall? S-a încruntat — Bombă? La ştiri au spus doar c-a fost o explozie cauzată de scurgeri de gaze — A fost o bombă Şi am fi putut la fel de bine să murim eu sau tu Blake s-a retras puţin, îndepărtându-se de mine N-avea să fie uşor să-l conving — I-am promis bunicului tău că nu-ţi voi spune, am continuat El vrea să te protejeze, dar acum trebuie să ştii adevărul Mai ţii minte clădirea la demolarea căreia ai asistat în Beverly Hills – Destinaţii Splendide? A încuviinţat încet — Tu ai fost răpit şi adus acolo Ţi-au implantat un cip în craniu Corpul ţi-a fost folosit – preluat – de şeful Destinaţiilor Procedeul se numeşte „transpoziţie” De aceea n-ai nicio amintire despre fotografia aceea Nu erai tu însuţi atunci — Şi unde eram eu? — A fost ca şi cum propriul tău creier ar fi dormit Am fluturat apoi din mână, abandonând subiectul — Important este că-i bine să te ţii departe de el – este poreclit „Bătrânul” O să-l recunoşti fiindcă poartă o mască electronică şi are un glas artificial care-ţi dă fiori Planul lui este să transforme mii de Starteri în donori permanenţi – astfel încât să nu ne trezim niciodată Dar noi l-am oprit Blake a emis un sunet, pe jumătate râs, pe jumătate pufnet — Mi se pare o aiureală — Ştiu că sună ca o aiureală, totuşi este adevărat Şi eu am acelaşi cip Mi-am atins ceafa El şi-a frecat tâmplele, de parcă l-ar fi durut capul când se gândea la toate nebuniile acelea Telefonul meu a pâlpâit, anunţând un Zing de la cabinetul senatorului Bohn Am obţinut mandatul de percheziţie Sună-mă când poţi — Trebuie să plec, am rostit — Deja? Umerii lui Blake s-au gârbovit — Aveam un milion de întrebări — Îmi pare rău, dar trebuie să-l oprim Întreabă-ţi bunicul Fă-mi o favoare şi nu-i spune c-ai aflat de la mine Regretam că-l părăseam acolo după ce-i dădusem atâtea ştiri ameţitoare, însă eram aşteptată — Să nu vorbeşti cu nimeni despre asta, până nu discuţi cu bunicul tău, i-am atras atenţia Când m-am îndepărtat grăbită, am simţit în piept o durere surdă, ca şi cum îmi fusese smulsă inima Nu mă puteam autoamăgi – îi duceam dorul lui Blake Dar nu acestui Blake Atunci însemna că-i duceam dorul lui Nu! Indiferent ce ar fi însemnat, nu doream să mă gândesc la ideea respectivă Era prea oribilă Dezgustătoare Trebuia să mi-o alung din minte şi să mă concentrez asupra felului în care urma să-l oprim *** Am stat pe bancheta din spate a limuzinei, alături de şeful de personal al senatorului şi de Lauren Înainte de explozia bombei, Bohn condusese o investigaţie a Congresului asupra Destinaţiilor Splendide, care nu se soldase însă cu niciun rezultat Computerele confiscate din Destinaţii fuseseră şterse, astfel că din ele nu se putuse afla nimic Toate pistele comisiei de anchetă se înfundau Însă explozia ne renăscuse impulsul de a-l găsi pe Bătrân Cu mandatul de percheziţie pe care ni-l obţinuse senatorul, am pornit spre singurul loc cu care ştiam că Bătrânul avusese legături de afaceri Unicul inconvenient era faptul că, din cauza urgenţei, mandatul nostru avea un caracter condiţional: era exclusiv pentru inspectare Nu puteam decât să examinăm fişierele şi computerele, fără să copiem nimic De aceea rolul meu devenea cu atât mai esenţial, întrucât eu trăisem acolo — Este groaznic ce s-a întâmplat cu Reece, a zis Lauren Mă simt teribil de responsabilă — Nu-i vina ta, am rostit Reece optase să devină donoare înainte s-o fi închiriat tu M-am întrebat din nou de ce procedase Bătrânul aşa Să fi fost o coincidenţă faptul că o sacrificase tocmai pe donoarea tutoarei mele? N-am spus însă nimic, pentru că nu doream ca Lauren să-şi facă mai multe reproşuri — Zici că se purta ciudat? a întrebat ea — Cred că era controlată Totuşi „jocheul” ei nu făcea o treabă prea grozavă Expresiile şi mişcările îi erau sacadate, smucite Părea nenaturală Lauren s-a înfiorat — În plus, am continuat eu, mi-a atras atenţia un Ender, cu care ea a vorbit imediat înainte de explozie — Ce Ender? a întrebat şeful de personal — Un bărbat înalt, atletic, de vreo sută de ani Avea pe gât tatuajul unui leopard O urmărise prin mall înainte de explozie — Au vorbit mult? — Câteva secunde, am răspuns cu un nod în gât Dintre toate locurile posibile, tocmai în mall a trebuit să se întâmple Cu atâţia copii în jur — A vrut să ne demonstreze, a rostit şeful de personal, că, deşi i-am oprit Destinaţiile, nu-l putem opri pe el Aşadar nu fusese vina lui Lauren, ci a mea Bătrânul ţintise mallul în care aveam să merg şi se folosise de donoarea tutoarei mele, o Starteră pe care o cunoşteam, pentru a-mi dovedi că încă era capabil să ne facă rău Fusese vina mea că atâţia oameni fuseseră răniţi şi că Reece murise Am închis ochii pentru un moment Şoferul a tras pe dreapta şi a oprit Ajunseserăm Nu m-am clintit — Nu este obligatoriu să intri, a spus Lauren — Ba da De aceea am venit, am răspuns Îl cunosc pe Bătrân mai bine decât oricare dintre voi S-ar putea să existe vreun indiciu care să se lege de ceva ce mi-a spus el cândva Nu puteţi copia nimic, aşa că aveţi nevoie de ochii mei De fapt n-aş fi dorit să intru, dar trebuia s-o fac Am coborât din maşină şi am privit Instituţia Zidurile sure şi masive mă apăsau pe inimă Complexul semăna cu o închisoare, şi era de fapt o închisoare, cu porţi grele din fier şi cabină pentru gardieni Zidurile mă sfidau batjocoritor, provocându-mă să mă întorc între ele Eram oare o idioată pentru că reveneam aici? Ultima dată când o făcusem îmi pierdusem prietena cea mai bună pe zidurile acelea Lauren a venit lângă mine A zâmbit şi riduri fine şi blânde i s-au format în jurul ochilor — Nu te speria, Callie Vom fi alături de tine Şoferul a rămas în limuzină şi noi trei am pornit spre poartă Eram în siguranţă, nu? Noi dispuneam de putere şi bani într-o măsură mai mare decât indivizii oribili din locul acesta Într-o măsură mai mare decât şefa ticăloasă a securităţii, bătrâna mea temniceră – Beatty Atunci de ce-mi tremurau mâinile? Lauren a observat şi m-a atins pe umăr — Nu-ţi fie teamă N-o să te întâlneşti cu ea O să discutăm doar cu directorul Am încuviinţat din cap Deşi Beatty îmi bântuia amintirile, probabilitatea de a ne întâlni cu ea era destul de redusă Probabil că se afla prin celulele din subsol, torturând un Starter nefericit Porţile s-au deschis cu scrâşnetele şi zăngăniturile lor groaznice care mă făceau să încleştez maxilarele fără să vreau Am coborât ochii şi am văzut că mâinile nu-mi mai tremurau Am ajuns în cabinetul principal şi am aşteptat sosirea directorului Şeful de personal şi Lauren s-au aşezat în scaune vechi, capitonate în piele Eu eram prea agitată ca să stau jos M-am plimbat înainte şi înapoi prin cameră Nu avea nici măcar o tuşă de culoare Pe perete atârna tabloul decolorat al unei scene cinegetice englezeşti Un vânător ridica plin de mândrie o vulpe moartă Perfect adecvat, mi-am spus Mi-a atras atenţia o sclipire de pe birou Provenea de la un coupe-papier al cărui mâner avea formă de şarpe, cu ochi din pietre verzi ca smaraldele Alături, economizorul de ecran al display-ului gonflabil nu prezenta obişnuitele cascade sau scene de natură sălbatică, ci un cadru din Huntdown, un joc de first-person shooter în care erau vânaţi Starteri nerevendicaţi Ştiam mai bine decât oricine cât de brutal putea fi locul acesta, dar cadrul acela m-a şocat până şi pe mine Am simţit că mi se face rău de la stomac Detestam să fiu aici Nu doream decât să ne căpătăm răspunsul şi să plecăm De fapt, nu ne trebuia decât o adresă, un număr de contact, eventual un cont bancar Un mod sigur prin care să-l găsim pe Bătrân — Nu vrei să stai jos? m-a întrebat Lauren Uşa s-a deschis şi m-am încordat În locul directorului, m-am pomenit faţă în faţă cu Beatty — Bună ziua, Callie, a rostit ea cu glasul răguşit dintotdeauna Mă bucur să te revăd Şi-a întins mâna noduroasă spre mine Aluniţele de pe faţa ei păreau să fi crescut Mi-am încrucişat braţele peste piept Dacă ura din ochii mei ar fi putut stârni un foc, atunci Beatty ar fi ars ca o surcică Şeful de personal s-a ridicat şi a venit lângă mine — Îl aşteptăm pe director O umbră de surâs a apărut într-un colţ al gurii lui Beatty — Perfect Este în faţa voastră — Tu? am izbucnit fără să mă pot abţine — Da, am fost promovată M-am retras un pas Cred că am icnit, fiindcă şeful de personal şi-a pus mâna pe umărul meu Cum era posibil? Ea ar fi trebuit să fi fost arestată, deoarece le ordonase şerifilor să tragă cu Taserele în Sara Ea ştiuse despre boala de inimă a fetei — Tu eşti directoarea? am întrebat — Exact, Callie Mi-a rostit numele apăsat, de parcă tocmai fusesem chemată la execuţie Părul alb îi era tuns scurt pe părţi, iar restul se înălţa către tavan Nu mai purta uniforma gri, severă, şi nici ecusonul Avea un taior din lână care părea scump, cu o eşarfă oranj la gât Aş fi înhăţat eşarfa aceea şi aş fi strâns-o până ce i s-ar fi învineţit chipul — Ne aflăm aici ca să discutăm despre directorul Destinaţiilor Splendide, a spus şeful de personal — Ce-i cu el? a întrebat Beatty Lauren ni s-a alăturat, iar şeful de personal a continuat: — Avem mandat pentru o investigaţie senatorială, a lămurit el scoţând un plic din buzunar Care ne împuterniceşte să examinăm orice documente care stabilesc o legătură între Destinaţii Splendide şi Instituţia — Ce anume căutaţi? a întrebat Beatty, deschizând plicul Mai specific? — Trebuie să aflăm unde se ascunde Bătrânul, am răspuns — Instituţia trebuie să ştie cum să-l contacteze, a continuat Lauren, deoarece derulează afaceri cu el Beatty a clătinat din cap ca şi cum i-am fi cerut un milion de dolari — Întotdeauna el a fost cel care a iniţiat contactul cu noi Directorul anterior nu dispunea de nicio modalitate prin care să-l apeleze — Poate că există cineva de aici – secretara fostului director – care ar putea şti mai multe? a întrebat Lauren — Şi secretara a plecat de aici Buzele lui Beatty s-au lărgit într-un surâs de superioritate, când i-a restituit plicul şefului de personal — Oamenii dispar pur şi simplu de aici, nu m-am putut abţine să nu remarc — Tu ai fi cea mai în măsură s-o ştii, a replicat Beatty apropiindu-se mult de mine Mi-a venit s-o pălmuiesc Trei şerifi Enderi înalţi au intrat în cameră şi s-au poziţionat în spatele nostru Unul i-a înmânat lui Beatty o hârtie, pe care femeia a întins-o şefului de personal — Ce-i asta? a întrebat el — O hotărâre judecătorească de interzicere, a răspuns directoarea prompt — Ce-nseamnă asta? am întrebat-o pe Lauren — Înseamnă că acest caz se va împotmoli în tribunal înainte de a obţine vreun răspuns, a zis şeful de personal S-a uitat de la hârtie la Beatty: Ai probabil nişte prieteni foarte suspuşi Un surâs a înflorit pe chipul noii directoare — Nici măcar n-ai idee S-a întors către şerifi: Evacuaţi-i pe toţi Şeful de personal şi Lauren au fost escortaţi primii Un şerif m-a prins de cot şi i-am urmat spre uşă Beatty i-a şoptit însă ceva şi el mi-a dat drumul în ultima clipă şi a ieşit singur, închizând uşa şi lăsându-mă înăuntru Am rămas doar eu şi Beatty Inima îmi bubuia Ea m-a apucat de încheietura mâinii şi m-a tras către birou — Cum îndrăzneşti să te-ntorci aici şi să crezi că-ţi poţi băga nasul în dosarele mele? a şuierat Ar trebui să-ţi vezi de treburile tale, fetiţo cu vilă în Bel Air! Ştia unde locuiam Nu era o surpriză, dar era o ameninţare M-a strâns şi mai puternic de încheietură — Dă-mi drumul! am ţipat Uşa era prea departe şi prea groasă, ca să fiu auzită — Ai multe de pierdut acum, Callie, a zis ea ţintuindu-mă cu ochi răi de pe faţa presărată de aluniţe — Şi-o să le pierzi Nu va trece mult până când vei face un pas greşit Şi-o să am grijă să fii încuiată tot aici, unde ţi-este locul Degetele începuseră să mi se albească din cauza presiunii la care erau supuse Am încercat să le descleştez, dar Beatty şi-a înfipt unghiile în mine Aş fi putut s-o muşc de mână, pentru a mă desprinde, însă exact asta dorea Atunci m-ar fi aruncat din nou în celulă şi Lauren ar fi trebuit să recurgă la mulţi avocaţi pentru a mă elibera Ţinând seama de relaţiile lui Beatty, era posibil să nu mai ies niciodată Am privit coupe-papierul cu mâner în formă de şarpe de pe biroul ei Ştiam că nu-l puteam folosi Totuşi am continuat să privesc într-acolo, ca să-i îndepărtez atenţia, un truc pe care-l învăţasem pe stradă Ea a muşcat momeala şi şi-a desprins ochii de la mine În clipa aceea, am izbutit să mă eliberez Am alergat la uşă şi am încercat s-o deschid, dar era încuiată Am lovit cu pumnii în ea — Daţi-mi drumul! Uşa s-a deschis, iar Lauren şi şeful de personal erau lângă şeriful federal care punea cheia în buzunar Lauren şi-a trecut braţul după umerii mei — Aţi păţit ceva, doamna directoare? a întrebat şeriful Beatty şi-a netezit taiorul şi a pornit spre noi — Însoţeşte-i până la ieşire Pe când ne îndepărtam, am întors capul ca s-o mai privesc o dată Am regretat că am făcut-o Era rezemată de canatul uşii, iar pe chip i se lăţise un rânjet afurisit şi victorios Era imposibil să pot contracara expresia aceea Beatty avea unu la zero *** Am urcat toţi pe bancheta din spate a limuzinei – Lauren, eu şi şeful de personal – şi şoferul a pornit — Cum este posibil să fi ajuns directoare? am întrebat După toate câte-a făcut? Interiorul maşinii a rămas tăcut — Şi-acum ce facem? Abandonăm? am continuat şirul întrebărilor Nu putem convinge un judecător să anuleze decizia? Şeful de personal s-a foit pe locul său — Este posibil ca Instituţia să nu aibă într-adevăr nicio informaţie Se poate ca Bătrânul să fi insistat pentru contacte directe, utilizând subordonaţi În felul acela nu rămân amprente digitale M-am lăsat pe spate, simţindu-mă înfrântă — Şi atunci cum îl vom găsi? Nimeni n-a avut vreun răspuns Când m-au lăsat în faţa locuinţei, am ştiut că n-aveau să mai întreprindă nicio acţiune Lauren a coborât din limuzină ca să mă îmbrăţişeze M-a strâns cu putere, apoi mi-a dat drumul — Şi-acum? am întrebat-o A clătinat din cap — Ai grijă să te fereşti — Am în cap o bombă potenţială De acum n-o să mai fiu niciodată în siguranţă şi nici vreunul dintre ceilalţi Metalici, inclusiv nepotul tău, Kevin Nu poţi renunţa M-a privit drept în ochi — Callie, am o sută şaizeci şi unu de ani L-am căutat, zi de zi, vreme de şapte luni Am izbutit să reînvii nişte speranţe pentru azi, dar acum Glasul i s-a frânt — Nu spun că renunţ, totuşi nu-ţi poţi imagina cât de pustiită sunt pe dinăuntru N-a mai rămas nimic Tu eşti tânără Ţie îţi curge focul prin vine Foloseşte-l şi pentru mine Ochii ei mă implorau După aceea s-a întors şi a suit în limuzină Am privit maşina care a ieşit de pe aleea de acces curbă, iar porţile din fier s-au închis automat în urma ei Nu te vor ajuta Nu te pot ajuta Eşti singură Capitolul trei Bătrânul revenise în capul meu Aici, în casa mea Nu voiam să vadă nimic prin ochii mei Şi aşa îmi stârnea fiori Callie? M-am grăbit în garaj şi am închis uşa Am stins lumina şi am rămas lângă perete, în beznă — Cine-i următorul? Pe cine-o să mai arunci în aer azi? Nu trebuie să stai pe întuneric Nu-i nevoie să văd unde eşti Pot să trimit un semnal spre cipul tău Am crezut c-am demonstrat asta destul de bine în mall — Prin urmare, poţi detona cipul oricui, expediindu-i un anumit semnal? Cam aşa ceva N-o să-mi trădez secretele — Dar n-o să detonezi şi cipul meu Ai înţeles aşadar că cipul tău este special Aşa cum eşti şi tu — Am înţeles că eşti un monstru şi un ucigaş Şi că nu pot avea încredere în nimic din ce spui O să-ţi spun ceva care-i adevărat Şi va fi de-a pururi adevărat M-asculţi? Mi-am dorit să-i omor pe el şi vocea lui metalică — Da A vorbit lent Nu te încrede în nimeni, decât în tine După o pauză lungă, a adăugat: Apoi pune sub semnul întrebării şi încrederea aceea — Mi se pare lipsit de sens Şi nu uita: poate că nu vreau să detonez cipul tău, dar cipul lui Michael n-are nimic special De fapt, nici Michael n-are nimic special Am încleştat pumnii Sau cipul lui Tyler Despre ce vorbea? — Tyler n-are niciun cip Ba da — Minţi L-am controlat Am simţit cum transpiraţia mi se prelinge pe gât Am încercat să-mi reamintesc Fuseserăm extrem de fericiţi să-l găsim pe Tyler, extrem de recunoscători să-l vedem în stare mai bună decât înainte de a fi fost răpit de Bătrân Mai sănătos În surescitarea şi uşurarea de atunci, nu-l controlasem imediat, totuşi o făcusem mai târziu Cum l-ai controlat? — Pe ceafă N-avea nicio cicatrice Noi ne îmbunătăţim permanent tehnologia I-am curăţat cu laserul punctul de incizie Bună treabă, nu crezi? Putea fi adevărat? M-am lăsat să lunec în jos, pe lângă peretele de care mă rezemam, până am ajuns să stau pe vine Bărbia mi-a coborât în piept Speram să fie doar un vicleşug În caz contrar, ar fi fost vestea cea mai rea pe care o primisem vreodată şi însemna că Tyler era legat de Bătrân, ca şi mine — Ai omorât-o pe Reece şi i-ai implantat un cip fratelui meu, am scrâşnit din dinţi Stai departe de el, am vorbit eu către podea Asta depinde de tine Am ridicat capul Ne vom întâlni într-un loc ales de mine Am simţit cum mi se usucă gura şi mi-am umezit buzele — Unde? Nu vei spune nimănui, nu vei alerta pe nimeni şi nu vei expedia niciun Zing Dacă o vei face, Michael va păţi ce a păţit Reece Apoi Tyler Ai înţeles? Ce puteam spune? — Da, e clar Eşti deja în garaj Urcă-n maşină Nu vedeam nicio cale de ieşire Nu aveam de-a face cu un inamic cu care să pot lupta – el era în interiorul minţii mele M-am dus la maşina albastră şi am suit Mi-a spus numele unei străzi pe care nu l-am recunoscut Am pornit motorul şi uşa garajului s-a ridicat Am ieşit pe aleea de acces curbă Porţile s-au deschis automat şi am virat pe stradă Am strâns volanul şi am şofat în tăcere, cu inima bubuind Nu trebuie să-ţi fie teamă, Callie N-o să-ţi fac niciun rău Am nevoie de tine Nu eram sigură ce însemna asta, dar cuvintele lui mi-au zbârlit firişoarele de păr de pe braţe Cum puteam scăpa din situaţia asta? Nu mă puteam duce la un şerif federal, nu-i puteam telefona lui Lauren sau senatorului Bătrânul ar fi văzut orice aş fi făcut Şi putea auzi orice aş fi spus Nu-l puteam avertiza nici măcar pe Michael De fapt, nici nu s-ar fi putut ascunde undeva Mi-a apărut în faţă rampa de acces pe autostradă Am trecut totuşi mai departe, gândindu-mă că aveam mai multe şanse pentru a evita inevitabilul, cu cât rămâneam mai mult în maşină Detestam să fiu o marionetă manipulată din depărtare de Bătrân, dar în acelaşi timp eram îngrozită să fiu controlată personal de el În ocaziile în care fusesem în preajma lui, în Instituţia , mă speriase mai mult decât orice altă persoană pe care o cunoscusem Masca aceea cu zumzetul electronic adesea aveam coşmaruri în care eram singură cu el în beznă şi nu auzeam decât sunetul acela În acelaşi timp însă el putea să intre în Blake şi să se comporte fermecător şi convingător Cum era posibil aşa ceva? Cum putea camufla atâta rău? El nu avea nici suflet, nici inimă Ar fi trebuit să-mi fi dat seama când era în Blake Cum mă păcălise? Ştii că văd unde eşti Ar fi trebuit să intri pe autostradă — O să capeţi ce vrei, i-am replicat Vin spre tine Ce faci – vrei să-mi spui cum să şofez? Totul era însă numai o mască, pentru ca el să nu vadă cât de frică îmi era Stomacul mi se făcuse un ghem dureros — Că tot veni vorba, cum ne accesezi cipurile? O să vezi în curând M-am gândit la toate actele lui de cruzime din trecut — Ai omorât-o tu însuţi pe Helena? Sau doar ai privit? Altcineva a omorât-o — Cine? Nu contează Cei care lucrează pentru mine — Ai ucis-o pe Reece, am zis, reamintindu-mi explozia din mall Ai rănit o mulţime de oameni Bunici Copii Unii s-au ales cu răni grave Sufereau de durere Trebuia să-ţi demonstrez puterea mea Oamenii aceia au fost pierderi inevitabile în orice război — La al cui război te referi? La al tău împotriva tuturor? Împotriva Starterilor, a Enderilor, a întregii lumi? Acum mă-nţelegi, în sfârşit Am şofat în tăcere Nu-l mai puteam suporta Nu voiam să-i mai aud în cap glasul care-mi dădea fiori După un timp m-am apropiat de intersecţia pe care mi-o comunicase Mă aflam deja în Hollywood, aproape de dealuri Inima începuse să-mi bată mai repede Nu, nu era posibil Mă gândisem că, într-o oarecare măsură, voi găsi o ieşire din situaţia asta Să comit un accident? Să fug? Nu-ncerca nimic Nu uita că faci asta pentru Michael şi Tyler Parcă mi-ar fi putut citi gândurile ceea ce, desigur, era imposibil Ştia totuşi în ce consta puterea lui asupra mea — În ce direcţie? În sus pe deal Am virat, urmând strada, şi a trebuit să frânez brusc Drumul îmi era blocat de un vehicul bizar Părea o încrucişare între un SUV şi un tanc şi staţiona în mijlocul străzii înguste, cu botul spre mine Nu puteam zări şoferul; geamurile erau opacizate Tot vehiculul era gri metalizat — Ce-i ăsta? am întrebat Înainte de a putea auzi vreun răspuns sau de a face orice, portiera SUV-ului s-a deschis şi dinăuntru a ţâşnit un bărbat Purta haine negre, mănuşi şi avea faţa acoperită de cagulă Am izbit instantaneu butonul care-mi bloca portierele El a întins un braţ în care a strălucit ceva CLIC! Portierele s-au descuiat Îmi reamintesc doar fragmente din cele petrecute în continuare Bărbatul în negru a ajuns lângă geamul maşinii portiera a fost smulsă un sac negru mi-a fost trântit pe cap Până să-mi dau seama, mâinile mi-au fost încătuşate la spate M-am împotrivit pe cât am putut, lovind din picioare şi ţipând, dar sacul îmi înăbuşea glasul Era fierbinte şi greu, probabil din fibră de metal Am fost smulsă din automobil şi dusă spre SUV, unde am fost trântită pe scaunul de lângă şofer Am auzit apoi portiera trântindu-se, paşi, după care necunoscutul a suit la volan şi a închis portiera sa Aproape imediat după ce ne-am pus în mişcare, am auzit scrâşnete metalice Probabil că trecuse forţat cu SUV-ul pe lângă maşina mea De fapt nu mai conta prea mult — Te rog, scoate-mi sacul ăsta, am vorbit Nu pot respira — Mai rezistă M-a surprins să aud că avea un glas tineresc, poate chiar de vârsta mea Ca de Starter Mi s-a părut ciudat ca Bătrânul să fi trimis un Starter după mine Am mers în tăcere Era firesc ca Bătrânul să nu-mi fi dat adresa lui Dorea să mă apropii doar atât de mult, cât să poată prelua controlul Să mă ducă undeva unde să nu ştiu adresa poate nici chiar oraşul Am simţit cum şoferul s-a întins şi a desfăcut şiretul de la baza sacului După aceea mi l-a ridicat de pe cap Din cauza geamurilor fumurii, interiorul vehiculului era întunecat, totuşi mi-am dat seama că îşi scosese cagula I-am putut distinge conturul feţei, pomeţii, linia maxilarelor Şi ochii sfredelitori Era Starterul care mă protejase de explozie N-aş fi putut uita niciodată ochii aceia Era arătos într-un mod foarte intens, care aproape mă speria — Acum îmi poţi scoate cătuşele? am întrebat — N-o voi face până nu sunt sigur că-nţelegi — Ce să-nţeleg? — Că nu-ţi voi face rău — Păi, m-ai scos din raza exploziei, nu? Nu a negat Părea iraţional Mai întâi îmi salvase viaţa, apoi mă răpea? Fusese sau nu trimis de Bătrân ca să mă salveze? — Mă numesc Hyden — Ca şi compozitorul? — Pronunţia este la fel, însă diferă ortografierea Am observat tot felul de arme pe pereţi şi plafon Intrau în fante special decupate pentru a încăpea perfect Un fior mi-a trecut pe şira spinării El a tras pe dreapta, dar n-a oprit motorul — Apleacă-te în faţă Am ezitat, apoi m-am conformat — Nu te mişca A scos un cuţit L-a utilizat pentru a-mi reteza plexi-cătuşele A izbutit s-o facă, fără măcar să mă atingă Pe când punea cuţitul la loc, am încercat mânerul portierei, ca să fug Era însă încuiată — Parcă ziceai c-ai încredere în mine, a rostit el — N-am zis asta nicio clipă Am zis c-am înţeles că n-o să-mi faci rău Acum deschide portiera — Nu te-aş sfătui să ieşi — Trebuie să plec În caz contrar, fratele meu şi un prieten vor fi ucişi — De Bătrân? El ţi-a spus asta? — Aşadar, ştii cine este M-am întrebat dacă şi Hyden era Metalic I-am examinat chipul Părea perfect Deşi parcă nu tocmai Avea câteva cusururi, cicatrice micuţe — Ştiu cine este şi cum gândeşte Ştiu cu exactitate de ce este capabil Îl cunosc mai bine decât oricine Cuvintele lui erau absolut incredibile Cum putea să-l cunoască atât de bine pe Bătrân? — Mai bine decât oricine? am repetat Pe un individ care poartă permanent mască? Cum? Am rămas lipită de portieră Hyden s-a aplecat spre mine şi a rostit încet, parcă pronunţând cu durere cuvintele, de parcă nu le mai spusese niciodată până acum: — Pentru că sunt fiul lui Capitolul patru Ochii mei i-au pironit pe ai lui Hyden şi amândoi am rămas tăcuţi în SUV Oare avea să rânjească larg şi să spună că glumise? Minţea? Sau era nebun? Expresia chipului nu i s-a schimbat nicio clipă Am tras adânc aer în piept Era perfect serios — Îl cunosc mai bine decât oricine, a repetat el Şi-l urăsc M-a privit fix şi înapoia ochilor am întrezărit un licăr de durere Era însă reală sau simulată? — Este tatăl tău? M-am străduit să nu-mi trădez emoţiile în glas Dacă era nebun, nu voiam să-l irit A inspirat adânc, după aceea a expirat — Da — Nu se poate! Gândurile mi se învolburau ameţitor Este un Ender Mai degrabă ar fi bunicul tău — Se deghizează — Are părul alb — Este o perucă Nu te-ai întrebat de ce poartă întotdeauna atâtea haine, chiar şi la interior? — Ni s-a spus că ar fi bolnav Că se simte mereu îngheţat — Mai degrabă că are inima îngheţată Că-i bolnav? Hyden a clătinat din cap: O minciună care să-i servească drept paravan Era prea mult ca să pot accepta — Prin urmare, îmi spui că-i tatăl tău şi că de fapt este un Mijlociu? — Exact — Atunci cum se face că-i viu? — Vaccin de pe piaţa neagră Auzisem despre Mijlociii care procedaseră aşa Nu-i vedeam frecvent, fiindcă nu erau priviţi cu ochi buni pe stradă, cu excepţia membrilor claselor privilegiate ce avuseseră acces la vaccin: politicieni, generali, oameni de ştiinţă Lor li se adăugaseră Mijlociii cu influenţă: holostarurile şi cei enorm de bogaţi Starurile erau iertate, însă ceilalţi erau atât de detestaţi, încât, dacă erau prinşi fără bodyguarzi în locuri unde n-aveau ce căuta, nu mai ieşeau de acolo decât între patru scânduri — Trebuie să fi fost al naibii de scump, am comentat — L-a costat jumătate din avere Era greu de crezut Discutam despre un bărbat dur şi crud Mă îndoiam că renunţase la atâta bănet — Şi mama ta? — A murit — Sporii? — Altceva S-a încruntat N-am dorit să insist şi să-l fac să sufere Mi-am amintit despre discuţiile contradictorii ale părinţilor mei în privinţa vaccinului Mama dorea ca tata să-şi folosească relaţiile pentru a face rost de vaccin pentru ei, astfel încât să poată supravieţui şi să aibă grijă de noi El refuzase însă din principiu, deoarece nu considera că ar fi trebuit s-o ia înaintea Starterilor şi Enderilor care erau mai vulnerabili şi ar fi trebuit să fie vaccinaţi primii I-am admirat principialitatea, dar în acelaşi timp am detestat-o Ochii lui Hyden au fulgerat — Tata este un om rău N-o pot spune altfel M-am uitat afară, prin geam Oare mă minţea? Nu părea — Nu ştiu ce să cred, am zis, însă Bătrânul mi-a ameninţat fratele, pe Tyler, şi pe prietenul meu Michael A spus că-i va arunca în aer De aceea trebuie să mă laşi să plec Un SUV s-a oprit în spatele nostru — Cred că ăştia-s oamenii tatei Hyden şi-a scos mănuşile — Ce faci? — Mă pregătesc Mâna stângă i-a coborât pe lângă scaun Am sperat că nu căuta o armă Doi bărbaţi au coborât prudenţi din SUV şi s-au apropiat de noi Erau Enderi şi părul lor alb şi scurt părea şi mai scurt prin contrast cu costumele negre — Callie Woodland? a strigat unul dintre ei Stai liniştită Am venit să te-ajutăm — Dă-i drumul! a strigat celălalt Ender spre Hyden — Deschide-mi portiera, l-am implorat pe tânăr Te rog, lasă-mă să plec! Enderii ajunseseră aproape de noi Hyden a făcut o mişcare şi am crezut că va apăsa butonul de deblocare El însă a prins volanul şi s-a desprins de trotuar — Nu! am ţipat M-am întins către volan, dar el l-a smucit violent la stânga, blocându-mi în acelaşi timp accesul cu cotul M-am întors şi am văzut un Ender scoţând un pistol din buzunar L-a îndreptat spre capul meu Totul s-a oprit: răsuflarea mea, inima mea Celălalt Ender a întins un braţ şi i-a apăsat mâna cu pistolul, coborând-o După aceea s-au repezit către vehiculul lor — Vrei să te predau tipilor ălora? a întrebat Hyden Am tras aer adânc în piept şi i-am privit cum ne urmăreau — Vin după noi Hyden a virat brusc la stânga — Ţin-te bine, a spus el O să m-asigur că nu ne pot urmări A şofat energic, cotind brusc, în viraje strânse Era expert şi în scurt timp a scăpat de ei A coborât apoi spre intrarea unui garaj subteran — Unde mă duci? — Jos, unde-i sigur A ridicat telefonul către poartă, pentru a plăti accesul Poarta s-a deschis şi am coborât Am virat, afundându-ne, etaj după etaj Când am ajuns la nivelul cel mai de jos, Hyden a frânat într-un colţ Eram singurul vehicul de aici A oprit motorul — Te voi lăsa să cobori, dar trebuie să m-asculţi Nu poţi să fugi N-ai unde să fugi Dă-mi şansa de a explica totul şi vei vedea de ce locul cel mai sigur pentru tine este alături de mine Eram prinsă în adâncul unui garaj cu un Starter care afirma că era fiul Bătrânului Grozav! — De acord? m-a întrebat Am aprobat din cap El a deblocat portierele şi am coborât amândoi Am privit în jur, căutând ieşirea O singură uşă ducea spre scară, probabil o uşă de serviciu Şi un lift În rest doar rampa pe care coborâserăm pentru a ajunge până aici — Nu uiţi ce-ai promis, da? a spus el şi s-a rezemat cu spatele de maşină Să m-asculţi şi să-mi oferi şansa de a-ţi explica Am rămas la vreo doi metri de el şi m-am rezemat la rândul meu de SUV Unul dintre multele lucruri pe care le învăţasem în anul cât trăisem pe stradă era că imitarea unei posturi îl relaxa pe interlocutor Putea fi oare adevărat ceea ce afirma el? Iar pe de altă parte, de ce ar fi susţinut cineva că era înrudit cu un monstru, dacă n-ar fi fost adevărat? Pentru a-mi câştiga încrederea — Bun, eşti aşadar dispusă ai încredere în mine? a întrebat Hyden Într-atât încât să m-asculţi? — Nici nu mai ştiu pe cine să cred Mi s-a spus să n-am încredere în nimeni — Dă-mi voie să ghicesc Tata ţi-a spus asta, nu? Ştiu Ştiu că el poate să comunice cu tine, direct în mintea ta Părul mi s-a zbârlit pe ceafă — El a spus „Nu te încrede în nimeni, decât în tine Apoi pune sub semnul întrebării şi încrederea aceea”, aşa-i? A încrucişat braţele peste piept Nimic nu se compară cu sentimentul straniu de a auzi pe cineva repetând cuvinte care-ţi fuseseră rostite drept în minte Era mai rău decât dacă m-ar fi văzut în pielea goală — De unde ştii? — Este exact ce obişnuia să-mi spună mie Mi-a zăpăcit mintea toată viaţa Este foarte priceput în detonarea creierelor — Ba chiar din mai multe puncte de vedere, am adăugat Aşadar Hyden era într-adevăr fiul Bătrânului — Trebuie să te protejăm de el, iar ăsta-i locul cel mai sigur pentru tine A bătut cu palma în caroseria SUV-ului Am privit vehiculul Era scund şi masiv, ca un tanc turtit, vopsit în gri-metalizat mat Am bănuit că era blindat împotriva gloanţelor Poate chiar împotriva bombelor — Este maşina ta? am întrebat — Protecţia mea Iar acum şi a ta Eram pe punctul de a protesta, când s-a auzit zumzetul unui motor O maşină cobora pe rampă M-am apropiat de Hyden şi mâinile ni s-au atins accidental El a tras aer brusc în piept, ca şi cum l-aş fi ars — Scuze, te-am lovit ? am întrebat Şi-a lipit braţul de corp, de parcă ar fi fost rănit — Nu, e-n regulă Din durerea vizibilă în ochii lui, era clar că lucrurile nu stăteau deloc aşa Până şi tremurul din voce l-a trădat – minţea N-am avut însă timp să-l descos, fiindcă un vehicul a apărut la nivelul nostru, atrăgându-ne atenţia Era o camionetă ponosită şi uzată Când a trecut pe lângă noi, am văzut înapoia volanului un Ender în uniformă verde, murdară Posibil cineva de la întreţinere Ne-a privit surprins şi a parcat în capătul opus al nivelului Hyden l-a aşteptat până a coborât din camionetă şi s-a îndreptat către uşa de serviciu, apoi a descuiat o portieră a SUV-ului — Vezi? mi-a arătat grosimea ei Acţionează ca un blocaj A ciocănit-o după aceea cu pumnul — E căptuşită cu oţel-titan — Trebuie să fi costat o avere, am comentat — Cât preţuieşte viaţa ta? m-a privit el în ochi — Nu ştiu — Pentru unii eşti de nepreţuit A bătut cu palma în caroserie Când eşti înăuntru, tata nu-ţi poate accesa cipul Simpla auzire a cuvintelor acelora m-a înfiorat Eram aici şi stăteam de vorbă cu fiul Bătrânului N-aş fi putut prezice niciodată aşa ceva — Ce vrea de la mine? am întrebat — Eşti unică Eşti singurul Metalic al cărui cip a fost astfel modificat încât să poată ucide când corpul îi este ocupat de altcineva Iar tu îţi păstrezi şi conştiinţa de sine Sunt sigur că vrea să-ţi studieze cipul — O să fiu foarte încântată să i-l dau Nu-mi doresc nimic mai mult decât să-mi dispară din cap Hyden m-a privit cu ochi serioşi — Dac-ar fi aşa simplu Am simţit un nod în stomac — Sunt multe de explicat, a continuat el, şi totul s-ar putea să ţi se pară straniu — Şi ce nu-i straniu? Voci în mintea mea un cip care ar putea exploda şi acum îmi spui că unicul mod în care pot fi în siguranţă este să stau pentru restul vieţii într-un tanc căptuşit cu oţel-titan — Sau să fii la foarte mare înălţime Sau îndeajuns de adânc în subteran, ca aici Atunci tehnologia de scanare a tatei nu-ţi poate accesa semnalul — M-a accesat însă când am fost în cabana chiriaşei mele — Ştiu L-am urmărit în cipspaţiul conversaţional — Poftim? — Uite cum stă treaba: uneori îi caut semnalul care încearcă să acceseze Metalici – eu îi spun „cipspaţiu” Şi acţionez pentru a-l bloca — De unde ştii cum să faci asta? — Înainte de apariţia mea pe lume, tata – numele lui este Brockman – lucra la realizarea unui cip pentru transferuri minte-corp Mulţi alţi cercetători încercau acelaşi lucru Mama îmi povestea că în copilărie intram în laboratorul lui şi mă uitam fix la tabla albă Ea zicea că ascultam, că absorbeam Nu-mi amintesc Tata n-o credea După aceea – tot ea povestea asta – într-o zi de vară, pe când nu începusem încă să vorbesc, am luat un pix şi am rezolvat o ecuaţie cu care se căznea de multe zile — Vorbeşti serios? — Poate că ea exagera A zâmbit Era prima dată când îl văzusem zâmbind — De atunci, a urmat Hyden, el m-a observat, tratându-mă ca pe alt proiect de cercetare În cele din urmă am înţeles cum să fac totul să funcţioneze Am construit cipul împreună, dar ne-am contrazis în privinţa utilizărilor lui Eu îl vedeam folosit în medicină, însă tata a optat să câştige cât mai mult de pe urma lui — Atunci de ce nu l-a vândut pur şi simplu, în loc să înfiinţeze Destinaţiile Splendide? — Avea nevoie de Destinaţii, ca să facă rost de capital pentru a-l perfecţiona În plus, Destinaţiile au făcut reclamă tehnologiei către cumpărătorii de nivel superior — Adică? — Guvernele străine, teroriştii — Păi, asta ar însemna să-şi vândă propria ţară! — Exact felul ăsta de om este Îi pasă numai de propria lui persoană De aceea trebuie să fii într-un loc sigur Ceva din felul cum rostise cuvintele acelea m-a pus pe gânduri — Vrei să spui că nu pot reveni la casa mea? — N-ai de ales — Şi ce se va-ntâmpla atunci cu fratele meu? Şi cu Michael? — În primul rând, amândoi vor fi mai în siguranţă dacă nu sunt cu tine Tu eşti trofeul mult râvnit, pe care tata trebuie să pună mâna Am încleştat fălcile — N-o să-i părăsesc — Vor fi în siguranţă în cabana voastră de la munte Hyden a scotocit în buzunar şi a scos un pacheţel cu lame de mentă autodizolvante A luat una, apoi a părut stânjenit — Scuză-mă, vrei şi tu? Am luat una şi mi s-a topit iute pe limbă — Totuşi el m-a accesat acolo, în cabană Hyden a mijit ochii — Ştia numărul de ID al cipului tău, ceea ce-ţi uşurează accesarea Este un număr unic A pierdut însă celelalte numere de cipuri, când Destinaţiile au fost închise — Atunci cum a manipulat-o pe Reece? — A găsit-o printr-o scanare — O scanare aleatorie, pur şi simplu? m-am încruntat — A căutat Metalici Şi eu pot face asta, dar durează — Există astfel de detectoare, precum cele pentru metale? Mi-am amintit că văzusem aşa ceva într-un film vechi — Da, însă sunt mult mai sofisticate Acum, când crezi ce-ţi spun, că Bătrânul este cu-adevărat tatăl meu, şi când înţelegi mai multe despre ce se-ntâmplă, eşti pregătită s-asculţi mai departe? Am aşteptat să văd ce ar fi putut urma — Spune-mi — Am aranjat deja ca Michael şi Tyler să fie duşi la cabana din munţi — Poftim?! — Şi Eugenia Şi-a privit ceasul De acum trebuie să fi ajuns Eram gata să-l întreb mai multe, dar m-am simţit brusc foarte obosită şi somnoroasă M-am rezemat de SUV — Eşti bine? m-a întrebat Am încuviinţat din cap — N-am nimic Cred că pur şi simplu m-a ajuns oboseala Mi-a deschis portiera şi am intrat M-am lăsat pe spate în scaun şi am simţit ca şi cum aş fi putut dormi o sută de ani Capitolul cinci Visam: eram în casa noastră, înainte să se fi născut Tyler Tata şi cu mine stăteam ghemuiţi pe canapea, cu o pătură pe picioare Simţeam mirosul de floricele cu unt pe care le prepara mama în bucătărie Comandasem un film de epocă pe display-ul gonflabil: un western vechi Tata râdea în hohote de felul cum manevrau armele pistolarii — Este complet greşit, a comentat el Pe neaşteptate, un pistol i-a apărut în mână Mi-a pus palmele în jurul lui şi l-a îndreptat către display — Aşa se ţine, ai înţeles? mi-a spus Mi-am petrecut degetele micuţe în jurul armei mari şi grele Când am apăsat pe trăgaci, actorul din display a căzut pe spate, împuşcat — L-am omorât, tati! am ţipat L-am omorât! Tata a izbucnit în râs *** M-am trezit cu gura uscată în SUV, legănată de mişcările vehiculului în timp ce Hyden gonea pe autostradă Luminile oraşului scânteiau dedesubtul nostru, în depărtare — Hei, ai dormit bine? a întrebat Hyden, desprinzându-şi ochii de la şosea pentru o secundă — Mi-a fost tare somn, am murmurat întinzând braţele — Probabil că te-a obosit toată agitaţia A ieşit de pe autostradă Nu recunoşteam locurile Era o zonă industrială Deşerturi de asfalt înconjurau antrepozite tăcute Am intrat pe drumul de acces către unul dintre ele — Unde suntem? am întrebat, încă ameţită — La laboratorul meu Mă simţeam realmente istovită Despre ce discutaserăm înainte să aţipesc? Hyden a virat înapoia unei clădiri paralelipipedice, fără ferestre, după care s-a apropiat de o uşă metalică Un fascicul laser roşu i-a scanat plăcuţa de înmatriculare Uşa a glisat apoi pe verticală, dezvăluind un garaj perfect ordonat Înăuntru nu se găseau însă biciclete sau jucării vechi, ci doar instrumente ciudate şi câteva containere din metal A intrat, iar uşa a coborât în spatele nostru A oprit motorul şi eu am pus mâna pe clanţa portierei — Stai, a zis Hyden Nu te clinti — De ce? — Lasă-mă pe mine să verific mai întâi — Dar ăsta-i laboratorul tău, nu? Casa ta — Casa mea de siguranţă A coborât din SUV şi a cercetat toate colţurile garajului, ţinând în mână un dispozitiv pe care l-a trecut peste pereţi şi prin spatele tuturor containerelor Am bănuit că făcea asta pentru a descoperi eventuale aparate electronice de înregistrare Un senzor termosensibil de pe perete îi arăta corpul sub forma unei pete roşii, mişcătoare Nu se zăreau alte pete, totuşi Hyden a verificat peste tot, privind în sus şi în jos Era imposibil să fie mai riguros S-a dus apoi la un panou de comunicaţii de modă veche de pe perete şi a apăsat un buton După ce a rostit ceva în microfon, a revenit la mine — Bun, mi-a spus Acum poţi să ieşi M-a privit când am coborât şi m-a condus la o uşă groasă din metal, unde a tastat nişte numere pe o plăcuţă murală Uşa unui lift a lunecat în lateral cu un scrâşnet surd, aidoma unei lespezi din piatră care dezvăluia intrarea într-o ascunzătoare din basme Liftul a coborât şi aerul a devenit mai rece, trezindu-mă din ameţeala de după moţăială Nu sufeream de claustrofobie, însă ideea de a mă afunda atât de mult în subteran părea anormală Probabil că Hyden îmi descifrase expresia feţei, pentru că mi-a surâs scurt şi liniştitor Uşa cabinei s-a deschis pe un coridor De acolo, Hyden a deschis o uşă de metal, care ducea într-un laborator tehnologic mare, scufundat în întuneric Spoturi mici iluminau diverse locuri, conferind spaţiului efectul unui muzeu cu exponate Display-uri gonflabile se zăreau la tot pasul, alături de componente stranii, dintre care unele atârnau din plafon: bucăţele de metal contorsionate, subţiri, şi panglici lucioase de poly-tuburi prin care se deplasau pete colorate Când le-am examinat mai îndeaproape, am văzut că petele erau forme geometrice minuscule cu părţi mişcătoare Era raiul oricărui geek În capătul opus al încăperii, un bărbat cu păr lung, alb şi zbârlit, era gârbovit peste un birou, cu spatele la noi S-ar fi putut ? Era posibil să fie el? — Am adus pe cineva, i s-a adresat Hyden Enderul s-a întors şi l-am recunoscut în ciuda semiîntunericului — Redmond! am strigat M-am repezit şi l-am îmbrăţişat Imediat după aceea, m-am simţit stânjenită Nu-mi era nici măcar rudă şi în mod cert nu mă privea cu aceeaşi afecţiune pe care o aveam eu pentru el Îmbrăţişarea lui mi-a amintit dureros de tata M-am desprins — Bun venit, Callie, a rostit Redmond cu accentul lui britanic distinct Prefer genul acesta de salut celui de data trecută, când mi-ai lipit o armă de tâmplă Mi s-au învăpăiat obrajii — Fără ranchiună, a adăugat el — Crezusem că te capturase Bătrânul, am spus Redmond s-a uitat la Hyden — Hyden a venit la mine, mi-a explicat ce făcea şi am semnat pentru el Salariul este destul de bun şi nu pot spune că mă deranjează să lucrez pentru un geniu Hyden a ridicat din umeri într-o încercare doar pe jumătate reuşită de modestie — Dar dacă nu te-a capturat Bătrânul, cine ţi-a incendiat laboratorul? l-am întrebat pe Redmond — Chiar eu N-am vrut să lăsăm nimic în urmă M-am gândit la seiful în care lăsase totuşi ceva pentru mine: hard diskul care detalia felul cum îmi adaptase cipul Nu ştiam dacă-i povestise vreodată lui Hyden despre el, dar nu exista niciun motiv pentru care să pomenesc de subiectul acela Era mai degrabă o copie de rezervă pentru eventualitatea în care Redmond păţea ceva Iar el arăta perfect — Prin urmare, aţi lucrat împreună Ce poţi face acum? l-am întrebat Poţi scoate cipul? Deşi mi-o spusese deja Hyden, trebuia să întreb Redmond a clătinat din cap — Nu În privinţa asta n-am înregistrat cine ştie ce progrese Ştiam că avea să spună asta Totuşi, posibilitatea de a putea extrage cipul din mine, din Michael şi din Tyler Brusc mi-am amintit că Hyden spusese ceva despre cip şi despre fratele meu înainte să adorm M-am întors către el — Ce spuneai? Că merg toţi la cabană? Tyler, Michael, Eugenia? — Bodyguardul meu Ernie a avut grijă ca ei să ajungă acolo în siguranţă, a răspuns Hyden — Sunt mai în siguranţă la altitudinea aceea, a completat Redmond Brockman nu poate să acceseze acolo un cip pe care nu-l poate identifica Mulţumirea lui Redmond faţă de planul acela m-a liniştit cumva — Aşa cum se zice că se-ntâmpla cu telefoanele mobile pe timpuri? am întrebat — Da, este destul de similar, a aprobat Redmond — N-am avut timp să discut asta cu tine, a zis Hyden Când am văzut că tata poate detona cipurile, a trebuit să acţionez repede pentru a-ţi proteja familia Fratele meu Atât de departe în munţi — Nici măcar n-am apucat să-mi iau rămas-bun — Ştiu Îmi pare realmente rău, dar ţi-am aranjat ceva Hyden m-a adus înaintea unui display gonflabil Nu vom mai putea risca asta, pentru că-i preferabil să existe cât mai puţine semnale de legături Ştiam însă că vei dori s-o vezi cu propriii ochi Aşa c-o vom face o singură dată Mi-a tras un scaun în faţa display-ului şi m-am aşezat A atins apoi o pictogramă şi a apărut chipul fratelui meu — Tyler! M-am apropiat mult de display — Maimuţico! a surâs el larg Am recunoscut înapoia lui covoraşele împletite din livingul cabanei — Arăţi foarte bine Totul e-n regulă? — În seara asta am mâncat îngheţată ca desert — Este cam târziu Ar trebui să fii în pat Michael i s-a alăturat pe ecran — I-am dat voie să nu se culce, ca să te poată vedea — Deci totul e-n regulă acolo? Şi Eugenia? — Acum suntem toţi bine, a zis Michael — Cum adică „acum”? — Păi a fost destul de ciudat Eram acasă, pentru ca peste o clipă să ne trezim în cabană Niciunul dintre noi nu-şi reaminteşte drumul până aici Dup-aia a apărut un tip, Ernie — Pe care l-ai placat, a intervenit Tyler — Păi, tu ce-ai face când ar apărea un necunoscut — Un Mijlociu! a ţopăit Tyler încântat — Nu-l întrerupe, l-am dojenit cu blândeţe — El ne-a explicat de ce suntem mai în siguranţă aici, a continuat Michael, dar nu şi felul cum ne adusese — Am fost răpiţi, a precizat Tyler în felul acela pe jumătate glumă, pe jumătate adevăr de care numai copiii sunt în stare L-am fulgerat cu privirea pe Hyden care stătea lângă mine El a strâns din umeri, parcă replicând că acela fusese singurul mod în care o putuse face După aceea şi-a arătat ceasul, amintindu-mi să închei discuţia — Trebuie să plec, am zis Să-l asculţi pe Michael, da? — Da, Callie Să vii însă şi tu, repede Michael m-a privit cu seriozitate — Să fii bună — Să fii atent! i-am spus Imaginea lor s-a destrămat în pixeli şi ecranul s-a întunecat — Îmi pare rău că nu s-a putut mai mult, a indicat Hyden din cap spre display, dar nu putem risca să fim interceptaţi M-am ridicat în picioare şi m-am întors către el S-a retras un pas — Aşadar mi-ai drogat familia? am rostit — Probabil că Ernie le-a dat un sedativ uşor, ca să nu intre în panică Nu uita că trebuia să-i scoată cât mai repede din casă Am simţit cum îmi ia foc faţa — La fel ai procedat şi cu mine Lama aia de mentă Eu n-adorm niciodată în maşină — Azi a fost o zi grea, a spus el Trebuia să vă ducem pe toţi în locuri cât mai protejate Şi am izbutit Tyler este în siguranţă acolo La fel şi tu, aici — Să nu-mi mai faci asta niciodată! Mi-am încleştat pumnii pe lângă corp Nici mie şi nici familiei mele! Data viitoare, încearcă mai întâi să stai de vorbă cu mine — Bine, a încuviinţat el Îmi pare rău Umerii i s-au gârbovit Dacă de fapt nu-i părea defel rău, era un actor destul de bun M-am răsucit şi am privit ecranul stins Doream să revin la senzaţia de mulţumire pe care o încercasem când îl revăzusem pe Tyler surâzător Anterior detestasem cipurile dintr-un milion de motive, totuşi acum era şi mai rău Acum ele erau cauza despărţirii noastre — De ce nu mă poţi duce acolo? am întrebat — Ei sunt mai în siguranţă fără tine, a răspuns Hyden Pe tine te doreşte tata — De câte ori va trebui să-mi mai iau rămas-bun? Am privit display-ul gonflabil şi am dorit să reînvie Hyden a păstrat tăcerea câteva clipe, apoi a rostit: — E târziu Cred că eşti obosită Mi-am frecat ochii — Unde-o să dorm? Mi-a arătat camerele pentru locuit, care erau surprinzător de modeste Ca şi celelalte, a mea semăna cu una dintr-un cămin Micuţă şi cu dotări strict esenţiale O masă mică şi cameră de baie — Nimic spectaculos, a zis Hyden Am băgat toţi banii în tehnologie Şi-ncerc să fiu permanent în mişcare, din motive de securitate — Asta trebuie să fie destul de greu — Ştii şi tu cum este să fugi dintr-un loc în altul Imagini din anul trecut mi-au fulgerat prin minte: sacii de dormit pe podele, birourile răsturnate, fuga de şerifii federali — Câţi Metalici crezi că există? l-am întrebat — Bănuiesc că tata avea aproape cincizeci Prin urmare, pe undeva trebuie să existe toţi ăştia — Ai auzit vreodată de o Starteră pe nume Emma? A clătinat din cap — Nu cred Nu Este o persoană pe care o cauţi, sau pe care o ocoleşti? — Este nepoata Helenei şi i-am promis c-o s-o găsesc — Am priceput, a zis el cu mâinile înfundate în buzunare Trebuie să-nţelegi însă că nu toţi doresc să fie găsiţi *** În noaptea aceea am visat că stăteam pe un câmp cu iarbă înaltă până la brâu, singură, pe înserat În faţa mea se afla un copac Un copac roşu Bătrânul a apărut dinapoia copacului Pixelii de pe masca lui dansau şi se urmăreau, strălucind albastru şi zumzăind slab — Unde-ai fost, Callie? a întrebat el cu glasul electronic răguşit Ţi-am dus dorul — Crezusem c-ai plecat, am răspuns — Sunt aici, Callie Ştii asta foarte bine N-o să plec niciodată S-a apropiat de mine Eu m-am retras Hyden s-a ridicat din iarba înaltă de sub copac Crezusem că mă va ajuta, dar el s-a alăturat tatălui său şi a pornit către mine — Noi nu vom pleca niciodată, a zis Hyden Pe măsură ce s-au apropiat, n-am mai putut vedea decât pixelii albaştri Capitolul şase Când m-am trezit, am avut nevoie de câteva clipe pentru a-mi reaminti unde mă aflam Mă durea capul Poate că de vină era sedativul pe care mi-l dăduse Hyden Sau poate că vina o purta cipul meu În ultima vreme învinuiam cipul pentru tot felul de neplăceri Orice îţi afectează în asemenea măsură mintea are în mod inevitabil şi efecte secundare Am intrat în camera de baie micuţă şi mi-am făcut repede duş, pentru că doream să merg şi să discut cu Redmond Singură Dar când am intrat în laboratorul principal, Enderul nu era acolo Hyden stătea cu mânecile suflecate în faţa unui display gonflabil şi scria un cod M-a zărit înainte să mă fi putut retrage şi mi-a făcut semn să mă apropii Era înconjurat de un haos uimitor de plasme ciudate – elemente ce semănau cu mănunchiuri de fire minuscule ale căror capete pluteau în aer Lichide se deplasau prin tuburi invizibile — Ce faci? l-am întrebat — Lucrez la o ecranare pentru tine, mi-a răspuns — Ca să nu-mi poată fi urmărit cipul? — Nu te bucura prematur S-ar putea să dureze o vreme S-a ridicat de lângă display — Redmond mi-a implantat una temporară Mi-am pipăit ceafa E tot aici, atât doar că nu funcţionează M-am gândit la visul pe care-l avusesem Cum mă puteam încrede în fiul Bătrânului? Mama avea o expresie favorită: „Aşchia nu sare departe de trunchi” În mod clar, Hyden moştenise geniul tehnic al tatălui său, dar şi ce altceva? El mi-a aruncat o privire întrebătoare — Îţi provoc nelinişte? Am ridicat din umeri Chiar atât de uşor mi se puteau citi gândurile? — Ştiu, a urmat el Te-ai trezit întrebându-te „ce caut aici, cu fiul Bătrânului?” Şi-a mişcat degetele mâinilor, simulând apropierea unei arătări sinistre Doar pentru că tata este un monstru nu-nseamnă că şi eu sunt la fel Mai precis, din cauza lui, eu ştiu cu exactitate ce nu vreau să fiu — Nu cumva băieţii sfârşesc prin a semăna foarte mult cu taţii lor? — Cred că va trebui să mă urmăreşti ca să te-asiguri că nu mă alătur părţii întunecate Şi-a trecut mâna prin păr şi a revenit cu ochii la display-ul gonflabil Lucrez non-stop pentru a-ncerca să-l opresc Se simţea probabil responsabil Avea şi motive La urma urmelor, el inventase tehnologia cipului — Iar acum suntem în criză de timp, a urmat Hyden Prin explozia aceea, tata a ridicat ştacheta la alt nivel Am pironit cu privirea unul dintre tuburile de lângă el, prin care curgea un curcubeu de culori — Distrugerea unui Metalic n-a însemnat o irosire pentru el? am întrebat Nu mai poate produce alţii — A meritat s-o facă, pentru a ajunge la tine Ceea ce aproape c-a reuşit M-am întors în acelaşi timp cu el şi i-am atins din întâmplare cu mâna braţul dezgolit Hyden a tresărit, a tras braţul îndărăt şi a strâns puternic din pleoape, parcă pentru a-şi stăpâni durerea — Te-am lovit? Mi-am amintit cum reacţionase în garaj El a inspirat adânc, cu un şuierat — N-am nimic Era totuşi evident că se întâmplase ceva A deschis ochii Obrajii i s-au învăpăiat de stânjeneală — Nu-ţi face griji, a continuat ferindu-şi privirea — N-am vrut să-ţi cauzez niciun rău Dar ce s-a-ntâmplat? Ce-ai păţit? M-a privit, ca şi cum ar fi dorit să-mi explice, însă nu-şi putea găsi cuvintele — Scuză-mă, a rostit după aceea, dar trebuie să plec *** Laboratorul steril era pustiu Am ieşit pe hol, întrebându-mă unde altundeva putea fi un savant Apoi am simţit iz de cafea Am urmărit aroma şi am ajuns în bucătărie Era utilitaristă, aproape complet automatizată, nu prea complexă, dar largă Redmond stătea cu spatele la mine şi prepara cafea — Bună, Callie, a rostit fără să se întoarcă — De unde ai ştiut că sunt eu? — Paşii tăi sunt mult mai uşori decât ai lui Hyden sau Ernie Şi ştiam c-o să vii în căutarea mea S-a răsucit şi mi-a surâs Vrei? a arătat el recipientul cu cafea — Da Am privit masa şi am văzut o mulţime de mărci de cereale în borcane de sticlă — Crezusem că voi, englezii, beţi numai ceai Am luat o ceaşcă şi am adăugat lapte El şi-a ridicat un deget şi l-a pus pe buze — Şşşt! Să nu-i spui reginei În ochi i-a apărut un licăr şăgalnic Am auzit că locuieşti în casa Helenei E-adevărat? — Mi-a lăsat-o prin testament Jumătate Cealaltă jumătate este pentru nepoata ei După ce-o voi găsi — O cunosc pe Emma Am întâlnit-o de câteva ori Şi pe mama ei A plecat ochii — Îmi pare rău Am sorbit din cafea Mama Emmei – fiica Helenei – ar fi fost o Mijlocie, bineînţeles De câte ori cineva vorbea despre Mijlocii, oamenii se întristau Eu n-o cunoscusem Indiferent dacă Redmond o ştiuse bine sau nu, când conversaţiile ajungeau la moartea unui Mijlociu, declanşau amintirile tuturor Mijlociilor pe care-i pierduseşi Amândoi aveam să ne întristăm şi eu n-aveam de gând să-l las să pornească pe calea respectivă — Cum este Emma? l-am întrebat — Toate femeile din neamul ei sunt încăpăţânate şi inflexibile Probabil că-i în gena lor Mai ales Emma Credea că ştia cum să îndrepte lumea Starteră tipică, cum le spuneţi voi — Dac-o întâlneşti, te rog să-i spui despre ce s-a-ntâmplat cu bunica ei, da? Şi despre moştenirea pe care a căpătat-o — Da, o să-i spun, dacă o voi întâlni, a zis şi a coborât privirea asupra cafelei Cum este să trăieşti în casa Helenei? — Frumos Simt de parcă ea încă ar fi acolo — A fost o femeie dată naibii Dorea să-i salveze pe Starteri Ce bine ar fi fost dacă ar fi ştiut că bărbatul pe care-l ura cel mai mult avea un fiu, un Starter, care-i împărtăşea ţelul M-am gândit la Hyden Mi se părea un tip foarte complicat — Ce are la braţ? l-am întrebat Ştii ceva? — La braţ? Vrei să zici la tot corpul, nu? M-am simţit şi mai nedumerită — Ar trebui să-l las pe el să-ţi explice, a zis Redmond — A suferit vreun accident? — Fereşte-te să-l atingi şi totul va fi bine O dată l-am lovit fără să vreau peste mână şi a trecut o săptămână până să se mai relaxeze în prezenţa mea — Are încredere în tine? — În aceeaşi măsură în care are încredere în oricare altul Asta mi-a reamintit de avertismentul Bătrânului — Îl cunoşti pe tatăl lui? am întrebat — Am auzit despre el Şi despre ce vrea să facă Dacă va putea stăpâni întreaga tehnologie, n-o să aibă absolut niciun fel de remuşcări s-o vândă cui îi oferă mai mult – unui regim terorist sau chiar mai rău De aceea am acceptat să trăiesc ca un şoarece în vizuină — Dar n-am putea s-o stăpânim noi? Să-i găsim pe ceilalţi Metalici şi să descoperim o metodă de a extrage sau anula până la urmă cipurile? — Ce-i bun făcut nu mai poate fi desfăcut Trebuie să găsim contramăsuri — Nu putem preda tehnologia guvernanţilor şi să-i lăsăm pe ei să caute soluţii? — Hyden n-are încredere în guvernanţi Şi nici eu nu sunt foarte sigur în privinţa lor Este absolut scandalos să-i închizi pe Starterii homeless în Instituţii I-am înţeles punctul de vedere — Cipul meu nu poate fi accesat decât de cineva care deţine tehnologia Însă, pe de altă parte, doar Hyden şi tatăl lui o deţin, nu-i aşa? — Din câte ştiu eu, da M-am gândit la glasul care semănase cu al tatei De unde ar fi putut el face rost de tehnologie ca să-mi intre în minte? Un motiv suplimentar ca să nu fi fost tata *** L-am găsit pe Hyden mai târziu, studiind un minidisplay, în laboratorul tehnic, şi l-am întrebat dacă puteam sta de vorbă Lucra cu nişte ecuaţii pe care nu le-am putut descifra Redmond era în colţul opus al încăperii Hyden s-a ridicat şi m-a condus într-o săliţă de conferinţe Ne-am aşezat pe scaune la o masă Mijlocul tăbliei era decorat de o plantă cu frunze mari, spre care era orientat un spot de stimulare a creşterii — Este un spaţiu perfect pentru gândire creativă, a spus el Şi pentru conversaţii private A tras un sertar al mesei şi a scos două Supertrufe — Arăţi ca şi cum ţi-ar putea fi de folos una Mi-a aruncat-o, având grijă să nu ne atingem — Despre ce vrei să discutăm? a întrebat în timp ce desfăcea ambalajul Supertrufei sale — Nu te teme, nu despre tine Mi-am răsucit Supertrufa între degete Tatăl tău s-a dat drept tatăl meu — Serios? Când? — În ziua când au fost demolate Destinaţiile Splendide Avea exact glasul lui În plus, cunoştea parola noastră personală — Îl cred în stare de orice Nu-i greu de creat o voce E suficient să găseşti o mostră în Pagini, de la care să extrapolezi Sunt convins că tatăl tău avea un fragment vocal pe Pagina lui, nu? Toţi au Mi-au fulgerat prin minte imagini ale tatei, vorbind în faţa obiectivului Doar Enderii cei mai bătrâni nu credeau în înregistrarea unei părţi a vieţii lor pentru acces general — Bineînţeles, am încuviinţat — Şi-a folosit aşadar glasul ca s-ajungă la tine, a rostit Hyden căzut pe gânduri Cu ce se ocupa tatăl tău? — Era inventator A făcut parte din echipa care a inventat branterna Mi-am scos Supertrufa din ambalaj Hyden s-a aplecat înainte în scaun — Branterna? Asta-i o chestie uriaşă La ce-a mai lucrat? — Nu ştiu Nu vorbea mult despre ce făcea Dacă-l întrebam, începea să glumească şi zicea că-i prea plictisitor ca să fie interesant După care vorbea despre holouri sau filme vechi Astea-i plăceau Am inspirat adânc şi am continuat: El nu-şi cunoscuse părinţii, iar mama şi i-a pierdut pe ai ei într-un accident auto Când m-a născut pe mine, trecuse de treizeci de ani Au omorât-o însă sporii — Îmi pare rău Am ridicat din umeri — N-ai cum să ştii ce va fi O imagine a mamei mi-a apărut în minte şi, pe neaşteptate, m-am simţit epuizată şi gata să izbucnesc în plâns Ciocolata mi s-a părut amară — Am văzut cum i-au căzut sporii pe braţ, am urmat încetişor În ziua aceea, lumea mea a stat în loc — Ştiu, a încuviinţat el Pentru o clipă, ne-am privit fix în ochi Ştiam că dorea să mă liniştească Acesta era genul de moment în care orice persoană normală ţi-ar atinge umărul sau te-ar îmbrăţişa Nu şi Hyden Am simţit un nod uriaş în gât şi am încercat să schimb subiectul — Tu-i urăşti pe Enderi? am întrebat Cu excepţia lui Redmond, bineînţeles — Nu-i urăsc pe toţi, ci doar pe cei care fac regulile, care-au promulgat legile ce spun că Starterii nu pot munci şi trebuie să fie internaţi în Instituţii Ei nu-nţeleg că nu le oferă nicio cale de scăpare? A clătinat din cap Probabil că şi tu-i urăşti Uite ce ţi-au făcut! Ţi-au omorât părinţii şi te-au aruncat pe stradă — Nu-i urăsc pe toţi Am mototolit ambalajul, transformându-l într-un ghemotoc — Unii dintre ei Ştiu că şi ei s-au speriat Au văzut că-mbătrâneau şi n-aveau niciun fel de venituri din care să trăiască Le trebuiau slujbele acelea El şi-a terminat Supertrufa şi şi-a frecat palmele, curăţindu-se de firimituri — Tu ce-ţi doreşti, Callie Woodland? — Îmi vreau familia înapoi — Îmi pare rău, nu se poate Va trebui să faci o familie nouă din ce ţi-a rămas Toţi vom proceda la fel Tu eşti norocoasă că ai un frate Tyler El era singurul care mă putea opri din gândurile obsedante despre vocea din minte — Vreau ca el să se bucure de pace reală, am rostit De o locuinţă sigură, unde să nu-şi facă griji că va fi răpit de tatăl tău sau de altcineva Vreau să nu mai am cipul în cap Ăsta ar fi un început — Nu ştiu dacă vom putea face vreodată asta Şi-a plecat privirea Poate că te vei mulţumi să te simţi în siguranţă, o zi după alta? — Nu N-o să fiu mulţumită până nu voi şti că eu şi fratele meu nu mai suntem Metalici Ochii lui Hyden mi-au spus că nu credea că aşa ceva ar fi posibil — Nu crezi că ne vom putea bucura de asta? — N-am zis nimic — Nu ştii cum este să simţi în cap obiectul ăsta străin, prin intermediul căruia un ticălos ca tatăl tău ne poate invada mintea Este ceva cu care eu trăiesc minut de minut, zi de zi Uneori îmi doresc în asemenea măsură să-l scot, încât cred c-o voi face eu însămi — Sper că nu vorbeşti serios, a zis el — Vreau să-ncerce cineva să mi-l scoată Hyden a clătinat din cap — Noi n-am reuşit niciodată să extragem un cip Este adevărat, Redmond n-a încercat pe oameni, ci doar pe animale de laborator, dar au murit toate — Nu-mi spune asta! Am luat ambalajul şi l-am aruncat într-un coş pentru hârtii — Am nevoie să cred că într-o bună zi cipurile nu vor mai exista în Tyler şi în mine Atunci vom fi eliberaţi şi de Bătrân Sunt sigură că nu sunt singurul Metalic care gândeşte aşa Am privit planta verde de pe masă şi mi-am dat seama că vederea mi se înceţoşa din nou — Callie? a rostit Hyden Vocea îi părea foarte îndepărtată De data aceasta amintirile Helenei erau din Destinaţiile Splendide Imagini de fete donoare, în jurul cărora fulgerau cuvinte: „schioare”, „balerină”, „practicantă de snowboarding” Vocea era a lui Tinnenbaum, maestrul vânzărilor, care o convingea de talentele fetelor Un talaz de senzaţii se revărsa dinspre Helena Chipurile astea fericite Habar n-au în ce se bagă Salvează-le! — Callie? Amintirea s-a destrămat, însă tenacitatea Helenei a dăinuit Am ştiut ce trebuia să facem — Ar trebui să-i găsim pe ceilalţi Metalici, am rostit Hyden s-a holbat la mine de parcă aş fi vorbit într-o limbă necunoscută Eu m-am uitat din nou la planta de pe masă Totul era acum limpede precum cristalul — Trebuie să-i găsim pe ceilalţi Metalici, pe donorii creaţi de tatăl tău, am spus Şi să-i ţinem în siguranţă — Unde? a zis, privind în jurul încăperii Aici? — Unde altundeva? Este un loc mare şi se află-n subteran Aceştia vor fi Metalici la care tatăl tău nu va putea ajunge, nu-i va putea detona sau folosi în alte moduri Asta pare acţiunea cea mai logică până când tu şi Redmond veţi putea inventa o modalitate prin care să-l blocaţi complet pe tatăl tău Hyden şi-a încrucişat degetele la ceafă şi a fixat tavanul cu ochii — Cred că dispunem de spaţiul necesar Am putea face rost de mai mult mobilier — Ai zis că-i poţi găsi prin scanare Arată-mi cum anume Am intrat amândoi în laborator Redmond nu se ridicase de la bancul lui de lucru Hyden s-a dus direct la display-ul său gonflabil şi a început să selecteze pictogramele Peste imaginea Los Angelesului a apărut suprapus un caroiaj Hyden a mijit ochii şi a schimbat focalizarea, examinând diverse secţiuni În cele din urmă s-a oprit şi a încremenit caroiajul Pe el pulsa un singur punct roşu — Ce-i asta? am întrebat — Poate fi un Metalic — Nu-i foarte departe, am spus Am putea merge pentru a-l găsi — Stai aşa, cum să acţionăm fără niciun plan? Cum pot avea încredere în acest Metalic aleatoriu? Şi să-i aduc pe toţi aici, unde sunt toate cercetările mele? — Toţi Metalicii sunt ca mine, da? Ei nu ştiu ce să facă cu cercetările tale şi nici nu le pasă Dacă eşti totuşi îngrijorat, ai o încuietoare la uşa laboratorului Foloseşte-o! Am văzut că avea în continuare dubii — Gândeşte-te ce s-ar fi întâmplat dacă ai fi găsit-o pe Reece înaintea tatălui tău, am continuat Ea ar trăi şi acum Cred că asta merită orice risc imaginabil Hyden s-a frecat încet pe ceafă — Nu ştiu, Callie Vom avea nevoie de ajutor — Ai spus că tatăl tău făcea asta, că-i culegea pe Metalici, am insistat Nu vrei să-l învingi în propriul lui joc? A mijit ochii Asta-l convinsese A scos telefonul şi a expediat un Zing În mai puţin de un minut, în pragul laboratorului a apărut un bărbat — Callie, a spus Hyden, fă cunoştinţă cu Ernie Ernie atrăgea atenţia prin pielea neagră şi netedă şi muşchii care ameninţau să explodeze din costumul lui scump Trăsătura cea mai neobişnuită o reprezenta însă părul negru şi des care-i acoperea capul Era o imagine insolită pentru un adult Era un Mijlociu Mi-a întins mâna Eu continuam să mă holbez la părul lui M-am oprit în cele din urmă şi i-am strâns mâna — Tu l-ai dus pe Tyler la cabană? am întrebat — Şi pe ceilalţi doi, da — Deci locuieşti tot aici? am întrebat, gândindu-mă cât de repede sosise după primirea Zingului — Da, a răspuns Hyden în locul lui Este bodyguardul meu permanent şi un tip bun la toate S-a întors către Ernie: Callie vrea să găsească mai mulţi Metalici Vom încerca s-o facem — Mă duc să pregătesc maşina, a zis Ernie A încuviinţat din cap politicos spre mine şi a ieşit — Este un Mijlociu, am şoptit — Da, foarte valoros, a răspuns încet Hyden M-am întrebat cum îşi putuse permite un bodyguard Mijlociu să cumpere vaccinul Capitolul şapte Am stat pe scaunul de lângă şofer din SUV-ul special al lui Hyden, iar Ernie a stat pe bancheta din spate Hyden a apăsat un buton şi un display gonflabil s-a ivit între el şi bord Era acoperit de o hartă caroiată a zonei Am privit în jur — Unde-i computerul care face asta? Ernie a deschis consola dintre noi În interiorul ei existau atât de multe componente, încât părea că desfăcuse un service bot — Mai am unul în spate, a explicat Hyden E bine să ai cât mai multe computere Display-ul gonflabil dispunea de toate caracteristicile: adâncime, tridimensionalitate şi animaţie Hyden a întins mâna, a apucat o pagină ascunsă şi a adus-o în prim-plan — Cum poţi scana când suntem înăuntru? am întrebat SUV-ul nu-i ecranat? — Ecranarea acţionează doar asupra semnalelor sosite din exterior Am ridicat antena pentru a ne extinde raza de acţiune — Unde-i acum punctul roşu? am întrebat — A dispărut de mult, dar în apropiere trebuie să existe şi altul Am văzut un punct negru care pulsa pe grilă Se mişca odată cu noi, aşa că am bănuit că era reprezentarea noastră Am cercetat ecranul, căutând un punct roşu — Cât va dura? am întrebat — Bănuiesc că va semăna mult cu pescuitul, mi-a răspuns Ernie Ai fost vreodată la pescuit? — Da, am răspuns, amintindu-mi de ocaziile respective petrecute alături de tata — Atunci ştii cum este Poate dura toată ziua A prelungit cuvântul „toată”, pentru a-l face să sune ca o eternitate *** Am mers o jumătate de oră pe autostradă, fără ca pe hartă să apară vreo semnalare Ernie a zărit indicatorul unei localităţi şi ne-a propus să părăsim autostrada După ştiinţa lui, zona aceasta avea reputaţia de sălbăticie şi simţea că aici puteam „pescui” ceva La scurt timp după ieşirea de pe autostradă, a apărut un punct roşu pâlpâitor Ernie a indicat harta — Alertă de cip Hyden a transfocat caroiajul — Gata, Metalicule, nu te clinti pân-ajungem la tine — La ce distanţă suntem? am întrebat — Vreo cincisprezece minute dacă punctul rămâne pe loc Am rămas cu ochii pe ecran Punctul roşu era nemişcat Am străbătut doi kilometri pe străzile localităţii Un grup de protestatari cu pancarte stătea în faţa unei clădiri guvernamentale Erau atât Enderi, cât şi Starteri, şi-şi agitau placardele spre automobilele ce treceau pe lângă ei Pe una scria Readuceţi Crucea Roşie, referindu-se la una dintre numeroasele organizaţii de caritate care-şi pierduseră finanţarea în vremurile grele Organizaţii de caritate care i-ar fi ajutat pe Starterii nerevendicaţi Eram de acord cu ei, dar nu ştiau asta Ei au văzut doar un SUV mare şi scump şi ne-au huiduit Hyden a mai examinat o dată harta — Aproape c-am ajuns Am parcurs încă două cvartale şi am văzut cum punctul nostru negru se apropia de punctul roşu — Fiţi cu ochii-n patru, Metalicul poate fi pe-oriunde, a zis Hyden şi a virat după un colţ Cele două puncte s-au suprapus Ernie a zărit-o primul Era o Starteră care stătea pe o bancă într-o staţie de autobuz Asiatică, tunsă scurt — Ea este, am încuviinţat Cea frumuşică, cu părul negru — Cea perfect frumuşică, cu zero imperfecţiuni fizice, a zis Hyden Fata s-a ridicat, de parcă se plictisise să mai aştepte autobuzul, şi a început să meargă — Eşti sigur că ea este? am întrebat — Există un singur mod prin care putem afla, a zis Ernie Hyden a accelerat, a depăşit-o pe fată şi a oprit, aşteptând-o să se apropie de noi Câteva leduri albastre au pâlpâit pe computer Mi-au reamintit de monitorul lui Redmond din vechiul lui laborator, cel care-i arătase cipul meu — Dă-i drumul, Ernie! a rostit Hyden Acoperă-i ochii! — N-ar fi mai bine s-o conving eu? am întrebat Ernie s-a oprit cu mâna pe clanţa portierei — Vrei să vorbeşti cu ea? — Nu, a intervenit Hyden Nu vrem s-o pierdem Când fata micuţă a trecut pe lângă maşină, Ernie a ieşit brusc şi s-a repezit s-o prindă Ea însă îl observase Pe chip i s-a citit neliniştea, totuşi nu părea înfricoşată A sărit mult în sus, pentru a scăpa de el, apoi a făcut un salt mortal şi a aterizat pe coama unui zid lat A pornit în fugă pe el, până a ajuns la capăt; de acolo, a sărit din nou, întinzând braţele către ramura unui copac S-a balansat, amplificându-şi elanul, şi a aterizat pe masa de pe terasa unei cafenele, împrăştiind ceşti în toate părţile şi speriindu-i pe clienţi Ernie a încercat s-o urmărească, dar fata îl păcălea întruna El nu părea să-i poată anticipa următoarea mişcare Fata se repezea în stânga, Mijlociul o apuca spre dreapta Am privit totul prin geamul maşinii — Nu aşa crezusem că se vor desfăşura lucrurile — Ştim cel puţin că trupul nu-i este controlat din exterior E prea bună, se mişcă prea iute, a comentat Hyden Este ea însăşi — Ce vrei să spui? — Ai văzut şi tu că Reece avea mişcări sacadate — Bătrânul obişnuia să-i manipuleze perfect pe cei „deturnaţi” — Dacă şi circumstanţele erau perfecte Aici el nu beneficiază de cooperarea corpului donorului Nu mai este ca în laboratorul din Destinaţii Splendide, unde îi seta atât pe donori, cât şi pe chiriaşi Semnalul lui de prim acces din depărtare are mai puţin control Am aprobat din cap, deşi nu eram sigură că înţelesesem Am revenit cu atenţia la Ernie În cele din urmă, anticipase corect mişcarea fetei Când ea a sărit, sperând să se prindă de tenda unui magazin pentru a scăpa, bodyguardul a înhăţat-o în braţe în momentul când se înălţa de la pământ — A prins-o! am exclamat Hyden a deblocat uşa compartimentului din spate şi a ridicat-o prin apăsarea unui buton, aşa că Ernie n-a trebuit decât s-o arunce înăuntru pe fata care ţipa, lovea din picioare şi muşca Bodyguardul i-a acoperit ochii cu palma, apoi a suit după ea Metalica s-a oprit din zbierat, dar m-am temut că-i va scoate ochii bărbatului, fiindcă s-a repezit la el când a trântit uşa din spate, închizând-o Ernie i-a dus însă cu o mişcare fulgerătoare mâna la gât şi ea a încremenit Ochii i-au devenit sticloşi, după care s-a năruit de parcă adormise brusc — A păţit ceva? i-a strigat Hyden lui Ernie — Doarme ca un prunc, a răspuns Mijlociul Am văzut că avea în palmă un disc micuţ, pe care l-a strecurat în buzunar când Hyden a pornit SUV-ul — De ce-i acoperiţi ochii? am întrebat — Pentru eventualitatea în care era „deturnată”, a răspuns Hyden Nu era cazul — Dacă aş fi dispus de timp, aş fi legat-o la ochi, a spus Ernie, dar ţopăia ca un iepuraş care a căzut cu codiţa în foc S-a aşezat lângă ea în compartimentul din spate — N-o să păţească nimic? am întrebat, privind părul negru, lucios al fetei — Frumoasa din Pădurea Adormită se va trezi, a replicat Ernie În cele din urmă Capitolul opt Până am ajuns la locuinţa lui Hyden, Metalica pe care o capturase Ernie a rămas în spate, legănându-se încetişor odată cu mişcările vehiculului Părea greu de crezut că era aceeaşi fată care cu numai o oră în urmă sărise prin aer şi-l atacase pe bodyguard cu unghiile, ca o pisică sălbatică M-am întrebat cum se va comporta după trezire — N-ar fi fost mai bine dac-ar fi venit din proprie voinţă? am întrebat Acum va fi furioasă — Ai vrut-o şi noi ţi-am adus-o, a replicat Mijlociul Hyden mi-a aruncat o privire de scuză şi a intrat în garaj Ernie a coborât, cu arma în mână, dar lipită de piept, ca să nu fie văzută A verificat locul, exact aşa cum făcuse Hyden cu o zi în urmă După aceea a apăsat butonul de pe perete — Vorbeşte cu Redmond? am întrebat — Da, ca să se asigure că totu-i în ordine Ernie a revenit în maşină şi a pus-o pe umăr pe Metalică, ca pe un sac; greutatea ei abia îi afecta pasul sigur pe sine A aşezat-o pe un pat dintr-o cameră goală, nu departe de camera mea, în vreme ce noi priveam de dincolo de prag — Ar fi mai bine dacă ai fi prezentă când se trezeşte, mi-a spus bodyguardul întinzându-mi portofelul pe care-l luase din geanta fetei O cheamă Lily M-am aşezat pe marginea patului M-am întrebat cum m-aş fi simţit eu, dacă m-aş fi trezit într-un loc necunoscut, privită de o fată pe care n-o mai văzusem niciodată Totuşi era mai bine să mă vadă pe mine, decât pe Ernie După câteva minute, Ernie a sosit cu o tavă pe care se aflau un sendviş cu curcan şi pui şi un pahar cu suc de mere În scurt timp, Lily a început să se foiască şi să murmure Apoi a deschis ochii şi a tresărit — Ce-i?! a exclamat ea dezorientată Cine eşti? — Mă numesc Callie Stai fără grijă Aici e-un loc sigur S-a străduit să se ridice în capul oaselor — Odihneşte-te, am urmat Ţi-e foame? Mâncarea putea să transforme un inamic într-un prieten sau cel puţin să cumpere puţină încredere I-am dus tava la pat A luat sendvişul şi l-a mirosit După care a muşcat — Mai ai? a întrebat Am ştiut atunci că ne vom înţelege *** În următoarele două săptămâni, am adus mulţi Starteri în laborator Pe majoritatea am reuşit să-i convingem cu vorba, fără să folosim forţa Indiferent însă cum am fi procedat iniţial, toţi au dorit să rămână Pusesem pe roate un adevărat cămin, plin de Metalici cu diverse abilităţi Unele dintre abilităţile acelea fuseseră exploatate pentru închirierea Starterilor, de pildă cunoaşterea luptelor sau artelor marţiale, iar ei au continuat să le practice în măsura în care era posibil Însă alte talente, ca gătitul mâncării sau depanările, au devenit utile în comunitatea noastră Se mânca în sufragerie, o sală spaţioasă aflată imediat lângă bucătărie, cu pereţi albi şi mese care fuseseră proiectate iniţial ca bancuri de lucru; cina era momentul cel mai fericit al zilei Micul dejun şi prânzul erau înfulecate în grabă, uneori în picioare, însă doriserăm ca toţi să cinăm împreună, pe de o parte fiindcă era firesc să ne împărţim sarcinile de pregătire a hranei, dar şi pentru că în felul acesta Starterii se transformau într-o comunitate Îi duceam dorul lui Tyler Hyden mă convinsese că era prea riscant pentru altă rundă de comunicaţii şi nici eu nu eram sigură dacă nu cumva o asemenea rundă ar fi îngreunat de fapt situaţia pentru amândoi Era mai uşor să nu aud glasul frăţiorului meu, pentru că astfel mă puteam focaliza pe ceea ce aveam de făcut Să salvez Metalici Hyden şi cu mine am devenit atât de experţi în privinţa asta, încât uneori acţionam chiar fără Ernie Dacă trebuia să atingă pe cineva, Hyden folosea ca material izolator un prosop sau o jachetă Amândoi ne simţeam mult mai destinşi unul în prezenţa celuilalt, totuşi el nu-mi destăinuise deocamdată ce ascundea sensibilitatea lui faţă de atingerea altora — Ce ai păţit? l-am întrebat până la urmă într-o zi, pe când mergeam pe autostradă, singuri în căutarea Metalicilor De ce nu suporţi să fii atins? A tăcut câteva secunde, după care a inspirat adânc Şi-a ţinut apoi respiraţia, parcă decizând dacă să-mi răspundă sau nu În cele din urmă a expirat cu un sunet despre care am sperat că era de uşurare deşi putea să fie de exasperare — Lucram în laborator cu tata Asta a fost de mult, înainte să ne fi despărţit Era şi mama cu noi, şi tocmai ne adusese cacao cu bezele A zâmbit larg Nu-mi amintesc majoritatea zilei aceleia, dar îmi amintesc bezelele Curios, nu? Am dat din cap Ştiam cum era, deoarece îmi aminteam şi eu detalii bizare din viaţa pe care o dusesem înainte de spori Înainte să fi devenit Starteră Hyden şi-a dres glasul — A fost un accident, o explozie N-am descoperit niciodată cauzele, dar efectele au fost severe Tata n-a păţit nimic, însă eu şi mama am fost arşi, a mărturisit el, iar glasul i s-a frânt când a pronunţat „arşi” Am urmat tratamente, operaţii chirurgicale, totuşi suferinţele au durat luni în şir — Groaznic! — După ce ne-am vindecat, am putut accepta contactul hainelor pe piele, dar nu şi atingerea altor oameni S-a încercat cu terapie de desensibilizare a epidermei, în care terapeutul îţi atinge pielea cu pielea lui, însă niciunul dintre noi n-a rezistat Era îngrozitor de dureros — Când s-a-ntâmplat asta? El şi-a încleştat mâinile pe volan — Acum doi ani Mi-au spus că fusesem norocos că scăpasem cu viaţă, că în trecut ar fi fost imposibil să mă salveze Uită-te, nici nu-ţi poţi da seama A ridicat o mână şi a suflecat cămaşa Pielea era perfectă — Aşadar, dacă pielea ţi-a fost reparată — Şi terminaţiile nervoase — Şi terminaţiile nervoase, atunci de ce — În creierul meu s-a deconectat ceva şi percepe durere când sunt atins Am căzut pe gânduri — Dar când atingi tu pe cineva? — O pot face numai dacă între noi există un material izolator, ca mănuşile sau jacheta — Ca atunci când m-ai protejat la explozie? A încuviinţat din cap — Aşadar este posibil ca situaţia să se amelioreze într-o bună zi? Îmi deplânsesem soarta, îmi lipseau îmbrăţişările calde ale părinţilor mei, însă Hyden nu putea fi nici măcar atins de altcineva — Dacă se va determina că-i o fobie, atunci, da, se poate ameliora Medicii nu sunt încă siguri Am privit afară, la panourile publicitare rupte de pe marginea autostrăzii, pe care nimeni nu-şi mai putea permite să le închirieze pentru a-şi face reclamă După care mi-a venit o idee — Ai dorit transferul minte-corp pentru tine şi mama ta, nu-i aşa? De aceea ai inventat cipul A inspirat din nou adânc Atât doar că acum nu l-am mai auzit expirând — Sperasem că va avea multe aplicaţii medicale, a răspuns cu glas obosit — Dar ce s-a-ntâmplat? — Mama a murit din cauza complicaţiilor, înainte să fi putut realiza prototipul — Şi apoi tatăl tău a avut propriile lui idei? — M-a minţit asupra scopului Destinaţiilor Splendide, a rostit încet Hyden După care a fost prea târziu Am continuat să rulăm în tăcere aproape un kilometru înainte ca scanerul să recepteze un semnal — E-n sud Ieşi de pe autostradă, am spus Hyden s-a conformat şi a virat la dreapta la următoarea ieşire Am mers vreun kilometru şi jumătate Scanerul arăta că eram aproape Am arătat spre trotuarul opus — Dintr-acolo vine Nu vedeam însă niciun Starter Doar Enderi Hyden s-a întors la dreapta — Nu, a zis el, este de pe strada perpendiculară Am zărit un Starter cu păr negru, de înălţime medie, frumuşel, care purta o cămaşă grosolană, neîncheiată, peste un tricou Era rezemat de o jardinieră din beton şi bea din sticla lui cu apă Hyden a încetinit şi s-a apropiat de el Amândoi l-am privit cu atenţie — Are nişte haine cam ponosite, am observat — Ce eşti acum – poliţia vestimentară? — Ştii bine ce vreau să spun Nu pare un fost donor – un Metalic — Cei mai mulţi dintre ei au revenit pe străzi, a zis Hyden Nu ca tine După demolarea Destinaţiilor, ei nici măcar n-au fost plătiţi Avea dreptate M-am simţit stânjenită Nu-l judecasem, ci doar mă uitasem după indicii Însă numai aspectul lor ne putea spune adevărul, iar acum, când priveam mai atentă, era aproape de perfecţiune A pus capacul sticlei de apă şi a trecut-o peste umăr Hyden a oprit maşina — Stai aici Să nu ieşi A coborât şi a pornit către Starter înainte ca eu să pot spune ceva A încercat să fie relaxat şi cool, dar Starterul nu i-a răspuns la zâmbet Dimpotrivă, a părut nervos, clătinând repetat din cap la întrebările lui Brusc l-a îmbrâncit şi a pornit în fugă pe stradă Hyden a făcut o grimasă de durere, totuşi a alergat după el Am trecut peste consolă, m-am aşezat la volan şi i-am urmărit Nu ştiam ce intenţiona Hyden să facă după ce-l ajungea pe Starter, deoarece ştiam că nu-l putea atinge Starterul a intrat într-o fundătură şi a înţeles că era încolţit Am venit cu SUV-ul imediat după Hyden Starterul s-a repezit spre peretele îndepărtat pentru a-l escalada, dar Hyden s-a întins şi i-a lipit un obiect micuţ de ceafă, astfel încât nu l-a atins în altfel Starterul s-a prăbuşit imediat Hyden şi-a înfăşurat jacheta în jurul mâinilor şi, împreună, l-am transportat pe Metalic în SUV Din fundătură, un Ender a răcnit către noi, însă l-am ignorat Hyden a suit în spate cu Starterul, iar eu am trecut la volan — Dă-i drumul! mi-a spus Am pornit maşina — Încotro? — Spre autostradă Am setat navigatorul şi m-am concentrat asupra şofatului În compartimentul din spate s-au auzit mai multe foşnituri, după care cineva a suit de acolo şi a trecut pe scaunul de lângă mine Atât doar că nu era Hyden Era tipul cu cămaşa descheiată Cuprinsă de panică, am trecut fără să vreau pe banda de alături — Ce-i cu Hyden? M-am întors şi am văzut corpul lui Hyden răşchirat în spate Cămaşă Descheiată şi-a pus mâna stângă pe volan şi a tras de el — Ai grijă cu maşina mea L-am privit A zâmbit, iar ceva din el mi s-a părut familiar — Hyden? am întrebat — Da, a răspuns Cămaşă Descheiată Totul era incredibil de straniu — Eşti tu cu-adevărat? — În carne şi oase Mă rog, ca să fiu corect, în carne şi oase de-mprumut — Ce naiba ai făcut acolo? L-ai paralizat pe tipu-ăla? — Pentru binele lui S-ar fi luptat cu noi Şi-a luat mâna de pe volan, dar a indicat cu bărbia spre stradă Fii atentă la şofat Am suit pe rampa de acces pe autostradă Hyden şi-a pus mâna pe braţul meu drept Nu era însă mâna lui ci a Metalicului în cămaşă descheiată Totul era incredibil de bizar Nu eram nici măcar sigură că aveam încredere în Hyden Cât de bine poţi cunoaşte pe cineva care poate fi oricine doreşte să fie? — Tu eşti bine acolo? Am întors capul ca să mai privesc o dată corpul lui Hyden, aflat în compartimentul din spatele SUV-ului — Nu-ţi face griji! — Cum îl cheamă? am întrebat — Pe cine? — Pe tipu-n care eşti Hyden a început să se pipăie peste buzunare A scos un portofel şi a examinat fotografia de pe un card de identitate — Jeremy Stone A cercetat după aceea conţinutul portofelului N-are cine ştie ce bani Fie c-a fost unul dintre donorii finali, care n-au mai fost plătiţi, fie c-a tocat banii — Dar cum ai intrat aşa rapid în el? am întrebat — Ia ghici! Am căzut pe gânduri — Ai un cip implantat în cap — Eu am fost primul deţinător de cip Ca să-mi testez invenţia Mâna i-a rămas pe braţul meu, trimiţându-mi căldura ei Nu voiam să-mi placă Am refuzat să-mi placă Nu puteam totuşi nega căldura aceea — Nu diferă prea mult de ce face tatăl tău, am spus El poartă o mască, iar tu porţi o mască integrală – care-ţi cuprinde tot corpul A rămas privind pe geam, tăcut Bănuiesc că se simţea puţin ruşinat Iar dacă nu, atunci ar fi trebuit să se simtă — N-ai dori să fii în locul meu, a rostit în cele din urmă Îţi poţi imagina cum este să-ţi urăşti propriul corp? Sunt prizonier în interiorul lui Şi eu fusesem prizonieră, cât se poate de reală, în Instituţia , şi fuseseră momentele cele mai groaznice din viaţa mea Mult mai rău decât atunci când locuisem ilegal prin clădiri abandonate Totuşi izbutisem să evadez Hyden putea să evadeze? — Toţi Metalicii sunt prizonieri, am rostit Până-l vom putea învinge pe tatăl tău Capitolul nouă Hyden a bănuit că Jeremy nu mâncase de mult timp, deoarece în scurt timp s-a simţit foarte înfometat şi a vrut să ne oprim la un drive-in A început să comande mâncare doar pentru noi — Nu! am strigat spre automatul de comenzi Câte treizeci din fiecare: hamburgeri, cartofi prăjiţi şi shake-uri de ciocolată M-am răsucit către el: Nu putem să ne întoarcem cu mâncare doar pentru noi Mâncarea îi va face să se încreadă în noi Când am revenit la locuinţa lui, a ezitat înainte de a coborî din SUV — N-aş vrea ca Metalicii să mă vadă într-un corp de împrumut Ar fi prea straniu Mi-a spus după aceea că exista o încăpere privată unde ne puteam întâlni Ne-am despărţit, iar eu am luat sacoşele mari cu mâncare Metalicii au fost atât de încântaţi să le vadă, încât nu s-au mai sinchisit să întrebe de ce nu rămâneam să mănânc împreună cu ei Camera secretă a lui Hyden era cam cât două dintre odăiţele noastre; înăuntru existau un pat şi un birou — Deci aici te ascunzi uneori, am admirat eu interiorul Frumos din partea ta să-mi împărtăşeşti asta A luat un cearşaf de pe un raft şi l-a întins pe podea — Picnic? am întrebat — De ce nu? Un perete era acoperit cu o imagine a oceanului văzut de pe o faleză şi mi s-a părut că simt stropii fini de apă împroşcându-mi chipul — Este frumos, am spus — E de ajutor, a zis el, strângând din umeri Nu se compară totuşi cu realitatea Am aşezat mâncarea pe cearşaful de pe podea El a rămas în picioare, aşa că am făcut la fel S-a apropiat de mine mai mult ca niciodată, ajungând la treizeci de centimetri A întins mâinile cu palmele în sus, invitându-mă să le ating — Callie Mi-am aşezat mâinile peste ale lui A închis ochii, parcă savurând senzaţia În cele din urmă i-a deschis Mi-a prins cu blândeţe mâinile, mângâindu-le, apoi şi-a strecurat degetele printre ale mele, întreţesându-le, astfel că ne-am strâns palmele laolaltă Inima îmi bătea mai repede Mi-am desprins mâinile şi le-am retras — Ce s-a-ntâmplat? a întrebat el Chipul lui Jeremy părea derutat Trebuia să mă obişnuiesc cu alte expresii ale ochilor, sprâncenelor şi gurii, care nu-i aparţineau de fapt lui Hyden — Este prea straniu pentru mine, am rostit arătând spre corpul lui El s-a apropiat din nou — Te rog Mi-a atins dosul palmei uşor cu vârfurile degetelor Haide Ăsta-i singurul fel în care te pot simţi Nu m-am clintit Doream să văd ce va face în continuare — Ia să-i verificăm corpul Hyden şi-a ridicat cămaşa Ia uite ce pătrăţele! S-a prefăcut surprins de condiţia fizică excelentă a lui Jeremy A surâs, apoi a dat drumul cămăşii, acoperindu-se Mi-a luat mâna şi a pus-o încet pe cămaşa lui, în dreptul abdomenului Am rămas aşa câteva clipe După aceea am simţit că mi se usucă gura şi am retras palma — Ce-i? m-a întrebat — Nu eşti tu, am zis Nu vreau să particip la aşa ceva Am clătinat din cap I-ai furat corpul A plecat capul Nu-i mai puteam zări faţa, dar şovăiala sugera că era sfâşiat de îndoieli — Mai mult de atât nu pot face La interior, sunt acelaşi Aici, înăuntru, sunt eu Ştii asta O ştiam, însă nu ştiusem ce voi simţi în privinţa aceea — Eu, cel care mă aflu în acest înveliş, sunt acelaşi dintotdeauna Ce mă defineşte pe mine? Pielea? Ştii bine c-o poţi schimba cu raza unui laser Muşchii? Pot fi dezvoltaţi prin electrostimulare musculară Grăsimea? Poate fi topită prin criogenie Sper că eu însemn mai mult decât atât Decât asta, şi-a fluturat mâna prin faţa corpului lui Jeremy Stone Că eu sunt ceea ce gândesc, ceea ce cred Ceea ce simt A ridicat apoi mâna spre chipul meu A coborât încet vârful unui deget pe tâmpla mea, pe obraz — Duc dorul atingerilor, a şoptit Degetul i-a ajuns pe linia maxilarului meu Am închis ochii, concentrându-mă doar asupra mângâierii — E bine Atât de încet, încât fusese ca adierea unei răsuflări M-am mişcat către el Buzele ni s-au apropiat, s-au contopit într-un sărut Mi s-a învârtit tot capul, simţind electricitatea Ne-am sărutat până ne-au ars buzele Am călătorit până în alt loc, un loc în care n-ar fi existat niciodată ceva atât de banal ca un nume Şi atunci mi-am amintit — Corpul tău Hyden s-a retras şi m-a privit cu ochi somnoroşi — Ce-i cu el? — L-am lăsat în maşină *** Auzisem despre oameni care-şi lăsaseră pruncii sau câinii în maşini, accidental, înainte de război, dar aşa ceva era o premieră Ne-am grăbit spre garaj Hyden a descuiat maşina şi a deschis uşa compartimentului din spate I-am privit corpul care zăcea acolo — Respiri, am rostit eu — Bineînţeles Era foarte bizar să-l văd zăcând acolo Hyden şi-a acoperit corpul cu o pătură — Ce drăgălaş arăt, a comentat el — Nu-i amuzant — Îl iau eu de umeri, dacă-l poţi ţine de picioare, a spus el Am purtat corpul, cu mine în urma lui Hyden La început n-a fost dificil, dar după vreun minut mi s-a părut de zece ori mai greu Hyden s-a rezemat de perete, ca să poată tasta codul care deschidea uşa din garaj Când am intrat în lift, şi-a lovit corpul real, cel pe care-l transportam, de un perete — Uşurel, i-am zis Sper că n-ai uitat că-i al tău — Nu, nici vorbă — Indiferent în câţi oameni poţi intra, nu poţi să schimbi ceea ce eşti De data aceea nu mi-a mai răspuns Braţele începuseră să-mi ardă de greutate, totuşi nu mă înduram să-l las jos În cele din urmă, uşa liftului s-a deschis la nivelul laboratorului — Nu-i nimeni aici, am şoptit — Probabil că sunt tot în sufragerie, a răspuns Hyden I-am dus corpul în camera lui privată şi l-am aşezat pe canapea Hyden i-a întins pătura peste picioare — Cât timp o să dormi? am întrebat — Câteva ore A arătat un plasture circular de pe gât Sau mai mult — Sper că nu te gândeşti să-l păstrezi pe-ăsta, am spus arătând corpul lui Jeremy Hyden m-a privit fix Nu ştiam dacă-i oferisem o idee nouă sau dacă se gândise la asta din capul locului — Ar rezolva multe probleme, nu-i aşa? — N-o poţi face! Am rostit cuvintele acelea cu fermitatea pe care îmi aminteam că o folosea mama în momente cruciale El şi-a frecat fruntea şi a coborât ochii — Nu, a rostit în cele din urmă, nu i-aş face asta niciodată lui Jeremy Umerii mi s-au destins — Aşa-i mai bine Era incredibil de straniu să vorbesc cu Hyden aflat în corpul lui Jeremy şi în acelaşi timp să-i văd adevăratul trup întins pe canapea — Va trebui să explicăm asta grupului, am zis — Spune-le tu — De ce n-o faci tu? — Tu o vei face mult mai bine Te plac mai mult decât pe mine A silit buzele lui Jeremy într-un zâmbet — Asta pentru că am răbdare să-i ascult, i-am spus Telefonul meu a sunat M-am uitat şi am văzut că era Michael Michael?! Regula era să nu ne telefonăm reciproc, pentru a evita urmărirea convorbirilor — Nu-i răspunde, mi-a spus Hyden — Trebuie să fie ceva important Am apăsat butonul de acceptare Michael? am rostit Unde eşti? — În Flintridge, a răspuns Michael În faţa vechii biblioteci — Unde-i Tyler? — Cu Eugenia, la cabană E-n regulă Hyden s-a apropiat ca să urmărească discuţia — De ce-ai plecat? am întrebat În munţi era sigur şi nimeni nu-ţi putea scana cipul Hyden a clătinat din cap — De ce-o fi plecat? a murmurat el — Mi-am amintit ceva, a răspuns Michael Ceva ce nu mi s-a întâmplat mie, ci chiriaşului meu A trebuit să plec din cabană, pentru ca apelul să nu-i poată fi asociat — Ce ţi-ai amintit? am întrebat Hyden mi-a luat telefonul din mână — Nu mai vorbi, i-a spus el lui Michael Venim să te luăm de-acolo A întrerupt convorbirea şi a luat jacheta de pe spătarul scaunului — Haide să-l aducem *** Când am ajuns la fosta bibliotecă din Flintridge, am oprit pe partea opusă a străzii În timpul Războiului Sporilor, biblioteca fusese închisă şi baricadată Acum era înconjurată de un gard din plasă de sârmă — O să mă duc singură, am rostit Tu rămâi aici — Callie, a pus Hyden mâna pe clanţa portierei mele — Pe mine mă cunoaşte Pe tine nici măcar nu te-a întâlnit Ca să nu mai zic că acum nici măcar nu eşti tu însuţi, am replicat privind chipul lui Jeremy Mă duc, îl iau şi ne-ntoarcem împreună Am coborât şi m-am strecurat printr-o gaură din gard Parcarea se transformase într-o tabără uriaşă Corturile erau pline cu Starteri nerevendicaţi şi cu Enderi scăpătaţi care-şi terminaseră banii cu decenii în urmă O viaţă mai lungă nu înseamnă întotdeauna lucrul cel mai grozav Unii Starteri m-au privit cu atenţie Nu mai semănam cu ei Hainele nu-mi erau zdrenţuite, iar faţa şi mâinile îmi erau curate Nu purtam sticlă de apă pe umăr şi nici branternă Iar de acum nu mai eram slăbănoagă ca ei Am încercat să nu par speriată, am încercat să nu atrag mai multă atenţie asupra mea când am scanat mulţimea Michael, unde eşti? De ce nu stai în faţă? Am cercetat cu privirea toată parcarea, dintr-un capăt în celălalt, apoi am revenit s-o mai parcurg o dată Cineva mi-a atins braţul şi mi-a cerut bani Am dat să-mi deschid poşeta şi am fost înconjurată de un furnicar de oameni Am simţit cum mă trec toate transpiraţiile Nu fusese o decizie înţeleaptă Aveam probleme cu respiratul Am fost prinsă de braţe şi trasă în toate direcţiile — Terminaţi, vă rog! am spus Am azvârlit câteva bancnote pe jos S-au împrăştiat în vânt şi lumea s-a repezit după ele, îngăduindu-mi să scap Când am revenit spre SUV, am auzit un glas familiar în minte Aly, fetiţă? Mă poţi auzi? Sunt tata Am icnit Calmează-te, nu fi surescitată, este posibil să fie Bătrânul — Da, te aud M-am oprit din mers şi m-am concentrat Sunt în viaţă Nu-ţi face griji Vorbea exact ca el Însă asta se întâmplase şi înainte Callie? — De unde pot şti că eşti tu cu adevărat? Inima îmi bătea repede Cum pot să ştiu? Mai ţii minte ce ţi-am dăruit când ai împlinit zece ani? O bicicletă roşie? Mi s-a tăiat respiraţia Bicicleta cu panglică mare — Unde ai ascuns-o? În spălătorie În spatele uşii Inima mi-a sărit în piept Era el — Unde eşti? Vreau să te văd Ştiu Şi eu vreau să vă văd Ce face Tyler? Lacrimile mi-au năpădit ochii — Este bine Îi lipsiţi amândoi tare mult Se uita la holo-ul vostru în fiecare seară, dar apoi l-am pierdut E-n regulă, Aly, fetiţă — Tată? Cum faci asta? Cum ajungi la mine în felul ăsta? Brusc s-a lăsat tăcerea Am simţit neantul, absenţa oricărui sunet, golul Deconectarea aceea oribilă care se petrecea uneori El dispăruse Eram pustiită pe dinăuntru, mai rău decât atunci când fusesem înfometată şi flămânzisem pe străzi Am redevenit conştientă de tot ce mă înconjura Câţiva indivizi erau dispuşi în semicerc înapoia mea Mă cântăreau din ochi – o fată bogată care vorbea de una singură Eram oare nebună şi periculoasă? Sau m-ar fi putut ataca fără riscuri? Acum, după ce eu stabilisem contactul vizual, s-au apropiat Am fost nevoită să sprintez spre maşină Hyden m-a văzut şi a deschis portiera S-a întins să mă prindă şi să mă ridice cu braţul puternic al lui Jeremy Am sărit înăuntru şi el a demarat înainte să fi putut închide portiera — Unde-i Michael? m-a întrebat — Nu ştiu, nu l-am putut găsi Am închis portiera Cei care ne urmăreau erau atât Starteri, cât şi Enderi, toţi zdrenţăroşi Semănau cu nişte monştri care fugeau după SUV, cu feţele contorsionate de furie N-a durat mult să scăpăm de ei Aş fi vrut să-i povestesc lui Hyden despre tata, însă nu era momentul potrivit — Sună-l, a zis Hyden Acum merită riscul, dar fă-o cât mai repede! Am scos telefonul şi am apelat numărul lui Michael A sunat întruna, zadarnic — Nu răspunde Display-ul gonflabil a început să piuie Aveam un semnal pe scanerul de cipuri — Poate fi el? am întrebat privind ecranul — E spre munţi, a răspuns Hyden Am mers un timp în tăcere, urmând semnalul Flintridge se afla la poalele dealurilor, aşa încât terenul a devenit repede neregulat Locuinţele s-au rărit, lăsând loc loturilor pe care unele case fuseseră incendiate şi arse din temelii de teama contaminării cu spori M-am rugat în gând ca semnalul să fi fost al lui Michael A devenit mai sonor, mai luminos şi mai rapid — Suntem aproape, am spus Aici! — Unde? — Acolo Am arătat un trup care zăcea pe unul dintre loturile pârjolite Hyden a călcat violent frâna şi eu am sărit din maşină Corpul lui Michael era cu faţa în jos — Michael! am ţipat Am îngenuncheat lângă el Hyden s-a apropiat şi s-a oprit îndărătul meu — Michael! am repetat, dar n-am primit niciun răspuns L-am întors pe spate şi mi-am lipit urechea de pieptul lui Era cald — Răsuflă, i-am zis lui Hyden Mă copleşise o neajutorare disperată Nu ştiam ce să fac Era îngrozitor să-l văd aşa, inconştient şi inert I-am sprijinit capul în poala mea — Ce s-a-ntâmplat? — Bănuiesc că i-au „deturnat” corpul, după care s-a pierdut conexiunea A fost ca un apel telefonic întrerupt Hyden a privit în jur Nu putem rămâne aici, în teren deschis Toţi trei avem cipuri şi semnalele noastre sunt foarte vizibile M-am uitat în lungul străzii pe care venisem Am văzut oameni care se îndreptau către noi Erau pretenari? Sau nu? — Trebuie să-l luăm de aici, am spus Eram fericită că Hyden se afla în corpul lui Jeremy; posibilitatea de a atinge oamenii fără materiale izolatoare intermediare uşura întreaga operaţiune El s-a aplecat să-l ridice pe Michael — De acum ştii procedura, mi-a spus L-am prins pe Michael de picioare Hyden avea să transporte greutatea mai mare *** După ce am ajuns în laborator, Ernie l-a preluat pe Michael Hyden îi expediase un Zing, în care explicase totul — Deci ăsta-i corpul pe care l-ai împrumutat, a încuviinţat Ernie Mă aşteptasem să faci mişcarea asta L-a dus pe Michael într-o cameră liberă O Metalică, Avery, l-a controlat, examinându-i semnele vitale Avery era micuţă şi blândă Mama ei fusese asistentă medicală — Toate valorile sunt normale, ne-a anunţat ea Tensiunea, temperatura în unele cazuri, nu poţi decât să aştepţi L-a privit fix pe Hyden aflat în corpul lui Jeremy — El este de fapt Hyden, i-am spus — Ştiu, ne-a explicat Ernie Am simţit o undă de dezaprobare, totuşi Avery era prea politicoasă pentru a face vreun comentariu direct — O să stau cu el, i-am anunţat Puteţi să plecaţi După ce au ieşit, l-am privit pe Michael Mă bucuram să-l revăd, dar nu în felul acesta Părea extrem de vulnerabil Avea să-şi revină oare? Ce se întâmplase? — Michael, l-am strigat încetişor prinzându-i mâna între ale mele Michael, am şoptit ca şi cum, în felul acela, aş fi putut cumva ajunge până la subconştientul lui N-am ajuns Dacă cineva îi „deturnase” corpul, ar fi trebuit să fi renunţat până acum Atunci de ce nu-şi revenea? Am stat o vreme pe patul lui, gândindu-mă la fragilitatea vieţii Gândindu-mă la spusele lui Hyden că nu eram doar carne şi oase I-am umezit fruntea lui Michael şi i-am vorbit încetişor, străduindu-mă din răsputeri să nu am gânduri negative Eram însă tot mai temătoare şi mă întrebam dacă el îşi va mai reveni vreodată Pleoapele i-au tresărit — Michael? A început să zvâcnească din picioare şi să se răsucească de pe o parte pe alta — Michael, sunt eu, Callie A încetat să se mai zvârcolească A deschis ochii A rămas cu ei aţintiţi asupra tavanului — Michael? am şoptit M-am întrebat dacă înăuntrul lui se afla cu adevărat Michael El a pipăit patul cu palmele, parcă încercând să se orienteze După aceea m-a privit — Callie? Era el — Eu sunt Cum te simţi? S-a ridicat în capul oaselor Era leoarcă de transpiraţie — Uşurel, am spus Michael şi-a trecut picioarele peste marginea patului şi a rămas nemişcat, privind în jos — Mă doare capul — Şi altceva? Cum te simţi? — Ca-n ceaţă Parc-aş fi dormit o mie de ani — Ce-ţi aminteşti? Şi-a frecat fruntea — Am vorbit la telefon A părut nesigur, ca şi cum ar fi aşteptat o confirmare — Da, am aprobat M-ai sunat — După aceea m-am plimbat de colo-colo, căutând un loc unde să te-aştept În faţa bibliotecii erau foarte mulţi Starteri şi Enderi M-am îndreptat spre stradă Apoi apoi — Ce s-a-ntâmplat? — Totul s-a-ntunecat Hyden avea dreptate; probabil că fusese „deturnat” în exteriorul bibliotecii Dar de ce? Niciunul dintre noi nu putea fi în siguranţă? — Ce-i cu Tyler? am întrebat Este bine? Michael a încuviinţat din cap — O place mult pe Eugenia Nu-ţi face griji Este bine, Callie Cineva a ciocănit la uşă Am deschis-o şi i-am văzut pe Hyden şi Avery — V-am auzit vorbind, a spus Hyden — Cum se simte? a întrebat Avery Au intrat în cameră, vorbind cu glasuri scăzute, de parcă ar fi vizitat un pacient în spital — Arată destul de bine, a apreciat Hyden — Foarte bine, a aprobat Avery — Ea este Avery, i-am prezentat-o lui Michael — Şi el? a întrebat Michael uitându-se la Hyden din corpul lui Jeremy — Numele lui este Hyden, am răspuns Am decis că era mai simplu să nu-i explic că nu se găsea în propriul lui corp Avery i-a luat temperatura lui Michael cu un termometru de frunte El m-a privit, şi-a arcuit sprâncenele şi a zâmbit — Cum te simţi? l-a întrebat fata Michael şi-a frecat fruntea — Am o durere de cap de mă omoară — O să-ţi dau ibuprofen Şi-ţi aduc şi ceva de mâncare Avery a ieşit grăbită — Callie a zis c-aveai ceva important să ne spui Ceva despre o amintire? l-a îndemnat Hyden Michael a privit în depărtare, fără să se uite la niciunul dintre noi — În cabana de la munte mi s-a întâmplat ceva foarte ciudat Eram afară şi mă uitam la Tyler care pescuia în lac, când am zărit un flash, ca o Xperienţă Parcă eram în sală Parcă vizionam un film în care eu însumi eram starul – ba nu, mai exact camera de filmare era starul Totul se vedea prin ochii mei, în timp ce mergeam prin banca de corpuri Tocmai ieşisem de la baie şi nu mai ţineam minte drumul afară din clădire Am pornit pe un hol greşit, după care am dat un colţ şi am văzut un corp slab pe o targă cu rotile, complet acoperit cu un cearşaf Părea să fie o femeie, o femeie moartă Targa era trasă afară printr-o uşă, iar cel care o trăgea ieşise deja Cearşaful a alunecat şi i-a dezvelit faţa Era o Enderă Şi acum începe partea stranie În interiorul amintirii ăleia, n-am recunoscut-o Dar reflectând apoi la amintirea aceea, am ştiut cine era S-a uitat apoi la mine — Era Helena Cred că ghicisem deja asta, totuşi mi-a venit greu să aud — Helena, am repetat Michael a încuviinţat din cap — Am recunoscut-o din fotografiile din vilă În amintirea aceea, am ridicat ochii şi am văzut că omul care manipula targa era Trax — Trax? Ochelaristul Trax? Mi-am amintit ochelarii lui cu rame negre şi groase Geekul Ender care se ocupa de chiriaşii mei în Destinaţii Splendide? — Transpoziţii Zi-le transpoziţii, a rostit Hyden cu glas monoton Părea uşor şocat Michael m-a privit, la fel de surprins ca şi mine de reacţia lui Hyden — Da, cel cu ochelari Oricum, m-am tras îndărăt înainte să mă fi putut vedea Asta a fost Hyden părea acum palid Ba chiar paloarea îi era bolnăvicioasă S-a ridicat şi a părăsit încet încăperea — Ce-a-nsemnat toată chestia asta? m-a întrebat Michael — Amintirea este a chiriaşului tău Mi-am frecat braţele cu palmele Prin urmare, asta-i ce a văzut el — Dar de ce să mi-o reamintesc eu? — Asta ni s-a întâmplat tuturor Chiriaşul tău probabil că abia îţi căpătase corpul După aceea a nimerit peste scena asta Am început să mă plimb înainte şi înapoi prin cameră — Am auzit-o pe Helena murind în mintea mea Trax a ucis-o — Nu ştii asta Vreau să spun că putea să fi fost altcineva Poate că el a făcut doar „curăţenie” — Ascundea corpul, am zis A fost, aşadar, complice, chiar dacă n-a fost el ucigaşul Michael m-a privit cu ochi rugători, ca şi cum eu aş fi deţinut toate răspunsurile Aş fi vrut să le fi deţinut — De ce ne asaltează amintirile lor? m-a întrebat Nu-i suficient că le-am dat corpurile noastre pentru a le folosi? N-am putut decât să închid ochii şi să aprob din cap Capitolul zece Hyden m-a dus cu maşina în centrul Los Angelesului, tot în corpul lui Jeremy Michael dorise şi el să vină, dar Hyden insistase că doar un număr minim de Metalici puteau să iasă din laboratorul ecranat, asumându-şi riscurile scanării Am privit pe geam, afară, la peisajul cenuşiu şi graffiti — Eşti sigură că vrei să faci asta? a întrebat Hyden — Trebuie să-ncerc — Tata deţine tehnologia de a recrea vocea oricui Poate să acceseze înregistrări telefonice vechi şi orice înregistrări lăsate pe Pagini şi să extrapoleze de la ele, pentru a crea alte fraze Nu te poţi încrede în ce auzi – de acum ţi-ai dat seama de asta Îi povestisem că fusesem accesată de tata Că el ştiuse de cadoul primit de ziua mea de naştere Hyden îmi spusese că erau doar închipuiri deşarte – că în minte îmi vorbise tatăl lui, nu al meu Mi-am coborât fruntea în palme, străduindu-mă să găsesc o cale prin care să-l determin să priceapă Pustietatea sufletească era mai teribilă când nimeni nu înţelegea — Nu pot, am spus, îndepărtându-mi palmele de pe faţă Dac-ai fi fost în locul meu şi ţi-ai fi iubit tatăl şi i-ai fi auzit vocea în minte, vie, ai fi vrut să investighezi, nu? — M-ai pierdut la partea cu iubirea de tată Un suspin mi-a ieşit printre buze — El a-ntrebat despre Tyler — Informaţia respectivă este uşor de găsit, chiar şi de o persoană normală Ai de-a face cu tatăl meu A spus „tatăl”, de parcă bărbatul ar fi fost un demon — Totuşi semăna atât de bine cu el în felul cum a vorbit Mi-am scotocit amintirea respectivă, căutând orice fărâmă de speranţă — Şi-a fost întrerupt Mă agăţam de orice pai, însă nu m-am oprit: — Dac-ar fi fost tatăl tău, ar fi continuat Ar fi-ncercat să mă zăpăcească şi mai mult Hyden m-a privit aşa cum te-ai uita la un copil care încearcă să readucă la viaţă un peştişor mort — Aş vrea să te pot convinge cât de periculos este pentru tine să fii acolo – a arătat spre geam –, cu semnalul cipului tău practic aşteptând să fie accesat de tata A oprit lângă un cvartal de clădiri guvernamentale decorate cu statui cândva măreţe, dar acum ciobite şi fărâmiţate Şerifi federali cu feţe plictisite se asigurau ca protestatarii să rămână înapoia cordoanelor care marcau perimetrul Hyden a lăsat SUV-ul într-o parcare subterană cu plată Am suit apoi pe scară până la nivelul solului şi ne-am uitat la clădirea pe care scria cu uriaşe litere gravate Palatul înregistrărilor — Eşti sigură că vrei să faci asta? m-a întrebat el I-am aruncat cea mai convingătoare expresie de încruntare şi am urcat treptele către intrare La recepţie a trebuit să trecem printr-un scaner corporal, care s-a declanşat la mine Oare cauza fusese cipul meu? Am început să transpir Ce aveam să spun? O gardiană mi-a făcut semn să păşesc în lateral Mi-a baleiat apoi corpul cu un scaner portabil şi s-a oprit în dreptul buzunarului Am scos câteva monede Ne-am continuat drumul şi am trecut pe lângă o Starteră rezemată de un perete la capătul unei cozi lungi Avea echipamentul tipic Starterilor: straturi de haine zdrenţuite, branternă şi o sticlă de apă atârnată peste umăr În acelaşi timp însă corpul îi era perfect, avea chip de manechin şi niciun defect vizibil Să fi fost o Metalică? Poate că o examinare cu lupa ar fi depistat semne ale unei Startere normale: câteva cicatrice de acnee, câţiva pistrui Hyden a privit în direcţia ei, după care şi-a ferit iute ochii I-am surâs — Pun prinsoare c-ai vrea s-o scanezi, am spus Buzele lui abia au trădat un zâmbet — Cred că trebuie să urcăm la etaj, mi-a răspuns şi a indicat scara Clădirea era veche şi niciunul dintre noi nu avea încredere în z-lift Unele clădiri mai noi erau alimentate de zaprofite, un sistem energetic complex creat de plante care se hrăneau cu fungi Pulberea de spori era o resursă temporară pentru asta, iar unii întreprinzători exploatau un neajuns în felul cel mai bun posibil Era totuşi o metodă controversată, fiindcă mulţi considerau că în aer se eliberau spori contaminatori periculoşi Şi că n-ar fi avut viaţă lungă La etaj, după ce am aşteptat la coadă, am vorbit în cele din urmă cu o Enderă de la recepţie Avea un display gonflabil vechi, care producea imagini decolorate, zgâriate şi defazate, ce aduceau mult cu Endera în sine — Ray Woodland, ai zis? a repetat ea cu glas răguşit — Da, este tatăl meu — Dar este un Mijlociu, nu? Am încuviinţat din cap — Atunci, scumpo, este decedat, a spus ea cu glas obosit de parcă n-ar fi fost prima dată când trebuise să-i spună unei adolescente că părintele ei era mort Toţi sunt decedaţi — Nu chiar toţi, am replicat eu Cunosc personal un Mijlociu cât se poate de viu Şi se ştie despre holostaruri şi politicieni — Ei fac parte dintr-o categorie specială, mi-a vorbit ca unui copil Toţi ceilalţi însă A clătinat din cap — Nu-l puteţi căuta, vă rugăm? a intervenit Hyden Endera a strâns din buze şi a început să-şi mişte degetele peste display Acesta răspundea cu întârziere şi a trebuit să reîncerce de câteva ori În cele din urmă a găsit un rezultat A apăsat o pictogramă, care a inversat după aceea textul, astfel că am putut citi: Ray Woodland, de ani, decedat Urmau adresa lui şi ocupaţia, „inventator” — N-am Nu poate să fie o eroare? am întrebat Au murit atât de mulţi Mijlocii în acelaşi timp, încât trebuie să fi fost şi erori Hyden m-a privit Expresia lui – pe faţa lui Jeremy – era extrem de tristă Endera şi-a înclinat capul într-o parte — Îmi pare rău pentru tine, scumpo Realmente îmi pare Voi, Starterii, trebuie să vedeţi cu ochii voştri O să vă arăt ceva ce n-ar trebui să vedeţi Dar A făcut un gest, ca şi cum ar fi tras un fermoar peste buze — De acord? m-a întrebat — Sigur că da, am încuviinţat I-am aruncat o privire lui Hyden Amândoi eram derutaţi — Aşteptaţi lângă uşa aceea, a urmat femeia Ne-a arătat o uşă aflată la vreo doi metri depărtare Am făcut aşa cum ne spusese, iar Endera a deschis-o şi ne-a făcut semn să intrăm Şi-a dus degetul la buze Noi am aprobat din capete şi am urmat-o în tăcere într-o încăpere plină cu Enderi aşezaţi la birouri Era o imagine stranie, deoarece nu exista niciun fel de iluminat, cu excepţia razelor emise de display-urile lor Toate imaginile prezentau cadavre — Aici se procesează toate intrările de date pentru decedaţi, a spus funcţionara Majoritatea provin de la unităţi de tratament S-a aplecat peste umărul unei operatoare şi i-a şoptit ceva Operatoarea a tastat în aer numele tatei, data de naştere şi adresa, şi a apărut o imagine Un bărbat, întins pe un pat Pe pieptul lui, o hârtie fusese îndoită astfel încât stătea ca un cort; pe ea figurau numele lui şi un număr lung Chipul îi era alb şi îngheţat — Ray Woodland, a citit funcţionara Tatăl meu Mort Speranţa pe care o simţisem izvorând din mine a dispărut Era ca şi cum el murise din nou Am dus mâna la gură Lacrimile îmi şiroiau pe obraji Hyden m-a cuprins cu braţul după umeri Funcţionara Enderă m-a privit şi a încuviinţat din cap — Este mai bine să vezi cu propriii ochi, scumpo, mi-a spus Acum ştii Cuvintele ei m-au ars ca acidul — Să mergem, a rostit Hyden încetişor *** Pe când ne îndreptam spre scară, Hyden a continuat să mă ţină pe după umeri După ce am ajuns pe trepte, s-a oprit şi s-a întors cu fata la mine — Eşti bine? — E numai vina mea Mi-a întins o batistă din hârtie — Nu, nu-i aşa — Am vrut neapărat să aflu Mi-am şters ochii şi m-am căznit să articulez cuvintele — Atât doar că n-am crezut că acesta va fi răspunsul — Ştiu M-a cuprins într-o îmbrăţişare blândă Mi-am lăsat capul pe umărul lui şi am plâns în voie El m-a ţinut şi mai strâns, de parcă mi-ar fi putut stoarce durerea din corp N-a putut Şi n-a putut să alunge nici fiorul pe care l-am simţit când vocea mi-a rostit în minte Salut, Callie Îmi cer scuze pentru întrerupere M-am desprins de Hyden — Cine eşti? am întrebat Un prieten Era un glas de bărbat: părea a fi Mijlociu Bănuiam cine era Hyden m-a privit întrebător Mi-am dus degetul la buze Hyden era deghizat în corpul lui Jeremy „Jocheul” care îmi intrase în minte putea să vadă prin ochii mei, dar nu l-ar fi văzut decât pe Jeremy, un străin Şi văd că ai un prieten cu tine Bănuiesc că-n interiorul lui este fiul meu Am oftat Era prea târziu, iar el era prea inteligent Jeremy a rămas locului, privind; expresia lui sugera că ştia ce se întâmplă — Acum de ce nu-ţi mai foloseşti vocea electronică? l-am întrebat pe Brockman Este prea afectată Am decis să fu eu însumi — Deci tu ai imitat şi vocea tatălui meu? El a tăcut pentru o clipă Ce vrei să spui? Casa scării a început să mi se pară înăbuşitoare Sufocantă Am tras de bluză, aerisindu-mă Poate că nu el îl imitase pe tata E prea cald acolo? De ce nu pleci? — De ce? am întrebat Vrei să plec? Hyden clocotea Mi-am acoperit ochii cu palma, ca să nu poată fi văzut de tatăl lui Eşti amabilă să-i spui fiului meu să înceteze să mai intre în alte corpuri? — Spune-i şi singur, am replicat Am altă idee M-am uitat către Hyden şi am gesticulat că tatăl lui punea ceva la cale Am auzit paşi la baza scării Paşii au continuat, trezind ecouri în spaţiul gol Indiferent cine ar fi fost, urca spre noi Eşti gata? Am simţit cum mi s-au zbârlit firişoarele de păr de pe ceafă Pe trepte era o fată O mai văzusem Era Startera frumoasă de la coadă Însă ochii ei aveau un luciu sticlos, mort Ceva nu era în regulă — E „deturnată”! i-am strigat lui Hyden Isteaţă fată — Atenţie! Fata – controlată probabil de un Ender – s-a repezit spre Hyden cu braţele îndoite din coate într-o postură de arte marţiale Expertă cu centura neagră — Are centura neagră, i-am zis lui Hyden În corpul lui Jeremy, Hyden a păşit iute în lateral, cu o mişcare de cunoscător Fata s-a izbit de perete — La fel ca Jeremy, a comentat el Startera s-a întors şi a pornit iarăşi după Hyden S-au prins reciproc de braţe şi s-au zbătut într-o confruntare de puteri şi voinţe Ea l-a lovit pe Hyden de perete şi capul lui Jeremy a tresărit În timp ce continuau să se lupte, am simţit ceva ciudat Am coborât ochii şi mi-am privit mâna Degetul mic de la mâna dreaptă se mişca în sus şi în jos N-ar fi fost nimic de speriat, atât doar că Nu-l mişcam eu Ai văzut? Ăsta sunt eu, cel care te face să te mişti Ca pe o marionetă Bătăile inimii mi s-au înteţit Cel puţin asta era ceva ce făceam chiar eu Mi-am lăsat iute mâna în jos M-am concentrat cât puteam mai tare, pentru a-mi încremeni degetele Metalica îi prinsese gâtul lui Hyden într-o priză şi-l sugruma Am sprintat spre ea şi am prins-o de mijloc cu ambele braţe, din spate Am smuls-o de lângă Hyden — Prinde-o de picioare! am ţipat Fata se zbătea şi lovea din picioare, dar Hyden a reuşit să-i înşface gleznele Nu era foarte grea, aşa că am coborât-o pe scară — Ce facem cu ea? am întrebat — S-o ducem în subteran Am trecut de parter şi am continuat pe trepte în jos, către parcarea subterană Ea a încetat să se mai zvârcolească şi să strige — Este suficient de adânc? am întrebat — Mai coborâm un nivel, a zis Hyden Nivelul de dedesubt era şi ultimul Îi întrerupsesem semnalul şi ea nu mai opunea nicio rezistenţă Părea mult mai grea — A ieşit, a rostit Hyden arătând corpul fetei — Cine? am întrebat — „Jocheul” ei Unul dintre oamenii tatei Am deschis uşa, cu picioarele, şi am ieşit în parcarea subterană Nicăieri nu se zărea vreun gardian, aşa că am pus-o pe fată pe pardoseală — Mă duc s-aduc maşina, a zis Hyden Am privit-o pe Starteră Brusc părea perfect inofensivă, paşnică, cu părul castaniu răsfirat în jurul umerilor Am întins braţul şi mi-am privit degetul mic Era nemişcat Nu se clintea Aşa cum trebuia să fie În scurt timp, a apărut SUV-ul şofat de Hyden, care s-a aplecat afară pe geam — Ce facem mai departe? l-am întrebat El a privit pe lângă mine — Salut! a rostit M-am răsucit şi am văzut că fata se trezise şi se ridica în capul oaselor Am pornit spre ea — Salut! Eu sunt Callie Fata a pus palmele pe pardoseală, de parcă s-ar fi pregătit să se năpustească precum o pisică sălbatică M-am mai apropiat puţin — E-n regulă Sunt ca tine, am liniştit-o, întorcându-mă şi ridicându-mi părul, pentru a dezveli cicatricea Vezi? — Eşti o Metalică, a rostit ea cu accent sudist — Da Şi te pot ajuta S-a destins vizibil — Şi tu ai vise ciudate? Şi care nu-s doar noaptea? a întrebat ea cu buza tremurândă Sunt atât de stranii! — Da, şi eu visez, am încuviinţat Vino cu mine Avem mâncare şi vei fi-n siguranţă — Aveţi toţi de mâncare? — Chiar în maşina asta sunt Supertrufe — Sunt şi Enderi acolo? a arătat ea SUV-ul — Nu, am răspuns, doar noi, Starterii S-a apropiat precaută Hyden a rămas la volan şi a descuiat portierele din spate Fata a şovăit, privindu-mă întrebător — E un tip în regulă, am spus Suntem împreună Hyden m-a privit în ochi şi Startera a urcat în maşină Capitolul unsprezece Fata se numea Savannah A mâncat trei Supertrufe cât am mers cu maşina A trebuit s-o oprim, până nu sfârşea prin a vomita totul — Aveţi dreptate, a spus şi s-a şters la gură cu dosul palmei Ar trebui să ştiu mai bine Tata a fost nutriţionist — Deci te pricepi la medicină? am întrebat Orice ajutor medical ne era de folos — Chiar foarte bine Mama a fost chirurg Eu am vrut să urmez facultatea de medicină, dar totul s-a schimbat odată cu războiul — Ce te-a făcut să te duci la Destinaţii Splendide? Savannah s-a încordat din tot corpul M-a privit cu coada ochiului Am putut vedea că încerca să decidă dacă să-mi spună povestea ei — E-n regulă Noi înţelegem mai bine decât oricine, am spus Eu m-am dus acolo ca să fac rost de bani pentru ca fratele meu bolnav să stea într-o casă adevărată Are o problemă respiratorie şi viaţa în blocurile de birouri abandonate i-o agrava Am considerat că era unica noastră şansă de scăpare — Eu n-am vrut să-i las pe şerifi să mă ia I-am văzut luându-i pe ceilalţi copii de pe strada noastră, a zis Savannah Aş fi putut rămâne în casă, dar guvernul o condamnase, spusese că era contaminată Aşa că m-am dus la banca de corpuri — Când? a întrebat Hyden — Acum câteva luni Însă apoi nişte renegaţi mi-au furat toţi banii În chiar prima zi după întoarcere Am aprobat din cap Mai auzisem povestea aceea — Bănuiesc că asta nu vi s-a întâmplat şi vouă, a continuat ea examinând interiorul SUV-ului — Avem timp destul să ne spunem poveştile, am zis Principalul este că poţi avea încredere în noi Ea şi-a ridicat genunchii la piept, strângându-i, după care a rezemat capul de geam — Asta sună bine *** Când am adus-o pe Savannah în adăpostul nostru, l-am tras de cămaşă pe Hyden După aceea am schiţat din buze „Ce facem cu ?” şi am arătat spre corpul lui Jeremy El a înălţat din umeri — Ah, dar ce frumos este! a spus Savannah când a intrat în încăperea principală Vă mulţumesc tare mult tuturor că m-aţi adus aici, s-a întors către noi Deci asta-i proprietatea ta, Hyden? — Da Apropo, acesta nu-i corpul meu, ci doar l-am împrumutat — Serios? Crezusem că doar Enderii voiau să ne-nchirieze corpurile, a mijit ea ochii — De obicei aşa se-ntâmplă, da, a spus Hyden — Şi unde-i corpul tău? — În altă cameră, am răspuns eu De ce? — Pot să-l văd? a întrebat Savannah Hyden a dat să scuture din cap, însă eu am făcut un pas înainte — Bineînţeles Este momentul să-l cunoşti pe adevăratul Hyden El m-a fulgerat din priviri Ştiam că nu era deloc încântat, totuşi mi-am spus că era important ca niciunul dintre Metalici să nu se simtă marginalizat Am mers în camera unde se afla corpul lui Adevăratul Hyden dormea pe pat Respiraţia îi era slabă Părea palid — De cât timp stă aici? a întrebat Savannah — Nu de mult, a răspuns Hyden — Fiindcă, dacă trece prea mult timp, are nevoie de lichide — Ştiu, a replicat el O să m-ocup de asta — Bine, a încuviinţat fata Şi să ştii că-i un corp foarte frumos — Mulţumesc Expresia lui de surprindere aproape că m-a făcut să râd — Haide, i-am făcut semn lui Savannah, să-ţi găsim o cameră *** Savannah nu era mofturoasă Din contră, era atât de obosită, încât a adormit pe cuvertura patului ei, în timp ce eu îi făceam rost de prosoape şi obiecte de toaletă M-am întors în camera principală şi l-am găsit acolo pe Hyden Era în propriul lui corp Stătea cu spatele la mine, totuşi i-am recunoscut cu uşurinţă umerii musculoşi şi părul zbârlit, care nu era nici ondulat, nici drept Am simţit că mi se înmoaie picioarele Totul se dăduse peste cap El era acolo, dar în acelaşi timp era intangibil Lucrurile stăteau aşa cum trebuia; Hyden revenise la locul lui În corpul lui Însă asta însemna că se terminase cu atingerile — Hyden? am şoptit S-a răsucit I-am privit adevăratul trup, cu faţa pe care ajunsesem s-o cunosc, o faţă arătoasă cu ochi îndureraţi — Da? — Nu m-ai aşteptat? Ai făcut-o singur? Şi-a înclinat capul într-o parte — Doreai s-o fac, a zis el, nu-i aşa? Doream, desigur Însă acum mi se părea că fusese prea brusc Mi-am dat seama că în secret mă aşteptasem la ceva de felul unei ultime sărutări sau atingeri de rămas-bun O clipă de intimitate înainte de a reveni Hyden Nu-m-atinge Aşa ceva ar fi fost totuşi o dovadă de egoism — M-am gândit că poate am început să spun — Ştiu, m-a întrerupt el Şi eu m-am gândit la fel Între noi părea să se fi ridicat un zid invizibil Până la urmă cuvintele mi-au ieşit printre buze — Sperasem c-o să m-aştepţi — N-am putut S-ar fi prelungit prea mult Savannah avea dreptate, corpul meu avea nevoie de lichide Se purta de parcă ar fi fost indiferent, dar ochii lui i-au întâlnit pe ai mei şi l-au trădat Şi-a ferit privirea Corpul lui Jeremy zăcea pe canapeaua de lângă patul pe care zăcuse trupul lui Hyden Lângă Jeremy se afla un display gonflabil mic — Este cuplat cu cel din maşină? am întrebat — Şşş a ridicat Hyden un deget la buze Pleoapele lui Jeremy au tresărit şi buzele i-au zvâcnit Se trezea — N-o să faci ceva să-l controlezi? am rostit încet Poate c-o să fie agresiv când se trezeşte — O să-l chem pe Ernie Hyden a scos telefonul şi a trimis un Zing Jeremy a deschis însă ochii înainte de sosirea lui Ernie Pe chip i s-a citit panica S-a străduit să se ridice în capul oaselor, cu spatele lipit de canapea Capul i s-a răsucit sacadat, încercând să se dumirească asupra locului în care se găsea — Stai liniştit, Jeremy, am rostit Hyden mi-a făcut semn să tac, dar era prea târziu Jeremy mă auzise — Tu? Cine eşti tu? s-a întors să mă examineze Aş fi putut comenta că nu aşa se vorbea cu o fată pe care o sărutase, totuşi lucrurile n-ar mai fi mers prea bine atunci El s-a prins cu mâinile de cap, ca şi cum ar fi fost încercat de cea mai groaznică migrenă din lume — Numele meu este Callie — Nu cunosc nicio Callie, a replicat el Glasul îi era tăios Parcă dădea comenzi de fiecare dată când vorbea — Aşa-i, am spus, nu mă cunoşti Pot să-ţi aduc ceva? Vrei nişte apă? A dat să încuviinţeze din cap, apoi s-a oprit, neîndoios din cauza durerii — Da Hyden mi-a făcut semn că va aduce el apa Când a ieşit din cameră, Jeremy l-a observat pentru prima dată — Cine-i? l-a arătat cu mâna Cel care a fost în pielea ta, am vrut să spun, dar m-am oprit — El este Hyden E un prieten — Cred că-l cunosc de undeva Nu doream să se gândească la confruntarea lor, când îl capturase Hyden — Nu, eşti încă uşor dezorientat Suntem Metalici, ca tine — Metalici Ca mine a murmurat Jeremy pentru sine Hyden a revenit cu apa Jeremy a luat paharul şi l-a dat peste cap — Deci şi voi doi aveţi cipul? a întrebat De la Destinaţii? Amândoi am aprobat în tăcere — Banca aia de corpuri a urmat el Dacă m-aş întâlni vreodată cu Bătrânul, jur că i-aş suci gâtul ăla plin de zbârcituri M-am uitat la Hyden, dar el nu-şi desprinsese ochii de la Jeremy — Ai o condiţie fizică excelentă, a spus Hyden Ce abilităţi ai declarat la Destinaţii? — Arte marţiale mixte: Tae Kwon Do, Kali, Gatka Hyden a încuviinţat uşor Noi îi văzusem abilităţile în acţiune Erau letale Am optat să nu-i dezvăluim prea multe imediat, ci să-l lăsăm să se obişnuiască treptat cu situaţia Cu excepţia cipului meu modificat, cipurile îi împiedicau pe Metalici să omoare pe cineva cât timp erau închiriaţi Ne îndoiam totuşi că restricţia aceea s-ar mai fi menţinut când eram pur şi simplu noi înşine Iar acesta nu era momentul potrivit pentru a afla *** În seara aceea, pe când ne umpleam farfuriile în bucătărie, Hyden a venit lângă mine – păstrând distanţa – şi a zâmbit — Ce-i? am întrebat Eşti atât de încântat de seara de chili? — Voiam doar să-ţi spun „mulţumesc” — Pentru ce? — Pentru asta Pentru că m-ai convins să-i adunăm pe Metalici — Te face să te simţi bine? Vezi c-am avut dreptate? — Da Este bine să-i vezi pe toţi oamenii ăştia protejaţi în faţa puterii tatei Parte din comunitatea noastră, a completat el, surâzând şi mai larg Iar acum avem şi bucătari mai buni Am dat ochii peste cap şi am ocolit masa ca să ajung la pâine În sufragerie am stat lângă Redmond Hyden era în capătul opus, vizavi de Jeremy Alături de ei se aflau Lily, acrobata, şi Derek, recunoscut pentru abilităţile de escaladă Încerca să-i dea un bol cu salată lui Savannah, însă ea râdea cu Michael, care terminase deja de mâncat şi-i schiţa portretul Celelalte mese erau ocupate de alţi Metalici Cineva a ciocănit cu un cuţit în paharul său şi conversaţiile au încetat Fusese Jeremy — Aş dori să discutăm despre amintiri, s-a adresat el întregului grup — Te referi la amintirile provenite de la chiriaşii noştri? a întrebat Savannah — Ştiu că nu sunt singurul care are asemenea amintiri Am auzit fel de fel De aceea, haideţi s-o discutăm deschis Cine vrea să-nceapă? Savannah a ridicat mâna — Chiriaşa mea îmi dorea corpul cu centură neagră în arte marţiale pentru ca să-l bată pe vechiul ei prieten – un Ender bătrân Când am retrăit amintirea aceea, am fost şocată Nu ştiu ce-i făcuse bărbatul, dar ea s-a simţit extrem de mulţumită Michael a ridicat mâna — Chiriaşul meu a fost un Ender respingător — Ştiu, am murmurat L-am cunoscut — El îmi dorea talentul artistic pentru a impresiona fete Starter Le propunea să le picteze — Goale? a întrebat Jeremy — Bineînţeles Toţi au reacţionat cu dezgust — Trebuie să ai nişte amintiri foarte interesante, a zis Jeremy — Nu, fiindcă l-au refuzat m-au refuzat, a răspuns Michael Cred că şi-au dat seama imediat că-i un pervers Lily a ridicat mâna — Chiriaşa mea era o Enderă de o sută de ani bolnavă de cancer Visul ei era să facă un salt de la trapez Am simţit cât de încântată a fost, cât de uşoară s-a simţit A fost minunat Cei din sală au murmurat, apoi au revenit la conversaţiile lor private Redmond s-a întors spre mine şi a vorbit în şoaptă: — Hard diskul acela pe care l-am lăsat în seif pentru tine — Cel cu informaţiile despre felul cum mi-ai modificat cipul? am întrebat la fel de încet Ce-i cu el? — Îl mai ai? Nu ştiam de ce mă întreba — L-am pus într-un loc sigur — Foarte bine, a comentat, mijind ochii Ţine-l acolo Să nu-l dai nimănui Am întrezărit o tristeţe în privirea lui, dar nu i-am înţeles motivul Am încuviinţat din cap — O să-ţi cer o favoare, i-am spus — Nu-ţi pot extrage cipul, dacă asta doreşti — Nu-i vorba despre cip, ci despre plăcuţa pe care mi-ai pus-o ca element de blocare — De ce? — Nu mai funcţionează — Ţi-am spus că n-o să meargă decât pentru scurt timp — De aceea vreau s-o scoţi Cred că mă irită Mă scarpin întruna în locul ăla Redmond şi-a împins castronul într-o parte — Ar fi mai bine s-o lăsăm în pace Să nu-ţi traumatizăm suplimentar craniul Aşa cum este, nu-ţi cauzează niciun rău — Este capul meu Şi cu cât am mai puţin metal, cu atât mai bine Redmond a ţuguiat buzele Mi-am încrucişat braţele peste piept Nu intenţionam să bat în retragere, deşi ştiam că avea dreptate Însă, cumva, simţeam că, dacă am fi înlăturat plăcuţa care îmi acoperea cipul, am fi fost cu un pas mai aproape de înlăturarea cipului într-o bună zi *** Redmond a căpătat aprobarea lui Hyden de a înlătura plăcuţa I-am cerut lui Michael să mă însoţească, pentru susţinere morală L-am urmat pe Ender într-o odăiţă medicală cu chiuvetă, flacoane de medicamente şi sertare cu instrumente În timp ce Redmond îşi pregătea echipamentul, un iz medicinal pătrunzător mi-a înţepat nările Michael a rămas lângă mine — Eşti gata? a întrebat Redmond Am încuviinţat din cap Mi-a spus să mă întind cu faţa în jos, în dreptul unui orificiu decupat în masa de operaţie Nu era deloc confortabil Marginile feţei mi s-au lipit de protecţia sanitară din hârtie şi am simţit cum Redmond îmi aplică ceva rece pe ceafă — Ce faci? l-am întrebat — Pun benzi impermeabile în jurul plăcuţei, ca să-ţi protejez părul — Plăcuţa este minusculă Am senzaţia că-mi acoperi tot capul — Cu cât bariera protectoare este mai mare, cu atât e mai bine — O va durea? a întrebat Michael — N-ar trebui Nu fac nicio incizie Mi-aş fi dorit să fi făcut o incizie şi să-mi fi extras cipul Dar aceasta era unica soluţie posibilă Am auzit fâsâitul unui spray şi am simţit cum îmi îngheaţă pielea capului — Acum ţi-am pulverizat peste scalp un ultim înveliş protector, pentru ca să nu te ardă solventul pe care-l voi utiliza — La ce foloseşte solventul? a întrebat Michael Mi-am imaginat expresia lui pe când îl urmărea pe Redmond; mi l-am închipuit observând cu acea fascinaţie pe care ţi-o dau experimentele ştiinţifice — Aş vrea să nu văd niciun desen pe tema asta, Michael, i-am spus M-a atins uşor pe braţ — Stai liniştită, n-am blocnotesul la mine — Adezivul pe care l-am folosit ca să-i fixez plăcuţa metalică de craniu, a explicat Redmond, trebuie dizolvat, ca s-o înlătur Era foarte puternic şi de aceea am ezitat să scot plăcuţa – a rostit apăsat ultimele cuvinte, adresându-mi-se în mod evident –, aşa că necesită un solvent acid — Dă-i drumul odată! am zis — Gata – nu te clinti Am auzit solventul spumegând şi bolborosind lângă urechile mele Un iz acrişor mi-a invadat nările — Uau! a exclamat Michael Mi l-am imaginat fluturându-şi palma prin faţa nasului — Nu te apropia prea mult, l-a sfătuit Redmond Asta nu-i decât o pensetă, ca s-o pot apuca şi desprinde L-am simţit după aceea trăgând de plăcuţă — Am desprins latura din stânga acum mă voi ocupa de cea din dreapta Redmond lucra în timp ce vorbea şi de data aceasta am simţit cum plăcuţa s-a dezlipit — Gata! Am scos-o, a anunţat el Excelent! Mai rezistă puţin, să curăţ locul Nu era bineînţeles decât imaginaţia mea, însă m-am simţit mai uşoară Michael m-a bătut încetişor pe braţ — Bună treabă, a rostit el Când Redmond s-a întors ca să ia o soluţie sterilă, în hol a răsunat ascuţit o sirenă — Ce-i asta? am strigat eu, ca să acopăr zgomotul — Alarma de securitate, a răspuns Redmond Staţi aici A ieşit grăbit din cameră, închizând uşa după el M-am sculat în capul oaselor — Nu cred c-ar trebui să te mişti, Aly, a rostit Michael, nervozitatea citindu-i-se pe chip Am simţit o mâncărime în fundul gâtului şi alt iz s-a suprapus mirosului de substanţe medicinale din odaie Am început să tuşesc Am schimbat priviri îngrijorate cu Michael Apoi a început să tuşească şi el Am ridicat ochii şi am văzut o ceaţă albă ca un fum, care pătrundea prin fantele de ventilaţie aidoma răsuflării unui dragon Capitolul doisprezece Am sărit de pe masa de operaţie şi am înhăţat un prosop L-am udat repede cu apă rece şi i l-am întins lui Michael — Pune-l peste gură Am umezit alt prosop pentru mine Bloca fumul, însă nu-mi era deloc mai uşor să respir Afară, pe hol, fumul se revărsa din toate fantele de ventilaţie şi mirosul lui amărui ne copleşea Michael a rămas aproape de mine — Redmond?! am strigat, desprinzându-mi prosopul de pe gură pentru o secundă Nu auzeam nimic, doar alarma care pulsa asurzitor Aerul înceţoşat îmi ustura ochii Nu puteam vedea la mai mult de un metru în faţă Puteam înainta numai ghidându-mă după atingerea peretelui holului cu mâna liberă — Redmond! a răcnit Michael, acoperind alarma Hyden! Am privit înapoi peste umăr, dar fumul se îndesise în asemenea măsură, încât nu-l mai puteam zări nici pe Michael în spatele meu Pâcla aceea şi urletul alarmei îmi amorţeau simţurile Iar apoi cineva m-a prins de braţ Foarte strâns Nu era o persoană cunoscută Era un Ender corpolent, cu mască de gaze care-l făcea să pară un extraterestru obez Ţinea într-o mână un Ziptaser, iar la centură avea o armă uşoară şi plată dintre cele preferate de Enderi Mi-am dus piciorul fulgerător înapoia piciorului său şi am încercat să-l îmbrâncesc, pentru a-l dezechilibra, dar nici măcar nu s-a clintit Michael a încercat să-mi vină în ajutor, însă Enderul l-a izbit cu patul Ziptaserului şi l-a doborât Am dat drumul prosopului şi mi-am folosit ambele mâini ca să mă lupt cu el, totuşi era puternic şi în scurt timp mi-a prins încheieturile Iar acum, în lipsa prosopului, gazul amărui mă ameţea Enderul a îndreptat Ziptaserul către mine M-am smucit în lateral exact când a ţâşnit Taserul şi săgeata de electrozi a ars peretele Enderul m-a tras brutal spre el Eram la numai câţiva centimetri de chipul lui acoperit de mască şi gazul mă slăbise serios Pe neaşteptate, ochii bărbatului s-au căscat de surprindere şi a căzut pe podea Ernie a apărut dindărătul lui, cu o armă în mână şi mască de gaze pe faţă Probabil că sunetul alarmei îi acoperise pocnetul pistolului I-a smuls masca Enderului şi mi-a întins-o N-am ezitat decât o secundă Am respirat adânc, alungându-mi greaţa şi ameţeala — Eşti bine? a întrebat Ernie cu glasul înăbuşit de mască Mi-am îndepărtat o şuviţă de păr care se prinsese sub mască şi am încuviinţat din cap — Michael, am spus Este rănit Am arătat în spatele meu — Mai este cineva pe-acolo? a întrebat Ernie Am scuturat din cap şi am întrebat: — Unde-i Hyden? — El este bine, dar i-au luat pe toţi ceilalţi Ernie a dispărut grăbit de lângă mine, căutându-l pe Michael prin fum — Pe toţi? am repetat eu fără putere Îmi simţeam pielea năduşită şi lipicioasă M-am uitat la Enderul care fusese împuşcat — Jigodie, m-am adresat corpului său El a deschis ochii şi am icnit A întins mâna şi m-a prins de gleznă — Ernie! am ţipat Am încercat să mă eliberez, însă Enderul nu mi-a dat drumul Bodyguardul nostru a apărut în goană, cu pistolul întins, urmat îndeaproape de Michael Ernie s-a aplecat şi a îndreptat arma spre Ender — Dă-i drumul, imediat! Enderul mi-a dat drumul şi a căzut înapoi, secătuit de propriile sale eforturi — Hai de-aici, Callie, a strigat Ernie şi mi-a făcut semn din cap Am făcut un pas într-o parte şi Michael m-a cuprins cu braţul pe după umeri Fumul se destrămase îndeajuns pentru ca Mijlociul şi cu mine să ne putem scoate măştile — Pentru cine lucrezi? l-a întrebat Ernie pe Ender Bărbatul a tăcut, cu o expresie amară de resemnare pe chip — Tataie, sângerezi către moarte cu fiecare clipă care trece Aş zice că ţi-au mai rămas vreo şaizeci de secunde, a rostit Ernie şi a vârât mâna în buzunar Vezi asta? A scos o jet-seringă Îţi poate opri hemoragia Enderul a tresărit şi ochii i-au devenit atenţi, neliniştiţi — Îţi va salva viaţa mizerabilă Dă-i drumul! Cine v-a trimis? L-am privit pe Michael Oare Enderul avea să vorbească? Buzele lui au început să se mişte — Brockman A tuşit — Ce va face cu Metalicii noştri? a întrebat Ernie O să-i detoneze? Enderul a scuturat din cap — O să-i vândă bine de tot S-a întins spre seringă Dă-mi-o! Ernie şi-a tras mâna înapoi — Când? Enderul a făcut o grimasă de durere — În zece zile — Cui îi vinde? — Celor mai bogaţi Enderi din lume — Unde? — Serul s-a întins Enderul Ernie şi-a privit ceasul şi a injectat conţinutul seringii cu o atingere a degetului mare Enderul nici măcar n-a tresărit — Unde? a repetat bodyguardul, aplecându-se către el Unde-i licitaţia? Ochii Enderului au devenit sticloşi şi capul i-a căzut moale într-o parte — Unde-i laboratorul lui Brockman? l-a scuturat Ernie — Cred c-a murit, am intervenit eu, lăsându-mi mâna pe umărul lui Mijlociul i-a controlat pulsul, apoi s-a ridicat în picioare — Serul n-a avut efect, a rostit Michael — Da, ştiam, a zis Ernie Dar l-am făcut să vorbească A pornit spre laboratorul principal, urmat de mine şi de Michael Hyden a apărut, purtând pe umăr o geantă de voiaj mare şi neagră Redmond era în spatele lui — I-au luat pe toţi Metalicii Glasul mi s-a frânt — Nu pe toţi, a spus Hyden cu un licăr de tristeţe în ochi Nu v-au luat pe voi Noroc că eraţi în infirmerie Am mers către capătul îndepărtat al laboratorului principal Tocmai mă întrebam de ce Ernie ne ducea la o fundătură, când Hyden a lovit cu palma în perete şi un panou a glisat în lateral, dezvăluind un coridor îngust Am intrat şi panoul s-a închis cu un pocnet în urma noastră Hyden a deschis o uşă şi am suit în grabă o scară După un timp am încetat să mai număr palierele; gâfâiam, abia trăgându-mi răsuflarea Ernie m-a prins de subsuoară şi m-a ajutat pe restul drumului Redmond, care era Ender, gâfâia de asemenea Rămăsese cu o jumătate de palier în urma noastră Am ajuns până la urmă în capul scării Hyden a apăsat altă placă aproape invizibilă şi un oblon din oţel s-a deschis în garaj S-a închis aproape imediat după ce am ieşit, camuflând perfect ieşirea secretă Aproape că ajunsesem lângă SUV, când uşa liftului s-a deschis Au apărut doi Enderi cu măşti de gaze şi arme Unul era foarte înalt, cu păr alb şi lung, ca un viking Hyden i-a făcut semn lui Ernie să ne suie pe mine şi Michael în SUV Eu am urcat lângă şofer, Michael în spate şi Hyden a trecut la volan Redmond venea după noi, alergând cât putea de repede, însă a fost prins din spate de Enderul înalt Ernie s-a întors să-l ajute şi în clipa aceea Enderul scund l-a împuşcat — Nu! am ţipat Redmond s-a întors către atacatorul lui şi s-au încleştat în luptă S-a auzit o detunătură de armă şi englezul s-a înmuiat din tot corpul şi a căzut, împuşcat în inimă I-am urlat cu disperare numele Hyden striga şi el, dar nu-i puteam înţelege cuvintele Ernie a izbutit să se agaţe de portiera SUV-ului şi a pus piciorul pe prag Michael s-a întins şi l-a prins de braţ Hyden a băgat în marşarier, ieşind cu spatele din garaj, în timp ce Michael l-a tras pe Ernie pe bancheta din spate Hyden a apăsat butonul de comandă al uşii garajului, care a început să coboare Enderii s-au repezit spre noi Aproape că ajunseseră la uşă, când SUV-ul a ieşit complet din garaj Hyden a apăsat încă o dată butonul şi uşa a căzut cu o viteză de cinci ori mai mare decât cea normală, lovindu-l ca o ghilotină pe Enderul cu păr lung Mi-am ferit ochii, privind doar pistolul lui care i-a zburat din mână şi s-a rotit pe pavaj Stomacul mi s-a întors pe dos — Nu te uita, a spus Michael Hyden a accelerat L-am privit pe Michael în oglinda retrovizoare Era alb la faţă — Redmond Glasul mi s-a stins Am dus palma la gură şi lacrimile mi-au năpădit ochii — Ştiu, a zis Hyden Toţi au rămas tăcuţi şi s-au auzit doar suspinele mele înăbuşite în palmă — N-a suferit, a continuat el încet Am încuviinţat din cap Ernie a gemut de pe bancheta din spate — Callie, vedeţi ce-i cu Ernie, a spus Hyden Michael stătea chiar lângă bodyguard Ştiam că Hyden dorea să-mi îndepărteze gândurile de la Redmond Mi-am adunat puterile şi m-am întors către Mijlociu: zăcea pe banchetă cu palma peste inimă Sacoul îi era pătat de sânge Am simţit că mi se face rău, totuşi m-am aplecat spre el, ca să văd mai bine — Poţi găsi rana? l-am întrebat pe Michael El a descheiat cu grijă sacoul bodyguardului Gaura lăsată de glonţ era sus pe piept, mult deasupra inimii — E-n umăr, l-am anunţat uşurată pe Hyden N-ar trebui să-i oprim însă sângerarea? Michael şi-a pus palmele peste rană şi a apăsat — Are nevoie de un medic, a zis Hyden fără să-şi desprindă ochii de la şosea Ernie a clătinat din cap, încercând să fie curajos, dar nu şi-a putut stăpâni o grimasă de durere — Nu vrea, a anunţat Michael — Nu se ţine seama de dorinţele lui, a replicat Hyden Ăsta-i unul dintre avantajele de a fi şef Şofa foarte rapid Navigatorul ne-a adus în câteva minute la spitalul Sisters of Mercy Am intrat în curte şi am trecut pe lângă florile de plastic din jardinierele de beton – alt spital care abia se descurca financiar, victimă a vremurilor noastre Ne-am îndreptat către camera de gardă Ernie transpirase şi ochii îi sticleau Michael stătea cu mâna pe umărul lui, încercând să-l aline — O să fie bine, i-am spus Am ajuns la spital Ernie şi-a scos pistolul şi l-a îndreptat către Hyden — Opreşte maşina, a rostit el Hyden a frânat la distanţă mică de zona de primire a pacienţilor — Te duc înăuntru, a spus el Eşti rănit — Sângerarea face parte din fişa postului meu, a rostit Mijlociul fluturându-şi arma pentru a-şi sublinia cuvintele — Termină cu scenele dramatice, a zis Hyden Amândoi ştim că n-o să mă-mpuşti — Voi, Metalicii, nu puteţi intra în spital Ar putea veni după voi Ernie se străduia să articuleze cuvintele Sau cum vreau eu sau deloc Hyden a părut resemnat Michael şi cu mine am ieşit, am deschis portiera din partea lui Ernie şi l-am ajutat să coboare El s-a rezemat de peretele de lângă uşa camerei de gardă şi a ascuns arma — Îmi pare rău că nu l-am putut salva pe Redmond, a spus după aceea — În tot cazul ai încercat, l-a bătut Michael cu palma pe antebraţ — Ne-ai salvat, Ernie Mulţumesc Speram din toată inima să se însănătoşească I-am strâns mâna — Fă-te bine! — Şterge-o de-aici, a zâmbit el scurt A fluturat din braţ spre noi şi am urcat înapoi în SUV Am privit cum un infirmier a ieşit din spital, aducându-i un scaun cu rotile — E un tip dur, a spus Hyden după ce a intrat pe autostradă şi a pornit spre est O să mă contacteze când va putea Am simţit în vocea lui o undă de îndoială Hyden strângea volanul de parcă ar fi vrut să-l rupă Poate că neputinţa de a-i atinge fizic pe oameni însemna în acelaşi timp că-i venea mai greu să-i lase pe ei să-i atingă sufletul Ştiam că ţinea la Ernie – şi la Redmond –, dar în niciun caz nu îngăduia ca asta să i se citească pe chip M-am uitat în spate, la Michael Părea la fel de şocat ca mine Simţeam mâncărimi pe toată faţa şi m-am scărpinat — Opreşte-te, a zis Hyden Nu te atinge pe faţă A deschis un panou din apropierea plafonului şi a tras dinăuntru o trusă subţire de prim ajutor A scos din ea două pachete albe, fiecare cam cât palma mea Mi le-a aruncat în poală — Deschideţi-le I-am întins unul lui Michael Pe pachet era tipărită o denumire chimică lungă pe care n-am recunoscut-o Am rupt ambalajul şi am extras o ţesătură umedă — Ştergeţi-vă mai întâi pe faţă Aveţi grijă să nu uitaţi de nas Apoi, procedaţi la fel cu mâinile, picioarele şi orice porţiune de piele expusă Am apăsat ţesătura răcoroasă de obraz — Se simte plăcut — Neutralizează reziduurile majorităţii gazelor Michael s-a şters şi el cu ţesătura aceea — Ce efecte ar fi avut asupra noastră? Hyden a clătinat din cap — Crede-mă, n-ai vrea să ştii — Bietul Redmond, am zis ştergându-mi tenul şi restul pielii care fusese expusă — Dacă te ajută cu ceva s-o ştii, a spus Hyden, s-ar fi sinucis numai ca să nu lucreze pentru tata O senzaţie de pustietate îmi rodea măruntaiele Era ca atunci când clădirea ne fusese cuprinsă de fum şi pierduserăm totul, inclusiv ultimele fotografii ale părinţilor noştri M-a copleşit un sentiment de disperare, de dorinţă de a merge imediat la frăţiorul meu, de a-l îmbrăţişa şi strânge cu toată puterea — Trebuie să fiu cu fratele meu, am rostit — În felul ăla îi vei conduce pe oamenii tatei direct la cabana voastră — Are dreptate, Aly, a zis Michael Hyden a deschis scanerul — Ce faci? l-am întrebat — Scanez, mi-a răspuns imperturbabil A apăsat un buton şi maşina a intrat în regim de autopilotare, permiţându-i să dea drumul volanului — Este momentul pentru aşa ceva? a spus Michael — Încerc să văd dacă le pot detecta semnalele, a zis Hyden după ce s-a activat display-ul gonflabil I-au luat pe toţi Metalicii noştri şi ecranul ăsta ar trebui să lumineze ca pomul de Crăciun — Vrei să zici că i-am putea recupera? am întrebat — Asta ar fi ideea, da Am privit ecranul în timp ce el îi lărgea zona de cercetare De pe bancheta din spate, Michael s-a aplecat spre noi pentru a putea vedea mai bine Caroiajul era însă tăcut În scurt timp, Hyden şi-a trecut mâna prin el, derutând display-ul — Sunt prea inteligenţi, a zis el cu o urmă de pesimism în glas I-au ecranat la fel cum făcuserăm noi A oftat Au dispărut, a izbit el cu palma în volan Toţi Metalicii ăia depindeau de mine — Ce facem acum? l-am întrebat — Nu ştiu, nu ne putem întoarce la laborator A dezactivat autopilotul şi am mai mers câţiva kilometri Am privit în spate şi am văzut că Michael adormise — Poţi să ridici peretele despărţitor? i-am şoptit lui Hyden El a privit în oglinda retrovizoare, apoi a apăsat un buton O plexiplacă a glisat în sus, până a atins plafonul, astfel încât Michael nu ne-ar fi putut auzi, dacă s-ar fi trezit — Ce este? m-a întrebat Hyden — Când mi-a intrat în minte în Palatul înregistrărilor, tatăl tău a făcut ceva nou — Ce anume? — A fost în stare să-mi controleze corpul — Cum? — Mi-a mişcat degetul mic Împotriva voinţei mele — De ce nu mi-ai spus? — N-am prea avut parte de clipe de linişte împreună, nu crezi? — Asta dovedeşte însă c-a avansat foarte mult Trebuie să cunosc toate detaliile astea — Acum le cunoşti Mi-am atins scurt ceafa, după care m-am oprit Şi mai este ceva despre care n-am avut timp să-ţi povestesc — Ce anume? m-a privit cu ochi mijiţi — N-a susţinut c-ar fi imitat glasul tatălui meu, când l-am acuzat de asta — Ăsta-i felul lui de-a fi — Ba nu, întotdeauna îi place să se laude cu ce face — Vrea să te ameţească de cap Poţi să nu te mai gândeşti la asta Am ieşit de pe autostradă şi în scurt timp mergeam în lungul albiei secate a râului Los Angeles Hyden a suit cu SUV-ul pe trotuar şi după aceea a intrat printr-o spărtură din gard Am coborât taluzul abrupt şi am ajuns pe cimentul albiei — Hyden? am întrebat, prinzându-mă de mânerul de deasupra portierei Michael s-a trezit şi a bătut în plexiplaca dintre noi Hyden a retras-o — Ce faci?! a strigat Michael — Cu ani în urmă Departamentul Hidrologic şi Energetic ne-a construit rampa asta foarte frumoasă Ne folosim de ea A început să coboare printr-un tunel auxiliar care ne apăruse în faţă — Dar de ce? Unde mergem? am întrebat, strângând cu disperare mânerul — Într-un loc adânc şi sigur, a replicat Hyden coborând în spirală de la un nivel la altul Şi dotat cu toaletă Când am ajuns la capătul tunelului, parcă eram în altă lume Acolo era o piaţă uriaşă, cu tot felul de Starteri şi Enderi Un Starter s-a apropiat în fugă de maşina noastră, ţinând în mâini o sticlă şi zdrenţe — Ai grijă să nu-l loveşti! am strigat spre Hyden — E-n regulă O să ne cureţe de orice pulbere de spori posibilă Starterul a şters SUV-ul, umezindu-l cu sprayul lui, în timp ce ne îndreptam către o parcare Am coborât şi Hyden i-a dat băiatului un dolar — Ce-i asta? am întrebat — Talciocul Popular Trecem prin el doar pentru că toaleta este-n celălalt capăt, a zis Hyden — Ce mai aşteptăm? a întrebat Michael, mergând spre intrare La o masă pe care un semn anunţa Plata stătea o Enderă cu turban având imprimeuri florale verzi Hyden a pus trei bancnote pe masă şi ea a deschis uşa improvizată dintr-un indicator rutier „Interzis la stânga” — Distracţie plăcută, ne-a spus cu un licăr în ochi Avea un aer familiar Nu era însă vorba despre femeie, ci despre turban Mama avusese unul identic L-am urmat pe Hyden, la fel ca Michael, ameţită, amorţită şi fără îndoială şocată din cauza împuşcăturilor Am mers ca somnambulii pe lângă vânzători ce stăteau pe pături sau pe scaune pliante, înapoia unor mese pe care etalaseră fragmente disparate de viaţă, unele foarte vechi Michael a observat pe una dintre mese o bucată mare şi plată de metal — Ce-i asta? Vânzătorul era un Ender excentric, cu părul lung şi alb împletit în multe codiţe subţiri S-a ridicat când ne-a observat interesul — Se numeşte laptop, ne-a spus el Este un computer — Adică un display gonflabil? am întrebat Aşa accesau ei Paginile în trecut? — Pe atunci nu le spuneau Pagini, a zis Hyden Pe atunci nu înregistrau fiecare secundă a vieţilor lor, aşa cum facem noi — Nu toţi facem aşa, a intervenit Michael Vânzătorul a zâmbit şi a atins placa de metal, deschizând-o Era încă şi mai mare — Uitaţi-vă la taste, ne-a spus Exact ca la maşina de scris Am încuviinţat din cap către el — Mulţumim Am trecut mai departe — Ce-i „maşina de scris”? a întrebat Michael — N-aţi văzut filme vechi? M-am gândit la cele pe care mi le arătase tata Data viitoare când aveam să văd unul, el n-avea să fie alături de mine — De ce-i spuneau „laptop”? a continuat cu întrebările Michael — Pentru că fusese gândit să fie utilizat în poală, a răspuns Hyden Dar aproape nimeni nu-l folosea aşa — De ce preferă ei să stea aici, nu afară? am întrebat eu — Fac parte din subterani, a zis Hyden Starteri şi Enderi care se tem de alt atac sau de reziduurile sporilor — Nu sunt vaccinaţi? s-a încruntat Michael — Nu Şi oricum vaccinul nu asigură protecţie împotriva unui atac cu bioarme noi Bioarme Atacuri Reziduurile sporilor Mă luase ameţeala *** M-am spălat pe faţă în grupul sanitar şi mi-am şters mâinile cu un şerveţel de hârtie din teancul aşezat ordonat lângă chiuvetă Probabil că femeia cu turban le şterpelise de la taraba cu hotdogi Stând acolo, singură, evenimentele petrecute în laborator m-au izbit în cele din urmă ca un pumn în plex din partea unui nepretenar Era ireal să mă aflu aici, în talcioc, după toate prin câte trecuserăm Redmond Ernie M-am alăturat băieţilor Cumpăraseră sticle de apă şi ciocolate ieftine, care imitau Supertrufele Doze minime de vitamine, atât cât să nu se poată spune că n-aveau deloc Hyden mi-a aruncat una — Poftim! Am prins ciocolata Mi-a aruncat şi sticla de apă, dar am ratat-o şi a căzut, cu zgomot, pe jos Michael a ridicat-o şi mi-a întins-o Am rămas locului, nemişcată — S-a-ntâmplat ceva? a întrebat Hyden — Oare ce nu s-a-ntâmplat? am replicat El s-a apropiat, mi-a luat cu grijă ciocolata din mână, i-a scos ambalajul şi mi-a întins-o Am primit-o fără să-l ating, am rupt o bucăţică şi am mestecat fără grabă — Haide, zi, a rostit el Supertrufa falsă parcă mi se oprise în gât — Îmi doresc viaţa înapoi, da? am spus eu Hyden a rămas locului, fixându-mă cu privirea La fel şi Michael — Am avut parte de numai două săptămâni alături de fratele meu – să trăiesc o viaţă de familie normală, să locuiesc într-o casă –, iar acum el este în munţi, în vreme ce eu sunt aici, în subterane, întrebându-mă dacă-l voi revedea vreodată Ar fi trebuit să-i ofer o viaţă, nu o bonă Şi după cum merg lucrurile, oricum este foarte posibil să nu mai prindem ziua de mâine Hyden s-a apropiat cu un pas — Şi eu vreau acelaşi lucru ca tine – să mă desprind de cordonul ăsta ombilical Vreau ca toţi să fim liberi Însă acum nu este posibil Va trebui să acţionăm pas cu pas, da? Mi-am ferit ochii — Să ştii că n-am pierdut totul, a adăugat el Un nod uriaş mi s-a pus în gât Cum putea spune aşa ceva? — De acord, Redmond a murit şi nu-i mai avem pe Metalici Pe Lily, Savannah, Jeremy şi ceilalţi M-am gândit pentru o clipă la pericolul în care se aflau ei; indiferent ce ar fi spus Enderul acela înaintea morţii, tatăl lui Hyden îi putea transforma oricând în bombe umane — Dar noi îi vom regăsi Am o geantă plină cu toate echipamentele esenţiale Şi bani Hyden a arătat spre SUV, unde-şi lăsase geanta mare şi neagră de voiaj — Pot să recreez cercetările S-a bătut uşor cu degetul în tâmplă — Şi laboratorul tău computerele — N-au ajuns să pună mâna pe computere, mi-a răspuns Aveam un buton de pericol, setat să le distrugă pe toate simultan — În cazul ăsta, le-ai pierdut pe toate — Haideţi să v-arăt ceva, a zis Hyden L-am urmat afară din talcioc şi am pornit către SUV — Am scanerul, a continuat el să vorbească Şi am copii de rezervă Un laborator portabil — Unde? am întrebat A deschis portbagajul Pe toată lăţimea compartimentului pentru bagaje fusese montată o banchetă capitonată în piele neagră, astfel modelată încât puteai sta lungit acolo, cu picioarele îndoite Hyden s-a întins peste banchetă şi a ridicat o trapă, dezvăluind un megacomputer Michael a fluierat încetişor — Nu-i doar un detector de Metalici De acord, era foarte util, totuşi nu reprezenta vreun motiv de sărbătoare Hyden a înclinat capul într-o parte — Ai dreptate, Callie, nu-i deloc bine Ba chiar este rău pentru Metalici Şi pentru Redmond Nu trebuie să cedăm însă Am privit de la el la Michael Puterea lor mă susţinea Şi-mi oferea ceva speranţă *** Am dormit în SUV: Hyden în faţă, eu şi Michael pe bancheta din spate După ce mi se păruse că trecuseră ore în care mă foisem, încercând să-mi găsesc o poziţie confortabilă, fără pătură şi fără pernă, aţipisem şi mă trezisem dezorientată, în întuneric Am auzit respiraţiile ritmice şi regulate ale lui Hyden şi Michael Pe bordul şi în interiorul maşinii, câteva leduri străluceau aidoma unor licurici într-o peşteră Prin geamurile fumurii puteam distinge semnul „închis” trasat de mână pe care doamna cu turban îl proptise la intrare Piaţa aceasta era permanentă şi mulţi vânzători îşi acoperiseră produsele cu prosoape şi zdrenţe Alte spaţii erau acum goale Unii vânzători dormeau în maşinile parcate în imediata apropiere, pentru a-şi putea supraveghea marfa Pe când priveam prin geam, ochii mi s-au focalizat asupra sticlei în sine şi vederea mi s-a înceţoşat Când am refocalizat, mi s-a părut că geamul era un ecran pe care se derula o scenă în care eu însămi jucam un rol Mă aflam în Clubul Rune şi traversam ringul de dans, trecând pe lângă „adolescenţi” fermecători, în general chiriaşi Enderi în corpuri donoare, aşa cum mă închiriase şi Helena pe mine M-am apropiat de bar şi i-am arătat barmanului o hologramă mică a unei fete Era Emma, nepoata dispărută a Helenei: blondă şi cu aspect princiar, moştenind nasul şi bărbia fermă ale bunicii ei Înaintea ochilor mi se derula altă amintire a Helenei, însă uşor diferită de data aceasta, mai mult vizuală Probabil că în timp ce-mi utiliza corpul fusese la Clubul Rune pentru a se interesa despre Emma Barmanul a privit holograma şi a clătinat din cap Am simţit o tristeţe apăsătoare care mi-a sfâşiat inima Tristeţea Helenei, un moment păstrat din trecut, era stocată acum în băncile mele de memorie Nu doar revedeam amintirea, ci o şi simţeam, de parcă mi-ar fi aparţinut Viziunea s-a sfârşit şi am revenit în automobil, privind geamul, cu o lacrimă prelingându-mi-se pe obraz Helena fusese acolo cu două luni în urmă; cam atât de veche era amintirea aceea Iar acum ieşise la suprafaţă Aveam şi eu multe amintiri triste ale unor scene petrecute după Războiul Sporilor, dar cele ale Helenei mi se fixaseră adânc în minte Ea avusese o fermitate intensă, o disperare, aş putea spune chiar o obsesie de a o găsi pe Emma De a găsi răspunsuri Ea nu abandonase Cum aş fi putut abandona eu atunci? *** — Azi-noapte am avut viziunea altei amintiri, i-am anunţat a doua zi dimineaţă Ne treziserăm toţi cam pe la aceeaşi oră, cu gurile încleiate şi hainele mototolite Eu eram pe bancheta din spate lângă Michael, rezemată într-un cot Hyden ridicase scaunul şoferului la poziţia normală şi acum îşi netezea cu palmele părul zburlit — O falsă amintire? a întrebat el A unei chiriaşe? — Da Şi m-a dus cu gândul la tata Michael mi-a atins umărul cu mâna — E greu, Aly, a zis el Toţi am pierdut foarte multe până acum Ştii că asta răstoarnă lucrurile cu susul în jos — Ştiu, totuşi — Nu uita ce am văzut în Palatul înregistrărilor, a intervenit Hyden — E doar o senzaţie N-o pot alunga — Ce vrei să faci? s-a interesat Hyden I-am privit pe rând — Vreau să merg acasă Capitolul treisprezece Hyden, Michael şi cu mine am traversat cartierul din valea aflată în nordul Los Angelesului, unde crescuserăm Michael şi cu mine Acum era o suburbie abandonată Am trecut pe lângă nenumărate case cu ferestrele astupate cu scânduri ce fuseseră însemnate cu vopsea roşie Pe unele scria „Relocat”, dar cel mai frecvent se vedea „Condamnat” Revenirea aici mi-a reamintit cât de groaznic fusese când toţi părinţii noştri se îmbolnăviseră din cauza sporilor Mi-a reamintit cum sosiseră şerifii federali să-i ridice şi să-i ducă în unităţi de tratare speciale, unde nu-i aştepta niciun tratament Acelea nu fuseseră decât locuri unde oamenii erau duşi pentru a-şi aştepta moartea Mi-a reamintit cum Starterii fuseseră internaţi în Instituţii până îi revendicau bunicii Aici erau locuinţele prietenilor şi vecinilor mei, familiile Surratt, Perry şi Roger Toate erau goale acum, iarba crescuse încâlcit, apoi se uscase pe peluze, iar înştiinţări de condamnare erau prinse pe toate uşile Acestea erau casele la uşile cărora bătusem de Halloween şi în care participasem la petreceri aniversare Acum părea că întregul cartier fusese ocupat de zombi Mi-am atins ceafa Am trecut de casa lui Michael şi el s-a întors pentru a privi în urmă Nu i-am putut vedea expresia chipului; cred că de aceea se şi întorsese — Vrei să ne oprim? l-am întrebat A clătinat din cap Hyden m-a privit — Vechea lui casă, am explicat Hyden a încuviinţat — Voi doi aţi fost vecini — Da Nu ne cunoşteam însă bine pe atunci — Nu ieşeam împreună, a explicat Michael Hyden a încuviinţat din nou — Am înţeles Am parcurs în tăcere câteva cvartale Am arătat în dreapta — Asta e El a oprit în faţa casei mele Tufele de trandafiri uscate erau sugrumate de un gard din sârmă neregulat, care înconjura locul Trandafirii iubiţi ai mamei muriseră; tufele erau simple schelete cu spini ce se întindeau spre cineva care să le salveze, cineva care nu mai sosea A trebuit să-mi stăpânesc lacrimile ce ameninţau să nu se oprească prea uşor De pe bancheta din spate, Michael s-a întins şi m-a strâns de umăr — Eşti gata? a întrebat el Am inspirat adânc — Haidem! Am pus mâna pe clanţa portierei — Stai, a spus Hyden — De ce? Mi-a întins o mască de gaze şi a aruncat altă mască în spate, lui Michael Ideea de a purta mască în propria mea casă m-a îngreţoşat — Nu mi-o pun E casa mea Acesta era locul unde făcusem petreceri în pijamale cu prietenele mele cele mai bune Unde gătisem negrese Unde comandasem pizza în serile de vineri Nu era un loc pentru măşti de gaze — Poate fi periculos Nu neapărat din cauza reziduurilor de spori, cât mai degrabă a substanţelor chimice care au fost pulverizate după aceea, a spus Hyden Michael a răsucit între degete cureluşele de prindere ale măştii — Are dreptate Hyden i-a aruncat o pereche de mănuşi — Nu-mi pasă, am anunţat eu Am deschis portiera şi am ieşit în timp ce ei se echipau Hyden şi Michael au coborât de asemenea din SUV Hyden a început să taie sârma gardului cu un cleşte pe care-l luase din maşină Michael se uita în sus şi în jos pe stradă, încercând să detecteze eventuali nepretenari Nu se zărea însă niciun semn de viaţă, nici măcar o veveriţă Am înaintat pe aleea către casă şi am simţit cum paşii mi se încetinesc la viteza melcului Casa mea Ne jucaserăm în curtea asta şi fusese plină de viaţă şi râsete Acum domnea o linişte mormântală Peluza verde luxuriantă pe care tata se jucase cu mingea cu Tyler era acoperită de buruieni îngălbenite şi sfărâmicioase Ne-am oprit înaintea uşii principale Peste ea fuseseră bătute scânduri, pe care scria Condamnat cu vopsea roşie ca sângele O melodie veselă a întrerupt brusc tăcerea, făcându-i să tresară pe băieţi Era micuţul holo înrămat al mamei, activat de prezenţa noastră Ea îl schimba în fiecare anotimp, iar acesta era o imagine cu noi toţi – tata, ea, Tyler şi cu mine – surâzând şi ridicând o inimă mare decupată din carton După ce se termina melodia scurtă, toţi rosteam la unison: „Bine-aţi venit!” Puţină vopsea roşie stropise un colţ al ramei solare Am simţit că mi se înmoaie picioarele Michael m-a privit — O vrei? Am încuviinţat din cap El a scos un briceag din buzunar şi a desprins rama — Poftim Am strecurat-o în poşetă Hyden şi-a coborât mânecile, pentru a-şi acoperi braţele complet până la mănuşi — Şi voi ar trebui să faceţi la fel, ne-a spus Pe unde se intră mai uşor? Am ocolit casa, spre uşa din spate Curtea de acolo arăta ca un cimitir, cu iarbă maronie uscată şi jucăriile lui Tyler risipite peste tot, răsturnate: o bicicletă mică un robot metalic defect Ne-am apropiat de uşă şi eu am trecut palma peste plăcuţa de comandă Uşa nu s-a deschis — Fără electricitate nu funcţionează, a rostit Hyden Michael a deblocat limba încuietorii cu briceagul, iar Hyden a tras de mâner cu cleştele de tăiat sârma Laolaltă au izbutit să deschidă uşa În casă era întuneric Era exact aşa cum o lăsasem, în ziua când eu şi Tyler fugiserăm dinaintea şerifilor Soarele se străduia să pătrundă prin draperiile care acopereau ferestrele, proiectând o lumină galben-întunecată peste mobile Ar fi fost bune branternele, dar de acum nu le mai purtam Michael a tras o draperie din bucătărie — De unde vrei să-ncepem? — Din biroul tatei, am răspuns Mi-am alungat tentaţia de a lua toate lucruşoarele ce-mi trezeau amintiri şi pe care le întâlneam la fiecare pas: ultimul pulover pe care-l tricota mama, ultima carte pe care o citea tata, un mulaj după prima pereche de pantofiori a lui Tyler şi carnetul meu de note, fixat pe frigider cu un magnet Trebuia să ne concentrăm însă Am examinat hârtiile tatei, îndosariate Hyden s-a uitat la display-ul gonflabil — E descărcat, a anunţat el Trebuie să-l încarc Am fluturat din mână — Îl luăm cu noi Am petrecut în birou mai mult timp decât ar fi vrut Hyden, cercetând cutii şi sertare N-am găsit nimic care să ne ofere vreun indiciu despre locul unde putea fi el dacă mai trăia Eram aproape gata de plecare Umplusem o cutie cu câteva amintiri şi încercam să decid dacă n-ar fi trebuit să iau şi unul dintre bibliorafturile tatei Hyden privea peste umărul meu la hârtiuţele şi cărţile de vizită pe care le frunzăream — Ia stai aşa! a rostit el brusc A luat o carte de vizită din biblioraft Holomaţia s-a activat, s-a auzit un ritm alert şi Starteri au dansat peste cartea de vizită — Ce-i asta? a întrebat Michael — Ăsta-i Clubul Rune, a zis Hyden Avea dreptate; cuvintele tipărite pe cartea de vizită spuneau totul Un loc în care să fii altcineva Unde îi întâlnisem pe Madison şi Blake Am tăcut toţi, privind-o — Clubul Rune? am repetat eu în cele din urmă Tata? Nu mi-l puteam imagina pe tata având o carte de vizită de la Clubul Rune Localul acela era pentru chiriaşi şi adolescenţi reali Ce să fi căutat acolo un Mijlociu şi cu atât mai mult tata? Hyden a ridicat cutia — Trebuie să plecăm — Mai lasă-mă un minut, am spus Te rog! — Nu suntem deloc în siguranţă dacă o să zăbovim aici, a replicat el — Haide, las-o un minut, ce naiba? a zis Michael schimbând poziţia unei cutii pe care o ţinea proptită de şold — Nu-nţelegeţi care-i treaba, a spus Hyden lăsând din mâini altă cutie Eu înţeleg, pentru că ştiu cum funcţionează cipspaţiul — Atunci nu-nţelegi situaţia de faţă! a izbucnit Michael nervos, gata să arunce cutia pe podea Gândeşte-te şi la ea! Tu tu nici măcar n-o poţi atinge dacă nu intri în alt corp Am tras aer adânc în piept şi i-am privit cu ochi mari pe amândoi — Michael! Hyden a încremenit Eu mi-am ţinut răsuflarea Erau ca două animale, încordaţi la maximum, gata să se repeadă unul asupra celuilalt — Nu, a spus apoi Hyden trist Michael are dreptate — Hyden am început, dorindu-mi să pot ajunge la sufletul lui El şi-a ridicat cutia — Fă ce ai de făcut, Callie O să te-aşteptăm afară A ieşit Michael m-a privit — Nu te grăbi, mi-a zis, după care a părăsit camera Am suspinat, rămasă singură în mijlocul biroului tatei Ce să fac în ultimele minute preţioase de care dispuneam? Aş fi dorit să iau cu mine ceva care-i aparţinuse, dar ce anume? Unul dintre ceasurile lui se afla pe un teanc de hârtii de pe masă Era de modă veche, aşa cum se vedeau în filmele de pe timpuri care-i plăceau lui Avea două asemenea ceasuri; erau rare Obiecte de colecţie Mi l-am pus pe încheietura mâinii Era prea masiv Şi greu L-am scos şi l-am aşezat la locul lui Am cercetat cu disperare camera şi ochii mi s-au oprit asupra bibliotecii Sus de tot, pălăria lui de fetru veche atârna de o margine Am folosit un băţ ca s-o cobor de acolo Am dus-o la nas şi am inspirat Mai păstra încă mirosul tatei, un parfum de tweed şi lemn Am ţinut-o lângă nări şi mi-am închipuit că era acolo, alături de mine Puteam oare să-mi reamintesc mirosul acela? Să-l memorez, astfel încât să-l pot rechema când duceam dorul braţului său în jurul umerilor mei? Mi-am îndepărtat faţa de pălărie şi am mângâiat fetrul Continua să păstreze forma capului tatei Nu era însă el Am lăsat-o lângă ceas, ca să poată fi împreună *** Seara, nu toate străzile din centrul Los Angelesului erau la fel de populate În majoritate era liniştit, dar am avut grijă să evităm protestatarii care campau în jurul Primăriei Când am ajuns la destinaţie, Hyden şi-a strecurat SUV-ul pe lângă şirul de vehicule parcate, goale, şi s-a îndreptat spre zona de preluare a maşinilor de către valeţi — Ăsta-i? a întrebat Michael Am încuviinţat din cap şi am privit clubul în care mi se întâmplaseră atât de multe Nu-mi imaginasem că-l voi mai revedea — Bine aţi venit la Clubul Rune! ne-a întâmpinat vesel valetul Ender — Nu-i nevoie s-o parcaţi, i-am spus eu când am coborât din SUV Doar ne-a condus până aici şi îşi vede de drum Am fluturat din mână spre Hyden, când Michael mi s-a alăturat afară — Distracţie plăcută! ne-a urat Hyden pe geam şi a demarat M-am întrebat ce gândea Nici el, nici Michael nu făcuseră nicio referire la disputa pe care o avuseseră în casa mea Băieţi Ne-am oprit să ne cumpărăm cele mai recente tehno-haine, pentru a fi siguri că vom trece de examinarea de la intrare Michael şi-a luat o jachetă neagră pâlpâitoare grozavă, care-şi schimba culorile şi textura la fiecare mişcare Eu purtam o rochiţă iluzorie D Când lumina cădea pe ea sub un anumit unghi, designul se transforma Acum, de pildă, erau frunze verzi care, căzând, se transformau în fluturi roşii Deşi Destinaţii Splendide se închisese şi nu mai exista afacerea de închiriere a corpurilor, aspectul mulţimii nu se schimbase Clientela era formată din două tipuri de adolescenţi: cei cu piele acneică şi păr care se zbârlea la orice curent slab de aer, şi cei care păreau sculptaţi cu laserul şi nu trădau nicio imperfecţiune Asta se putea datora intervenţiilor cosmetice plătite de familiile lor sau de Destinaţii Sau poate că erau frumoşi din născare Un Ender ultramodern cu păr argintiu ce părea sculptat, care purta o bluză pe gât neagră şi scânteietoare elegantă şi pantaloni, vorbea în microfonul subţire ca firul de păr al căştilor sale, dinapoia cordonului de mătase care bloca intrarea S-a oprit din conversaţie şi ne-a privit — Prima dată aici? ne-a întrebat — Foarte amuzant, am replicat pe un ton atât de sec şi scârbit, încât Enderul a ridicat cordonul şi ne-a lăsat să trecem Doi portari Enderi în livrele ne-au deschis uşile masive Întotdeauna aveam impresia că intram într-un templu egiptean Până ajungeam înăuntru Lasere străpungeau sala semiîntunecată, fulgere ca nişte nestemate multicolore ce spintecau spaţiul uriaş al ringului de dans Cel mai recent hibrid de muzică fuziune pulsa asurzitor, îngreunând până şi gândirea — E neschimbat! am strigat ca să mă fac auzită peste muzică — Înţeleg acum de ce n-a vrut Hyden să vină, a comentat Michael Hyden n-ar fi putut rezista în mulţimea aceea, însă clubul nu era nici genul lui Michael El ar fi preferat să le schiţeze portretul clienţilor de aici decât să facă parte dintre ei Pe lângă noi a trecut un chelner de sex nedeterminat, purtând o tavă de sonde cu băuturi care străluceau albastru şi lăsau dâre de fum alb În lateral, o fată în costum de baie a ieşit dintr-un bazin de lângă perete Părea umplut cu aur lichid şi pielea îi era acoperită complet, făcând-o să semene cu o statuie poleită Am trecut pe lângă astrobar, mergând către zona lounge Fără să fie la fel de ticsită ca sala principală, era totuşi destul de activă În scaunele antigrav se tolăneau Starteri superbi Poate că aşa erau din naştere — Recunoşti pe cineva? l-am întrebat pe Michael — Nu Şi nici nu văd pe cineva cu care mi-ar plăcea să fac cunoştinţă Decisesem că, pe lângă căutarea de indicii despre vizita tatei aici, vom încerca să recuperăm şi orice Metalici pe care i-am fi găsit Oare aveam să-i strângem iarăşi pentru Brockman? Speram că nu Am dat împreună ocol prin lounge — Ce zici de ea? a indicat din bărbie în direcţia unei fete incredibil de frumoase, zveltă şi mlădioasă, cu păr blond, drept Era rezemată de una dintre coloanele acoperite cu oglinzi Mi-am amintit faţa ei Era una dintre donoarele care sosiseră când distrugeam banca de corpuri Bineînţeles, de fapt o adusese chiriaşa ei — Vorbeşte cu ea, mi-a spus Michael — Vino şi tu — Va fi mai uşor dacă ai fi singură S-ar reduce şansele de a o speria Michael s-a dus la bar, iar eu m-am apropiat de fată Am tras cu ochiul la telefonul meu din poşetă Identifica telefonul ei ca aparţinând lui Daphne Am venit lângă ea şi am zâmbit — Bună, Daphne! am spus M-a cântărit cu o expresie plictisită — Ar trebui să te cunosc de undeva? Nu era aşadar cea mai amabilă Starteră din club — Într-un fel Suntem surori de la banca de corpuri, i-am zis — Ah! Ochii i s-au lărgit De-acolo Frate, nu vreau să mă mai gândesc la nenorocirea aia — Ştiu, am încuviinţat după care am decis să insist puţin Uneori însă mă gândesc la ea fără să vreau Am un soi de reamintiri Tu n-ai? — Ale chiriaşei mele? Ba da, a răspuns Daphne şi a sorbit din sticluţa ei de apă minerală Am frecvent flashbackuri în care merg pe sârmă deasupra unui canion Eu sunt gimnastă, nu acrobată care merge pe sârmă Îţi dai seama c-au lăsat-o să facă asta? Cu siguranţă, chiriaşei mele nu-i era frică de înălţime, dar mie-mi este — Chestia asta nu-mi place deloc, am comentat eu Poate că-ntr-o bună zi o să ne scoată cipurile — Eu aş lua un cuţit şi mi l-aş scoate singură, dac-aş fi convinsă c-aş supravieţui O gimnastă şi foarte curajoasă — Cum merge de când ai terminat-o cu Destinaţiile? am întrebat Te descurci? — Am fost deşteaptă Am economisit banii Hainele ei păreau noi, ea arăta sănătoasă şi izbutise să treacă examinarea de la intrarea în club Indiferent de ocupaţia pe care o avea, nu se descurca deloc rău — De cât timp vii aici? am întrebat-o — De câteva luni Am aflat de club după ce-am terminat cu Destinaţiile N-avea să-mi fie de mare folos în a afla informaţii despre tata, deoarece venea aici de puţin timp, însă era una dintre puţinii Metalici pe care poate că reuşeam să-i salvăm — Haide să-ţi fac cunoştinţă cu prietenul meu, i-am spus Am adus-o la Michael şi i-am lăsat să stea de vorbă M-am dus apoi la persoana care, de obicei, îi cunoaşte pe toţi cei din club – barmanul Ca toţi angajaţii, era un Ender cu păr alb Era înalt şi zvelt, cu cercel într-o ureche Chipul prietenos îmi părea familiar Să-l fi văzut prima dată când fusesem aici, pe când mă închiria Helena? Nu, trebuia să fie ceva mai recent Familiaritatea provenea din memoria Helenei Din amintirea în care-l întreba pe un barman despre holo-ul Emmei Am comandat o apă minerală şi i-am arătat holorama familiei mele, pe care o desprinsesem de pe uşa din faţă a casei — Îl recunoşti pe Mijlociul ăsta? — Mijlociii sunt greu de uitat, a spus el ştergând un pahar Vedem foarte puţini pe aici Inima a început să-mi bată mai repede, dar m-am străduit să-mi păstrez calmul — L-ai văzut? A luat holo-ul şi l-a privit fix După aceea s-a uitat la mine — Eşti fiica lui? — Da — Cum te cheamă, dulceaţă? — Callie Woodland Pe el îl cheamă Ray Barmanul s-a aplecat spre mine şi mi-a examinat trăsăturile — O văd în ochii tăi, a rostit A lăsat prosopul de şters pahare pe tejghea — Am tot aşteptat să apară cineva Haide, vino cu mine! Nu ştiam despre ce era vorba, dar l-am aşteptat să iasă de după tejgheaua barului Nu eram sigură dacă ar fi trebuit să-l urmez pe acest Ender necunoscut — E-n regulă, a vorbit el încet de parcă-mi descifrase îngrijorarea Nu mergem departe – doar la câţiva paşi de aici Am ceva de la taică-tău Ce putea să aibă de la tata? L-am urmat şi am traversat sala, către o uşă laterală Am pătruns în culisele clubului, unde pereţii erau nezugrăviţi şi podelele, din beton Am intrat într-un birou mic şi simplu, iar el a închis uşa înapoia noastră M-am încordat din tot corpul Barmanul a îngenuncheat şi a luat o cheie de la brâu A descuiat un fişet, în care a vârât braţul până la umăr, scotocind după ceva A scos mâna, a încuiat fişetul şi s-a ridicat în picioare — Ia-l, mi-a spus Mi-a întins un obiect mic şi alb, lung de vreo cinci centimetri Era făcut dintr-un material dur, cu suprafaţă lucioasă, şi avea forma unui ou turtit O latură îi era decorată cu un design argintiu în formă de pană — Ce este? — Nu ştiu, însă sunt al naibii de bucuros să scap de el S-a lăsat să cadă într-un scaun — Sper că nu te deranjează dacă-mi odihnesc niţel picioarele Când lucrez toată noaptea, mi se umflă ca naiba A suspinat Taică-tău lăsa bacşişuri frumoase Venea frecvent aici — De ce? A strâns din umeri — Comanda un bourbon şi se uita la oameni Am strâns ovoidul în palmă — Cum ai căpătat obiectul ăsta? — Într-o seară, acum vreun an, taică-tău stătea la bar, când s-a întors şi a văzut nişte bărbaţi care veneau ţintă spre el — Enderi? Barmanul a încuviinţat — Păreau foarte puternici Taică-tău mi-a întins ăsta şi câteva bancnote şi mi-a zis doar atât: „Ţine-l în siguranţă” L-am băgat în buzunar şi mi-am văzut de treabă Prin urmare, ovoidul era foarte important — Şi tata? — S-a sculat să plece, dar bărbaţii aceia l-au înconjurat După aceea au plecat toţi împreună — Cam cum arătau? — Ca noi, Enderii – cu părul alb Înalţi, voinici şi cu ochelari negri, deşi era noapte S-a strâmbat uşor dispreţuitor Am examinat iarăşi ovoidul — Nu ştiu dacă tata mai este în viaţă — Îmi pare rău, scumpete Aş vrea să-ţi pot spune că trăieşte S-a ridicat şi m-a bătut uşor pe umăr, totuşi ochii nu i s-au desprins de la ovoid — Ai grijă! Bărbaţii ăia care-l doreau erau brutali Poate c-ar trebui să cauţi pe altcineva care să-l ţină pentru tine A făcut un gest spre uşă, indicându-mi să ies prima Am pus ovoidul într-un buzunar cu fermoar al poşetei şi am ieşit Pe când reveneam în sala clubului, m-am străduit să înţeleg ceva din toată povestea asta Nu dovedea nimic Nu dovedea că tata ar fi fost în viaţă, nu dovedea nici că ar fi murit M-a cuprins un sentiment de vinovăţie Bineînţeles, dacă exista fie şi cea mai firavă şansă ca tata să fi fost într-adevăr cel pe care-l auzisem în minte, atunci eram dispusă să trăiesc şi decenii cu incertitudinea aceea, până îl găseam Nu însemna însă că ar fi fost uşor Am revenit în lounge, unde Michael era singur — Ai găsit ceva? m-a întrebat el Muream de nerăbdare să-i povestesc totul, dar nu în club — Unde-i Daphne? — A plecat — Ai pierdut-o? — A devenit paranoică şi-a plecat Poate c-ar trebui să plecăm şi noi I-am expediat lui Hyden un Zing şi el a venit cu maşina în faţa clubului După ce am suit, le puteam arăta amândurora ce găsisem — Tata mi-a lăsat ceva la club, am rostit imediat după ce închisesem portiera Hyden s-a îndepărtat de zona de preluare a maşinilor de către valeţi — Ce anume? Am scos ovoidul din poşetă — Ăsta — Ce-i asta? s-a aplecat Michael mai aproape, pentru a-l vedea — Habar n-am Hyden a tras pe dreapta şi a oprit Continuam să fim pe proprietatea clubului, la capătul aleii de intrare, lungi şi circulare — Ia dă să-l văd, a întins el mâna I l-am dat L-a examinat, apoi l-a apucat de ambele capete A tras de ele, însă nu s-a întâmplat nimic — Nu-l rupe, i-am spus Hyden m-a privit şi a surâs larg — Cred că ştiu ce este L-a răsucit şi am văzut îngrozită cum i s-a desfăcut în mâini După aceea a ridicat partea principală a ovoidului, dezvăluind un capăt metalic — Este un z-hard disk triplu Utilizat pentru stocări masive de date — Un hard disk? am repetat De ce? Hyden i-a făcut semn lui Michael să se tragă într-o parte şi a suit în partea din spate a SUV-ului — Nu poţi folosi display-ul gonflabil al scanerului? am întrebat — Nu-i îndeajuns de puternic A deschis computerul din spate, cel care putea fi utilizat pentru transpoziţii, şi a introdus hard diskul Displayul s-a deschis prompt Pe el au început să curgă o mulţime de simboluri lipsite de sens — Sunt încriptate, a comentat Hyden Nu-i de mirare Tatăl tău nu era naiv — Deci nu le poţi scoate din criptă? a întrebat Michael — Se spune „decripta” Nu-i o criptă de morminte, a spus Hyden manipulând pictograme pe ecran Încerc asta chiar acum, dar s-ar putea să dureze — Cât? am întrebat — Ore zile A strâns din umeri Va trebui s-aşteptăm Un torent de cifre şi litere a început să se deruleze cu viteză ameţitoare pe ecran M-am întrebat ce informaţii atât de importante putuse avea tata pe hard diskul acela Informaţii care să fie dorite de Enderii periculoşi Barmanul fusese realmente fericit să scape de hard disk; indivizii îl speriaseră Ce-i făcuseră tatei? Nu fusese dus la unitatea de tratament, aşa cum ni se spusese nouă? — Nu-i riscant să facem asta aici? a zis Michael — Ai dreptate, a încuviinţat Hyden Am privit în spate să văd dacă drumul era liber şi am văzut Starteri care-şi aşteptau maşinile O fată înaltă cu păr blond lung până la umeri a urcat în automobilul ei decapotabil şi valetul i-a închis portiera Părea un chip cunoscut Nu se putea! Să fie oare adevărat? Am scos telefonul şi l-am îndreptat în direcţia ei În partea de sus a ecranului a apărut scris: EMMA Capitolul paisprezece Am rămas cu ochii aţintiţi asupra ei, până a pornit motorul — Aia-i Emma! — Fata blondă? a întrebat Hyden — Da El a închis display-ul gonflabil şi a coborât din SUV — Emma! a strigat-o, când a trecut pe lângă noi Ea s-a întors, l-a privit şi a accelerat — Ai speriat-o, am rostit, ieşind pe jumătate pe geam — Pe voi v-a văzut? m-a întrebat Hyden — Nu cred, a zis Michael — N-o pierde, am arătat după ea Hyden a sărit la volan şi a pornit în urmărirea blondei La ora aceea târzie nu erau multe maşini, aşa că i-am zărit destul de repede luminile de poziţie strălucind în faţă — Ea este, am spus Între noi s-a intercalat o dubă — N-o lăsa să scape! am strigat — Nu te speria, o s-o prindem, m-a liniştit Hyden — Nu-i vorba doar că-i o Metalică, am continuat, ci-i datorez asta bunicii ei Ea nu ştie că Helena a murit şi că i-a lăsat moştenire jumătate din proprietăţi — Da, a aprobat Michael, asta-i ceva ce i-ar plăcea oricui să afle — Am numărul ei, am spus ridicând telefonul, dar — Nu cred că-ţi va răspunde, a aprobat Hyden Oricum, noi avem ceva mai bun — Scanerul, a rostit Michael Hyden a activat aparatul şi în scurt timp am văzut semnalul Emmei strălucind pe display — Am prins-o, a zâmbit el Deoarece o localizase, a ridicat piciorul de pe acceleraţie Puţinele vehicule de pe autostradă ne ajutau să ne ascundem înapoia lor, însă în acelaşi timp ne permiteau să avem spaţiu de manevră şi s-o păstrăm pe Emma în raza vizuală, pentru eventualitatea în care scanerul îi pierdea semnalul — De la ce distanţă dispare de pe ecran? am întrebat — De la vreo cinci sute de metri Depinde şi de clădirile din jur Emma a mers douăzeci şi cinci de minute către est, după care a trecut pe banda din dreapta — Uite-o! am rostit — O văd, nu te teme A ajuns pe banda cea mai din dreapta Am aşteptat câteva secunde şi am făcut la fel În scurt timp automobilul decapotabil a ieşit de pe autostradă — Stai mai în urmă, a spus Michael — N-ai vrea să conduci tu? i-a aruncat Hyden o privire peste umăr Ştiu cum să urmăresc pe cineva — Crezi că nu pot şofa chestia asta? a pufnit Michael Are un volan şi o pedală — Gata, băieţi, am intervenit Concentraţi-vă! Emma a virat la stânga Am lăsat două maşini să se interpună între noi şi am continuat urmărirea Zona era dubioasă, cu magazine mici cu geamuri zăbrelite şi firme în limbi străine şi magazine auto cu uşile şi ferestrele astupate de scânduri — Ce face aici? am întrebat Michael a clătinat din cap — Un cartier cam ciudat pentru o fată bogată — V-aţi gândit că-i posibil să fie „deturnată”? a zis Hyden — Oare? Mi-am atins ceafa Ce te face să spui asta? — Zic doar că-i posibil Nu trebuie să uităm niciodată asta M-am gândit dacă era posibil Dacă Emma era „deturnată”, atunci cel care o controla nu putea fi decât tatăl lui Hyden sau unul dintre oamenii lui Oare ei n-ar fi preferat s-o folosească în alte moduri: de pildă, s-o pună să discute cu mine? — Nu cred că-i „deturnată”, le-am spus Decapotabilul a intrat pe o străduţă lăturalnică Noi am păstrat distanţa — Unde te duci tu, dragă Emma? a murmurat Hyden — Acolo, am arătat drept înainte În mijlocul unui şir de magazine zăbrelite, se vedea unul deschis la ora aceasta Un tub mic de neon pâlpâia în vitrină O cafenea Un local micuţ, un soi de bombă — Vezi cafeneaua aia? — Prinţesei îi place mahalaua, a încuviinţat Hyden Am rămas pe stradă, oprind lângă o maşină parcată în lungul trotuarului Emma a intrat în parcarea minusculă de lângă cafenea; avea un gard din plasă de sârmă, dar poarta îi era deschisă pentru clienţi Fata a ieşit din automobil şi a intrat în local — Callie, noi doi o să coborâm, mi-a spus Hyden Michael, treci la volan Parchează la vreo două cvartale mai departe şi dup-aia vino aici Ne-ntâlnim înăuntru Am părăsit SUV-ul şi am pornit către cafenea — Să n-o sperii, am rostit înainte de a intra — Nu-ţi face griji, o să fim discreţi La interior, draperii maro colbuite atârnau peste ferestre murdare de praf Muzică de blues se auzea încetişor din difuzoare ieftine, care distorsionau sunetele Pardoseala era din beton grosolan Părea genul de cafenea în care ai fi intrat doar dacă simţeai nevoia să plângi deasupra unui cappuccino Un Ender slăbănog şi încruntat stătea la una dintre cele patru mese micuţe, sorbind un espresso Părea că l-ar fi încântat mai degrabă un păhărel de tărie Emma era la tejghea, cu spatele la noi, şi studia meniul de pe display-ul gonflabil Holomaţii minuscule se iveau ca nişte balonaşe, ilustrând specialităţile Un sendviş cu şuncă se rotea, degajând aroma de şuncă prăjită Un barista Ender o aştepta să se hotărască, plictisit, cu braţele încrucişate peste piept Pe una dintre mesele goale a sărit o pisică portocalie zbârlită I-am mângâiat blana, străduindu-mă să fiu cât mai relaxată, iar Hyden şi-a băgat mâinile în buzunare şi a privit în jur Îmi deconectasem rochia iluzorie, astfel încât era albă, simplă Hyden era îmbrăcat sport, totuşi Emma şi cu mine purtam hainele extravagante cu care fuseserăm în club, nişte ţinute cu totul exagerate pentru un astfel de loc Barista ne-a privit pe mine şi pe Hyden, apoi şi-a ferit ochii I-a spus ceva Emmei Fata i-a murmurat un răspuns, după care a pornit către spatele cafenelei — Crezi că merge la toaletă? i-am şoptit lui Hyden — Mai degrabă vrea s-o şteargă, a răspuns el Când barista s-a întors, am pornit după Emma, printr-o perdea care slujea drept uşă Ochii ni se adaptau cu greu la întunericul de pe holul acela, dar am urmat sunetul paşilor Emmei care se auzeau din faţă Când am trecut prin dreptul bucătăriei, ceva mi s-a părut anormal Era complet goală N-am văzut niciun container cu alimente, borcane, sau măcar pâine pe mese Emma a deschis o uşă din capătul holului şi a ieşit Am mers după ea şi am pătruns într-un spaţiu negru ca noaptea Luminile s-au aprins brusc, alb intens, orbindu-ne Am clipit din ochi şi totul în jur s-a limpezit până la urmă, însă prin prisma luminii aceleia care te dezorienta Ne aflam într-un depozit uriaş, în lungul pereţilor căruia se înşiruiau maşinării, computere şi echipamente pe care nu le puteam identifica Aveam parte de cea mai neplăcută petrecere-surpriză din toate timpurile În jurul nostru, cu arme în mâini, se aflau Emma şi câţiva Enderi; unul dintre ei avea o pată pe gât ba nu, era tatuajul unui leopard argintiu Era bărbatul pe care-l văzusem vorbind cu Reece imediat înaintea morţii ei Înapoia lor, alţi Enderi erau îmbrăcaţi în haine închise la culoare Păreau uniforme militare, deşi nu mai văzusem niciodată modelele acelea Armele le erau aţintite spre picioarele noastre Inima îmi bubuia în piept Un bărbat mi-a smuls poşeta din mâini şi mi-a răsucit braţele la spate Mi-a pus cătuşe, în timp ce alt Ender îl încătuşa pe Hyden — Ce se-ntâmplă? am întrebat Cine sunteţi? M-am uitat la Hyden Îi deşertau buzunarele, îi luau telefonul El era leoarcă de transpiraţie Ştiam că toate atingerile acelea îl făceau să sufere enorm, dar s-a străduit să nu-şi trădeze slăbiciunea când un Ender l-a percheziţionat, pipăindu-l de sus până jos — N-are arme, a anunţat după aceea — Verific-o şi pe ea, a rostit tatuatul Să nu-mi iasă vorbe că nu le tratez pe femei ca pe nişte egale Militarul m-a percheziţionat şi pe mine, apoi a încuviinţat din cap — Este curată, domnule — Nu ne puteţi reţine Suntem minori revendicaţi După ce am rostit cuvintele acelea, mi-am dat seama că Hyden nu era probabil revendicat legal, întrucât nu locuia cu tatăl său Bărbatul cu tatuaj de leopard a înaintat un pas — Dacă ar fi adevărat, n-aţi fi urmărit-o pe fata asta prin tot oraşul, a comentat el, arătând către Emma Aţi fi fost în casele voastre calde, cu bunicii voştri iubitori, uitându-vă pe display-urile gonflabile la emisiuni insipide de descoperire a talentelor Vă aflaţi însă aici, pentru că sunteţi Metalici Surprinsă, m-am uitat la Hyden, dar el a rămas cu ochii aţintiţi drept înainte Se comporta ca şi cum mai fusese închis şi interogat până acum Poate că aşa îl tratase tatăl lui — Ne-ai atras într-o cursă, am fulgerat-o din priviri pe Emma Ea a rămas perfect inexpresivă Bărbatul cu tatuaj de leopard era pe punctul de a răspunde, când cineva a ciocănit la uşă Tatuatul a făcut semn din cap să se reducă intensitatea luminilor Un Ender a deschis parţial uşa şi s-a ascuns înapoia ei Am icnit când am văzut cine stătea dincolo de prag Michael Mijea ochii, străduindu-se să distingă ceva în întuneric Cineva m-a luminat cu un spot — Callie! a surâs el, recunoscându-mă — Nu, Michael, fugi! Era însă prea târziu A intrat ca o ciută nebănuitoare, care păşeşte în capcana unui vânător Luminile s-au aprins şi un Ender i-a pus cătuşe la mâini Bietul Michael s-a holbat la scena din faţa lui *** Hyden şi cu mine stăteam pe scaune inconfortabile din metal, cu mâinile încătuşate la spate Enderii în uniforme ne păzeau, dar tatuatul şi Emma îl duseseră pe Michael printr-o uşă din stânga noastră Pe pereţi, display-uri gonflabile monitorizau „cafeneaua”, care acum era pustie Travestiul fusese menit numai pentru noi Clientul trist şi barista plictisit au apărut amândoi în uniforme negre, fără să mai arate trişti sau plictisiţi De ce-l luaseră pe Michael? — Ce fac cu el? l-am întrebat pe Hyden Un Ender în uniformă m-a împuns cu ţeava puştii — Gura! Atingerea metalului rece pe piele m-a înfiorat De ce, de ce, de ce? De ce ne aflam aici? Eu nu voiam decât să duc o viaţă normală cu fratele meu, însă iată-mă acum, din nou prizonieră Numai că de data aceasta nu mai era Instituţia Era mult mai rău Pe lângă display-urile gonflabile, în încăpere existau proiecţii speciale care transformau spaţiul în scene diferite, însoţite de mirosuri şi sunete slabe corespunzătoare decorului În clipa de faţă era o pădure de bambus care foşnea sub vânt, cu iz de iarbă Nu ştiam dacă reprezenta ideea lor pentru decorarea spaţiului de depozitare, sau dacă era vreo tehnică specială de dezorientare Dacă era a doua variantă, atunci avea un succes real Hyden m-a privit Ochii îi erau trişti A oftat şi i-a închis pentru o clipă Ştiam că era un gest prin care-mi transmitea că-i părea rău Dacă mi s-ar fi îngăduit să-i vorbesc, i-aş fi spus că nu fusese vina lui Eu insistasem s-o urmărim pe Emma Dacă n-aş fi făcut-o, acum n-am fi fost încătuşaţi aici, iar Michael n-ar fi fost dus cine ştie unde şi, posibil, torturat Ochii mi s-au înceţoşat Ştiam ce însemna asta Sosea altă amintire a Helenei În scurt timp, privirea mi s-a refocalizat şi am văzut o imagine la fel de clară ca o Xperienţă Mă aflam în patul cu baldachin al Helenei, sub razele lunii Am aprins veioza de pe noptieră, am coborât din pat şi m-am dus la dulap Mocheta era trasă într-o parte, dezvăluind compartimentul secret de sub podea Am ridicat capacul casetei şi am văzut pistolul dinăuntru L-am luat şi l-am lipit de obraz, simţindu-i puterea Metalul era rece ca gheaţa Amintirea s-a sfârşit brusc, de parcă mă trezisem dintr-un vis Îmi era frig M-am cutremurat, totuşi n-am putut alunga amintirea În majoritatea cazurilor, memoriile Helenei păreau să sosească în momente de stres Uneori îmi erau de folos, dar acum nu puteam discerne niciun înţeles, ci doar o reamintire a faptului că, de fapt, creierul nu-mi aparţinea în întregime Eram perfect trează şi perfect conştientă, aici, în mediul pădurii de bambus Hyden ţinea capul în piept şi ochii îi erau închişi Adormise? Nu-mi puteam da seama Uşa spre camera laterală s-a deschis şi a apărut bărbatul cu tatuaj de leopard Singur — Aduceţi fata, a rostit el Capitolul cincisprezece Ochii lui Hyden s-au deschis când un militar Ender s-a apropiat şi m-a ridicat brutal în picioare — Şi el? l-a întrebat Enderul pe celălalt gardian — Doar fata — Nu, a strigat Hyden, luaţi-mă pe mine! Mă duc eu în locul ei! — O să-ţi vină şi ţie rândul, i-a răspuns gardianul şi l-a lovit cu piciorul în tibii Gardianul meu m-a împins brutal prin uşa din stânga, apoi m-a îmbrâncit într-o cămăruţă Proiecţiile dinăuntru confereau iluzia unei grote din stâncă M-a trântit într-un scaun din metal — Poţi pleca, a vorbit tatuatul către gardian Militarul Ender a ezitat, ca şi cum aş fi fost un soi de asasin periculos pe care nu cuteza să-l lase cu şeful lui Bărbatul cu tatuaj de leopard a rămas tăcut, cu mâinile în şolduri — Da, domnule, a rostit gardianul şi a ieşit Bărbatul-leopard purta o cămaşă tricotată neagră, cu mâneci lungi, şi jeanşi negri Părul lui alb şi lung semăna cu o coamă Când mi-a ocolit scaunul, mi-a amintit cu adevărat de un leu care-i dă târcoale prăzii Mi-a examinat chipul din toate unghiurile După aceea a revenit înapoia mea şi mi-a apăsat capul în piept Mi-a ridicat părul de pe ceafă, expunând cicatricea lăsată de inserţia cipului I-am simţit degetele testând-o cu precauţie — Ce faci? am întrebat M-a ignorat După câteva clipe de examinare s-a îndepărtat şi am ridicat capul — N-aveţi niciun drept să ne ţineţi aici Vreau un avocat Un râset sec şi ascuţit i-a ieşit dintre buze — Chiar crezi că ne pasă de drepturi? De avocaţi? S-a aplecat, astfel încât am ajuns ochi în ochi — Eşti a mea Ca o păpuşică Fac ce vreau şi când vreau Am detectat un accent uşor, dar prea subtil ca să-l pot identifica Avea ochii albaştri-cenuşii, înconjuraţi de riduri fine Poate că fusese chipeş cândva, însă acum faţa nu-i exprima decât cruzime Mâinile aspre aveau bătături şi degete cu încheieturi noduroase Nu mă îndoiam că era capabil de orice nivel de tortură Am privit atentă în jurul camerei Două uşi Nimic care să poată fi utilizat ca armă Am ridicat ochii spre plafon Dincolo de iluzia grotei am izbutit să disting panourile care-l compuneau Poate că ar fi fost posibil să mă ascund acolo Tatuatul m-a ocolit din nou, după care s-a aşezat pe masa din faţa mea M-a privit fix Nu ştiam ce voia Mă examina, căutând ceva anume? Sau proceda aşa doar pentru a mă intimida? Am refuzat să-mi feresc ochii În cele din urmă el s-a îndreptat şi s-a dus la cealaltă uşă A deschis-o şi a intrat o gardiană Enderă cu păr alb tuns scurt — Ia-o, i-a spus Gardiana vânoasă m-a prins brutal de braţ şi m-a tras de pe scaun Când am trecut pe lângă tatuat, nu mi-am desprins ochii de la el Voiam să-i demonstrez că aveam să-l înfrunt, chiar dacă asta ar fi însemnat moartea Apoi m-am gândit la Tyler şi curajul mi s-a topit Dacă m-ar fi pierdut pe mine, ar fi rămas cu Eugenia şi ar fi dus o viaţă bună, totuşi n-ar mai fi avut deloc familie Trebuia să aflu ce voiau ei, să aflu dacă exista vreun mod prin care să-mi negociez siguranţa Ca şi siguranţa lui Michael şi Hyden Gardiana m-a împins pe un coridor cu proiecţia unui râu înspumat şi m-a dus într-o cameră ce semăna cu un cabinet medical de înaltă tehnologie Pe un perete era proiectată o pădure de brazi, printre care zburau păsări Gardiana m-a aşezat pe o masă pe care a înălţat-o, apăsând cu piciorul pe o pedală Motorul a bâzâit, ridicându-mă la înălţimea perfectă pentru examinare După aceea a intrat un doctor Era un Ender scund şi grăsuţ, care a încuviinţat din cap, solemn, către mine — O să-ţi fac un control, a rostit el de parcă ar fi avut nevoie de consimţământul meu — Şi dacă refuz? — Mă tem că opţiunea aceasta nu este validă, a zis el Aşadar, putem începe? — Nu Refuz Mă aflu aici pentru că sunt ţinută prizonieră Mi-am scuturat cătuşele, zăngănindu-le Poţi vedea că sunt legată N-am făcut însă niciun rău Braţele doctorului i-au rămas nemişcate pe lângă corp Glasul mi s-a înmuiat la nivelul unei rugăminţi Era posibil ca el să fie ultima persoană rezonabilă cu care aveam să mă întâlnesc — Te rog, am rostit încet, fă ceea ce-i corect Lasă-mă să plec Medicul a schimbat o privire cu gardiana Probabil că fusese mişcat de cuvintele mele Înţelesese cât de greşit era să mă ţină legată şi închisă în felul acesta S-a dus la gardiană şi i-a şoptit ceva Am sperat că-i ceruse să-mi descuie cătuşele Erau foarte strânse şi braţele mă dureau, fiindcă stătuseră atâta timp în poziţia aceea După care s-au întors amândoi spre mine Privirile lor, expresiile reci ca piatra nu erau de simpatie Gardiana m-a imobilizat pe masă, apăsându-mă cu putere — Ce-mi faceţi? am ţipat, zbătându-mă pe tăblia rece Medicul era cu spatele la mine, dar mi-am dat seama că pregătea o injecţie A venit apoi cu o seringă hipodermică Gardiana şi-a înfipt degetele osoase în carnea mea, iar doctorul m-a înţepat cu acul *** Visam că eram în casa noastră, în ranch-ul frumos de clasă mijlocie în care crescusem împreună cu fratele meu Tyler şi cu mine jucam cărţi pe podeaua livingului, într-o după-amiază de sâmbătă Era iraţional, deoarece el părea să aibă vârsta de acum Apoi tata a intrat în cameră — Tată? am întrebat, surprinsă să-l văd — Ce-i, Aly, fetiţă? Dintr-un motiv necunoscut, purta un costum negru După aceea în cameră a apărut mama, într-o rochie de seară vaporoasă, şi l-a cuprins cu braţul pe după mijloc — Mamă? am spus Ea a înclinat capul într-o parte — Ce-i, scumpo? — Crezusem că v-aţi dus amândoi — Nu, a răspuns ea Am fost mereu aici *** M-am trezit într-o cămăruţă minusculă, pe un pat de spital cu saltea foarte groasă Dar în locul cadrelor laterale din zăbrele, eram înconjurată din toate părţile de panouri din plexiglas transparent Îmi reamintea de pătuţurile pentru prunci Deasupra mea pâlpâiau steluţe Proiecţii O iluzie pentru a mă calma? Sau pentru a mă deruta? — S-a trezit, a şoptit cineva Am întors capul spre sursa glasului Am văzut chipul pe jumătate ascuns de uşă al unei gardiene În cameră a intrat o Enderă îmbrăcată în salopetă mulată, deschisă la culoare În mâini ţinea un aparat mic, din care ieşea un cordon pe care l-a extins şi l-a atins de fruntea mea, apoi de încheietură, după care mi l-a pus deasupra inimii Abia atunci mi-am dat seama că încheieturile mâinilor îmi erau legate de pat Femeia a examinat aparatul şi a părut satisfăcută A plecat fără să mă fi privit măcar o dată în ochi Mi-am răsucit şi întors încheieturile, trăgând de legături pentru a vedea dacă mă puteam desprinde Imposibil Panica mi s-a furişat în suflet ca apa pe sub o uşă M-am răsucit şi mai energic, însă n-am făcut decât să-mi jupoi pielea încheieturilor Cineva a deschis uşa De data aceasta era Emma Gardiana Enderă a rămas pe coridor şi a închis uşa după Starteră Emma avea în mână o pungă de cumpărături — Bună, Callie, a rostit ea şi a surâs larg — Ce vrei? Nu-mi inspira încredere, totuşi nu puteam să mă ridic şi să plec — Ţi-am adus un suc de fructe M-am gândit c-o să-ţi placă A scos din pungă paharul cu capac şi pai şi a anunţat: De banane şi căpşuni — Nu-l pot ţine în mână Dacă mă dezlegi — O să-l ţin eu S-a apropiat de pat şi mi-a dus paiul la gură Am vrut s-o refuz, dar eram foarte însetată Şi înfometată Sucul mi-a curs pe gât, rece şi dulce — Uşurel, a spus ea Nu prea mult deodată, fiindcă o să te-neci De aproape, am văzut că Emma semăna foarte bine cu bunica ei Aşa trebuie să fi arătat Helena când era tânără Acelaşi chip cu pomeţi înalţi Bineînţeles, nasul Emmei fusese micşorat în Destinaţii Splendide A retras paharul cu suc, aşteptând să înghit totul — De ce-ai făcut-o? am întrebat-o — Ce anume? — De ce-ai jucat rolul de momeală? Ai fost nada pentru ei A coborât ochii către pahar şi s-a jucat cu paiul — N-am avut de ales, mi-a răspuns cu glas scăzut M-au obligat — În ce fel? am vorbit la fel de încet M-am întrebat dacă nu era „deturnată” chiar acum Puteam avea încredere în cuvintele ei? — Au spus că-i vor face rău bunicii, dacă n-o să-i ascult, a şoptit ea — Bunicii tale? Helenei? — Exact A făcut o grimasă, de parcă n-ar fi suportat să-şi închipuie că Helena putea fi rănită Şi-a tras apoi un scaun şi s-a aşezat, cu picioarele încrucişate Am observat că purta pe gleznă o brăţară mare, după ultima modă, pe care scria cu litere aurii: Emma — E frumoasă, am arătat brăţara — Mulţumesc Un cadou de la bunica Am inspirat adânc Emma părea să nu ştie absolut nimic despre mine Habar n-avea că bunica ei mă închiriase pentru a-l asasina pe senator Şi când planul acela nu funcţionase, Helena concepuse alt plan: de a afla ce se întâmplase cu nepoata ei Păreau cam multe informaţii ca să i le spun deodată În acelaşi timp însă trebuia să ştie ce se întâmplase cu bunica, mai ales pentru că acţiona pornind de la ideea eronată că încă ar fi putut s-o salveze Asta, desigur, dacă spunea adevărul — Probabil că-i bijuteria ta favorită, am rostit Ce alte bijuterii îţi mai plac? — Alte bijuterii? — Da – ce porţi, sau ce colecţionezi? — Multe chestii Insigne Chestii pe care mi le-a dăruit mama Chestii pe care mi le-a dăruit bunica O brăţară cu amulete primită de la Doris Am încuviinţat din cap Stăteam de vorbă cu Emma autentică Văzusem brăţara în dormitorul ei, când intrasem prima dată în casa Helenei, când eram donoare — Şi eu am avut una cu amulete, i-am spus Tot de la Doris — Era frumoasă Pe chip i-a apărut o expresie de nostalgie Îmi pare rău că n-o mai am Din expresia feţei şi din felul cum vorbea mi-am dat seama că era ceva în neregulă Părea zdruncinată, ca oamenii care au fost ţinuţi captivi mult timp Văzusem privirea aceea în Instituţii chiar şi la prietena mea Sara Emma era docilă şi visătoare, nu cu totul conectată la realitate — Când te-au luat oamenii ăştia? am întrebat-o — Cum adică? — Te-ai dus la banca de corpuri şi dup-aceea ce s-a-ntâmplat? — N-am mai putut merge acasă Bunica s-ar fi înfuriat teribil N-o puteam minţi Mi-ar fi văzut operaţiile estetice — De aceea ai fugit? — Da, cu un prieten, Kevin Am tresărit Kevin Acela era numele nepotului dispărut al lui Lauren — Şi Kevin mersese la Destinaţii Splendide? — Da El zicea că dorea să se transforme, dar cred c-a venit ca să mă imite Mă plăcea, totuşi nu era iubitul meu Am pus laolaltă banii pe care-i câştigaserăm împreună în Destinaţii, ca să ne cumpărăm un apartament — Însă v-a găsit bărbatul cu tatuajul de leopard? A încuviinţat din cap — Dawson, aşa-l cheamă El era presupusul proprietar al apartamentului — Am înţeles — Kevin ar fi trebuit să m-aştepte acolo, dar n-a mai venit M-am întrebat dacă fusese prins de oamenii lui Brockman Emma nu era totuşi pregătită să audă şi partea aceea a poveştii — De cât timp eşti cu oamenii ăştia? am întrebat-o Cu oamenii lui Dawson? — Nu ştiu, a clătinat ea din cap În ce zi suntem? Era realmente pierdută Putea să fi fost acolo de o săptămână sau de o lună — Emma, am şoptit, legăturile astea sunt foarte strânse Nu le-ai putea slăbi? Gardiana a deschis uşa mai larg, pentru a ne anunţa că nu eram singure Emma a privit în direcţia ei Şi-a îndreptat spatele — Callie, trebuie să fii supusă unor teste importante, a rostit cu glas mai tare Părea că recită nişte fraze pe care le repetase în prealabil Am lăsat-o să continue — Sunt nişte teste pe care le efectuăm toţi Şi eu le-am susţinut, a continuat Emma Nu-i nimic periculos Am citit în ochii ei că minţea — Poate că pentru voi nu sunt periculoase, am spus, dar eu nu vreau să le fac Umerii i s-au gârbovit — Callie, ascultă-mă, te rog Trebuie să treci prin ele – nu există altă opţiune Bărbatul-leopard – Dawson – a intrat în cameră — Poţi să pleci, Emma, a spus el A vorbit ferm şi sever, adresându-se parcă unui copil Ea a părut speriată, totuşi nu s-a clintit — Pleacă, a zis Dawson Emma a luat paharul cu ea şi a ieşit Dawson s-a rezemat de un panou transparent al patului; cu părul alb revărsat în jurul umerilor, semăna cu un vrăjitor malefic — Deci cum te simţi? m-a întrebat fără zâmbet — Cum crezi că mă pot simţi, legată ca un animal? am replicat — Dacă accepţi să cooperezi, te putem elibera Se va termina pentru totdeauna cu cătuşele Dar trebuie să fii de acord — Vreau să fiu dezlegată şi pusă în libertate N-o să fiu de acord cu nimic altceva El a suspinat şi a apăsat un buton Panourile laterale ale patului au glisat în jos, dispărând în podea cu un bufnet surd şi sonor Aici nu existau coduri de securitate A scos un briceag mare din buzunar şi i-a deschis lama Tăişul lung a scânteiat în lumină, când l-a răsucit Am încercat să nu tresar când l-a apropiat de mine Dawson a vârât cuţitul sub legăturile mele şi le-a retezat, redându-mi libertatea După aceea le-a îndepărtat, a închis briceagul şi l-a pus înapoi în buzunar Mi-am masat încheieturile julite şi dureroase Am coborât din pat Continuam să port hainele cu care intrasem în cafenea — Unde-mi sunt pantofii? am întrebat El m-a prins de braţ şi m-a tras afară din cameră Desculţă Gardiana ne-a urmat pe hol Am ajuns la un cot al coridorului, însă Dawson a mers mai departe, aproape târându-mă, brutal, pe pardoseala de gresie — Mă doare, i-am spus — Serios? Îmi pare rău, maiestate Ţipete înăbuşite mi-au ajuns la urechi, când ne-am apropiat de capătul coridorului Am recunoscut vocea Hyden Teroarea m-a străbătut — Ce-i faceţi? am strigat, zbătându-mă să mă eliberez din strânsoare Dawson m-a îmbrâncit în faţa unei ferestre mari, apoi mi-a apăsat chipul de sticlă În incinta de după geam se afla o maşină enormă, tubulară Proiecţia pădurii liniştite de pe perete contrasta evident cu scena violentă care se derula înaintea ei Doi Enderi îl ţineau de braţe pe Hyden, care se smucea şi se contorsiona, încercând să se elibereze Un al treilea Ender era rezemat de perete şi privea Purta pe chip o expresie amuzată, care a dispărut imediat ce l-a zărit pe Dawson Brutalităţile dinăuntru ar fi făcut rău oricui, dar, pentru Hyden, care simţea durere de la o simplă atingere, trebuie să fi fost cea mai groaznică tortură Dawson a încuviinţat scurt spre Enderi În loc să fie mai blânzi cu Hyden, ei au început să-l împingă de la unul la altul, ca şi cum ar fi azvârlit o minge Hyden se străduia să rămână în picioare — Terminaţi! Opreşte-i! am izbit cu palmele în geam Îmi simţeam măruntaiele răscolite Sudoarea se brobonise pe faţa lui Hyden şi pielea îi era mai palidă decât oricând În jurul ochilor avea cearcăne întunecate Fusese oare bătut? — Nu-nţelegeţi ce faceţi! am ţipat Asta-l poate ucide, am spus — Numai tu poţi opri totul, a rostit Dawson Ştii ce vreau s-aud Hyden a căzut, însă Enderii l-au prins înainte să atingă podeaua şi l-au ridicat în picioare După aceea l-au târât până la geam, drept în faţa mea, şi l-au apăsat cu obrazul de sticlă — Hyden Simţeam că-mi crapă inima în două — Bine, i-am zis lui Dawson Sunt de acord cu testele tale El a pufnit şi a încuviinţat din cap spre Enderii dinapoia ferestrei Ei i-au dat drumul lui Hyden, dar tânărul a rămas lângă geam, ridicând mâna pentru ca palmele noastre să se suprapună Capitolul şaisprezece — Şi cu Michael ce s-a întâmplat? am întrebat, când Dawson m-a escortat înapoi pe coridor Eram tot desculţă, dar, pentru prima dată de când sosisem, mergeam singură, nu mai eram târâtă Îmi ştiau punctul slab şi cum să mă convingă În acelaşi timp îmi era imposibil să mă opun lor, deoarece trebuia să-i opresc Acum eram mai hotărâtă decât oricând să găsesc o cale de ieşire pentru noi toţi — Ce să se întâmple? a întrebat Dawson A deschis o uşă şi am intrat într-un laborator în care o Enderă îşi punea mănuşi albe din cauciuc — Unde este? — Se odihneşte, mi-a răspuns tatuatul, după care a ieşit din laborator M-am întrebat dacă Michael era cu adevărat bine Sau dacă „odihna” nu însemna de fapt că trupul îi era acum controlat de cineva Endera purta haine din cauciuc alb: pantaloni, cizme şi un şorţ peste cămaşa din nailon Mi-a cerut să mă dezbrac şi să urc pe o platformă din cauciuc, în timp ce eram împroşcată cu jeturi de apă sosite din toate direcţiile Şi-a pus ochelari de protecţie şi m-a frecat cu o cârpă aspră Mi-a reamintit de banca de corpuri, atât doar că nu era la fel de modern şi elegant ca acolo Indiferent ce ar fi fost locul acesta, avea bugetul mult mai mic După ce m-am uscat, mi-a întins un halat chirurgical de unică folosinţă — Ăsta pentru ce-i? am întrebat Ce-o să-mi faceţi? Nici măcar n-a stabilit contact vizual cu mine Parcă nici nu m-ar fi auzit M-a prins de braţ înainte să fi putut îmbrăca halatul L-am ţinut în faţa mea, iar ea m-a împins în altă cameră, unde mă aştepta tot o Enderă Mi-am îmbrăcat iute halatul sub ochii femeii scunde şi cu chip puhav Mi-a cerut să mă întind pe o platformă, apoi mi-a aşezat pe cap o cască similară unei colivii şi a blocat-o, astfel încât nu mă puteam clinti Am detestat-o Era atât de fixă, încât îmi puteam simţi pulsul accelerându-se prin vasele de sânge din cap Bum, bum, bum! Îmi venea să zbier — Relaxează-te, mi-a spus ea Oricum nu pleci nicăieri Nu te clinti A apăsat alt buton şi corpul mi-a fost cuprins de altă colivie, dar ca un sicriu — Ce-i asta? am urlat Cu un bâzâit care m-a făcut să mă gândesc la o drujbă, platforma a glisat spre înapoi în maşinăria tubulară În partea din spate nu avea nicio deschidere Un capac a coborât în capătul pe unde intrasem eu, astupând orice imagine a lumii din exterior Ventilaţia a pornit imediat înăuntru, totuşi nu mă simţeam deloc mai bine Aveam impresia că-mi ardeau toţi nervii din corp Doream să mă târăsc afară din propria-mi piele şi am crezut că inima îmi va exploda din piept Vocea Enderei s-a auzit printr-un difuzor lângă urechea mea: — Ţine-ţi răsuflarea până-ţi spun că poţi respira din nou — De când? am întrebat — Din clipa asta Am tras aer adânc în plămâni şi am rămas aşa un timp care mi s-a părut foarte lung Maşinăria scotea zăngănituri puternice, de parcă cineva ar fi lucrat în exterior cu un picamăr Când eram pe punctul să explodez, Endera m-a anunţat: — Gata, poţi respira Procedura aceea s-a repetat de nu mai ştiu câte ori La un moment dat, Endera a afirmat că respirasem prea devreme şi a trebuit să reluăm totul de la început Capacul s-a deschis în cele din urmă şi ea mi-a desfăcut legăturile Mi-am frecat gâtul Mă simţeam complet secătuită, dar în acelaşi timp uşurată că ieşisem de-acolo La următorul test, un Ender a ţinut un scaner în imediata apropiere a capului meu, iar altul a urmărit rezultatul testelor pe un computer Bineînţeles că primul lucru pe care l-au făcut a fost să-mi citească numărul de ID al cipului Habar n-aveam însă ce intenţionau — De ce faceţi toate astea? i-am întrebat Ce-ncercaţi să vedeţi? Nu mi-au răspuns la nicio întrebare Eram cobaiul lor de laborator *** Am fost supusă altor teste, care mi-au examinat abilităţile fizice, văzul, capacitatea de a identifica mirosuri, gusturi şi senzaţii tactile În cele din urmă au terminat, sau cel puţin aşa am crezut, deoarece mi-au dat haine curate – un tricou şi pantaloni măslinii – şi mi-au restituit pantofii Am fost silită să beau un pahar cu lichid roşu, după care am adormit instantaneu M-am trezit pe podeaua unei camere cu pereţii capitonaţi în cauciuc cenuşiu Într-un colţ se afla o pernă din spumă expandată, un cub care putea fi folosit ca taburet, în colţul opus, un zgomot permanent de aspiraţie răzbătea dinspre o gaură din podea: toaleta Aceasta era celula mea, astfel dotată încât să nu-mi pot pricinui singură vreun rău Aici nu mai existau proiecţii De asemenea, eram din nou desculţă Am observat o videocameră de securitate în plafon şi alta în colţ, sus de tot Am zbierat spre ea: — M-am supus la toate testele voastre Vreau să-mi văd prietenii! Obiectivul videocamerei m-a privit nepăsător Eram încarcerată din nou Am lovit cu pumnii în pereţi, dar nu s-au auzit decât bufnete înfundate Am urlat Nu mi-a răspuns nimeni Mă găseam foarte departe de lumea exterioară, foarte departe de Tyler În mod sigur, el îşi făcea griji din cauza mea Toate neliniştile ar fi trebuit să fi luat însă sfârşit odată cu desfiinţarea băncii de corpuri Noi ar fi trebuit să avem o viaţă normală, în care el să meargă la şcoală, să se joace şi să pescuiască în lac Am fi fost un paliativ de familie: Michael, eu şi Tyler, cu Eugenia în rolul unei bunici-surogat Eugenia Ce putea ea să creadă, când eu şi Michael lipseam de atâta timp? Oare chemase autorităţile? Avea oare să încerce să-l liniştească pe Tyler, născocind o minciună, asigurându-l că nu păţiserăm nimic? El şi-ar fi dat seama imediat Îmi lipsea frăţiorul meu Îmi lipseau ochişorii lui căprui de iepuraş, părul moale şi zâmbetul sfios Fusese minunat să-l văd din nou sănătos, totuşi abia dacă avusesem timp să mă bucur de asta, deoarece fuseserăm nevoiţi să plecăm pe neaşteptate din vilă, să fugim şi să ne ascundem Se schimbase ceva? Se părea că mereu fugeam şi ne ascundeam Atât doar că acum fugeam din case mai mari şi mai bune Ce avea să se întâmple cu el, dacă nu mă mai întorceam niciodată? Putea Eugenia să-l îngrijească? Lauren era tutoarea lui legală, dar ar fi dorit realmente ea să-l crească? M-am gândit la cealaltă perioadă din viaţa mea când fusesem închisă într-o celulă Instituţia De acolo nu ieşise nimic bun Oare cât timp stătusem aici fără cunoştinţă? Probabil că fusesem drogată Apoi în minte mi-a răsunat glasul unui bărbat Callie Am rămas perfect nemişcată, aşteptând Mă poţi auzi? Părea să fie Dawson, însă nu aveam certitudinea respectivă — Cine eşti? am întrebat Tu cine crezi? — N-am chef de jocuri Am o grămadă de timp la dispoziţie, aşa că voi câştiga Nu contează cine sunt Contează doar faptul că mă poţi auzi Eram sigură că era Dawson Cum te simţi? Mi-am amintit că-mi pusese şi anterior aceeaşi întrebare – cu acelaşi ton distant care nu conţinea nicio urmă de îngrijorare reală — Obosită Mă oboseşte să fiu aici Ai vrea să ieşi? Oare îmi pusese cu adevărat întrebarea aceea? — Da Uşa s-a deschis Să fi fost un şiretlic? Oricum, ar fi fost o prostie să nu încerc să plec M-am ridicat şi am ieşit Gardiana Enderă nu se zărea nicăieri Nu ne trebuie gardieni, dacă te putem supraveghea Am icnit încetişor Nu te speria, nu-ţi pot auzi gândurile Ele îţi aparţin Sunt private — E singurul lucru care-a mai rămas privat pe-aici Am mers până la capătul coridorului şi am deschis uşa de acolo Alt coridor Am pornit pe el şi am cotit la dreapta Locul ăsta-i un adevărat labirint — Deci unde-i ieşirea? El a râs Detestam să-mi râdă în minte Mă încerca dorinţa oribilă de a-l pocni cu ceva dur şi tare Bineînţeles, nu m-ar fi ajutat cu nimic La capătul coridorului se afla o altă uşă Am deschis-o şi am văzut camera de joacă a unui copil În lungul pereţilor se înşiruiau mese ticsite cu forme din lemn colorate şi puzzle-uri Nu zăream însă niciun copil Iar locul în sine parcă era prea curat, prea ordonat Văd c-ai ajuns în camera de divertisment Ce-ar fi să iei loc? M-am dus la uşa din peretele opus şi am încercat s-o deschid Era încuiată Am revenit la cea prin care intrasem şi am descoperit că fusese de asemenea încuiată, pe dinafară Da, cred c-ar trebui să iei neapărat loc Mi-am tras un scaun şi m-am aşezat Era limpede că rămăsesem blocată în încăperea aceasta fără ferestre şi cu uşile încuiate Ai în faţă mai multe forme din lemn de diverse culori Poţi să ridici cercul roşu? L-am ridicat şi l-am ţinut în faţa ochilor, pentru ca să-l poată vedea Perfect Acum aşază-l pe tava din faţa ta Am făcut ce mi-a cerut Acum pune mâinile pe masă, întinse înaintea ta Stai cât mai relaxată Habar n-aveam ce dorea să testeze Totul părea prea simplu — Dac-o să fac asta, o să mă lăsaţi Toate la timpul lor Rămâi în poziţia asta, până primeşti altă instrucţiune Am aşteptat câteva secunde Apoi s-a întâmplat ceva oribil Degetul mare de la mâna dreaptă mi s-a mişcat Atât doar că nu-l mişcasem eu Un fior rece mi-a coborât pe spate — Ce faci? am întrebat Relaxează-te Nu vorbi Mâna dreaptă mi-a vibrat incontrolabil, tremurând înainte şi înapoi După aceea s-a ridicat doi centimetri de pe masă şi a înaintat către cercul roşu din lemn A rămas deasupra lui, tresărind, în timp ce eu nu puteam decât s-o privesc Firişoarele de păr de pe braţe mi s-au zbârlit Relaxează-te, nu te mai încorda Glasul bărbatului se auzea lin şi monoton, de parcă ar fi încercat să-mi inducă o transă După aceea mâna mi-a căzut pe cercul roşu aidoma unei gheare mecanice dintr-o maşinărie veche şi degetele mi s-au încleştat stângace în jurul formei Mâna s-a ridicat şi a adus obiectul iarăşi în faţa ochilor După care i-a dat drumul pe masă Palma mi-a căzut peste el — Ce-ai făcut? am întrebat Te-am controlat Satisfacţia din glas nu putea fi ascunsă Uram ceea ce se întâmpla Mi-am concentrat toată voinţa spre a-l alunga din minte Nu ştiam cum ar fi trebuit să procedez, ci ştiam doar că o doream, că-mi adunam toate puterile în acest scop Mi l-am imaginat dispărut, purtat de o tornadă invizibilă, până ce mintea îmi rămânea curată, clară şi numai a mea Nu ştiu dacă a plecat din proprie iniţiativă sau dacă reuşisem cu adevărat să-l alung, dar, brusc, totul a devenit tăcut *** Am rămas locului, în tăcere, vreo cincisprezece-douăzeci de minute, până a apărut un gardian Ender El m-a escortat în altă cameră, un poligon de tir indoor — Mergi la ultimul stand, a bubuit un glas de Enderă dintr-un difuzor Am privit în jur Femeia se afla înapoia unui perete din sticlă, într-o cabină de control de la etaj Purta uniforma militară neagră, dar era înaltă şi elegantă, cu părul alb pieptănat peste cap şi coafat în sus La ultimul stand mă aştepta o puşcă Am ridicat-o M-am întrebat dacă peretele din sticlă era incasabil şi antiglonţ? Bineînţeles Puşca era grea pentru masa mea corporală Am auzit scârţâitul mecanic al unei ţinte care era adusă pe poziţie: holo-ul unui Ender, îmbrăcat în echipament ce părea de terorist Faţa îi era acoperită de o cagulă şi avea el însuşi o armă, îndreptată împotriva mea — Când ajung la trei, a rostit Endera în microfon Unu Am lipit patul puştii de obraz şi am ţintit — Doi Am inspirat — Trei! Am tras un singur glonţ, ţintind inima holo-ului Reculul a fost violent, totuşi mi-am păstrat postura — Opreşte tragerea, a spus Endera Ţinta a fost după aceea apropiată de mine, ca s-o pot examina Holo-ul încremenise şi înregistrase împuşcătura Glonţul nimerise drept în inimă M-am răsucit şi am privit în sus, către Enderă Chipul îi era inexpresiv M-a pus să repet testul de câteva ori şi de fiecare dată s-au aprins cerculeţe roşii, indicând locurile pe care trebuia să le nimeresc N-am ratat niciunul Nu uitasem lecţiile tatei Ţinta holo s-a schimbat apoi într-o Enderă îmbrăcată într-o rochie cu imprimeuri florale, care purta baston — Trage! s-a auzit comanda — Într-o civilă inocentă? — Trage! — Nu Femeia de la etaj s-a întors într-o parte, aşa încât nu i-am putut distinge faţa Părea că discuta cu alt Ender din cabina de control Pielea capului a început să mă furnice Am simţit cum cineva îmi pătrunsese în minte Callie? Dawson Ah, cât detestam să-mi invadeze corpul! Nu te teme, micuţă Starteră Nu trebuie să faci nimic Doar să te relaxezi Aha! Avea să-ncerce să mă controleze din nou Am încercat să-i rezist Am strâns puşca în mâini Însă braţele mi s-au ridicat lent Era absolut oribil S-au ridicat şi au adoptat poziţia de tragere M-am străduit să mă împotrivesc, să le cobor Deţinea controlul meu absolut Capul mi-a coborât, astfel că obrazul s-a lipit de patul puştii şi ochiul mi-a privit prin cătare Ţinteam inima holo-ului Enderei cu baston Transpiraţia îmi brobonise fruntea Am încercat să-mi menţin mâinile nemişcate, ca să nu reacţioneze la comenzile lui Dawson Însă degetul arătător mi s-a îndoit lent şi a apăsat trăgaciul BANG! M-am uitat în sus, la cabina de control Endera de lângă peretele din sticlă vorbea cu cineva dinăuntru Ţinta a fost apropiată de mine Sărmana bătrână fusese ucisă de o rană fatală în inimă provocată de puşca mea Excelent! Am simţit cum degetele mi se descleştează de pe armă Dawson îmi restituise controlul corpului Probabil că menţinerea conexiunii necesita o concentrare extremă din partea lui şi acum trebuia să-şi reîncarce bateriile — Este dezgustător, am spus Eşti un individ oribil, bolnav Uneori trebuie să facem lucruri mai puţin plăcute Pentru binele superior Ţinta s-a îndepărtat cu un bâzâit electronic care părea trist şi alta i-a luat locul Să-ncercăm cu asta Era holo-ul unui Starter De la distanta la care se afla am bănuit că era cam de vârsta mea, în hainele tipice celor de pe străzi: zdrenţe, o sticlă de apă, branternă Murdar, ciufulit Era imaginea lui Michael Am simţit cum stomacul mi se revoltă Am vrut să las arma din mână, dar n-am putut — Nu Mâinile mele au ridicat puşca în poziţia de tragere şi ochiul mi s-a concentrat asupra ţintei — Termină! am ţipat Gândurile îmi goneau prin minte Nu puteam face nimic pentru a-l opri pe Dawson? Dacă relaxarea îl ajuta, atunci poate că panica va întrerupe conexiunea — Nu mă poţi sili să fac asta! Dar, într-un ralanti dureros, degetul meu a apăsat trăgaciul Nimic din ce puteam face nu i-a oprit mişcarea Totul se întâmpla în ciuda eforturilor mele Puşca a detunat Printr-o apăsare de buton, Enderii din cabina de control au apropiat ţinta, ca să pot vedea rezultatul Rana era conturată în roşu, arătând că glonţul meu trecuse exact prin mijlocul frunţii holo-ului lui Michael Dacă ar fi fost cu adevărat el, ar fi murit instantaneu Stomacul mi s-a strâns Am simţit cum braţele îmi devin uşoare Recăpătasem controlul corpului Am strâns puşca în mâini şi am sprintat pe culoarul care ducea la uşă Endera a strigat în microfon: — Callie Woodland, întoarce-te la stand! Repet, opreşte-te imediat! Callie! Am încercat să nu-l ascult pe Dawson, ci să-mi urmez furia Părea să mă alimenteze Am ieşit ca o furtună pe uşă Gardianul Ender dinapoia ei mi-a ieşit în cale Am aţintit arma spre piciorul lui şi am apăsat trăgaciul Nu s-a mişcat deloc Trăgaciul înţepenise Credeai că nu putem controla armele? Ele nu funcţionează în afara poligonului, micuţă Starteră — Nu-mi mai spune aşa! Am ridicat puşca şi am izbit cu patul ei în stomacul Enderului Bărbatul s-a îndoit din mijloc de durere Nu l-am văzut însă pe cel care a apărut în spatele meu şi mi-a apăsat pe şira spinării un obiect care mi-a transformat nervii în gelatină Genunchii mi-au cedat şi totul s-a întunecat Capitolul şaptesprezece M-am trezit în celula capitonată, cu o durere de cap îngrozitoare şi gura parcă plină de vată Uşa s-a deschis şi o gardiană Enderă a lăsat pe cineva să intre Era Emma A închis uşa în urma ei Am privit-o — Niciun suc azi? S-a aşezat pe podea lângă mine — Am auzit că te-au încarcerat — Şi ce-ai mai auzit? — Că eşti o ţintaşă de elită Dar c-ai atacat un gardian — Am refuzat să-l împuşc pe prietenul meu cel mai bun Ce crezuseră ei? — Nu era decât un holo Poate că doreau să vadă dacă poţi urma ordinele Am clătinat din cap — Ştiau foarte bine că n-o voi face De aceea au şi regizat toată situaţia Ea şi-a îndoit genunchii la piept şi şi-a rezemat braţele pe ei I-am remarcat din nou brăţara lată de la gleznă — Prin urmare Michael este iubitul tău? — Nu Este prietenul meu De ce întreba asta? Îi păsa cu adevărat? — Ştii ceva despre el? — Este bine, a răspuns Emma El a trecut toate testele A apăsat pe „el”, pentru a sublinia cum trebuia să se comporte un Starter ascultător — Dar Hyden Emma s-a jucat cu o şuviţă de păr — Cu el cum este? — Cum să fie? A păţit ceva? — Nu, n-are nimic El este iubitul tău? Nu-mi plăcea interogatoriul acesta Cu cât dezvăluiam mai puţine, cu atât era mai bine În plus eram convinsă că videocamerele înregistrau totul — Nu, am răspuns Şi el este tot un prieten Unde-i acum? — În altă cameră Şi el a refuzat să-şi termine testele Mi-am imaginat că lui Hyden i se spusese să tragă într-un holo al meu Eram încântată să ştiu că nu acceptase s-o facă Însă Michael îşi dusese la bun sfârşit testele El fusese silit să tragă în mine? Emma şi-a trecut mâna prin păr — Când voi nu vreţi să cooperaţi, totul durează mai mult — Ce vrei să spui? Aţi avut şi alţi Metalici înaintea noastră? Ea a încuviinţat din cap — Şi unde sunt acum? — N-am voie să vorbesc despre asta Şi-a răsucit o şuviţă de păr în jurul unui deget — Voiam să te-ntreb ceva Ei ziceau c-ai cunoscut-o pe bunica — Ţi-au spus ei asta? — Da Că ea te-ar fi închiriat I-adevărat? Părea mai alertă decât anterior, când fusese confuză — De unde ştiu eu că eşti cu-adevărat Emma? — Crezusem că ţi-am dovedit-o, când am vorbit ultima dată Brăţara mai ţii minte? — Poate c-ai ascultat când am vorbit cu adevărata Emma, am spus eu — Bunica mea avea mereu o armă în dormitor — Aşa procedează mulţi Enderi — În podeaua dulapului, sub mochetă, într-o casetă de lemn, în ascunzătoarea din podea? Un Glock ? Asta m-a făcut să amuţesc — În regulă — Ea spunea că-i mai bine să fii pregătită decât să-ţi fie frică Cred c-asta se datora războiului — Războiul i-a schimbat pe mulţi dintre noi — Singurul lucru pe care-l detestam era că n-avea să mă lase să-mi fac nicio operaţie estetică Voiam să-mi operez nasul Mama mi-ar fi dat voie, dac-ar fi trăit I-am spus-o bunicii şi a-nceput să plângă Nu ştiu dacă era din cauză că-i ducea dorul atât de mult sau pentru c-o rănisem Dacă voi izbuti să mă-ntorc cândva la ea, o să-i zic că-mi pare rău Mă gândesc mult la asta Nu-i puteam spune adevărul Emmei acum Nu era pregătită să-l audă — Chiar dac-ar fi trebuit să mă lase să m-operez, a continuat ea Aveam un năsoi cât toate zilele — Emma, ţi-am văzut fotografiile de dinainte Aveai exact nasul bunicii tale Era puternic şi arăta foarte bine la amândouă Ştiu că sună jalnic, totuşi i-adevărat – înfăţişarea nu-i la fel de importantă precum ceea ce-i pe dinăuntru — Îţi vine uşor să spui asta, a replicat ea privindu-mă din cap până în picioare — Sigur că da, şi eu am fost supusă operaţiilor estetice ca tine, dar nimic din adevărata mea fire nu s-a schimbat Într-o bună zi, amândouă vom fi Endere şi, în ciuda chirurgiei cu laser verde, vom ajunge până la urmă bătrâne şi zbârcite Ca toată lumea Vom privi însă lucrurile mult mai relaxat, dacă vom fi fericite la interior Dacă ne vom folosi creierul şi talentele, în loc să insistăm pe ceea ce alţii definesc ca „frumuseţe” Emma s-a încruntat — Tu nu ştii cum este Probabil că n-ai fost niciodată urâtă — Nici tu n-ai fost urâtă Sigur că da, ar trebui să ne dorim tot ce poate fi mai bun pentru noi Dar operaţii estetice la şaisprezece ani? Sau la treisprezece, ori la doisprezece ani? Pun prinsoare c-ai cunoscut destule fete rele care arătau ca nişte holovedete — Oho-ho, cum să nu! — Bun, dă-mi voie atunci să ghicesc mai departe: nu-i aşa că nicio persoană cumsecade nu voia să fie în preajma lor, fiindcă erau nişte pipiţe proaste? A rămas tăcută — Fii atentă ce-ţi spun: singura lecţie cu care m-am ales eu din afacerea asta mizerabilă cu banca de corpuri este că aspectul exterior e supraapreciat Frumuseţea nu-nseamnă să corespunzi unui standard de holovedetă, ci să fii tu însăţi Pentru că frumuseţea apare şi dispare, dar tu eşti un unicat M-a fixat cu privirea de parcă aş fi fost nebună — N-o să mă faci să mă răzgândesc, a rostit în cele din urmă N-am făcut-o deja, dar mă voi duce la doctorul ăsta care se află aici exact pentru aşa ceva El e-n stare de orice — Care doctor? — Este chirurg şi specialist în tehnologie Ochii i se învăpăiaseră O voce de Enderă s-a auzit dintr-un difuzor invizibil: — Emma, eşti aşteptată la biroul din faţă A ţuguiat buzele — Trebuie să plec S-a sculat şi a ieşit M-am simţit ca o idioată pentru că-mi irosisem energia încercând s-o conving să se autoaprecieze Mă ascultase? Nu Iar între timp probabil că Dawson îmi pregătea un nou tip de tortură După ce-i atacasem gardianul, mă îngrozea să mă gândesc la ce m-ar fi putut aştepta Callie? Cineva era în mintea mea Şi nu era Dawson — Hyden? m-am ridicat în picioare Tu eşti? Da, eu sunt — Cum se poate aşa ceva? Am fixat cu privirea pereţii cenuşii capitonaţi Dawson şi oamenii lui m-au silit să mă conectez Ei sunt aici — Am înţeles Dawson avea într-adevăr un test nou Iartă-mă — Pentru ce? M-am îndreptat spre uşă fără să fi intenţionat s-o fac Uşa s-a deschis Gardianul Ender s-a retras, lăsându-mă să ies Am păşit pe coridor Totul mi se părea că pluteşte, parcă desprins din vis Nu te opri Nu trebuie să faci nimic Doar să nu mi te-mpotriveşti Era o senzaţie stranie Ca şi cum aş fi patinat pe coridor, însă fără să am patine Nu încercam să merg, nu încercam să rezist Dar mă deplasam Nu ştiam încotro mă îndreptam Nu mă refer doar la destinaţia finală, ci şi la simplul fapt dacă aveam să deschid o uşă, să mă întorc ori să merg până la capătul holului Nu făceam altceva decât să pun un picior în faţa celuilalt În mod surprinzător, nu era ceva alarmant Era aproape liniştitor Poate că asta se datora faptului că ştiam că mă controla Hyden, chiar dacă Dawson dădea ordinele Doar să stai cu mine Nu eram naivă; ştiam că ei îl sileau să spună asta Probabil că Dawson stătea cu arma îndreptată către el Aşadar avea să se întâmple ceva Îi puteam auzi îngrijorarea din voce Am recunoscut locul spre care mă deplasa Poligonul de tir Noul gardian Ender de acolo era mai înalt şi mai voinic decât cel pe care-l atacasem Mi-a deschis uşa şi am intrat Am ridicat ochii şi am zărit aceeaşi Enderă elegantă pe care o văzusem mai devreme, privindu-mă dinapoia peretelui din sticlă al cabinei de control Am crezut că voi merge din nou la ultimul stand, dar am fost oprită la jumătatea şirului de standuri M-am răsucit şi, în loc de o puşcă, am văzut un pistol Glock Era acelaşi model pe care mă silise Helena să-l folosesc Oare ei ştiau asta? N-am văzut nicio ţintă Nu doream să ating pistolul, însă decizia nu-mi aparţinea Hyden a făcut-o pentru mine Mâna mi-a coborât şi a cuprins patul rece al armei După aceea s-a ridicat Endera dinapoia sticlei a vorbit cu cineva din cabina de control Pe poligon s-auzit un foşnet şi mi-am întors atenţia într-acolo De data aceasta, în loc de o ţintă, a apărut un Ender în carne şi oase, cu costum antiglonţ integral, negru, şi cască A rămas cu faţa la mine, o versiune vie a holoţintei în care trăsesem mai devreme — Poartă un costum antiglonţ, da? Aşa mi-au spus ei Hyden mi-a ridicat braţul şi a ţintit, folosindu-se de ochii mei Degetul mi-a apăsat trăgaciul În urma impactului, Enderul s-a clătinat spre înapoi, totuşi a rămas în picioare Endera din cabina de control a vorbit în microfonul ei: — Rog ţinta să avanseze Bărbatul s-a apropiat până la trei metri de mine Am putut vedea locul unde glonţul îi făcuse o gaură în costum, în dreptul inimii Era lesne de distins, fiindcă o pulbere roşie fusese eliberată acolo unde se rupseseră fibrele — Bună treabă, a vorbit el dinapoia căştii protectoare A mijit ochii, aprobator — Ţinta poate să plece, a spus Endera de la etaj Bărbatul a plecat M-am întrebat ce le dovedise asta Probabil că, dacă mă încredeam în cineva, persoana respectivă îmi putea controla corpul mai uşor Aşadar, acum Nu, nu se putea! Şi totuşi, da, asta făceau În poligon a intrat Michael Părea să poarte acelaşi model de costum antiglonţ şi cască Să fi fost cu adevărat el? A încercat să se întoarcă şi să plece, dar îi fixaseră magnetic tălpile cizmelor de podea Se străduia, însă nu putea ridica picioarele Era silit să stea locului Era un test oribil Acesta nu mai era un Ender anonim şi sănătos, ci o persoană pe care o cunoşteam şi o iubeam ca pe un frate Dacă nu era un costum antiglonţ? Mi-au spus să-ţi transmit să te relaxezi — Nu face asta, Hyden! Mi-au spus că nu va păţi nimic Braţul în care ţineam pistolul s-a ridicat Michael s-a crispat la faţă — Opreşte-te! am spus Refuză! Va fi exact precum cel dinainte — Nu mă sili Te rog, Hyden! Distingeam ochii lui Michael prin cască Apoi i-a închis — N-o să fac asta! am ţipat către Hyden M-am luptat cât am putut Îmi simţeam măruntaiele făcute ferfeniţă Nu-mi puteam recâştiga controlul mâinilor — Îmi pare groaznic de rău, i-am spus lui Michael Degetul meu a apăsat trăgaciul, pistolul a detunat puternic şi Michael a căzut pe spate, pe podea Controlul mi-a revenit instantaneu Am dat drumul armei şi am alergat spre el I-am smuls casca — Michael, m-auzi? Pleoapele i s-au deschis — Callie? I-am privit pieptul Aceeaşi gaură, încercuită cu roşu, la fel ca la Enderul dinainte O expresie de uimire a apărut pe chipul lui — M-ai împuşcat *** Gardieni Enderi au venit şi m-au dus în altă cameră, unde era proiecţia unei plaje În jurul unei mese simple, ca de şcoală, erau câteva scaune După câteva minute, l-au adus pe Hyden şi ne-au lăsat singuri — Ce-a fost în mintea ta? l-am întrebat A deschis larg braţele — N-am avut de ales — Să mă sileşti să-l împuşc pe Michael? Tot nu pot să cred c-ai fost în stare s-o faci — M-au obligat M-au ameninţat că te vor tortura, dacă nu cooperez Ochii îi erau imploratori Au spus că gloanţele erau oarbe — Puteam să-l omorâm Oamenii pot muri şi în urma impactului unor gloanţe oarbe, dacă distanţa este prea mică — Nu putem fi toţi ţintaşi experţi ca tine Şi-a trecut mâna prin păr Arăta groaznic, cu pungi sub ochi — Ţi-au făcut vreun rău? l-am întrebat — M-au tratat ca pe un prinţ Am privit în jurul camerei Bănuiam că videocamere şi dispozitive de ascultare şi înregistrare ne spionau de peste tot — Cine sunt oamenii ăştia? am şoptit El şi-a frecat fruntea — Nu-s sigur Şi-a păstrat glasul scăzut Ei vor cipul, cipul meu Au înţeles cum să-l folosească Aşa că sunt concurenţa Şi-a acoperit gura cu ambele palme, pentru ca obiectivele videocamerelor să nu-i poată citi cuvintele pe buze, şi a murmurat: — Întrebarea este dacă sunt oamenii tatei? Nici măcar nu mă gândisem la posibilitatea respectivă Asta ar fi explicat cum stăpâneau transpoziţia Mi-am amintit ce-mi spusese tatăl lui Hyden: Nu te încrede în nimeni, decât în tine Apoi pune sub semnul întrebării şi încrederea aceea *** La scurt timp după conversaţia noastră, ne-au adus mâncare şi apă Era doar pâine şi o zeamă lungă de supă, însă noi eram lihniţi — Unde-i Michael? l-am întrebat pe gardianul Ender care adusese mâncarea M-a ignorat — Oare ce i-au putut face? l-am întrebat pe Hyden — Ar putea fi vorba doar despre tactică Să ne ţină separat Cine ştie? Poate că el a primit cheeseburger şi cartofi prăjiţi A surâs uşor, străduindu-se să mă binedispună N-a reuşit Mintea mea examina scenariile cele mai îngrozitoare, făcându-şi griji despre Michael Nu ştiam de ce ar fi dorit ei să-l interogheze Dintre noi trei, Hyden avea cele mai multe de dezvăluit Să fi fost oare posibil ca Dawson să nu fi ştiut de fapt cine era el? L-am privit — Ce-i? a întrebat încet — Nimic Nu voiam să risc, nici chiar vorbind în şoaptă După ce am terminat, a intrat acelaşi gardian Ender care ne adusese mâncarea — Ţin-te bine, mi-a spus Hyden Fii puternică I-am zâmbit uşor El a încuviinţat din cap Gardianul m-a escortat pe hol, într-o cameră mică, în care nu existau decât o masă şi două scaune A intrat după aceea o Enderă, cu bluză pe gât albă şi pantaloni I-a făcut semn gardianului să ne părăsească — Bună ziua, Callie Ia loc S-a aşezat în scaunul dinaintea mea şi a activat display-ul gonflabil portabil, ca să ne poată înregistra conversaţia Puteam vedea literele, care apăreau scrise invers, în timp ce vorbea — De cât timp ţi-a fost implantat cipul, Callie? — De trei luni, două săptămâni şi cinci zile — Ai probleme de sănătate pe care ai putea să i le atribui? — Migrene — Doar atât? M-am gândit să nu-i spun totul, dar am observat şi altceva pe display-ul gonflabil: un indicator mobil care semăna cu un ac ce trasa un grafic Era un poligraf şi acum oscila, fiindcă eu mă gândeam la o minciună — Am episoade cu reamintiri Ea s-a aplecat înainte — Ce sunt acestea? — Momente când retrăiesc o amintire a chiriaşei mele, din perioada când a fost în corpul meu Când eu eram inconştientă Îmi apar din senin — Şi cum se manifestă? Cuvintele i-au fulgerat pe display-ul gonflabil — Ca şi cum aş urmări un holo, am răspuns Un holo scurt Durează numai un minut Am înălţat din umeri, străduindu-mă să par nepăsătoare Însă Endera era prea interesată ca să se lase păcălită — De unde ştii că este o amintire din experienţa chiriaşei tale? — Pentru că Am şovăit şi graficul a înregistrat un vârf — Spune adevărul, a zis Endera — Ştiu cine a fost ea Recunosc unele locuri din reamintiri, camera ei — Şi amintirea aceasta este însoţită de emoţii? Sprâncenele i s-au arcuit Şi-a umezit buzele şi s-a aplecat spre mine — Da Parcă aş retrăi senzaţiile ei din momentele respective Dar nu ştiu de ce Nu-mi clarifică vreo nedumerire şi nici nu pot explica de ce apar Nu pot spune că sunt revelaţii, ci doar nişte holouri stupide care mi se derulează în minte, apoi încetează Mi-am văzut cuvintele formându-se pe ecran Era straniu — Cine-i chirurgul pe care-l aveţi aici? am întrebat Endera m-a studiat Nu i-a negat existenţa, dar nici nu mi-a răspuns A continuat să pună întrebări — Ce ştii despre Hyden? Muşchii mi s-au încordat Dispozitivul a scos un sunet ascuţit, ca de pasăre — Te rog să te relaxezi, mi-a zis ea — Cred c-ar trebui să-l întrebi pe el, am spus Mi-am destins muşchii şi ţiuitul a pierit — Te întreb totuşi pe tine — Iar eu spun c-ar trebui să-l întrebi pe el Maşinăria i-a amuţit La fel şi ea Şi-a strâns display-ul gonflabil şi s-a ridicat Fără alt cuvânt, a părăsit încăperea A intrat Dawson Trecuse ceva timp de când nu-l mai văzusem faţă în faţă Pe de altă parte, prezenţa lui în mintea mea fusese o experienţă dătătoare de fiori Mi se părea aproape jenant să-l revăd în carne şi oase — Eşti o micuţă Starteră agresivă, a zis L-am privit în tăcere El şi-a tras un scaun şi s-a aşezat — Aş dori să aflu mai multe despre Hyden, mi-a spus — După cum i-am zis şi Enderei dinaintea ta, cred c-ar trebui să-l întrebi pe el — N-ai prefera să nu procedăm în felul acela? A mijit ochii, ca şi cum ar fi contemplat o misiune neplăcută — Nu ştiu multe despre el — Este adevărat că a inventat cipul pe care-l ai în cap? — Trebuia să fi fost foarte inteligent pentru vârsta lui ca să facă aşa ceva — Este foarte inteligent S-a aplecat peste masă şi m-a prins de încheietura mâinii: Callie Woodland, tu eşti cea pe care o doream Tu eşti singura cu cipul modificat, care-ţi permite să ucizi Tu eşti singurul DAM Am încercat să mă smulg, dar el m-a ţinut strâns — Donor cu Accesuri Multiple Eşti singura care poate avea pe cineva în minte, fără să existe o transpoziţie totală Tu îţi păstrezi conştiinţa de sine Îi poţi auzi Iar asta înseamnă că poţi de asemenea să ai altă persoană în mintea ta Nimeni n-a mai izbutit să recreeze asta în vreun Metalic Unghiile lui îmi pătrunseseră în piele — Mă doare! am exclamat Chiar vrei să-i faci rău singurei Metalice DAM? Mi-a privit încheietura şi i-a dat drumul Mi-am dus-o la spate Nu doream să mă vadă masând-o Mi-am amintit ce spusese Hyden Aşadar, oamenii aceştia erau concurenţii tatălui său? Poate că intenţionau să vândă cipul unei grupări teroriste sau unei ţări inamice Sau poate că ei înşişi făceau parte dintr-o grupare teroristă — Aţi făcut cercetări despre tehnologia cipului — Da, a încuviinţat Dawson, aşa este — Cu experţii ăştia — Îi avem pe unii dintre cei mai buni — Totuşi nu puteţi recrea voi înşivă cipurile — Asta-i cheia de boltă şi ne scapă, da — Noi nu vrem să mai avem cipurile în capete, i-am spus N-aveţi decât să le luaţi Mi se pare c-aveţi aici un specialist care le poate extrage — Ştii că este foarte dificil Implică o operaţie extrem de precisă Abilitatea necesară o combină pe cea a unui expert în demolări cu a unui neurochirurg — Da Aveţi însă exact persoana potrivită, nu? M-a privit cu ochi pătrunzători Îmi dădeam seama că analiza problema, de parcă ar fi putut să fie răspunsul la toate problemele lui — Să nu uiţi că tu ai cerut asta, a rostit în cele din urmă Capitolul optsprezece Dawson ne-a strâns pe toţi în sala mare în care intraserăm prima dată Hyden, Emma, eu şi Michael Proiecţia de pe pereţi era acum a Himalaiei înzăpezite M-am repezit la Michael, dorind să ştiu cum se simţea şi ce-i făcuseră, însă Dawson m-a oprit Fusese adus un Ender, pentru a ne ţine o prelegere, căruia i se adresau cu „doctore” Avea un accent suedez sau norvegian — Extragerea cipului este un proces riscant, a zis doctorul Din studierea scanărilor, ştim că este fixat printr-o configuraţie de tip plasă — Este destul de ingenios, a intervenit Dawson Cipul în sine creează plasa — Din cauza diferenţelor care există de la o persoană la alta, este greu de determinat cum să-l deconectăm, a spus doctorul Şi-a mişcat degetele sugestiv, curbându-le ca pe nişte gheare — Dar acum îl avem finalmente pe inventatorul cipului aici, alături de noi, şi-l putem întreba Hyden l-a fulgerat cu privirea — Trebuie să-l întrebi pe tatăl meu Eu am creat doar conceptul şi designul iniţial El a realizat cipul fizic şi a gândit modul lui de implantare Zâmbetul doctorului s-a destrămat Dawson şi-a tras un scaun şi a luat loc — Ai asistat vreodată la o operaţie de implantare? — De multe ori, a încuviinţat Hyden, totuşi niciodată la o extragere — Dar se poate face? a continuat Dawson — Teoretic, da Însă practic, eu n-aş atinge cipul Hyden şi-a încrucişat braţele peste piept — Şi nici voi n-ar trebui s-o faceţi — De ce? a întrebat doctorul — Pentru că reprezintă un risc foarte mare — Toate operaţiile sunt riscante, totuşi noi, chirurgii, le efectuăm Oamenii au început să vorbească simultan, argumentând pentru şi împotriva extragerii chirurgicale a cipului, până când nu s-a mai înţeles aproape nimic Emma a făcut un pas înainte — Eu vreau să-mi scoateţi cipul Toţi s-au oprit din vorbit şi s-au răsucit spre ea — Scoateţi-l, a repetat ea Puteţi să-l luaţi Surprins, doctorul s-a întors către Dawson — Avem o voluntară Emma a ridicat mâna — Da Folosiţi-mă pe mine — Eşti sigură? am întrebat — De ce, vrei să mi-o iei înainte? mi-a replicat fata Nu se mai poate Eu m-am oferit prima — Ştii la ce risc te supui? a întrebat-o Hyden, clătinând aproape imperceptibil din cap — Nu-ncerca să mă convingi să renunţ, a zis Emma Detest obiectul ăsta din capul meu A fost decizia cea mai proastă pe care am luat-o vreodată Nu vreau să fiu urmărită, hăituită, vânată M-a arătat cu mâna — Tu ştii, voi toţi ştiţi că aşa va fi pentru tot restul vieţii noastre Vom fi mereu vânaţi pentru ce putem face, pentru cip în sine Haide să terminăm cu el acum şi să revenim la vieţile noastre anterioare Eu vreau să mă-ntorc la bunica Să termin şcoala Să merg din nou la petreceri Războiul s-a terminat, dar eu continui să-l trăiesc, zi de zi M-am săturat de el Scoate-mi porcăria din cap! Te rog S-a lăsat o tăcere de gheaţă Dawson şi-a dres vocea — Bine, a încuviinţat el S-o facem atunci Emma a zâmbit M-am apropiat de ea şi am prins-o de braţ — Ştim că cipurile pot exploda, i-am spus Eu am văzut asta întâmplându-se, în mall Cineva a detonat un cip — Asta-i altceva, şi-a desprins ea braţul Pe al meu nu-l va detona nimeni Îl vor extrage Avea dreptate Hyden a venit lângă noi — Avem dovada existenţei unei componente explozive acolo, a arătat el spre capul Starterei „Plasa” designului meu este întreţesută cu explozivi — Pe scurt, a intervenit Dawson, ştii ceva despre extragerea cipului? — Mi se pare că seamănă cu o sută de sforicele care s-au încâlcit într-un sertar, a zis Hyden Nu vă pot spune cum să le descâlciţi Dawson l-a privit fix câteva clipe, după care a strigat către doctor: — Pregăteşte-o pe Emma pentru operaţie! Înainte de a ieşi, fata s-a aplecat spre mine şi a murmurat: — Ar trebui să-l scoţi şi tu Dacă ei nu vor fi de acord să le scoată tuturor cipurile? Profită cât ai şansa Când a ieşit din cameră împreună cu doctorul, Dawson şi un gardian, părea mai fericită decât o văzusem vreodată Michael s-a apropiat de mine — Chiar vor face asta? Hyden a clătinat din cap — Este-o nebunie! Eu, însă, înţelesesem tot ce spusese Emma, pentru că simţeam absolut la fel Mai mult decât orice, doream să fiu din nou normală Şi ea avea dreptate: până nu scăpăm de cipuri, nu aveam să fim niciodată în siguranţă Cineva avea mereu să încerce să ne controleze ori să ne răpească pentru a obţine cipurile De aceea preferam să fiu operată de acest chirurg specialist, decât de un hoţ Hyden, însă, care ar fi trebuit să ştie mai multe decât oricine, pălise la gândul că Emma va fi operată — Am auzit că cipul devine nefuncţional dacă cineva încearcă să-l extragă, i-am spus lui Hyden S-ar autodistruge, pentru a proteja tehnologia Şi poate c-ar exploda — A fost ideea tatei Eu am aflat prea târziu că introdusese explozivul în designul meu Părea neliniştit Tulburat Michael m-a prins de mână ca să mă liniştească Hyden a observat şi în ochi i s-a citit durere Doream să fac ceva, orice, pentru a ne conecta pe toţi trei la momentul acesta, în timp ce aşteptam să auzim soarta unuia dintre ai noştri Am întins mâna către el A părut surprins Apoi s-a îndepărtat Ştiam că nu mă putea atinge Dar trebuia să încerc *** Un Ender ne-a adus ciocolată caldă şi sendvişuri Ciocolată caldă? M-am simţit buimăcită Eram prizonieri sau cobai? Urma să căpătăm ceea ce ne doream cel mai mult – să ni se extragă cipurile? Însă după aceea ei n-ar mai fi avut nevoie de noi Poate că eram naivi să sperăm că ne vor lăsa să plecăm Nu puteam face totuşi nimic altceva decât să aşteptăm şi să vedem dacă va reuşi operaţia Emmei Am tras o masă şi scaune în colţul sălii uriaşe, departe de pereţi şi de uşi, pentru a simţi oarecare intimitate înaintea videocamerelor ascunse Am mâncat în tăcere, înfulecând flămânzi Ca tot mobilierul de aici, masa era foarte practică: din metal, cu picioare pliante Poate că fusese închiriată Tot locul părea de altfel că n-ar fi fost locuit de mai mult de două luni Stăteam între Hyden şi Michael După ce am terminat, Michael şi-a tras scaunul lângă al meu Hyden ne-a privit întrebător Michael şi-a pus braţul în jurul spătarului scaunului meu Hyden s-a ridicat şi s-a îndreptat spre capătul opus al sălii uriaşe, dincolo de raza lui auditivă Mi-a părut rău pentru el; repulsia faţă de atingeri nu era vina, ci blestemul lui — Hei, mi-a spus Michael M-a tras uşor de păr Avea pe chip o expresie pe care o ştiam prea bine, o privire care mă anunţa că înţelegea ce simţeam Îmi era frică pentru Emma şi-mi era frică pentru noi Dacă ei erau în stare să-i extragă cipul, ce avea să se întâmple în continuare? M-am aplecat către el ca să vorbesc în şoaptă, sperând că sala era îndeajuns de vastă pentru ca videocamerele şi microfoanele să nu ne înregistreze conversaţia — Dacă vor putea scoate cipul din Emma, nu vor mai avea nevoie de ea Michael a mijit ochii, de parcă nu şi-ar fi putut imagina aşa ceva — Ce vrei să spui? — Ce vor face atunci cu ea? am continuat Emma ar putea vorbi Ea ştie despre locul ăsta Ştie şi despre ei M-am uitat la masă Era stropită cu vopsea Vopsea roşie Mi-am ferit privirea — Nici măcar nu trebuie să te gândeşti la aşa ceva, a zis Michael — Ce nevoie ar mai avea de noi, dacă ne vor scoate cipurile? — N-ar mai avea deloc nevoie, aşa că ne-ar lăsa să plecăm — Vor dori să-l păstreze pe Hyden, fiindcă el a inventat cipul — Nu crezi că i-a convins cu povestea că tatăl lui l-a inventat? — Nu ştiu, am răspuns Pe tine nu te-a convins, nu? Michael şi-a rezemat capul de umărul meu pentru o clipă — Nu S-a lăsat după aceea pe spate în scaun — Iar cipul meu este diferit Mi-am atins ceafa Nu ştiu dacă asta-nseamnă că vor dori să-l extragă sau să-l păstreze în mine Cine ştie dacă-l va face pe următorul donor să acţioneze aşa cum am făcut eu? — Vrei să zici să-i confere abilitatea de-a ucide? — Nu, mă refer la faptul că pot rămâne conştientă în timp ce sunt „deturnată” Ei pot vedea prin ochii mei, dar eu sunt conştientă la interior — Cred c-a fost neplăcut când ai privit cum m-ai împuşcat În tot cazul, pentru mine a fost oribil Mi-am trecut picioarele peste braţul scaunului, astfel încât eram cu faţa la el — Nu vreau să mai fiu „deturnată” niciodată, de nimeni Emma are dreptate Principala noastră speranţă este să ni se extragă cipurile — După cum vorbeşti, pari a fi următorul voluntar Dacă muream, Tyler rămânea fără familie Dacă reuşeam, deveneam liberă — Aş putea să fiu din nou o fată normală Ar fi o viaţă frumoasă în vilă, cu Tyler şi cu tine Emma s-ar putea întoarce şi ea acolo, să stea cu noi — Cred că s-ar putea s-o facă, a râs el încetişor, pentru că, nu-i aşa?, deţine jumătate din toate proprietăţile — Dar tu? l-am întrebat Te vei oferi voluntar? — Nu cred că decizia ne va aparţine, totuşi, dacă mi se va da de ales, voi accepta În caz contrar, vom fi mereu pe fugă pentru tot restul vieţii Poate că războiul s-a terminat, dar nu se va termina niciodată pentru noi L-am privit în ochi Nu-mi dădusem seama, însă, la un moment dat, palma îi coborâse de pe umărul meu pe mâna mea Mă bucura să simt din nou contact omenesc cald şi liniştitor, nu doar să fiu îmbrâncită de gardieni Aşa ar trebui să se comporte toţi oamenii unul cu celălalt Lacrimi mi-au podidit ochii, totuşi le-am stăpânit Nu erau nici locul, nici momentul să-mi trădez emoţiile Să fiu moale Miza era prea ridicată I-am dat drumul mâinii şi m-am sculat — N-ar trebui să termine odată? am întrebat Cât va mai dura? În capătul opus al sălii, Hyden se plimba înainte şi înapoi ca un animal în cuşcă M-am apropiat de el şi l-am tras de gulerul cămăşii — Cât crezi că va mai dura? l-am întrebat — Nu ştiu, a clătinat el din cap — O să te oferi voluntar? M-a privit de parcă n-aş fi fost în toate minţile — Glumeşti? Ar însemna sinucidere Bineînţeles că nu! Şi ar fi bine să procedezi şi tu la fel — Este singura mea cale de evadare dintr-o viaţă în care n-aş fi decât marioneta altcuiva Dacă ei îmi pot extrage cipul — Nu ştiu cine sunt oamenii ăştia, dar nu sunt atât de inteligenţi pe cât crezi ca să-ţi asumi riscul Trebuie să găsim o cale de evadare de-aici — Cum am putea fugi? Ei au arme Există pază — N-ai mai evadat niciodată de undeva? — Ba da, din Instituţia — Ăla-i un loc foarte dur, totuşi ai reuşit să fugi Un gardian Ender stătea rezemat de peretele opus şi ne privea cu chip împietrit — Locul ăsta pare mult mai dur, am rostit — Ştiu S-a uitat în jur, apoi a coborât glasul Gardienii vorbeau despre tata şi despre o reuniune foarte importantă — Ce anume vorbeau? l-am întrebat tot în şoaptă — Confirmau doar ce ai auzit şi tu când mi-au atacat laboratorul Unii dintre duşmanii noştri – reprezentanţii unor state inamice, unele grupări dubioase – se reunesc în laboratorul tatei El va vinde tehnologia celui care va oferi cel mai mult, împreună cu Metalicii pe care a pus mâna Mi-am apăsat stomacul cu palma — E oribil! Nu numai pentru Metalici, dar şi pentru ţară — Ăsta-i exact stilul tatei Eram pe punctul de a-l întreba mai multe despre tatăl lui şi despre ce va face el, când ne-a întrerupt un sunet puternic O explozie Capitolul nouăsprezece Împreună cu Hyden şi Michael am pornit în direcţia zgomotului, alergând pe un coridor, pe lângă proiecţii paşnice de cascade Gardieni apăreau din camerele aflate în lungul coridorului şi ne urmau Pe măsură ce am înaintat, am început să auzim ţipete de agonie Un grup de Enderi era strâns în pragul uşii din capătul holului M-au asaltat glasuri agitate, confuzie şi un miros amărui – iz de substanţe chimice arse Auzeam un bărbat urlând de durere, dar nu-l puteam vedea peste gardienii Enderi înalţi M-am lăsat pe vine şi am întrezărit un Ender aşezat pe podea Era chirurgul Se ţinea de un braţ, care-i tremura violent Mâna îi era arsă şi braţul negru până la cot Strigătele i s-au redus la nivelul unor gemete oribile, după care au reînceput, totuşi nu la fel de puternice sau permanente Am simţit că mi se zbârlesc firişoarele de păr de pe braţe Durerea trebuie să fi fost insuportabilă — Aduceţi un doctor! a strigat cineva — El este doctorul, a replicat un gardian Câţiva Enderi din faţa mea au plecat şi m-am ridicat în picioare, ca să văd mai bine Un paravan protector, menit să-l separe pe pacient de chirurg, era înnegrit şi deformat, însă era posibil să-i fi salvat viaţa medicului Emma zăcea pe masa de operaţie Cineva îi acoperise partea superioară a trunchiului şi capul cu un cearşaf De sub el se vedeau doar picioarele fetei şi brăţara ei pe care scria Emma Dawson s-a apropiat de doctor şi s-a lăsat într-un genunchi — Ce s-a-ntâmplat? a întrebat el Medicul s-a străduit să articuleze, în ciuda durerilor — A explodat Am simţit o gheară care mi-a încleştat pieptul Se referise la Emma — Când ai atins cipul? Doctorul a scrâşnit din dinţi — Ajunsesem cam la treizeci la sută, apoi am mai făcut încă o incizie care l-a expus şi A clătinat din cap Bum! Chipul i s-a contorsionat de durere După aceea a dat ochii peste cap şi s-a prăbuşit Dawson l-a prins de umeri înainte de a se lovi cu capul de podea — Să-l ia cineva — Este ? a întrebat un gardian — Doar şi-a pierdut cunoştinţa, a pufnit Dawson dezgustat Doi gardieni l-au scos pe medic pe o targă cu rotile Emma murise Nu apucasem s-o cunosc cu adevărat Crezusem că vom avea timp pentru asta după ce avea să revină în vilă, alături de noi — Toată lumea să iasă afară, a indicat către cei din sală, după care s-a uitat la mine şi m-a arătat cu degetul: Cu excepţia ta Şi a prietenilor tăi Am înghiţit un nod uriaş Se părea că urma să fim acuzaţi şi pedepsiţi pentru finalul acesta oribil Enderii au ieşit pe rând Gardienii au rămas însă şi s-au apropiat de mine, Michael şi Hyden Am schimbat priviri nervoase, pe măsură ce camera s-a golit şi n-am mai rămas decât noi, gardienii şi Dawson Şi sărmana Emma Dawson l-a prins pe Hyden de braţ Suferinţa tânărului a fost evidentă Orice brutalitate care ar fi provocat durere altora însemna un adevărat chin pentru el — Dă-mi drumul, a rostit Hyden — Ştiai că se va-ntâmpla aşa! a răcnit Dawson — V-am spus că-i riscant Că acolo-i un material exploziv Nu m-aţi ascultat Nici ea nu m-a ascultat, a zis Hyden arătând spre corpul nemişcat al Emmei — Haide, dă-i drumul, l-a îndemnat Michael pe Dawson — Tu ai permis operaţia, am rostit eu către Ender, aşa că vina ta este mai mare decât a lui Tu eşti cel care ia hotărârile aici Dawson i-a dat drumul lui Hyden şi a venit spre mine, apropiindu-şi faţa la numai câţiva centimetri de a mea Nu m-am retras şi nici nu mi-am ferit privirea, ci m-am uitat fix în ochii lui, cât mai calmă cu putinţă — Crezi că doream să irosesc un Metalic? a întrebat el Nu sunteţi foarte mulţi Iar majoritatea sunt în mâinile unui singur om Tatăl lui, a zis şi a arătat spre Hyden Probabil că icnisem fără să vreau, fiindcă Dawson a revenit cu atenţia la mine — Da, a spus el, ştim Noi ştim totul A ieşit în trombă din cameră şi l-am urmat, escortaţi de un gardian Am încercat să nu trădez nimic Cât de multe putea să ştie de fapt? — Şi ştim şi despre tatăl tău, Callie! a strigat Dawson peste umăr — Tatăl meu? am repetat Bătăile inimii mi s-au înteţit Dawson s-a oprit şi a încrucişat braţele peste piept — Şi el a lucrat în tehnologia neurocipului — Tata a inventat branterna, am rostit încet, fără să fiu sigură încotro se îndrepta discuţia — Şi după aceea ce-a făcut? a insistat Dawson — Nu vorbea despre munca lui Spunea doar că-i „cercetare” Apoi a murit, la fel ca mama — Încerca să obţină ceea ce au izbutit până la urmă el – a arătat Dawson către Hyden – şi tatăl lui Cipul pentru transpoziţie S-a specializat în cipuri care pot comunica între ele Ideea că tata fusese implicat în tehnologia de realizare a cipurilor m-a ameţit Iar Dawson părea perfect sigur pe spusele sale În acelaşi timp, Hyden şi Michael se holbau la mine de parcă în tot acest timp le ascunsesem un secret important — Iar acum voi doi sunteţi împreună, a gesticulat Dawson spre Hyden Să fie oare o coincidenţă? a întrebat el, clătinând din cap La ce lucraţi de fapt? — Nu lucrăm la nimic! am exclamat Nici măcar n-am ştiut ce făcuse tata Hyden n-a spus nimic Mi-am dat seama că probabil şi eu ar fi trebuit să tac Acum era prea târziu — Nu doream decât să scăpăm toţi de cipuri, am rostit — După ce s-a-ntâmplat cu Emma, n-o mai doreşti, aşa-i? a spus Dawson Ba-da-bum! Mi s-a pus un nod în gât Mă simţeam epuizată Mă dureau toate oasele Uram situaţia aceasta Habar n-aveam pe cine să cred Cine era de fapt Dawson? Poate că proceda aşa tocmai pentru a crea o ruptură între noi trei N-ar fi trebuit oare să fi ştiut cu ce se ocupa tatăl meu? Mi-am încrucişat braţele peste piept — Tata nu mi-a spus niciodată nimic despre asta Nu eram decât un copil Dawson m-a pironit cu privirea — Chiar te aştepţi să cred asta? Nu eşti în niciun caz un copil obişnuit Am chicotit încet — De unde pot să ştiu că nu inventezi toate astea? — Nu poţi, a intervenit Hyden, apoi i s-a adresat direct Enderului Noi ştim ce intenţionezi Nu vrei decât secretele Pentru a le obţine, ai fi în stare să spui orice — Acum ai aflat că nu poţi să ne extragi cipurile, am zis eu Noi ţi-am spus totul, iar tu ne-ai testat în toate felurile – lasă-ne acum să plecăm Dawson ne-a privit fix, cu ochii lui adânciţi în orbite Părul îi strălucea sub becul fără abajur care atârna direct din plafonul coridorului — Nu, a tunat şi şi-a mutat privirea de la unul la altul El ştie prea multe, a zis, arătând din bărbie către Hyden S-a întors după aceea spre gardian: închide-i *** De data aceasta ne-au pus pe toţi în aceeaşi celulă capitonată Am bănuit că era dotată cu microfoane şi că ei sperau să afle ceva din conversaţiile noastre Orice persoană inteligentă şi-ar fi ţinut gura, dar eram rupţi de oboseală şi nu ne mai păsa Oricum, se părea că ei ştiau mai multe decât noi Michael, Hyden şi cu mine ne-am aşezat pe podea şi am vorbit cu glasuri scăzute Dacă ne ascultau, nu intenţionam să le uşurăm sarcina — Nu pot să cred c-a murit, am rostit eu N-am apucat nici măcar să ne luăm rămas-bun — Poate c-o să par cam insensibil, a zis Hyden, însă o plăcea cu adevărat cineva? — N-am avut prea mult timp ca s-o cunoaştem, a spus Michael — Şi, oricum, ce-ar fi trebuit să spui? am întrebat, luptându-mă cu un val de isterie care se ridica prin mine „O să-mi iau rămas-bun acum, în cazul în care o să ţi se-ntâmple ceva oribil”? Michael a suspinat Mi-am coborât capul în mâini — Aşadar nu ştiai realmente că tatăl tău lucra la transpoziţie? a întrebat Michael — Nu, bineînţeles că nu V-aş fi spus Hyden şi-a rezemat capul de perete — Vor dori să afle orice pot din resturile cipului Emmei — Vor mai putea să-l duplice acum? a întrebat Michael şi s-a întins pe spate pe podea Hyden a clătinat din cap — N-au rămas suficient de multe cât să poată ajunge chiar aşa departe — Iar tu nu mai poţi construi alte neurocipuri? l-a întrebat Michael — Nu, fără tata nu pot Punctul lui forte era hardware-ul — Dar nici el nu le poate construi fără tine? a continuat Michael — Nu De aceea îi strânge pe toţi Metalicii Hyden a privit de jur-împrejur, spre pereţii capitonaţi — Nu cred că ei se vor mulţumi să ne ţină încuiaţi aici — Ce crezi că vor face? l-am întrebat — Orice le stă în putinţă Am tăcut toţi Eu m-am întins pe podea, sperând să pot adormi, însă gândurile nu-mi dădeau pace Oricare dintre noi putea păţi ceea ce i se întâmplase Emmei Fiind Metalici, eram vulnerabili Tata lucrase în tehnologia neurocipurilor? Îmi aminteam cearta dintre părinţii mei referitoare la vaccin Mama fusese furioasă că unii adulţi căpătau vaccinul fie de pe piaţa neagră, fie pentru că guvernul decisese ca printre beneficiarii lui să se numere personaje-cheie din cercetare şi conducerea ţării Destul de mulţi Enderi şi Starteri nu primiseră vaccinul Pe unii părinţi îi îngrozea, le stârnea paranoia din cauza zvonurilor că ar fi putut cauza paralizia sau chiar mai rău Mulţi îl refuzaseră pur şi simplu Mama considera totuşi că tata l-ar fi putut accepta Probabil că ştiuse la ce lucra el şi cât de important era Mama mea nu fusese un om rău Se luptase doar pentru a-şi ţine familia laolaltă şi în viaţă *** Am visat că-l auzeam pe tata vorbindu-mi Îmi rostea numele, din nou şi din nou şi din nou Am deschis ochii Continuam să-l pot auzi Callie? Am simţit că mi se opreşte inima — Tata? am şoptit Michael era alături şi dormea profund, cu spatele la mine De cealaltă parte, Hyden dormea pe spate, cu un picior îndoit în unghi drept sub celălalt Zgomotul de aspiraţie dinspre toaletă ajuta la acoperirea vocii mele Poate că-mi imaginasem că-l auzisem pe tata Sau poate că visasem? — Tata? Mă poţi auzi? Era el! Glasul lui — Te aud, tată, te aud Aly, fetiţă — Spune-mi că eşti tu, am rostit şi vocea mi s-a frânt Am încercat din răsputeri s-ajung la tine Căldura din vocea lui Doream să-i alerg în braţe şi el să mă ridice într-o îmbrăţişare ca de urs şi să mă protejeze — Mi-au spus c-ai lucrat la neurocipuri De unde ştiai că am şi eu unul? Te rog să m-asculţi, Aly Nu dispun de mult timp Am lăsat un z-hard disk într-un loc numit Clubul Rune — Ştiu Îl am, dar este încriptat Este foarte valoros — Spune-mi unde eşti Nu vreau să-ncerci să vii la mine Este primejdios — În ce oraş? Tată, spune-mi cum să te găsesc Nu, este prea departe, în adâncul pustiului Iar bărbatul ăsta-i periculos Au urmat sunete distorsionate — Tata? Tata Glasul meu i-a trezit pe băieţi, care au început să se foiască — Cu cine vorbeai? a întrebat Michael pe jumătate adormit Mi-am vârât degetele în urechi, dorindu-mi ca tata să revină Să vorbească din nou cu mine, să m-ajute să ajung la el Să m-ajute să fug de aici Era însă ca şi cum cineva i-ar fi bruiat transmisiunea Am simţit un cleşte în inimă Michael s-a apropiat de mine Am început să vorbim în şoaptă — Ce s-a-ntâmplat? — Tocmai l-am auzit pe tata — Vorbeşti serios? Hyden s-a sculat în capul oaselor — Ce se-ntâmplă? a murmurat el — Tata tocmai mi-a vorbit în minte, am răspuns — De unde ştii că n-a fost tatăl meu, care a-ncercat din nou să te zăpăcească? — Ştia despre z-hard disk Hyden s-a îndreptat brusc — Ce altceva a mai spus? — Că-i prizonier — A zis unde anume? Am clătinat din cap — Nu Doar că-i în adâncul pustiului Când a auzit ultimul cuvânt, Hyden s-a lăsat pe spate Din expresia de pe chipul lui am văzut că mă credea în cele din urmă — Atunci este cu tatăl meu Capitolul douăzeci — Tata iubeşte deşerturile, a urmat Hyden, fiindcă acolo supravieţuiesc doar cei puternici Ne-am strâns laolaltă, ca să putem vorbi în şoaptă Dacă tatăl lui Hyden îl răpise pe tatăl meu, atunci el falsificase înregistrările de deces Era posibil să-l fi ţinut captiv de un an pe tata Pentru o fracţiune de secundă mi-am îngăduit să mă gândesc la o reuniune de familie — Sper să trăim amândoi destul ca să ne putem revedea Să vezi când o să afle Tyler! — Stai liniştită, a zis Hyden, fiindcă tata va dori cu disperare să-l ţină pe tatăl tău în viaţă Va dori să afle tot ce ştie el — Nu crezi c-a aflat totul după un an? am replicat şi am simţit un nod în stomac Trebuie să-l găsim N-ai absolut niciun indiciu despre locul unde-i laboratorul lui? Vreo bănuială întemeiată? Orice? Am auzit un zgomot în direcţia uşii Am amuţit toţi şi am privit într-acolo Uşa s-a întredeschis foarte puţin, apoi nu s-a mai clintit Hyden s-a apropiat de ea şi a privit afară După aceea ne-a făcut semn să-l urmăm Coridorul era pustiu – nu se zărea nici ţipenie de om Am mers după Hyden în lungul unei proiecţii de pădure ecuatorială; eram încordată, aşteptându-mă ca dintr-o clipă în alta cineva să sară asupra noastră El a privit prin ferestruica decupată într-o uşă Dincolo de ea era întuneric, totuşi lumina slabă a unui scaner de cipuri aflat în mod economisire sclipea cu intensitatea unei lumânări Hyden ne-a făcut semn din cap şi am intrat în cameră Hyden a fluturat din mână şi display-ul s-a activat, intensificându-se la strălucire completă N-am aprins nicio lumină, pentru că nu ne trebuia mai mult Pe un perete se vedea proiecţia unui gheţar În rest, încăperea era austeră: o masă pe care se afla display-ul gonflabil, altă masă cu consumabile de birouri, câteva scaune pliante Pe ecran a apărut numărul de ID al cipului lui Hyden Apoi alte două cipuri Hyden a indicat pe rând cele trei numere — Ăsta-i al meu, ăsta-i al tău – m-a arătat cu degetul –, iar ăsta-i al tău L-a arătat pe Michael După aceea a lovit de două ori, scurt, cu degetul pe numărul cipului său Display-ul gonflabil s-a conectat cu cipul — Am stabilit legătura, a şoptit el — Îţi vede cipul, am încuviinţat Am privit impresionaţi cum Hyden a mijit ochii şi şi-a folosit mintea, nu degetele, pentru a se deplasa printre fişiere A căutat „Brockman”, dar n-a găsit nimic — Nici ei nu ştiu unde-i tata, a anunţat el A trecut după aceea în altă zonă şi a descoperit un director intitulat „Securitate” Cu ajutorul minţii – şi al cipului –, a parcurs cu viteză maximă fişierele din el A găsit sistemul de alarmă şi o modalitate de a-l decupla — Uau, a murmurat Michael Am zâmbit toţi Apoi cineva a deschis uşa În prag stătea o Enderă în salopetă neagră Era zveltă, cu postură elegantă şi păr alb pe care-l purta lung şi despletit, coborându-i ceva mai jos de umeri A intrat şi a închis uşa îndărătul ei — E-n regulă, a rostit ea Nu vă temeţi I-am recunoscut glasul — Tu ai fost în cabina de control a poligonului Era Endera care observa de la etaj şi transmitea instrucţiuni către echipa dinăuntru — Am văzut la ce v-au supus, a rostit ea cu voce înceată, şi este ruşinos — De ce ai vrea să ne ajuţi? a întrebat Hyden — Sunt bunică Am fost în război mi-am pierdut nu numai copiii, ci şi nepoata Ea a refuzat vaccinul, fiindcă n-avea încredere în guvern Am observat că Hyden schimbase imaginea de pe display, astfel că era o simplă configuraţie geometrică — Dacă rămâneţi, ei vă vor face nişte lucruri oribile De aceea îmi risc slujba, ca să vă scot de-aici Am schimbat priviri îngrijorate între noi — Trebuie să plecaţi imediat, a urmat Endera — Tu ne-ai descuiat uşa celulei, am spus eu — Da Voiam să vă conduc spre ieşire, dar a apărut un gardian Am fost nevoită să-i distrag atenţia A băgat mâna în buzunar şi a scos cheile SUV-ului — Luaţi-le Am văzut că ai decuplat sistemul de alarmă, i s-a adresat după aceea lui Hyden Plecaţi! I-a aruncat cheile lui Hyden Ne-am întors şi am pornit în fugă în direcţia pe care ne-o indicase, pe lângă o serie de uşi ce se deschideau într-un hol scurt cu proiecţia unei pajişti Ultima uşă era către exterior S-a deschis fără sunet, fără alarmă Am ieşit în aerul răcoros şi dulce al nopţii Eram afară Liberi — Unde-i maşina? am întrebat Michael a arătat spre colţul îndepărtat al clădirii, dincolo de parcare, acolo unde începea strada — Într-acolo Am alergat, traversând strada şi îndreptându-ne către următorul cvartal Ne-am străduit pe cât posibil să ne menţinem înapoia automobilelor şi în umbre Am ajuns în cele din urmă la SUV, am descuiat portierele şi am intrat Hyden a pornit imediat motorul Sunetul a spart liniştea nopţii — Mai repede, l-am îndemnat Am pornit pe strada pustie Michael s-a întins spre mine şi am bătut palma — Nu vă grăbiţi cu sărbătorirea, a mormăit Hyden Vreau să ne-ndepărtăm cât mai mult de locul ăsta M-am uitat pe lângă Michael, către computerul din spate Era închis, însă de sub învelitoarea lui răzbătea o lumină slabă — Z-hard diskul tatei, am rostit Poate c-a terminat procesarea Trebuia să ajungem într-un loc liniştit şi sigur, unde să vedem ce-mi lăsase tata Hyden cunoştea un asemenea loc, care ar fi funcţionat la ora aceasta: grădina hidroponică subterană a unei cooperative — Ce-i aia? l-am întrebat — Un loc unde putem găsi şi nişte hrană proaspătă, a răspuns el — Ia să văd dacă pot ghici Se află-n subteran, fiindcă ei vor să evite pulberea de spori? — Este noul „organic”, a intervenit Michael — Şi asta, a încuviinţat Hyden, dar în acelaşi timp este vorba despre oameni care vor să nu atragă atenţia asupra lor Enderii vin aici imediat după ce-şi termină treaba Se tem foarte mult de un viitor atac Am coborât toţi din SUV şi imediat un Starter l-a şters cu grijă, aşa cum se întâmplase şi în talcioc Aerul de aici era umed şi cald şi mirosea a pământ reavăn Nu ne păsa; eram fericiţi că scăpaserăm de Dawson Înainte de a ni se îngădui să intrăm în piaţa verde, a trebuit să trecem prin nişte canale puţin adânci, umplute cu un lichid întunecat pentru dezinfectare — Ca să n-aducem pe tălpi pulberea de spori? l-am întrebat pe Hyden în timp ce pleoscăiam printr-un canal — Da, lichidul conţine un agent chimic, mi-a răspuns el Avem noroc că azi nu-i aici şefa grădinarilor Ne-ar fi obligat să purtăm combinezoane de hârtie peste haine M-am uitat în dreapta şi l-am văzut pe Michael scuturându-şi pantofii uzi, aidoma unei pisici care vine în casă din ploaie La interior erau tarabe cu roşii, castraveţi şi salată, îndărătul cărora se aflau atât Enderi, cât şi Starteri — Lumina provine de la tuburile ce comunică cu exteriorul, a explicat Hyden Şi de la lămpile cu acumulatoare portabile pe care le încarcă în maşinile lor Grădina se afla în spatele tarabelor Tăvi mari cu legume erau aşezate în cuve mai mari, umplute cu apă menţinută la temperatură constantă M-am uitat la şirul de grădinari care pulverizau apă pe plante — Cei de-aici am început să rostesc — Sunt de toate felurile, a completat Hyden cu glas scăzut Ei n-au încredere pur şi simplu în calitatea alimentelor care se vând la suprafaţă — Nu-i pot învinui, a comentat Michael Am ales roşii şi castraveţi proaspeţi şi sucuri Am plătit şi am mers în parcare, pentru a vedea ce decriptase computerul Hyden şi cu mine am trecut pe bancheta din spate şi l-am activat, în vreme ce Michael a rămas afară, aplecat spre interiorul SUV-ului şi ronţăind un castravete Z-hard diskul terminase de procesat şi era gata de redare Hyden l-a pornit şi pe display a apărut imaginea tatei Tata arăta îngrijorat Era nepieptănat şi avea cearcăne întunecate sub ochi Când a vorbit, a părut că se uita direct la mine, de parcă ar fi ştiut că voi fi aici cândva — Diskul acesta, a rostit el, conţine materiale private şi confidenţiale, care nu sunt transmisibile În cazul decesului meu, eu, Ray Woodland, declar că de pe urma cercetărilor conţinute aici vor beneficia cei doi copii ai mei, Callie şi Tyler Făcuse asta pentru mine Am simţit o durere în suflet — Callie, dacă vizionezi înregistrarea asta, vreau să ştii că cercetările pe care ţi le las pot asigura viitorul financiar al tău şi al lui Tyler Am conceput un procedeu de transpoziţie, un transfer minte-corp Ştiu că nu sunt singurul, ştiu că şi alţii au izbutit acelaşi lucru, ba chiar m-au şi întrecut, totuşi descoperirile mele în privinţa reversibilităţii transpoziţiei au dus la concretizarea unei funcţii particulare despre care cred că nimeni n-a mai reuşit-o până acum Este foarte valoroasă şi o veţi putea vinde, pentru a vă asigura o existenţă lipsită de griji — Reversibilitatea transpoziţiei? am întrebat cu glas tare Hyden a oprit imaginea printr-o atingere a degetelor — Asta ar fi când un donor ca tine intră în corpul chiriaşului său şi-l controlează Nimeni n-a reuşit asta deocamdată Eu? Să-mi controlez „jocheul”? Ce concept neaşteptat! — Să intru în corpul „jocheului” meu? Să văd prin ochii lui? Să-l fac să se mişte? Ar fi incredibil! — Posibilitatea nu există deocamdată decât la nivel teoretic, a zis Hyden A atins display-ul şi înregistrarea a repornit Tata a continuat să vorbească Nu-l văzusem niciodată atât de serios — Ştiu foarte bine, a spus el, că este posibil să nu mai fiu în viaţă când vei vedea imaginile acestea Era dureros să-l aud Abia fusese în mintea mea Trebuia să fie în viaţă Doar dacă — În ultima lună, am fost urmărit, hărţuit şi tracasat, deoarece am refuzat să lucrez pentru un individ a cărui viziune faţă de tehnologie diferă de viziunea mea Mi-am stocat cercetările esenţiale pe hard diskul acesta, în eventualitatea în care aş păţi ceva Protejează-l şi foloseşte-l cu înţelepciune Imaginea tatei a dispărut, înlocuită de o derulare rapidă de numere şi formule Hyden privea ecranul fascinat Apoi display-ul s-a întunecat brusc Pe el n-a mai apărut absolut nimic — Ce s-a-ntâmplat? am întrebat — E-n regulă, totu-i acolo, a zis Hyden Nu-ţi face griji O să-l examinez mai târziu „Vizita” video a tatei fusese dureros de scurtă Doream s-o revăd din nou şi din nou — Ai văzut numerele acelea care au curs pe ecran? a întrebat Hyden Acum pot utiliza programul tatălui tău pentru a-ţi moderniza cipul şi astfel vei putea folosi reversibilitatea transpoziţiei — Şi atunci, dacă Brockman mă „deturnează”, pot vedea prin ochii lui, am rostit încet L-aş putea sili să facă orice doresc Eram sigură că tata nu şi-ar fi putut imagina niciodată că tocmai eu îi voi utiliza descoperirea Trebuia s-o punem însă în aplicare Capitolul douăzeci şi unu Hyden era de părere că transmisia avea să fie mai uşor de efectuat sub cerul liber Întrucât timpul nu era de partea noastră, dorea să ne sporească şansele de succes, aşa încât am ieşit cu SUV-ul la suprafaţă şi am oprit lângă un teren de minigolf, care acum era închis Sârma ghimpată din vârful gardului mă întrista şi speria Era târziu şi întuneric, dar puteam vedea că moara de vânt dinăuntru era stricată; îi mai rămăseseră doar două pale Îmi reamintea ultima dată când fusesem într-un astfel de loc, împreună cu mama În aceeaşi zi căzuseră sporii — Vii, Callie? m-a împuns Michael cu degetul în braţ Am coborât, iar Hyden a deschis uşa portbagajului maşinii şi a pornit computerul A utilizat programul tatei pentru a încerca să-mi modernizeze cipul în mod wireless — Stai acolo, mi-a arătat un copăcel aflat la trei metri depărtare N-am nicio garanţie că va funcţiona, aşa că va trebui să-l testăm Michael a privit peste umărul lui — Ce faci acum? — Îi setez ID-ul cipului Aşa Gata! Hyden a suit după aceea pe bancheta specială din spate şi a închis ochii După câteva secunde l-am perceput în minte M-auzi? — Limpede şi tare, am răspuns Era straniu să-l simt din nou înăuntrul minţii Ultima dată fusese când Dawson mă silise să-l împuşc pe Michael în poligon Acum însă noi înşine foloseam tehnologia Perfect, nu te mişca, nu face nimic O să-ţi preiau controlul corpului Am rămas locului şi am aşteptat, cu mâinile pe lângă corp Apoi braţul drept mi s-a ridicat lent, până a ajuns deasupra capului Perfect Vezi acum dacă te poţi împotrivi O să-ţi menţin braţul aici, sus, iar tu-ncearcă să-l cobori Era ca un fel de skanderbeg cu un oponent invizibil Hyden era puternic mintal şi nu progresam deloc M-am concentrat, ba chiar am scrâşnit din dinţi, dar braţul mi-a rămas ridicat — Nu pot, am spus Asta pentru că nu eşti speriată Pentru că ştii că nu-i ceva care să te ameninţe Bine, o să-ţi cobor braţul Braţul mi-a coborât Eram apăsată de povara eşecului Să-ncercăm şi reversibilitatea Încearcă să intri în mine — Cum? Am găsit ceva în însemnările tatălui tău de pe bard disk El sugerează să-ţi imaginezi o coardă între noi O coardă foarte bine întinsă Vizualizează apoi în jurul corzii aceleia o lumină albastră, care pleacă de la mine spre tine În continuare vizualizează o lumină aurie care pleacă de la tine spre mine Transformă lumina albastră în lumină aurie Vizualizează curgerea ei de la tine spre mine Am încercat să vizualizez ce dorea el Înţelegeam teoretic ce trebuia să fac, totuşi punerea în aplicare era cu totul altceva M-am străduit minute bune, însă n-am izbutit să pătrund în mintea lui şi să văd prin ochii lui Rămâneam în continuare în propriul meu trup Mă simţeam cu adevărat ca o ratată — Nu merge, am rostit Hyden s-a ridicat de pe locul său S-a uitat la display şi a examinat programul După aceea a coborât din maşină şi mi s-a alăturat — Am făcut totul conform programului tatălui tău Ar trebui să meargă Michael a venit şi mi-a cuprins umerii cu braţul Hyden s-a întors şi a privit SUV-ul — Haide să-ncercăm în alt loc, a spus el — Nu-i periculos să ne expunem atâta timp? a întrebat Michael — Vom avea un test real numai dacă o va „deturna” tata, a replicat Hyden Am suit toţi în vehicul şi am pornit Mi-am dat seama că ne lipsea ceva important — Nu avem telefoane — Au rămas toate la Dawson, a încuviinţat Hyden Vrei să ne-ntoarcem? a surâs el amar Am luat o sticlă de apă din frigiderul maşinii şi am întins altă sticlă lui Michael În clipa aceea am văzut înapoia lui o formă masivă care ne urmărea pe strada pustie Era un SUV mare Mergea cu farurile stinse — Nu suntem singuri, am anunţat Michael s-a întors să privească SUV-ul s-a apropiat Hyden a mijit ochii în oglinda retrovizoare — De cât timp ne urmăreşte? — Abia acum l-am văzut, am răspuns — Poate că şoferul a uitat s-aprindă farurile, a zis Michael — Nu cred, a clătinat Hyden din cap — Să fie unul dintre oamenii lui Brockman? am întrebat eu Hyden a încuviinţat scurt — N-ar fi trebuit să fi efectuat testul sub cerul liber Ne-a scanat A lovit cu palma în volan Ţineţi-vă bine! O să-ncerc să scap de el A accelerat, apoi a virat pe o străduţă din zona aceea mixtă, industrială şi rezidenţială O pisică a ţâşnit prin faţa maşinii noastre — Atenţie! am strigat — Am văzut-o A smucit de volan şi a izbit o pubelă, trimiţând-o pe stradă SUV-ul dinapoia noastră a lovit-o în plin, fără să se sinchisească s-o ocolească, împrăştiind gunoiul prin aer M-am întors — Michael, şoferul ăla nu-i un Starter? El a privit cu atenţie — Ba da Un băiat Am mijit ochii — Şi pare „deturnat” Ai vreo destinaţie anume? — Nu! Încerc doar să scap de el, a zis Hyden manevrând volanul Am apelat display-ul navigatorului şi am văzut că în faţă ne aştepta o fundătură — Strada asta-i blocată, am anunţat N-avem cum să mai scăpăm — Perfect, a zis Hyden — Perfect? a strigat Michael Hyden a accelerat şi mai tare Starterul „deturnat” era tot pe urmele noastre Am văzut în capătul străzii un zid înalt din beton — O să ne lovim de zid! am ţipat — Ştiu Hyden a strâns cu putere volanul Nu vom lovi zidul Zidul se apropia cu viteză — Îl vom lovi pe el Pregătiţi-vă! A călcat brusc frâna, după care a băgat în marşarier SUV-ul a intrat în vehiculul nostru cu un trosnet metalic, oribil şi asurzitor Airbagurile ni s-au umflat prompt, protejându-ne din toate părţile Toţi ne-am ţinut răsuflarea — Aţi păţit ceva? Hyden a apăsat un buton; airbagurile ni s-au dezumflat şi centurile de siguranţă s-au desfăcut automat — Nu cred, am răspuns tremurând în urma impactului Michael? — Eu sunt mult mai bine decât tipu’ ăla, a răspuns Michael privind la SUV-ul dinapoia noastră Hyden a înhăţat o armă – la fel ca mine – şi a coborât din maşină — Rămâi aici, i s-a adresat lui Michael Vehiculul lui era în esenţă un tanc, totuşi nu mă aşteptasem să ieşim nevătămaţi din ciocnire Botul SUV-ului urmăritor se turtise ca un acordeon, transformându-se într-un morman de fiare, însă maşina noastră era la fel de solidă ca înainte Ne-am apropiat încetişor Hyden a ridicat mâna cu pistolul, a privit spre locul şoferului, după aceea a deschis portiera Metalicul a căzut afară — Nu purta centură de siguranţă, a spus Hyden Este mort Starterul avea capul plin de sânge, iar ochii îi erau deschişi într-o ultimă privire încremenită Hyden i-a scotocit buzunarele, dar n-a găsit nimic Eu m-am uitat în SUV, ca să mă asigur că nu mai erau şi alţi pasageri Am deschis portiera de lângă şofer şi am privit în jur Nu exista nicio hârtie care să ne spună provenienţa lui Hyden a păşit peste cadavru şi a intrat pe jumătate în maşină, căutând informaţii de la navigatorul de bord — Vreau să aflu ultimul loc din care a plecat Peste câteva clipe, l-a găsit — Joshua Tree, a anunţat el Cândva a fost un parc naţional în deşert Laboratorul lui Brockman *** După două ore goneam prin deşert în bezna nopţii, cu cactuşii conturaţi pe lumina lunii Vântul urla în exteriorul SUV-ului, aducând prin gurile de ventilaţie aroma ierbii dulci de pustiu şi înfiorându-mă de frică şi nerăbdare Deşertul mă speria Climatul lui aspru te ucidea prin îngheţ noaptea şi te ardea ca pe un vreasc uscat ziua, fără adăpost sau apă pe distanţe de kilometri Nu era genul meu de loc, ci unul pe care-l puteam aprecia doar aşa cum îmi plăceau holourile-sperietori de Halloween Era miezul nopţii, totuşi nu mă simţeam deloc obosită Eram însufleţită — Ce vom face după ce ajungem acolo? a întrebat Michael Hyden mi-a aruncat o privire scurtă, după care a revenit cu ochii la şosea — Cred c-o să atacăm, a zâmbit el cu jumătate de gură — Poate c-ar trebui s-aşteptăm până dimineaţă Să rugăm un Ender, de pildă pe Lauren, să-i alerteze pe şerifii federali sau aşa ceva, a continuat Michael Hyden s-a întors către mine — Vrei s-aşteptăm? Nu puteam să văd în faţa ochilor decât chipul obosit al tatei din înregistrarea video — Nu Suntem foarte aproape acum Dacă ei fug şi-i pierdem? — Haide să vedem ce-i acolo, a încuviinţat Hyden Michael s-a lăsat înapoi pe banchetă Sunt sigură că ne credea nebuni şi nesăbuiţi Nu-l acuzam, dar tatăl lui nu era închis acolo *** Navigatorul ne-a anunţat că ne apropiem de destinaţie Vântul bătea, rostogolind tufe de scaieţi de-a curmezişul şoselei În umbra lunii am zărit în depărtare o clădire scundă După ce ne-am apropiat, am văzut că era de fapt un complex de clădiri din beton înconjurate de pustiu L-am privit fix prin parbrizul presărat de insecte strivite — Ăsta-i? am întrebat Hyden a aprobat din cap — Undeva înăuntru este tata — Şi sper că şi taică-meu Hyden s-a uitat la mine De-acum eram strâns legaţi — De unde ştim că Brockman n-a imitat tot timpul glasul tatălui tău? a întrebat Michael — Păi, am văzut înregistrarea video a tatei, am răspuns — Şi tu ai creat o transmisiune falsă a Bătrânului pentru a-i determina pe chiriaşi să revină la Destinaţiile Splendide Simpla vedere a unui obiect nu înseamnă că obiectul respectiv este real, s-a răstit Michael, lovind cu palma în tetiera mea Am putea să cădem într-o cursă — Şi ce sugerezi? am rostit Să renunţăm? Să ne ducem şi să stăm ca nişte cârtiţe într-o parcare subterană? În ultimul an am crezut că tata murise Nu voi şti adevărul, până nu-l văd în persoană Vreau să-ncerc — Poţi rămâne în maşină dacă vrei, a intervenit Hyden Să ne aştepţi, ca la o adică să putem fugi imediat Michael a pufnit sonor Între timp, ajunseserăm la cinci sute de metri de clădiri Hyden a încetinit, apoi a oprit L-am privit şi am arcuit sprâncenele întrebător — N-ar trebui să mergem cu maşina chiar până acolo, a zis el E prea zgomotos — Oricum cipurile ne vor apărea pe radarul lor — Au mulţi Metalici acolo, aşa că poate că n-o să le observe Hyden s-a întors către Michael: Aşadar, ce alegi? Vii cu noi sau rămâi aici? — O să vin Înăuntru veţi avea nevoie de tot ajutorul posibil Hyden a desprins arme ataşate de pereţii interiori ai SUV-ului şi mi-a întins una — E-ncărcată, a zis el Michael, ştii să tragi? — Nu ştie, am răspuns eu iute înaintea lui — Ba ştiu, Aly, a spus Michael Am făcut antrenamente de tir cu tata Am schiţat o strâmbătură — Nu mi-ai povestit niciodată despre asta — N-am avut motiv să-ţi povestesc Noi nu aveam nici măcar un pistol Hyden i-a dat o armă — Acum ai una E-ncărcată Siguranţa este pusă Ne-a dat de asemenea tocuri pentru pistoale, cuţite şi plexi-cătuşe — Sunt multe chestii, a remarcat Michael nesigur Poate c-ar trebui să-i alertăm noi înşine pe şerifi — Cât de des vin ei când sunt alertaţi? a pufnit Hyden Şi ce le vei spune? Avem armele tocmai pentru a putea evita un schimb de focuri Dacă şerifii federali ar sosi, ceea ce nu se va-ntâmpla, la asta se va ajunge O briză uşoară purta izul dulce de ienupăr Razele lunii proiectau umbre albăstrui pe cactuşii care ne priveau trecerea O creatură micuţă – un scorpion – mi-a tăiat calea, grăbindu-se să dispară din drumul nostru Capitolul douăzeci şi doi Am mers în tăcere pe nisipul compactat, zigzagând între arborii yucca şi tufişuri, pentru a ne apropia cât mai pe furiş M-am gândit la tot ce mi-aş fi dorit să realizez Ar fi fost posibil să-mi văd tatăl Poate să scap de cipul din cap Poate să-l silim pe Brockman să ne spună cum să-l extragem Atunci aş fi fost din nou o Starteră, nu o Metalică Cercetam permanent cu ochii nisipul, pentru a evita să calc pe cine ştie ce creaturi Poate că de aceea n-am observat jeepul care venea către noi prin deşert, decât când a ajuns la o sută de metri în faţa noastră Farurile îi erau stinse Ultima dată când văzusem un vehicul cu farurile stinse nu fusese de bun augur Iar acum eram prea departe de SUV-ul nostru pentru a ne refugia în el Fuseserăm prinşi noaptea în deşert — Răspândiţi-vă! a strigat Hyden Adăpostiţi-vă după ceva! Tufe sau bolovani Michael şi cu mine am rupt-o la fugă, căutând să găsim protecţia cea mai mare — Scoateţi armele, a zis Hyden M-am întins cu arma în mână pe nisipul bătătorit dinapoia unui pâlc de tufişuri Băieţii au procedat la fel, astfel că eram dispuşi în vârfurile unui triunghi mare Şoferul jeepului a frânat înainte să fi ajuns la noi A oprit motorul şi a deschis portiera Inima îmi bubuia asurzitor în urechi Şoferul avea păr alb, lung, şi ochelari cu rame late şi negre Era înalt şi purta jeanşi şi cămaşă cu mâneci lungi — Uşurel, oameni buni, a rostit el şi a ridicat braţele Vin în pace I-am recunoscut glasul Era geekul de la Destinaţii Splendide — Trax? am spus cu glas tare — Da, eu sunt Callie? Hyden s-a sculat în picioare, aţintindu-l cu arma — De ce-ai venit la noi? — Salut, Hyden, a replicat Trax Vrei să zici că nu poţi ghici? Michael a rămas ghemuit înapoia unei tufe, puţin înapoia Enderului Bănuiam că acesta nu-l văzuse — Mai întâi, trebuie să ştiu ceva, am spus eu Tu ai omorât-o pe Helena? Am coborât pistolul, dar nu l-am băgat în toc — De ce-aş fi făcut aşa ceva? — Pentru că lucrai pentru tata, a răspuns Hyden — Am lucrat pentru Bătrân, a zis Trax Da, pentru Bătrân Şi-n amintirea vremurilor de altădată, am fi venit la voi pe cont propriu – Brockman nu ştie nimic –, ca să v-avertizez — În legătură cu ce? am întrebat Trax s-a apropiat de mine şi a început să coboare braţele — Să v-avertizez că înăuntru-i periculos Cu o mişcare fulgerătoare, a scos un pistol de la brâu, a trecut braţul în jurul umerilor mei, imobilizându-mă, şi l-a aţintit pe Hyden cu arma — Jos pistolul! a spus el Hyden a îngenuncheat şi a lăsat pistolul pe nisip — Mâinile sus! a continuat Trax Unde-i celălalt Metalic? — Lasă-l pe el şi răspunde! a zis Hyden Tu ai omorât-o pe Helena, aşa-i? — Tinnenbaum mi-a ordonat s-o fac Fiindcă tatăl tău i-a ordonat la rândul lui Trax a înclinat din cap spre Hyden Femeia aia ar fi pricinuit necazuri serioase A început să mă tragă înapoi, către jeepul lui Nu puteam îndrepta pistolul decât în jos Oare i-aş fi putut nimeri piciorul? Sau aveam să greşesc şi să mă împuşc pe mine? — Ar fi periclitat totul, a continuat Trax să vorbească Or, el nu putea accepta aşa ceva Mi-am răsucit trunchiul, străduindu-mă să mă eliberez — Deci Bătrânul a ordonat asasinarea ei? am întrebat Trax s-a oprit brusc — Bătrânul? S-a uitat la mine Adică nu ştii cine-i de fapt Bătrânul? — Brockman, am rostit Mă gândisem că era important să-l determin pe Trax să nu se oprească din vorbit El a izbucnit în râs — Nu, însă eşti pe-aproape Brockman este tatăl Bătrânului Am mijit ochii Ce tot spunea? — Brockman este un Mijlociu, am zis Nu poate fi tatăl Bătrânului El este Bătrânul M-am uitat la Hyden, aşteptându-l să intervină, totuşi n-a scos niciun cuvânt Tăcerea era apăsătoare în noapte — Care-i chestia? l-am întrebat pe Trax — Hyden ştie despre ce vorbesc, a răspuns geekul Spune-i cine-i Bătrânul, a dat el din cap spre Hyden Spune-i cine-i mascatul Nu înţelegeam nimic din ce se petrecea — Zi-i cu gura ta, a spus Trax Dacă nu, o să-i zic eu Expresia de pe faţa lui Hyden nu semăna cu nimic din ce văzusem vreodată până atunci Parcă tocmai înţelesese că înghiţise otravă, dar aceasta încă nu-i ajunsese în stomac A mişcat din buze, însă n-a răzbătut niciun sunet — Nu se-aude, a anunţat Trax cu glas legănat — Eu sunt, a zis Hyden cu glas stins privindu-mă drept în ochi Eu sunt Bătrânul M-am auzit scoţând un sunet, pe jumătate pufnet, pe jumătate râs — Nu se poate Tu eşti un Starter — Eu am fost, a repetat el încet Pentru o clipă am simţit că mi se opreşte inima în piept Creierul a încetat să-mi mai funcţioneze Probabil că şi cu urechile se întâmpla la fel, fiindcă totul părea înăbuşit Nu auzeam ce se vorbea — Ce tot spui? am bălmăjit — Are nevoie de dovezi, a rânjit Trax A scos ceva din geantă şi l-a aruncat către Hyden Obiectul a căzut pe nisip Nu-mi puteam da seama ce era — Ridică-l, a poruncit Trax Hyden s-a aplecat şi l-a ridicat Când l-a ţinut în mâini, am recunoscut masca Bătrânului — Pune-o, l-a îndemnat Trax cu pistolul Hyden nu s-a clintit Privea masca într-un fel care-mi reamintea de Hamlet şi craniul lui Yorick Hyden să fi fost Bătrânul? Nu se putea! Era un vicleşug pus la cale de Trax — Nu vrea s-o pună, pentru c-ar dovedi ceea ce spun eu Masca este biocompatibilă doar cu pielea lui El este singurul care-o poate activa Trax m-a împins mai aproape de Hyden Pune-i-o tu, mi s-a adresat Trebuia să-i verific adevărul spuselor Am luat masca din mâinile lui Hyden Masca nu semăna deloc cu el A rămas nemişcat când i-am trecut cureluşa după cap Mulajul i se potrivea perfect peste trăsături Mi-am ţinut respiraţia pentru un moment — Aşteaptă niţel, a zis Trax Imediat o să-nceapă să strălucească Masca s-a luminat Lumina aceea albăstruie, cutremurătoare Imaginea unei feţe s-a format pixel cu pixel Apoi s-a schimbat în altă faţă — Uite şi scamatoria, a spus Trax Cele o mie de chipuri ale măştii Hyden a apăsat un buton din partea inferioară a măştii, aproape de gât Glasul metalic îngrozitor a răsunat dinspre el glasul Bătrânului — Îmi pare rău, Callie Am vrut să-ţi spun — Ah, vocea dătătoare de fiori, a chicotit Trax Chiar că-i duceam dorul Simţeam ca şi cum nenumărate insecte minuscule mi se târau pe braţe şi pe picioare — Nu, am rostit împotrivindu-mă ororii dinăuntrul meu Nu eşti el Bătrânul era mai înalt Mai solid — Draga mea, a rânjit Trax, foloseşte-ţi inteligenţa Avea un costum întreg cu efecte speciale Haina, mănuşile, tălpi false la pantofi plus perucă şi pălărie – şi devenea un Ender perfect credibil Am crezut în el, până mi-a spus Brockman Era o nebunie Bătrânul fusese tot timpul Hyden Nu tatăl lui, ci el! — N-ar fi trebuit să m-abandonezi când Destinaţiile Splendide s-au prăbuşit, boss, i s-a adresat Trax lui Hyden Aş fi putrezit în închisoare ca Tinnenbaum, dacă nu m-ar fi scos taică-tău — Am aflat că voi doi mă spionaţi şi-i raportaţi totul, a rostit Hyden cu glasul electronic De ce-aş fi salvat un trădător? Masca şi-a proiectat lumina albastră stranie când chipuri diferite s-au succedat în ordine aleatorie M-am întins şi i-am smuls-o de pe faţă, rupând cureluşa Masca s-a sfâşiat într-o parte Am azvârlit-o pe jos Continua să afişeze o faţă, cu reziduul de energie al lui Hyden, dar acum pâlpâia şi murea ca un cameleon derutat În cele din urmă, faţa a dispărut şi au strălucit doar pixelii albaştri — M-ai minţit! am ţipat la Hyden M-ai minţit tot timpul! — M-ai fi ascultat dac-ai fi ştiut adevărul? a întrebat el Mi-ai fi îngăduit să te protejez? L-am lovit în maxilar cu atâta forţă, încât pumnul mi-a pulsat de durere Nici măcar n-a încercat să se apere Am dat să sar la el, însă Trax m-a prins de braţe — Câte minciuni ai în tine, Hyden? Cum ai putut? Trax m-a purtat aproape pe sus către jeep Eram atât de concentrată asupra lui Hyden, încât aproape nici nu m-am opus Dar înainte ca el să fi putut deschide portiera, Michael a sărit pe neaşteptate dinapoia maşinii, luându-l prin surprindere şi prinzându-l din spate Ne-a tras practic pe amândoi spre îndărăt, iar Trax a fost silit să-mi dea drumul, pentru a se lupta cu el, şi astfel am căpătat şansa de a mă elibera M-am desprins din strânsoarea lui Trax şi am pornit în fugă, îndepărtându-mă M-am întors apoi şi l-am văzut pe Michael ţinând braţul în care Enderul avea arma, iar pe Trax opunându-se, cu braţul mişcându-se nebuneşte în sus, apoi către Hyden, chiar şi spre mine Hyden a sărit în ajutor şi i-a zburat pistolul din mână, lovindu-l cu propria sa armă Pistolul a căzut pe jos şi s-a rotit de câteva ori Geekul a încercat să-l ridice, însă Michael nu i-a îngăduit După aceea Hyden a scos plexi-cătuşele şi Michael a legat încheieturile şi gleznele lui Trax Eu i-am privit şi mi-am masat braţul, care mă durea de la strânsoarea Enderului — I-adevărat că Brockman nu ştie c-ai venit aici? l-am întrebat Trax a încuviinţat din cap — Dar tu ştiai că venim — V-am văzut pe caroiaj, a răspuns el Supravegherea face parte din slujba mea aici — Şi de ce n-ai anunţat pe nimeni? a întrebat Michael — Pentru că are propriul lui plan, a zis Hyden Să se răzbune Părul lung şi alb al lui Trax îi atârna în şuviţe peste faţă Şi le-a scuturat din ochi — Am obţinut ce voiam Te-am umilit în faţa iubitei tale — Nu sunt Nici măcar n-am putut repeta cuvântul — Nu i-a păsat niciodată de nimeni aşa cum îi pasă de tine, a spus Trax şi l-a privit pe Hyden pentru a vedea dacă reacţiona în vreun fel Am rămas cu ochii asupra Enderului în decursul tăcerii stânjenitoare ce a urmat — Ce facem cu el? a întrebat Michael până la urmă — Îl lăsăm aici Hyden l-a percheziţionat pe Trax şi i-a luat ceva metalic dintr-un buzunar Michael m-a tras în lateral, departe de el — Ce facem acum? m-a întrebat pe ton scăzut Mi-am frecat tâmplele Pustiul mă ameţea Cactuşii păreau să se mişte, să vibreze — Tata este foarte aproape — Dar ne putem încrede în Hyden? Dacă-i o cursă? Îndoielile mă asaltau, totuşi trebuia să continui cumva — Poţi să ai încredere-n mine! a strigat Hyden M-am întors şi am făcut câţiva paşi spre el — De ce? — Pentru că unul dintre lucrurile spuse de Trax era adevărat Despre mine şi tine — E un vicleşug, a zis Michael şi m-a prins de braţ, trăgându-mă uşor în direcţia opusă Nu-l asculta Simţeam că mă durea şi stomacul Tot ce spunea Michael era logic, dar noi aveam nevoie de Hyden — Dacă Hyden ne-ar fi condus într-o cursă, nu cred că ar mai fi apărut Trax, aşa cum s-a întâmplat Să încerce să ne despartă Iar Hyden nu l-a ajutat pe Trax, ci a luptat împotriva lui Am scuturat din cap Nu ştiu Abia dacă pot pricepe ceva din toate astea Am privit din nou la Hyden, care rămăsese nemişcat sub razele lunii în deşert — Nu uita, a zis Michael, că, în tot acest timp, el a fost înapoia măştii M-am gândit la tot ce făcusem eu şi Bătrânul în timp ce era în corpul lui Blake Cât de mult îmi plăcuse băiatul acela nu Blake Şi cât de mult mă oripilase să aflu că în realitate fusese Bătrânul Nu ştiusem cum voi putea accepta vreodată adevărul respectiv Iar acum se dovedea că nu fusese deloc un Ender dătător de fiori, ci un Starter Un Starter pe care crezusem că-l cunosc Cine era el însă în realitate? Şi puteam avea încredere în el? Oricum ar fi stat lucrurile, de un lucru eram sigură, îmi doream ceva Iar dorinţa aceea rămânea, indiferent de Hyden şi de minciunile lui — Va trebui să-l salvăm pe tata, am rostit Aşa că – mergem înainte — Cu el? N-ar trebui să-l încătuşăm? Am căzut pe gânduri — Cu ce ne-ar mai fi de folos atunci? Împotriva lui Brockman avem nevoie de toate ajutoarele posibile Eu cred că el îşi urăşte cu adevărat tatăl Va dori să-l doboare la fel de mult pe cât o dorim noi *** L-am lăsat pe Trax legat pe bancheta din spate a jeepului său Înainte de a porni mai departe, m-am uitat la masca de pe nisip Pixeli aleatorii continuau să pulseze pe ea, executându-şi dansul trist doar pentru stele şi cactuşi Mai aveam destul de mers peste solul acoperit cu nisip compactat până la complexul lui Brockman — Vorbeşte-mi, Callie, a spus Hyden Ştiu c-ai un milion de-ntrebări — Nu vorbesc cu mincinoşii, mincinos ordinar! — Haide, a insistat el, întreabă-mă orice Sunt foarte serios O să-ţi spun orice vrei să ştii — De unde să-ncep? am ridicat din umeri Spune-mi doar atât: ce naiba ai avut în minte? De ce-ai făcut-o? — Nu-i ceea ce crezi Încercam să-i salvez pe Starterii nerevendicaţi — Transformându-i în corpuri permanent închiriate? Trimiţându-i într-un somn etern? — N-aveam să fac niciodată aşa ceva Voiam doar ca Enderii să creadă asta Deţineam controlul complet N-aş fi îngăduit niciodată nimănui să facă vreun rău Metalicilor Am făcut o pauză ca să-i asimilez toate afirmaţiile — Totuşi te-ai folosit de noi Ne-ai vândut corpurile pentru profit — A trebuit să-nfiinţez afacerea ca să-i atrag pe Enderii bogaţi Şi să-i obişnuiesc cu transpoziţia — Aşadar intenţionai să-i omori pe Enderi? — Să-i menţin în comă indusă Cineva trebuia să acţioneze cumva, a zis Hyden Intenţionam să le setez trezirea la un minut după ce făceam din lume un loc mai bun Am încercat să accept şi asta, dar era opusul a tot ce crezusem despre Bătrân — Urma să aflu unde-şi ţineau banii pentru ca să le pot goli conturile bancare, a urmat Hyden — Să fii aşadar un hoţ, am comentat eu — Aş fi utilizat banii pentru a finanţa schimbarea: să-i scot pe Starteri din Instituţii şi apoi să desfiinţez complet sistemul respectiv — N-ai avut nicio legătură cu Helena? — Am fost suspicios în privinţa ei Am urmărit-o şi atunci te-am întâlnit pe tine În Clubul Rune — Şi ai fost cu ochii pe mine ca să poţi să fii cu ochii pe ea — Parţial — Însă doreai să vezi ce poate face cipul meu modificat — Parţial — Doreai să vezi dacă eu pot ucide Şi aproape c-am ucis — În acelaşi timp am venit să te-ajut Să te-ajut şi să te salvez L-am privit pe Michael Mergea cu mâinile vârâte în buzunare, parcă abia ascultându-ne — Tu ce crezi? l-am întrebat Ai avea încredere-n el? — Glumeşti?! L-a răpit pe fratele tău mai mic şi i-a implantat un cip în cap! — N-aş fi făcut niciodată aşa ceva Asta au făcut-o Tinnenbaum, Trax şi un doctor al tatei — Dar cum ai ajuns tu în poziţia asta? am întrebat Cum ai ajuns să conduci Destinaţiile Splendide? — Când tata a vrut să vândă cercetările unor clienţi dubioşi, a trebuit să creez o identitate Ender ca să reprezint Destinaţiile Splendide Şi am reuşit Oamenii au crezut că eram un Ender Deja purtam echipamente protectoare — Pentru că te temeai să nu fii atins? am întrebat Hyden a încuviinţat din cap — Le-am sporit numărul şi am creat o deghizare Totuşi motivul real al existenţei Destinaţiilor Splendide a fost de a pune capăt sclaviei Starterilor A privit în depărtare, către lună, peste deşert — Planul meu s-a năruit însă când tu ai distrus Destinaţiile Splendide — De unde ştiu eu că nu lucrezi chiar acum cu taică-tău? El a recunoscut că utiliza vocea electronică a Bătrânului — Da, a aprobat Hyden, el ţi-a intrat în minte în mall Şi de fapt tot timpul după desfiinţarea Destinaţiilor Splendide — De ce ar fi făcut asta? a intervenit Michael — Ca să-i testeze cipul Dorea să aibă acces la el, să-l mapeze După desfiinţarea Destinaţiilor, Trax i-a oferit toată tehnologia pe care a putut-o obţine — Să-mi testeze cipul, am repetat eu — Şi să-ţi zăpăcească mintea, a zis Hyden Jocuri de putere Fiindcă asta-i ceea ce face el — Ce alte minciuni mai sunt? Ce altceva ar trebui să mai ştiu? — Tot restul este adevărat Tata este un om rău A organizat o licitaţie la care să participe cei mai bogaţi Enderi din lume şi va vinde Metalicii şi tehnologia celui care va oferi mai mult Iar şansele sunt ca să fie folosite împotriva noastră Împotriva ţării noastre — Tot ce mi-ai spus până acum Că-mi zăpăcea mintea şi că-i place puterea toate astea te definesc de fapt pe tine — Nu! — Pentru că, la urma urmelor, tu semeni foarte mult cu tatăl tău De aceea-l înţelegi atât de bine Cuvintele au avut efectul pe care-l dorisem – a părut îndurerat M-am oprit din mers şi m-am întors cu faţa la el — Avem nevoie de tine, aşa că va trebui să lucrăm împreună Asta nu-nseamnă însă că te-am iertat sau că măcar am încredere în tine, după tot ce-ai făcut — Nu te-nvinovăţesc, a spus Hyden Acordă-mi doar şansa de a-ţi recâştiga încrederea Deocamdată nu aveam să-i acord absolut nimic *** Complexul de laboratoare al lui Brockman se afla în mijlocul deşertului, totuşi părea ciudat de neprotejat — Nu există niciun gard, a rostit Michael Cum e posibil? — Locul este destul de izolat, am răspuns eu — Un gard ar atrage mai multă atenţie În plus există protecţii mai redutabile decât gardurile, a explicat Hyden Este ca şi cum tata ar declara că securitatea lui este superioară unor garduri fragile Am ocolit clădirea Nicăieri nu exista nicio amenajare peisagistă, ci doar nişte cactuşi micuţi pe margini Ferestre presărau partea superioară a clădirii, prea sus pentru a folosi la altceva decât la pătrunderea luminii în timpul zilei Hyden s-a apropiat de uşile duble şi înalte, care formau intrarea din spate Eu am privit parcarea uriaşă; acolo ar fi încăput mai bine de o sută de maşini La ora aceasta târzie nu erau decât şapte Concorda cu spusele lui Trax şi mi-a oferit speranţa că nu vom fi copleşiţi numeric Hyden a scos din buzunar un paspartu pe care l-a trecut prin faţa unei plăcuţe metalice din dreapta uşilor Am auzit un clic După aceea, una dintre uşile mari s-a deschis fără zgomot — Mulţumesc, Trax, a şoptit el şi ne-a făcut semn să-l urmăm Ne găseam într-un soi de recepţie Pe podeaua din sticlă era proiectată o iluzie de lujeri verzi de bambus În dreapta, două uşi purtau inscripţia Vestiare angajaţi – una pentru bărbaţi, una pentru femei Toţi am avut aceeaşi idee simultan Michael şi Hyden s-au strecurat în vestiarul pentru bărbaţi, iar eu am intrat în vestiarul femeilor Interiorul era ca în centrele de relaxare şi înfrumuseţare de lux pe care le văzusem în holouri Podele iluzorii, dulapuri din lemn de tec, bambuşi uriaşi şi orhidee, ba chiar şi o cascadă Mi-am imaginat că, în cursul zilei, acolo se auzea probabil muzică liniştitoare de flaut Am deschis un dulap şi am găsit versiunea locală a halatului de laborator: un chimonou alb, scurt L-am îmbrăcat peste haine şi l-am legat la mijloc Mi-am pus de asemenea o bonetă chirurgicală albă pentru păr Când am ieşit, băieţii se îmbrăcaseră şi ei cu chimonouri-halate şi bonete — Şi-acum? am întrebat în şoaptă — Începem treaba, a răspuns Hyden A deschis uşa care ducea spre partea principală a clădirii Am privit peste umărul lui şi n-am văzut decât un hol întins şi întunecat El a pornit primul şi coridorul a început să înflorească cu lumini discrete care-i însoţeau paşii Hyden a spus că o va lua înainte şi va încerca să găsească un computer, în timp ce eu aveam să îmi caut tatăl A cotit după un colţ şi a dispărut Stabilisem că Michael va fi ultimul şi va încerca să ne descopere prietenii Metalici Am înaintat pe coridoarele sterile, deplasându-mă între umbre şi spoturi de lumină La răstimpuri atingeam tocul pistolului de sub chimonou, sperând că nu voi fi nevoită să-l folosesc Am deschis o uşă din capătul coridorului şi am rămas încremenită pentru o clipă, uluită de ceea ce găsisem Sala dinaintea mea se întindea la nesfârşit şi conţinea o abundenţă de plante şi arbuşti micuţi cu ramuri plecate Am pătruns în spaţiul luxuriant Aerul era cald şi mirosea a pământ şi îngrăşăminte Sera părea modelată după o pădure ecuatorială – în contrast total faţă de pustiul de afară L-am zărit pe Hyden într-o încăpere laterală, lucrând înaintea unui display gonflabil A ridicat ochii şi mi-a făcut semn să mă apropii — Eu am intrat în sistem, aşa că poţi lua tu ăsta Mi-a dat paspartuul lui Trax şi l-am strecurat în buzunarul de la pantaloni Am mers până în capătul serei-junglă şi am ieşit prin altă uşă Se deschidea într-un hol cu o fântână murală la jumătatea lungimii sale Sunetul apei şopotitoare umplea spaţiul Am mers mai departe, privind în birouri şi săli de întâlniri decorate în diverse stiluri naţionale: indian, rusesc, japonez Le-am recunoscut de la orele mele de şcoală de dinainte de război Oare mai exista şansa de a reveni vreodată la şcoală? Nu la o şcoală Zype, ci la una reală De la mijlocul coridorului, din preajma fântânii, toate celelalte camere aveau uşile închise Mi-am slăbit cordonul chimonoului ca să pot apuca mai rapid arma şi m-am apropiat de prima încăpere închisă Mi-am lipit urechea de uşă, însă n-am putut auzi nimic înăuntru Am ridicat paspartuul lui Trax către plăcuţa metalică din dreapta uşii Clic Am apăsat cu precauţie pe clanţă Ochii mi s-au adaptat iute la lumina slabă dinăuntru Diferind în mod evident de atmosfera de centru de relaxare şi înfrumuseţare din restul clădirii, locul acesta era sobru Nu existau nici plante, nici proiecţii Încăperea mare era ticsită cu platforme din metal care slujeau drept paturi Spoturi discrete presărau pereţii, iluminând corpurile de pe paturi Toate erau perfecte, toate aveau chipuri fără cusur, toate dormeau Metalicii erau legaţi de paturile lor cu benzi petrecute în jurul încheieturilor mâinilor şi picioarelor Am simţit un cleşte în jurul inimii Aşadar Brockman era pe atât de rău pe cât spusese Hyden ba chiar mai mult Nu înţelegeam totuşi un amănunt – toţi Metalicii aveau în nări tubuleţe care duceau la pungi mici din plastic, prinse pe piepturile lor De ce? Privind în jur, i-am recunoscut pe câţiva: Briona Lee Raj Petrecusem timp cu corpurile lor, dar nu cu ei înşişi, îi cunoscusem doar ca trupuri donoare ocupate de Doris, Tinnenbaum şi Rodney – Enderii oribili din Destinaţii Splendide Ei mă spionaseră Cel puţin, aşa crezusem atunci Acum ştiam că fusese altceva Hyden îi pusese pe Doris şi Rodney să mă urmărească Să se asigure că nu-l voi asasina pe senator Şi poate chiar să mă protejeze Pe de altă parte, Tinnenbaum mă urmărise pentru Brockman Am călcat pe o placă din podea care a scârţâit şi Metalicul cel mai apropiat, Lee, s-a foit Am mai făcut un pas şi el a deschis ochii Adevăratul Lee era un asiatic extrem de chipeş A mijit ochii spre mine în lumina slabă — Cine eşti? a întrebat el cu glas ameţit de somn De alături, Briona s-a trezit la auzul vocii A întors capul şi m-a examinat — Este nouă, a rostit ea încet Era la fel de frumoasă ca întotdeauna, cu pielea de bronz mătăsos, dar ochii îi erau acum disperaţi, chinuiţi — De ce eşti îmbrăcată aşa? — Am venit să v-ajut, am şoptit sperând că va vorbi şi ea pe un ton mai coborât — Şi te lasă să te plimbi pe-aici? a continuat Briona cu întrebările Metalicii cei mai apropiaţi au început să se trezească, inclusiv Raj, al treilea membru al trioului lor Nimeni nu se putea ridica în capul oaselor; toţi erau legaţi de paturi Am examinat legăturile lui Lee şi am văzut pe ele inserţii mici din metal Am scos paspartuul lui Trax şi l-am apăsat de legătura braţului drept S-a desfăcut, însă Lee nu s-a clintit — Ce faci? m-a întrebat O să dau de bucluc — Ce v-au făcut? l-am întrebat Ce-i cu tuburile astea? — Aşa ne hrănesc dacă nu lucrăm, a răspuns el Ne menţin greutatea constantă — Şi ne fac dependenţi de ei, a completat Raj cu accentul lui indian legănat — Te rog, dezleagă-mă, a zis Briona Am coşmaruri Retrăiesc chestiile pe care m-au silit să le fac Şi alţi Metalici au început să se trezească Raj a privit-o pe Briona — Taci! a rostit el Nu te poate ajuta Este prizonieră aici la fel ca noi Nu văzuse ce puteam face Am desfăcut legăturile Brionei, care s-a ridicat în capul oaselor şi şi-a masat încheieturile — Asta crezi tu, a spus ea Ia uită-te la mine Sunt liberă — Dezleagă-mă şi pe mine! a strigat o fată blondă — Sst, am rostit cu glas scăzut O să vă eliberez pe toţi N-o să vă putem scoate imediat din clădire, totuşi o vom face Deocamdată spuneţi-mi tot ce ştiţi despre locul ăsta Lee şi-a găsit curajul de a se ridica Am trecut mai departe şi le-am desfăcut legăturile celorlalţi În sala aceasta erau vreo douăzeci de Metalici Unul dintre ei părea familiar Blake Arăta jalnic şi ciudat, cu tubuleţul ieşindu-i din nări Era ameţit Se zbătea, încercând să se ridice, dar nu-i permiteau legăturile — Blake, sunt eu, Callie L-am dezlegat — Callie? — De când eşti aici? — De prea mult timp, a răspuns el Sunt însă şi unii care stau de luni bune aici Te-au prins şi pe tine? — Nu, am spus, am venit să vă eliberez Mai sunt şi alţii? Blake a încuviinţat din cap — Câţi? — Mai sunt trei dormitoare, a zis Lee Asta însemna aproape o sută de Starteri — A văzut vreunul dintre voi un Mijlociu pe nume Ray Woodland? Înalt, arătos, cu păr şaten-închis? Are o cicatrice pe obraz, aici, am indicat locul pe faţa mea Au clătinat din capete Refuzam să cred că tata nu era acolo Eram sigură că Brockman îl ţinea ascuns — Unde sunt gardienii? am întrebat — Nu ştiu Poate că dorm Este târziu, a spus Briona — Ba nu, a intervenit Raj Cineva este treaz Întotdeauna cineva stă de pază noaptea Speram că acel „cineva” fusese Trax — Vă simţiţi în putere ca să puteţi lupta? i-am întrebat — Absolut, a aprobat Lee Le-am pus toate întrebările care mă interesau şi mi-au răspuns Le-am promis că eu şi doi prieteni îi vom ajuta să evadeze, dar mai întâi trebuia să-mi găsesc tatăl După aceea am auzit un glas în minte Callie Woodland? — Cine-i? — Cu cine vorbeşte? i-a întrebat Briona pe ceilalţi M-am îndepărtat de ei, mergând spre o uşă, pentru a putea asculta neperturbată Sunt dezamăgit Păreai o fată isteaţă Bineînţeles că ştiam cine era Sperasem însă din tot sufletul să doarmă la ora aceasta şi să nu ştie că intrasem în complexul lui de cercetare — Cum să-ţi spun? Brockman, sau pur şi simplu tatăl lui Hyden? A chicotit Sunt foarte încântat că ai venit în cele din urmă Aşa cum sperasem — Speraseşi? Am deschis uşa şi le-am făcut semn Starterilor să mă urmeze Briona, Lee, Raj şi alţi câţiva m-au ascultat Mi-am ferit ochii de ei, pentru ca Brockman să nu-i vadă Cel mai recent Starter al meu nu te-a putut aduce — Şoferul ăla Da Păcat să pierzi ceva atât de valoros Pe la spate i-am întins paspartuul Brionei şi am închis ochii I-am lăsat pe Starteri să parcurgă coridorul fără mine Când am redeschis ochii, ei dispăruseră în altă încăpere, unde se aflau probabil alţi Starteri adormiţi Aveam însă nevoie de voi amândoi şi Hyden nu prea ţine legătura cu mine — De fapt, nu te aşteptai ca Metalicul acela să ne prindă Nu doreai decât ca el să fie pista care să ne aducă aici Şi stratagema a funcţionat, nu? A făcut o pauză Ce cauţi aici? — Îl caut pe tatăl meu Unde este? Vrei să-l vezi? — Bineînţeles Pot aranja asta Dar până atunci, de ce să nu profităm de această ocazie pentru a ne întâlni? Pe neaşteptate, m-am oprit Stând locului, mi-am dat încet seama că cineva îmi prelua controlul corpului Simţeam ca şi cum prin şira spinării mi-ar fi curs mercur vâscos şi greu Pornind de la labele picioarelor, prin gambe, şolduri, abdomen, piept, braţe Până şi gâtlejul mi-l simţeam contractat O Metalică a ieşit dintr-o încăpere Cu ultimele puteri, am strigat: — Fugiţi! Fugiţi şi-ascundeţi-vă! Glasul îmi fusese răguşit şi nu atât de puternic pe cât sperasem Teama i-a înnegurat chipul A şovăit, apoi a luat-o la goană, pentru a-i anunţa pe ceilalţi Senzaţia apăsătoare a continuat să-mi urce prin gât şi a ajuns finalmente la cap Aveam impresia că mă transformasem într-o stană de piatră Piciorul drept mi s-a mişcat înainte, apoi stângul La început mişcările mi-au fost sacadate, aproape robotice După câteva clipe însă am mers cu mişcări fluide, care ar fi păcălit orice privitor că acţionam neconstrânsă de nimeni Pun prinsoare că te-ntrebi încotro mergi Aş fi răspuns, dar, spre deosebire de cazurile anterioare când fusesem controlată, nu puteam vorbi Am ajuns la capătul coridorului şi am cotit la dreapta Era incredibil de straniu să merg în felul acela Când Hyden mă controlase în laboratorul lui Dawson, simţisem ca şi cum aş fi suit pe pantofii tatei şi l-aş fi lăsat pe el să-mi poarte picioruşele în paşii de dans Acum însă parcă eram posedată, totuşi conştientă de fiecare secundă îngrozitoare Am încercat să-mi ascund chinul când am privit cum braţul mi s-a întins şi a deschis uşa din capătul holului După aceea mi-am amintit de reversibilitate Anterior nu funcţionase, dar puteam încerca din nou M-am concentrat să-mi retrag braţul înainte de a putea deschide uşa Degetele mi s-au închis însă în jurul clanţei Nu, mi-am spus, n-o face Dă drumul clanţei! Nu deţineam totuşi nicio fărâmă de control Brockman era mai puternic decât mine Mâna mi-a apăsat clanţa Am intrat într-o recepţie cu configuraţie deschisă: un atrium cu etaj şi înconjurat complet cu pereţi de sticlă Câţiva gardieni s-au apropiat de mine Le-am predat toate armele Propriile mele mâini m-au pipăit în jos pe corp, pentru a verifica dacă nu ascunsesem ceva Gardienii au luat armele şi au plecat, lăsându-mă singură Am simţit cum îmi recapăt posesia corpului Senzaţia a pornit din creştetul capului, ca o furnicătură care a vibrat în jos prin faţă, gât, piept, pântece, şolduri, picioare şi în cele din urmă tălpi Semăna cu înţepăturile şi pişcăturile pe care le simţi când un picior îţi iese din amorţeală Am privit în jur, încercând să decid încotro să fug Am pornit spre capătul opus al recepţiei şi în aceeaşi clipă am auzit un zgomot deasupra, la etaj — Unde fugi, Startero? Sau preferi să fii numită Metalică? Am ridicat ochii şi am văzut deasupra un Mijlociu Era rezemat nepăsător de sticla groasă antiglonţ şi-mi zâmbea aidoma motanului Cheshire din copacul său Părea să fie trecut de patruzeci de ani şi în condiţie fizică perfectă, elegant într-un costum iluzoriu care-şi schimba culoarea odată cu mişcările lui Trăsăturile chipeşe, structura fină a osaturii, până şi postura îi semănau leit cu ale lui Hyden Prin urmare acesta era Brockman Tatăl lui Hyden Capitolul douăzeci şi trei Brockman mă privea de sus, cu braţele încrucişate peste piept ca un dictator pompos Deoarece îmi recăpătasem controlul corpului, am pornit spre scară Un gardian a apărut din umbre şi mi-a blocat calea Un microfon din incinta lui Brockman îi amplifica glasul — Se dovedeşte aşadar că eşti foarte uşor de controlat — Unde-i tatăl meu? — O să-l vezi în curând, a surâs el Ba chiar, doresc neapărat să-l vezi Dar mai întâi să stăm puţin de vorbă Eşti o fată cu totul specială, Callie Woodland Şi, desigur, eşti singurul DAM Ah, dacă am fi avut mai mulţi ca tine! — Însă n-aveţi, am replicat Şi de fapt nu m-aveţi nici pe mine — Aici te înşeli Brockman a privit dincolo de mine Ştii pe cine mai avem? A încuviinţat din cap către cineva aflat înapoia lui, acolo în biroul său, o persoană pe care n-o puteam zări Doi gardieni au înaintat, târând un băiat care se zbătea Michael Mâinile îi erau încătuşate la spate S-a smuls dintre ei şi s-a repezit la geam — Să nu-i faci vreun rău, i-am spus lui Brockman — Nu cred că va fi nevoie, a răspuns el, fiindcă tu vei face exact ce dorim noi Le-a făcut semn gardienilor să-l tragă îndărăt pe Michael, care a dispărut din vedere — Ce vrei de la mine? am întrebat — Am câţiva oaspeţi importanţi, din diverse ţări Acum, după ce ni te-ai alăturat, vom susţine o demonstraţie specială a tehnologiei, iar după aceea va avea loc o mică licitaţie Pulsul mi s-a accelerat — O să ne vinzi ca pe sclavi? — Nimeni nu vă va face niciun rău Cumpărătorii vor dori să aibă multă grijă faţă de investiţia lor — Deci totul se rezumă la bani? Nu eşti mânat de niciun ideal personal? — Oamenii vor face orice pentru bani, a replicat el studiindu-şi unghiile Nu ştii asta de acum? Îl uram Era pe atât de crud pe cât spusese fiul său Mă distrugea să văd atât de mult din Hyden – trăsăturile lui faciale, vocea, chiar mici manierisme – în acest jalnic reprezentant al rasei umane De ce oamenii buni, aşa cum fusese mama mea, mureau, iar nemernici ca el supravieţuiau? — Băiatul meu este în mod evident îndrăgostit de tine şi-mi dau seama care sunt motivele Ai toate calităţile: minte, frumuseţe, curaj şi singurul neurocip de asasin S-a întors şi a coborât scara la parter S-a apropiat de mine — Da, eşti o persoană deosebită Participanţii la licitaţie vor fi încântaţi să te vadă Au fost anunţaţi de sosirea ta şi se pregătesc Un gardian i-a şoptit ceva la ureche — Minunat! Adu-l Alt gardian l-a escortat pe Hyden în atrium Brockman l-a examinat din cap până-n picioare — Arăţi bine Mă bucur să te văd fără deghizarea aia stupidă Acum că eşti aici, v-o pot demonstra amândurora S-a întors spre mine şi s-a apăsat cu degetul înapoia urechii Am simţit din nou senzaţia aceea oribilă, care-mi urca dinspre degetele de la picioare până în creştet — Termină! i-a spus tatălui său Las-o-n pace! Am văzut cum corpul meu s-a întors către Hyden, cum braţul mi s-a ridicat şi mâna mea l-a pălmuit violent Brockman a rânjit cu gura până la urechi — Ce mult îmi place să-i controlez pe Metalici, a spus el Iar cu tine, Callie, e şi mai grozav, fiindcă eşti conştientă de tot ce se-ntâmplă O experienţă intimă, aproape complet împărtăşită Simt cum mi se zbârleşte toată pielea Hyden şi-a privit tatăl, apoi a sărit pe neaşteptate spre el, lovindu-l brutal în falcă Brockman a fost luat prin surprindere, iar fiul său l-a prins de umeri şi l-a doborât la podea Se părea că furia era tratamentul cel mai bun pentru boala lui Gardienii au sărit şi l-au smuls de pe Mijlociu Mi-am regăsit controlul în clipa atacului — Hyden! am strigat El era pe podea, ţintuit de un gardian Brockman a înşfăcat Ziptaserul de la celălalt gardian şi l-a îndreptat către el Lumina albastră s-a arcuit spre corpul lui Hyden, care s-a cutremurat şi a slobozit un strigăt asurzitor — Termină! am ţipat Brockman a oprit Ziptaserul Îşi făcuse treaba Hyden nu se mai putea mişca şi zăcea pe podea pradă unei agonii teribile A amuţit brusc Oare păţise ceva? Am îngenuncheat lângă el — Hyden? Fără să mă gândesc, i-am descheiat nasturii de sus ai cămăşii şi mi-am strecurat palma dedesubt, ca să-i simt inima Bătea După aceea mi-am privit mâna şi mi-am dat seama de greşeala făcută Hyden a deschis ochii, cu pleoapele îngreunate de şocul Ziptaserului, şi s-a uitat la palma mea A surâs aproape imperceptibil Putea să-mi tolereze atingerea? Sau era doar amorţit de Ziptaser? Brockman n-a remarcat nimic Era preocupat să se adreseze celor din jur — Vedeţi? Fiul meu ia decizii proaste De aceea eu mă voi ocupa de vânzarea tehnologiei Mi-am retras mâna când gardianul s-a apropiat L-a smuls pe Hyden în picioare, prinzându-l de braţ Am rămas alături de el — Tu ai omorât-o pe Reece Hyden a încercat să se repeadă din nou spre tatăl său, dar gardianul l-a oprit Şi pe Helena — Se pregătea să asasineze un senator, i-a răspuns Brockman, apoi s-a întors către gardian: Până începe show-ul, pune-i în camera paisprezece *** Pereţii şi podeaua cămăruţei lipsite de ferestre erau din oţel Uşa era de asemenea din metal gros, neîngăduind nicio cale de evadare — Nici măcar nu s-au sinchisit să ne încătuşeze, am rostit Hyden a oftat — Asta pentru că n-avem cum să ieşim de-aici — De-asta ne-a pus împreună? — Noi suntem bunurile lui cele mai de preţ De aceea trebuie să împărţim camera din care nu se poate evada Am ridicat ochii şi am privit lumina pâlpâitoare a tuburilor fluorescente înglobate în plafonul înalt — Ce fel de om ar avea nevoie de o cameră ca asta? — Un om care are mai mulţi inamici decât prieteni, a răspuns Hyden Ne-am aşezat pe podea, rezemându-ne cu spatele de perete — Niciun Metalic nu l-a văzut pe tata, am rostit eu Hyden a coborât glasul — Nu mai vorbi despre ei În eventualitatea în care — Crezi că el ne-ascultă? am şoptit Hyden a înălţat din umeri — Doar dacă nu-i prea ocupat cu pregătirea licitaţiei — Nu prea contează ce mai spunem acum, am zis eu Vom pleca de aici Probabil undeva foarte departe, într-o ţară a cărei limbă n-o vorbim — Probabil că nu vom mai fi împreună, a spus el L-am privit — Ai vorbit serios când ai spus că doreai să foloseşti banii aceia pentru a desfiinţa Instituţiile? — Pusesem totul la punct, de la lobbyişti la senatori Pregătisem până şi planurile de transformare a Instituţiilor în şcoli echipate cu cele mai moderne computere şi transmisiuni speciale private — Îmi pare rău că ţi-am stricat planurile, am rostit — Nici vorbă! Să nu mai spui asta niciodată Am învăţat multe din felul cum a fost modificat cipul tău şi m-am folosit de Blake pentru a rămâne în preajma ta, ca să pot controla transformarea anti-crime, dar, mai mult decât orice, pentru tine Mă simţeam responsabil faţă de tine Totul din viaţa ta ar fi fost altfel dacă n-aş fi înfiinţat Destinaţii Splendide — Adică îţi părea rău pentru mine? — Nu M-a privit drept în ochi M-am îndrăgostit de tine Am încremenit A încremenit şi timpul Poate că sub mine exista o podea rece din metal, însă eu nu eram prezentă în celula aceasta Mă găseam altundeva şi mă străduiam să pun totul laolaltă Nu avusesem posibilitatea să examinez pe îndelete revelaţia că Hyden fusese de fapt Bătrânul Asta explica foarte multe Cel puţin acum ştiam motivul pentru care mă simţeam atât de legată de el Împărţisem momente speciale când el fusese în corpul lui Blake Simţeam cum dinăuntrul meu radia căldură Hyden îmi aştepta reacţia, dar nu ştiam cum s-o exprim în cuvinte Am văzut urma de arsură de pe dosul încheieturii lui Avea formă rombică M-am întrebat dacă atingerea anterioară fusese o întâmplare Am întins mâna El nu s-a retras Cu vârful degetului, i-am atins pielea de lângă semnul lăsat de Ziptaser — Ziptaserul, am spus Ochii lui au reflectat durere, totuşi nu şi-a îndepărtat mâna — Te doare? — Nu-i uşor A înghiţit un nod Dar merită — Cred că ţi-a fost îndepărtată o barieră, am spus şi am retras degetul — Probabil că voltajul Ziptaserului a fost cauza — Poate Plus brutalităţile la care ai fost supus aici şi la Dawson — Desensibilizează-te sau mori, a încuviinţat el M-am gândit că adevăratul motiv îl reprezenta înfruntarea cu monstrul care era sursa durerii lui Însă motivul era lipsit de importanţă Am ridicat mâna, sperând că îşi va reaminti episodul petrecut la Dawson, când fuseserăm separaţi de un perete din sticlă A ridicat şi el mâna Palmele ni s-au întâlnit şi s-au atins în aer S-a crispat, dar a menţinut-o locului A închis ochii pentru o clipă, iar când i-a redeschis, a părut mai destins A strâns degetele laolaltă, cuibărindu-le în palma mea, fără să întrerupă contactul M-a tras mai aproape, s-a aplecat spre mine şi m-a sărutat El m-a sărutat Pentru prima dată în propriul lui corp Nu din corpul lui Blake, al lui Jeremy sau al altcuiva A fost sărutarea cea mai minunată dintre toate Însă, mult prea repede, uşa s-a deschis Capitolul douăzeci şi patru Briona ţinea în mână paspartuul lui Trax — Haideţi, a şoptit ea şi ne-a făcut semn să ne ridicăm — E-n regulă, am murmurat spre Hyden, ea este Briona — Ştiu, a încuviinţat el Din Destinaţii Splendide Am urmat-o pe coridor Fără tubuleţul din nas, fata arăta mult mai bine — Unde-s ceilalţi? am întrebat-o — Se ascund Unii caută de mâncare — N-a fost prins niciunul? a întrebat Hyden — Nu pot spune Eu nu ştiu să fi fost prins vreunul, dar toţi s-au risipit — Nu-mi place asta, a reflectat el — Ştiu unde-i tatăl tău, mi s-a adresat Briona Woodland, da? — Da, am încuviinţat Unde-i? — Te duc la el Un Starter a găsit un fişier Pe-aici — Tata e bine? am întrebat-o L-ai văzut? — N-am avut timp de asta, a răspuns ea Voiam să te găsesc pe tine Inima îmi bubuia Gândul că aveam în sfârşit să-mi văd tatăl, viu Am cotit după un colţ Pe uşă era scris numărul — Ar trebui să fie aici, a zis ea, apoi a făcut o pauză Părea confuză Tocmai mă pregăteam să deschid uşa, când Briona m-a prins de braţ — Stai! Uşa asta dă pe scena sălii de spectacole — Nu-mi pasă nici dacă dă-n toaletă, atâta timp cât tata-i acolo, am spus Am trecut pe lângă ea şi am deschis uşa Imediat după ce am păşit peste prag, am auzit aplauze Brockman stătea la cinci-şase metri depărtare, în capătul opus al unei scene rotunde dintr-o sală de spectacole micuţă — Aceasta este vedeta noastră, doamnelor şi domnilor! a rostit el într-un microfon S-a întors cu spatele la audienţă şi m-a privit Hyden era imediat în urma mea Practic rămăseserăm toţi în uşă — I-o cursă! a exclamat el Ne-am întors, să fugim de acolo, dar pe coridor au apărut trei gardieni care ne-au blocat calea Ne-au silit să ne întoarcem şi să intrăm în sală Un gardian mi-a şoptit la ureche: — Chiar nu-ţi dai seama că avem monitoare peste tot? Briona, care arăta realmente zdruncinată, a fost trasă într-o parte Fusese manipulată Poate că, dacă i-am fi ascultat îndoielile manifestate în faţa uşii, am fi putut fugi Deşi probabil că ei ne urmăriseră permanent Sala de spectacole era rotundă, cu o scenă mică în centru, de la care se ridicau abrupt locurile dispuse în amfiteatru Din cauza reflectoarelor aţintite asupra mea, îmi venea greu să-i disting pe spectatori, totuşi am putut vedea că erau vreo douăzeci de Enderi în smochinguri, rochii de seară sau veşmintele largi şi viu colorate, tradiţionale, ale naţiunilor lor Părea că se îmbrăcaseră pentru seara unei premiere la Operă Bijuterii masive scânteiau pe femei, iar oceanul de ţesături iluzorii aproape că mă ameţea Hyden a fost luat de un gardian şi purtat în afara reflectoarelor scenei, în dreapta mea Alt gardian m-a escortat până lângă Brockman, în centrul scenei În stânga se afla o măsuţă, iar în dreapta o masă mai mare pe care se găseau diverse obiecte colorate — Este puţin timidă, doamnelor şi domnilor Ea este Callie Woodland, singurul transpoziţionat care este un DAM real, un Donor cu Accesuri Multiple, ceea ce înseamnă că în ea pot coexista minţile mai multor persoane Iar acestea pot comunica între ele Este ca şi cum aţi merge pe bicicletă în tandem A râs Îmi venea să-l lovesc, aşa cum făcuse Hyden, dar în felul acela n-aş fi câştigat nimic Nu puteam greşi Trebuia să fiu inteligentă, pentru a supravieţui şi a-mi salva tatăl — Iar asta nu-i tot Toţi ceilalţi transpoziţionaţi au fost programaţi să nu ucidă cu excepţia ei Când este „ocupată” de altă minte, Callie este singura care poate fi folosită ca armă Iar abilităţile ei de coordonare musculară sunt fenomenale – este o ţintaşă perfectă, capabilă să folosească orice armă, să elimine orice oponent, terorist sau competitor Imaginaţi-vă următorul scenariu Puteţi avea în mintea ei o echipă întreagă; să zicem, un specialist în spionaj, un hacker şi un expert în bombe – pe toţi, simultan Iar după ce ei au izbutit să pătrundă în ascunzătoarea teroristului sau fostului angajat care v-a furat secretele, vă puteţi bucura de a vedea prin ochii ei cum îl lichidează Ce poate fi mai minunat? Mulţimea cosmopolită şi sclipitoare de Enderi a izbucnit în râs şi a aplaudat Am privit în dreapta, spre Hyden A clătinat din cap, făcându-mi semn să nu spun şi să nu fac nimic — S-o vedem însă în acţiune, a încheiat Brockman A întors capul într-o parte şi am văzut atunci că purta un set de căşti minuscule, care aproape i se contopeau cu părul De ele era ataşat un disc micuţ, lipit pe ceafă Probabil că funcţiona ca un dispozitiv wireless, pentru a nu fi conectat la un computer — Pentru aceasta am nevoie de un voluntar Cine se oferă? O Enderă în rochie de seară mulată pe corp, cu un coc elegant, a fost ajutată să urce pe scenă de un gardian şi s-a aşezat la măsuţa pe care se afla un teanc de cartoane mari, albe — Aş putea s-o fac pe Callie să se mişte ca o marionetă, dar nu puteţi şti dacă ea face într-adevăr ce i se spune Ca dovadă că-i controlez corpul, dumneavoastră veţi alege obiectele pe care le va ridica ea Sunteţi gata? Brockman a privit în gol pentru o secundă După aceea, am simţit apăsarea, senzaţia de neputinţă dinaintea pierderii controlului Îmi intrase în minte Am perceput din nou senzaţia groaznică, de violare, când el mi-a întors corpul pentru a nu vedea nici femeia de la masă, nici cartoanele pe care avea să le aleagă — Acum, a rostit Brockman, fiţi amabilă şi alegeţi un carton pe care să-l arătaţi sălii O alegere excelentă, mulţumesc! Braţul meu s-a întins şi a tremurat deasupra obiectelor Erau cel puţin douăzeci Mâna mi-a coborât pe un ursuleţ roz, urât L-am ridicat Audienţa a reacţionat prin oftaturi şi icnete, apoi a aplaudat S-a continuat aşa cu alte câteva obiecte, după care Brockman a rugat-o pe femeie să revină la locul ei — Şi acum, a întrebat el, cine doreşte să-i controleze mişcările? Jumătate dintre ei au ridicat braţele Însă un Ender foarte bătrân, cu păr argintiu lung şi îmbrăcat în robă verde, s-a oferit voluntar fără să aştepte să fie desemnat şi a suit pe scenă Brockman a arătat nişte căşti minuscule, similare căştilor sale — Callie vă aparţine imediat ce vă vom echipa cu ele, a rostit Brockman Nu uitaţi ce am spus mai devreme şi concentraţi-vă Probabil că le ţinuse o şedinţă de instruire înainte de sosirea mea L-am simţit eliberându-mă de sub controlul lui, dar numai pentru o clipă Aproape imediat Enderul cu robă verde a început să-mi invadeze corpul Ciudat era faptul că puteam simţi o deosebire Nu mi-o puteam explica, totuşi simţeam că înăuntrul meu era altă persoană Enderul cu robă verde m-a făcut să privesc audienţa şi să flutur din braţ — Foarte bine, a încuviinţat Brockman Aţi înţeles imediat Vedeţi cât de simplu este? Enderul m-a pus apoi să merg pe scenă ca şi cum aş fi fost pe un podium de prezentare a modei, legănându-mi şoldurile în felul exagerat al manechinelor M-am oprit, le-am zâmbit spectatorilor, m-am întors lent şi am defilat ţanţoş înapoi Enderul m-a oprit cu spatele la public Ce voia să facă acum? Nenorocitul mă punea să bâţâi din fund Toţi au râs Era oribil După aceea m-a întors cu faţa spre sală Am simţit cum mi se deschidea gura Doar nu voia să mă facă să vorbesc?! Exact asta s-a întâmplat — Sunt tare drăguţă, s-a auzit dintre buzele mele Glasul nu suna exact ca al meu, dar nici ca al lui — Excelent! a comentat Brockman Vedeţi cât de rapid aţi deprins subtilităţile? Toţi bărbaţii au ridicat braţele, oferindu-se voluntari Unii dintre ei strigau în graiurile native Un bărbat în smoching a sărit pe scenă, când cel în robă verde şi-a scos căştile şi i le-a înmânat lui Brockman Am simţit cum îmi revine controlul corpului, însă mai înceţoşat, probabil din cauza rapidităţii cu care alternau „jocheii” mei Nu deţineam pe deplin controlul, ci mai degrabă aveam un fel de stare intermediară M-am uitat la Hyden Era roşu la faţă; clocotea de furie Un gardian îl imobilizase, ţinându-l de braţe Noul voluntar avea părul alb scurt, era bronzat şi purta un inel cu diamant uriaş Brockman i-a pus dispozitivul cu căşti şi el s-a concentrat Nu s-a întâmplat nimic Spectatorii s-au foit în scaune Cineva a tuşit Apoi am simţit cum mâna mi se ridică şi se mişcă spre gulerul cămăşii A ajuns la nasturele cel mai de sus Şi l-a descheiat Nu! Doar n-avea să totuşi exact asta făcea Mâinile îmi descheiau cămaşa, iar şoldurile îmi unduiau de parcă aş fi fost o dansatoare ieftină de striptease M-a făcut să închid ochii şi să las capul pe spate, ca şi cum eram în culmea extazului Am descheiat ultimul nasture, dezvăluind furoul de dedesubt Eram recunoscătoare lenjeriei mele, dar cât de departe avea el să meargă? Am simţit că toţi îşi opriseră răsuflarea, inclusiv eu Enderul cu inel m-a făcut să-mi scot cămaşa, s-o rotesc deasupra capului şi s-o azvârl în sală Un bărbat în veşminte africane a prins-o şi a agitat-o triumfător Enderul m-a pus să aţâţ spectatorii, ridicându-mi puţin poalele furoului şi mişcându-le într-o parte şi alta După aceea m-a silit să-l ridic complet, arătându-mi sutienul Mâinile mele au tras furoul peste cap, l-au scos şi l-au aruncat de asemenea în sală, spre încântarea altui Ender dezgustător „Jocheul” m-a întors şi m-a făcut să pornesc încet către el, pe scenă Ce intenţiona? Cu fiecare pas, imaginaţia îmi propunea scenarii tot mai oribile — Opreşte-te! Fusese glasul lui Hyden Am reuşit să privesc în direcţia lui „Jocheul” meu îşi pierduse concentrarea Hyden era ţinut acum de doi gardieni — Ajunge, a intervenit Brockman În continuare vă vom prezenta o demonstraţie spectaculoasă, care vă va arăta puterea completă a acestei tehnologii Este ceva ce nu veţi mai vedea în altă parte şi nici nu veţi uita vreodată Un gardian mi-a întins cămaşa şi am îmbrăcat-o iute L-am fulgerat din priviri pe bărbatul cu inelul cu diamant — Eşti un pervers! am şuierat — Să-ncepem, a anunţat Brockman În dreapta scenei s-a deschis o uşă, prin care a fost adus un bărbat cu încheieturile mâinilor şi gleznele fixate de o placă mare din lemn Semăna cu un număr periculos de circ Bărbatul avea părul negru şi barbă – era un Mijlociu Când a ajuns mai aproape, am ştiut cine era Un Mijlociu pe care nu-l mai văzusem de peste un an Un Mijlociu pe care credeam că nu-l voi mai vedea niciodată, deoarece mi se spusese că murise Un Mijlociu cu care împărtăşeam amintirile de o viaţă Şi codul nostru special Tatăl meu Am alergat spre el — Tată! — Callie, a rostit tata cu glas slab Ochii îi arătau mai rău decât în înregistrarea video Era scofâlcit şi fragil faţă de cel pe care mi-l aduceam aminte — În cazul în care n-aţi auzit, a rostit Brockman în microfon, acesta este tatăl lui Callie — Ce i-aţi făcut? m-am răsucit, străpungându-l cu privirea — Întrebarea este ce-i vei face tu, a replicat el cu un rânjet răutăcios M-a luat ameţeala numai la gândul celor ce vor urma Am simţit cum tot corpul mi s-a învăpăiat, când Brockman a preluat controlul M-a îndepărtat cu trei metri de tata Un gardian s-a apropiat de mine cu o tavă pe care se găsea un pistol — Doamnelor şi domnilor, Callie îşi va împuşca propriul ei tată, ca demonstraţie finală a puterii acestei tehnologii, a rostit Brockman Dacă noi o putem determina să facă asta, persoana care va pleca azi cu pachetul pe care-l ofer va fi în stare s-o folosească pentru a asasina pe oricine Întregul corp mi-a fost scăldat în transpiraţie Nu putea vorbi serios Tata deţinea cunoştinţe la nivel expert pe care Brockman le putea folosi Nu, nu, nu se poate, de fapt nu doreşte să facă aşa ceva! În mijlocul audienţei care zumzăia de anticipare, un singur Ender, o femeie, s-a ridicat şi a părăsit sala Brockman şi-a decuplat microfonul şi s-a aplecat spre mine — Nu ne trebuiau decât cercetările lui Mulţumesc că ne-ai adus z-hard diskul Am început procesul de decriptare În câteva ore, vom deţine tehnologia tatălui tău Găsiseră SUV-ul lui Hyden şi acum aveau tot ce le trebuia de la tata Iar noi le aduseserăm totul pe tavă Brockman şi-a reactivat microfonul — Priviţi cu atenţie, s-a adresat el spectatorilor Mâna mea a ridicat arma Tata m-a privit Doream să-i fi spus multe lucruri, cum fusesem mamă şi tată pentru Tyler, cum încercasem să fac tot ce mă învăţase el pentru a-mi proteja fratele Cum mă străduisem să fie bine, dar sfârşise prin a fi şi mai rău Nu-mi doream decât să redevin fetiţa lui, să mă ghemuiesc în poala lui şi să mi se spună că totul se va rezolva Iar apoi s-a întâmplat lucrul cel mai rău cu putinţă Braţul a început să-mi furnice S-a înălţat – fără voia mea –, până când pistolul pe care-l ţineam în mână a ţintit direct fruntea tatei Tata nu mă mai văzuse de un an şi crezuse probabil că nu mă va revedea niciodată Iar acum îndreptam o armă către el Era ultimul lucru pe care avea să-l vadă în viaţa lui Sunt înăuntru Te controlez Şi mă simt excelent Când am auzit glasul lui Brockman în minte, mi-am dorit să mă pot târî afară din propriul corp Am încercat să mă silesc să preiau din nou controlul, am încercat să-mi clintesc braţele sau picioarele – orice – pentru a da drumul pistolului, pentru a nu face actul acela oribil Însă nu eram responsabilă decât pentru lacrimile care-mi şiroiau pe obraji — Te rog, nu mă sili să-mi împuşc tatăl! Vocea lui Brockman s-a auzit în mintea mea: Un test perfect Şi o ironie a sorţii, deoarece el te-a învăţat să ţinteşti atât de bine — E-n regulă, Callie Nu-i vina ta, a spus tata; ochii lui trişti continuau să fie blânzi şi buni Te iubesc, indiferent ce va fi Ştiu că nu tu faci asta de fapt Nu-i vina ta — Callie, l-am auzit pe Hyden strigând, împotriveşte-te acum! Din cauza traumei, uitasem Trebuia să încerc Mi-am amintit ce se străduise Hyden să mă înveţe, metoda tatei Vizualizează coarda înconjurată de o lumină Ce culoare era? Albastră! O lumină albastră care pleca de la Brockman spre mine Apoi o lumină aurie pleca de la mine spre el Transformă lumina albastră în aurie Continui să fiu la control, Callie, mi-a bubuit glasul lui Brockman în minte Sărmanul meu tată stătea încordat, cu ameninţarea agonizantă iminentă; arma mea continua să-l aţintească Am încercat să mă concentrez, să vizualizez coarda, s-o transform din albastru în auriu şi după aceea să-l împing pe Brockman afară Mi l-am imaginat aşa cum îl văzusem ultima dată, stând pe scenă plin de îngâmfare, şi m-am imaginat pe mine, cu braţele împingându-l cât puteam mai departe Mâna cu pistolul a început să-mi tremure Era lucrul cel mai greu pe care-l făcusem în viaţa mea Trebuia să păstrez controlul complet Dacă-l scăpăm doar o secundă, mâna îmi devenea fermă Trebuia să uit de pistol, să uit de tata, să uit de orice, mai puţin de coardă Am continuat să focalizez, deşi părea ca şi cum mi-aş fi ţinut respiraţia mai mult decât este omeneşte posibil, şi mâna a început să-mi tremure violent Callie Glasul lui Brockman răsuna acum disperat în mintea mea Asta mi-a conferit putere M-am vizualizat împingând cu atâta putere, încât Brockman se îndepărta şi devenea mic, tot mai mic Am recăpătat controlul mâinii Am fost în stare să-mi descleştez degetele din jurul pistolului, care a căzut pe scenă Spectatorii au icnit Brockman m-a fulgerat din priviri Aş fi vrut să alerg la tata, dar trebuia să păstrez focalizarea Păstrasem conexiunea cu Brockman şi acum trebuia doar s-o inversez, pentru a mă vedea în corpul lui M-am simţit pătrunzând în el şi am fost cuprinsă brusc de frig, de parcă prin vene mi-ar fi curs apă rece ca gheaţa Eram însă în corpul lui L-am silit să se ducă spre pistol I-am simţit împotrivirea N-are sens să mi te opui, i-am spus Nu poţi face aşa ceva, a încercat el să protesteze — Ia priveşte-te, am zis I-am silit corpul să se aplece şi să ridice arma A încercat să-mi opună rezistenţă, totuşi era o bătălie pierdută — Cum se simte acum? am întrebat L-am făcut să se întoarcă şi să îndrepte pistolul către gardienii din spatele scenei După aceea am vorbit prin gura lui: — Lăsaţi armele jos! Gardienii au şovăit, cu chipurile încordate de derută — Acum! l-am pus pe Brockman să ordone La fel şi cătuşele! Gardienii s-au supus, aşezând pistoalele şi cătuşele pe podea — Mâinile sus, a continuat Brockman Spectatorii au murmurat, evident descumpăniţi Nu era deloc clar dacă scena făcea sau nu parte din show — E numai un spectacol! a izbucnit în râs perversul cu diamant Câţiva i s-au alăturat, chicotind nervos L-am întors pe Brockman cu arma spre pervers, care a încetat să mai râdă — Spectacolul s-a terminat, am vorbit eu prin gura lui Brockman Am aţintit apoi arma în sus, către rândul din spate, neocupat, al sălii, peste capetele spectatorilor, care ocupaseră rândurile de jos Am tras câteva focuri Toţi au sărit de pe scaune şi s-au repezit spre ieşiri, împiedicându-se în faldurile hainelor şi unii de alţii L-am rotit pe Brockman de jur-împrejur, pentru a se uita după gardieni Aceştia se împrăştiau, pentru a nu fi călcaţi în picioare de Enderii care se năpusteau haotic spre uşi Am tras câteva focuri în peretele dindărătul lor şi ultimii gardieni au părăsit şi ei în goană sala Mai rămăseseră doar tata şi Hyden, însă nu mă puteam gândi la ei Continuam să văd sala prin ochii lui Brockman, continuam să-i controlez corpul L-am silit să se ducă la cătuşele lăsate de gardieni pe jos L-am pus să aşeze pistolul lângă ele şi să ridice o pereche de cătuşe L-am silit apoi să le prindă în jurul gleznelor După aceea am luat altă pereche de cătuşe pe care şi le-a pus la încheieturile mâinilor Gata! Era momentul să plec din acest corp care-mi dădea fiori Mi-am oprit controlul asupra lui şi aproape imediat am văzut sala de spectacole prin propriii ochi Brockman a început să urle din adâncul plămânilor Eu m-am repezit către tata — Tată! — Aly, fetiţă L-am cuprins în braţe şi l-am sărutat pe obraji, până când Hyden a venit şi i-a desfăcut legăturile Tata s-a ridicat pe picioare nesigure şi m-a îmbrăţişat strâns — Callie, fetiţa mea Mi-a lipit capul, apăsându-l cu o palmă, de pieptul lui Capitolul douăzeci şi cinci O mulţime de şerifi federali au venit să-i aresteze pe Brockman, pe gardieni şi pe aceia dintre miliardari care nu fugiseră cu elicoptere Au confiscat computerele şi i-au dus pe cei mai bine de o sută de Metalici în sala de spectacole, unde au început să-i chestioneze I-am zărit pe toţi Metalicii care fuseseră luaţi din laboratorul nostru, inclusiv Savannah, Avery, Lily şi Jeremy Am fost fericită să văd că nimeni nu păţise nimic Şi am fost încântată să-l zăresc pe Kevin, nepotul dispărut al lui Lauren Ea avea să fie extaziată Ne-am reunit în atriumul mare de la parter; tata şi cu mine am stat în recepţia de sub biroul din sticlă al lui Brockman Şerifii au mai adus un Metalic – pe Michael Era sănătos Am alergat la el şi l-am îmbrăţişat — Ce-ai păţit? am întrebat — M-au prins gardienii, dar am izbutit să evadez şi să mă alătur celorlalţi Starteri Ne-am aşezat lângă tata, care mi-a cuprins umerii cu braţul Îi simţeam parcă toate oasele Slăbise vreo cincisprezece kilograme de când îl văzusem ultima dată şi i se citea în ochi anul petrecut în captivitate Era însă viu De câte ori îl priveam, nu mă puteam abţine să nu zâmbesc Hyden a apărut printr-o uşă din capătul îndepărtat al încăperii, acolo unde se afla investigatorul-şef În urma lui venea un grup de Enderi îmbrăcaţi în majoritate în negru Dawson şi grupul lui M-am încordat şi am privit către Michael Ne-am ridicat apoi simultan şi ne-am dus spre investigatorul-şef — Omul acela, l-am arătat eu pe Dawson, ne-a ţinut prizonieri Dawson s-a apropiat M-am retras un pas şi tot corpul mi s-a tensionat la vederea lui şi a tatuajului de leopard El a arătat scurt o legitimaţie computerizată O rază de culoare a scânteiat dintr-un simbol pe care nu l-am putut distinge — Sunt Matt Dawson, şeful Echipei de Cercetări Transpoziţionale — Nu cred că lucrezi pentru guvern, am replicat Hyden s-a apropiat şi a rămas lângă mine Michael a venit în cealaltă parte a mea Dawson şi-a coborât glasul conspirativ — Noi operăm clandestin, aşa că nu existăm în mod oficial Întreprindem acţiuni care ocolesc legile, fiindcă suntem siliţi Prin minte mi-au fulgerat imagini ale tratamentelor oribile pe care le suferiserăm — Şi Emma? am întrebat — A fost o pierdere nefericită, a răspuns el — Enderi am murmurat în barbă, mai mult pentru Michael şi Hyden Totuşi felul în care ne-aţi tratat aţi fost brutali, am rostit eu derutată Oare era cu adevărat de partea noastră? — Voi n-aţi făcut parte niciodată din forţele armate, a replicat Dawson La momentul respectiv nu eram autorizaţi să divulgăm nimic Nu ştiam în ce măsură ne puteam încrede în voi — Şi testele acelea? a întrebat Michael — Trebuia să evaluăm ameninţarea la adresa securităţii naţionale Am început să pun laolaltă piesele puzzle-ului — Deci doreai ca noi să venim aici? A încuviinţat din cap — Nu puteam descinde aici Ştiam că Brockman va distruge totul – pe Starteri, pe cercetători, pe tatăl tău — Şi tehnologia, a adăugat Hyden — Trebuia să-l prindem în flagrantul comiterii trădării şi de asemenea să-i arestăm pe oamenii aceştia periculoşi care ar fi achiziţionat şi utilizat tehnologia Momentul acţionării era crucial — Ne-ai folosit ca momeală, a zis Michael — Puţin îţi păsa dacă supravieţuiam sau nu, am rostit eu — Dar aţi supravieţuit, a zis Dawson Toţi trei Şi aţi ieşit înconjuraţi de glorie De aceea dorim să vă recrutăm ca primii înscrişi în academia noastră specială Cei care absolvă se vor alătura echipei M-am uitat la băieţi Probabil că toţi ne întrebam acelaşi lucru – de ce am fi dorit să facem parte dintr-o echipă condusă de Dawson? O femeie a apărut şi s-a oprit lângă Dawson Era Endera care se prefăcuse că-i era milă de noi şi care ne dăduse cheile — Nu-i de mirare c-am putut evada din complexul vostru, am comentat Ea l-a cuprins pe Dawson cu braţul pe după mijloc Un surâs a luminat trăsăturile bărbatului — Este soţia mea, ne-a spus *** După trei zile stăteam înaintea porţilor Instituţiei Un gardian Ender m-a scanat cu o baghetă corporală, după care o Enderă mi-a pipăit corpul cu palme aspre — Este curată, a anunţat ea în cele din urmă Bărbatul a apăsat un buton şi poarta s-a deschis cu un scârţâit prelung M-a făcut să închid ochii pentru o clipă şi să mă întorc cu gândul la ziua morţii Sarei La ziua în care eu evadasem mulţumită sacrificiului ei Flancată de gardieni, m-am îndreptat spre clădirea administraţiei Pantofii noştri au bocănit şi au stârnit ecouri pe coridorul întunecos, cu miros stătut şi bufete masive din lemn de nuc, cu picioare răsucite Când am ajuns la uşa directoarei, aceasta s-a deschis înainte ca gardienii să fi putut ciocăni În prag a apărut Beatty Îi auzisem vocea în difuzorul intercomului, aprobându-mi vizita, aşa că faţa ei nu vădea niciun semn de surpriză Purta un taior scump, care nu-i cădea însă bine pe corpul masiv şi lipsit de feminitate Probabil că avusese întotdeauna genul de trup pe care se potrivesc mai bine uniformele — Callie, a rostit ea, ce surpriză plăcută! Gardienii au înaintat să mă însoţească, dar ea a ridicat braţul, oprindu-i — Ne vom descurca perfect, mulţumesc, le-a spus Când au ezitat, i-a întrebat: Aţi percheziţionat-o amănunţit? Amândoi? — Bineînţeles, doamnă, a răspuns femeia — Atunci mă pot descurca şi singură, a adăugat ea şi m-a prins de încheietura mâinii, trăgându-mă înăuntru M-am descurcat întotdeauna A trântit uşa înaintea feţelor lor dezorientate Mi-am smuls mâna din strânsoarea ei şi mi-am masat încheietura — O să-ţi reamintesc că am un Ziptaser, Callie, a spus Beatty lovind uşor cu palma peste umflătura din buzunarul taiorului — Sunt convinsă M-am gândit la Sara Chipul lui Beatty era la fel de urât şi de răutăcios ca întotdeauna Totuşi ceva părea diferit acum, de parcă ar fi arătat mai puţin hidoasă — Asta-i, am înţeles Ai scăpat de aluniţe Ochii ei s-au lărgit — E şi asta o modalitate de a-ţi face praf salariul de directoare — Văd că tot obraznică ai rămas S-a îndreptat spre biroul ei, aproape milităros de ordonat; pe el se aflau doar display-ul gonflabil, un coupe-papier, un set de pahare din cristal şi o sticlă pe jumătate umplută cu un lichid chihlimbariu Beatty a turnat în două pahare, umplându-le pe sfert — Să închinăm pentru vizita ta, a zis ea Mi-a întins un pahar Nu l-am atins — Doar o-nghiţitură A împins paharul până mi-a atins mâna — Ce este? — Scotch vechi de două sute de ani Mai bun decât siropul de arţar — Sunt minoră Nu pot A pufnit şi a pus paharul pe birou — Cum vrei A sorbit din paharul ei şi a savurat gustul — Ia zi, Callie, de ce te afli aici de una singură? Crezusem că eşti mai isteaţă S-a schimbat ceva în viaţa ta? Tutoarea s-a răzgândit? S-a săturat de tine? În mod evident, nu ştia nimic despre Brockman — Am noutăţi pentru tine, am rostit Îl mai ţii minte pe Bătrân? În realitate era un adolescent Am văzut cum i s-au dilatat pupilele Habar nu avusese — Şi? a întrebat ea Se străduia să-şi mascheze surprinderea — S-a folosit de tine pentru a elibera Starteri din Instituţie, i-am explicat Pentru ca ei să poată duce o viaţă liberă Beatty a lăsat paharul şi a încrucişat braţele peste piept — Şi de ce mi-ar păsa de asta? M-a plătit pentru ei — N-avea cum să te plătească atât de bine Pentru că el însuşi nu era decât un Starter — Zece mii de dolari Atât mi-a dat pentru un copil Nu-i tocmai o sumă înaintea căreia să strâmbi din nas — I-ai vândut, ştiind că vor fi folosiţi de Enderi, poate pentru tot restul vieţii Mâna i s-a apropiat de Ziptaser — Îmi poţi face rău cu el, am încuviinţat din cap, dar nu mă poţi omorî Nu aşa cum ai făcut cu Sara — Sara suferea din păcate de o boală — Ştiai foarte bine că suferea de inimă, totuşi le-ai îngăduit gardienilor tăi să-şi folosească Ziptaserele — Nimeni nu evadează din Instituţia mea A mijit ochii şi a luat paharul în mână Nici Sara şi nici tu A azvârlit scotch-ul spre mine, udându-mi faţa şi cămaşa Mi-am şters ochii şi am văzut-o luând un obiect de pe birou Coupe-papierul L-a strâns în mână ca pe un pumnal Am făcut un pas îndărăt Ea a rânjit şi a avansat Nu mă pregătisem pentru aşa ceva Nu eram înarmată Inima mea şi-a iuţit bătăile, când Beatty a ridicat coupe-papierul Dar, în loc să mă atace, l-a înfipt cu o mişcare bruscă în propriul ei braţ Zbieretul pe care l-a scos mi-a înfiorat pielea — Nu! a ţipat ea Nu mă omorî! Sângele îi şiroia pe braţ A inversat fulgerător cuţitul şi mi-a aşezat mânerul lui în palmă L-am lăsat să cadă pe covor Uşa s-a deschis M-am întors, aşteptându-mă pentru o fracţiune de secundă să-i văd pe gardieni În prag însă era, desigur, Dawson, flancat de doi şerifi federali — M-a înjunghiat! a rostit Beatty, ridicându-şi braţul rănit — Arestaţi-o, s-a adresat Dawson şerifilor Când aceştia s-au apropiat de noi, Beatty mi-a aruncat un rânjet pe care nu l-a mai zărit nimeni — Slavă cerului că v-au chemat gardienii mei, a rostit ea Uitaţi cu ce m-a atacat A arătat coupe-papierul de pe podea Dawson l-a privit şi a clătinat din cap — Nu-i adevărat, a spus el — Ba da Fata asta-i periculoasă — În privinţa asta sunt de acord, a aprobat Dawson, totuşi nu te-a atins nici cu vârful degetului — Renunţă, Beatty, i-am zis El a văzut totul prin ochii mei A auzit totul prin urechile mele Gura lui Beatty s-a deschis încetişor, privind de la mine la Dawson — A fost în interiorul tău? A rămas locului, şocată, împietrită, ca un trol surprins de razele soarelui Dawson a făcut semn din cap spre şerifi Unul a apăsat o batistă pe rana directoarei, pentru a opri sângerarea — Ai făcut treabă bună, mi s-a adresat Dawson — Mi-am respectat partea din înţelegere — Ce-nţelegere? a întrebat Beatty — Că voi face orice doreşte, dacă mă va lăsa să-ţi pun capăt carierei, i-am răspuns Am încuviinţat către şerifi, care i-au încătuşat mâinile la spate — Nu! Nu puteţi face una ca asta Sunt directoarea Instituţiei Am relaţii! Faţa i se contorsionase de furie — De acum nu mai ai, a replicat Dawson Când au scos-o pe Beatty din cabinet, am avut grijă ca ultima imagine pe care s-o vadă ea să fie zâmbetul meu cu gura până la urechi Capitolul douăzeci şi şase După o săptămână, mă găseam în exteriorul unui loc secret din mijlocul deşertului şi priveam un complex de clădiri cenuşiu-închis impozant Deasupra intrării principale se afla o emblemă mare guvernamentală, cu un logo Acesta era Centrul de Cercetări Transpoziţionale al lui Dawson Tata stătea lângă mine, ţinându-mă cu braţul în jurul umerilor Michael se afla la câţiva metri mai departe şi-l distra pe Tyler Rederulam în minte dialogul pe care-l purtasem cu Dawson — Duşmanii plănuiesc să ne atace atât din interior, cât şi din exterior Trebuie să-i oprim — Vrei să fiu o spioană? — N-o vei face doar pentru ţara ta Licitanţii care au fugit te vor căuta pe tine şi pe Tyler, ca să vă ia cipurile Îl vor dori pe tatăl tău, pentru cunoştinţele lui Lucrând alături de mine, vei oferi familiei tale şanse maxime de supravieţuire Duceam dorul unei vieţi normale alături de tatăl şi de fratele meu, însă, din cauza cipului pe care-l aveam implantat în cap, ajunsesem să accept că viitorul meu era destinat să fie diferit Brockman fusese închis, dar nu coopera Dacă ştia cum să extragă cipurile, n-o spunea Nu puteam continua aşa – privind mereu peste umăr, temându-mă mereu, ca şi cum aş fi fost într-un corp închiriat Urma să mă antrenez şi instruiesc alături de alţii, însă nu toţi aveau să absolve programul dur de trei luni şi să se alăture Echipei de Cercetări Transpoziţionale Mulţi dintre Metalicii pe care-i cunoscusem aveau să fie aici, totuşi eu îl căutam doar pe unul Nu mai ţinusem legătura cu Hyden din ziua când tatăl lui fusese arestat Nu-mi răspunsese la telefoane După toate brutalităţile la care ne supusese Dawson, nu mi-l puteam imagina alăturându-se programului de aici Vehiculul care ne adusese aştepta îndărătul nostru Treptat au sosit şi alte maşini, din care au coborât recruţi Metalici După apariţia noilor voluntari, Michael a venit lângă mine Savannah, centura neagră cu abilităţi medicale Lily, acrobata Jeremy, expertul în arte marţiale Lee Raj Blake Am schimbat saluturi, iar ei au intrat în Centru Am aşteptat până au plecat şi automobilele care-i aduseseră — Poate c-a venit înaintea noastră, mi-a zis Michael — Nu-i genul lui să vină înainte de ora fixată, am spus şi am înghiţit un nod Nu vine deloc Tata m-a atins pe umăr — E timpul să ne luăm rămas-bun, Aly, fetiţă L-am strâns în braţe cu putere Apoi l-am îmbrăţişat pe Tyler — Du-te să ne aperi, mi-a zis el L-am mai îmbrăţişat o dată — Să fii cuminte Ei au urcat în maşină şi au plecat Tyler a fluturat din mână tot timpul, până nu l-am mai putut zări După aceea Michael şi cu mine am pornit către Centrul de Cercetări Am auzit vuietul unui motor în depărtare şi am întors amândoi capul în acelaşi timp, pentru a vedea un norişor de praf ridicându-se peste deşert Mai sosea cineva Ne-am oprit şi am privit Am mijit ochii din cauza soarelui Nu puteam distinge persoana dinăuntru Portiera maşinii s-a deschis Era Hyden A coborât şi a venit spre noi M-a privit şi a zâmbit scurt I-am citit în ochi toată durerea şi suferinţele prin care trebuie să fi trecut în săptămâna aceasta, până ajunsese la decizia de a participa la program S-a uitat după aceea la clădirea Centrului — Impresionant, a comentat el ţinând mâna pavăză la ochi Ultima dată când îmi pusesem speranţele într-o clădire, evenimentele nu se desfăşuraseră după cum îmi imaginasem Acum, privind Centrul, am nădăjduit că vom putea lucra împreună, Starteri şi Enderi, Metalici şi cercetători În cele din urmă Starterii aveau să ajungă Mijlocii şi apoi Enderi, iar noile generaţii n-ar fi fost afectate de hiatul uriaş pe care-l resimţeam noi Poate că atunci n-ar mai fi contat atât de mult dacă erau tineri sau bătrâni, bogaţi sau săraci, sau cum arătau la exterior Am inspirat profund Ziua aceasta diferea foarte mult de cea în care stătusem în faţa Destinaţiilor Splendide De data aceasta nu mai intram singură Eram flancată de doi băieţi, care ar fi fost gata să moară pentru mine Iar eu aş fi făcut la fel pentru ei — Sunteţi pregătiţi? a întrebat Michael — Eu m-am născut pregătit, a replicat Hyden — Haidem, am încuviinţat eu din cap L-am prins pe Michael de mână, apoi am întins mâna cealaltă spre Hyden El a şovăit o clipă, după care a prins-o Un licăr scurt de durere i s-a citit în ochi, dar şi l-a stăpânit şi m-a liniştit printr-un zâmbet Mână în mână, laolaltă, am înaintat pentru a înfrunta un viitor în care să ne modelăm propriile destine Mulţumiri Le mulţumesc tuturor Starterilor, Mijlociilor şi Enderilor care m-au ajutat la Enders Lui Dean Koontz, maestrul suspansului: a însemnat enorm pentru o autoare aflată la debut să primească generoasa dumneavoastră remarcă de laudă pentru Starters Vă voi fi de-a pururi recunoscătoare Minunatelor mele agente, Barbara Poelle şi Heather Baror, şi serioasei mele redactoare, Wendy Loggia: mulţumesc din suflet pentru ajutor şi susţinere Talentaţilor mei colegi din grupul de compoziţie literară, Derek Rogers şi Liam Brian Perry: voi veţi fi următorii Prietenei mele Dawn, scriitorilor S L Card, Suzanne Gates, Lorin Oberweger şi Gina Rosti: mulţumesc pentru ideile sclipitoare Lui Kami Garcia: îţi mulţumesc cu sinceritate pentru că ai vorbit cu generozitate despre roman şi pentru sprijinul acordat Lui Michael Messian: ai fost un susţinător constant al acestei serii Soţului meu, Dennis: mulţumesc fiindcă ai înţeles întruna cât de importantă era cartea pentru mine şi fiindcă nu te-ai plâns niciodată despre concertele, filmele şi cinele ratate Tuturor celorlalţi care m-au ajutat, de la minunaţii mei editori din toată lumea până la recenzenţi, bloggeri, librari, bibliotecari şi profesori: vă mulţumesc pentru că aţi crezut în serie de la bun început Şi, în cele din urmă, tuturor cititorilor incredibili de pe tot globul: vă sunt profund recunoscătoare pentru răbdare şi loialitate Mă puteţi contacta oricând la Lissaprice com 